
Skaitytojau, galbūt tau kils pagunda visus teiginius, esančius 
šioje knygoje, laikyti mano vaizduotės vaisiumi. Ir manyti, kad 
jie visiškai nutolę nuo tiesos. Čia pasakojama istorija yra ap- 
galvota tiesos ir galimų veiksmo scenarijų pynė, ir tik patys 
dėmesingiausieji ją tinkamai įvertins. 

Vienam jų, mano dvasiniam seneliui Antonijui Riberai, ir ski- 
riamos šios eilutės. Žinau, kad jis iš kito dangiškojo Nilo kranto 
geriau nei kas kitas įvertins tai, ką noriu pasakyti. 


Tuomet nėra beprotiškas egiptiečių mitologijos teiginys, kad 
Ozyrio siela yra amžina ir nepažeidžiama, nors jo kūną Tifonas 
sukapojo į daugybę dalių ir išslapstė, o Izidė visur jo ieškojo ir 
sugebėjo vėl jį prikelti. Būtis yra aukščiau bet kokio irimo ir bet 
kokių pokyčių. 


PLUTARCHAS, 
„Apie Izidę ir Ozyrį“, LIV 


Įžanga 


Būtina pastaba 


1798 metų liepos 1-osios pavakarę trisdešimt šeši tūkstančiai 
kareivių, šiek tiek daugiau nei du tūkstančiai karininkų ir 
apie tris šimtus moterų —- tarp jų karių žmonos ir vienu iš 
didžiausių kada nors buvusių ginkluotų laivų nelegaliai plau- 
kusios prostitutės — išsilaipino Egipto pakrantėse: Aleksan- 
drijoje, Rozetėje ir Damjetoje. Išskyrus keletą aukščiausio 
rango karininkų, niekas tiksliai nežinojo, ko iš jų tikisi 
Prancūzija kitoje Viduržemio jūros pusėje. 

Įveikę pirmąsias kliūtis, po dvidešimties dienų dalis tų 
karių jau kontroliavo Nilo deltą ir leidosi Kairo link. Ten 
pirmąsyk išvydo įspūdingas Gizos piramides ir po jų danty- 
tais šešėliais sutriuškino padrikas mameliukų ordas. Taip po 
trijų amžių osmanų viešpatavimui Egipte atėjo galas. 

Tai didžiulei ir neapibrėžtai operacijai vadovavo genero- 
las, kuriam buvo pranašaujama šlovinga ateitis - Napoleo- 
nas Bonapartas. Su užsienio reikalų ministro ir Prancūzijos 
konsulo Egipte pritarimu jis tikėjosi sunaikinti klestintį ang- 
lų prekybos kelią su Azija ir taip susilpninti didžiausią tų 
laikų Prancūzijos priešininkę. Tačiau netrukus Napoleonas 
įkliuvo į savo paties ambicijų pinkles. Tų pačių metų rug- 
pjūčio 1-ąją Britanijos admirolas Horacijus Nelsonas su- 
sekė ir priešais Abu Kyro pakrantę paskandino naujutėlę 
jo flotilę. Napoleonas neteko daugiau kaip 1700 karių ir 

priešiškoje bei svetimoje žemėje, atskirtas, be maisto atsar- 
gų, tegalėjo tikėtis priešų malonės. 

Bet prancūzai atkakliai laikėsi. 

Keturiolika EDEL praleistų Egipto žemėje, Bonapar- 
praeičiai tyrinėti, aibino daugiau nei šimtą šešiasdešimt 
kuo skubiausiai surinktų Prancūzijos mokslininkų, kad tie 
iš nevaisingo Egipto smėlio išspaustų užmiršto, bet galingo 
mokslo syvus. Vien tai buvo įrodymas, kad jo užsibrėžtas tiks- 
las faraonų žemėje nebuvo tik karinis. 

Generolą buvo taip apsėdusi mintis užvaldyti tą planetos 
regioną, kad jis net įžengė į Šventąją Žemę, vedamas tikslo 
ją pavergti. Tarsi būtų norėjęs varžytis su pirmųjų kryžiaus 
žygių kariais. Taigi, tarsi koks XIII amžiaus tamplierius, jis 
peržygiavo Palestiną skersai iš pietų į šiaurę, kol 1799 metų 
balandžio 14-ąją prieš visų jį lydinčių generolų valią panoro 
pernakvoti mažyčiame kaimelyje prie Tiberiados ežero, va- 
dinamame Nazaretu. 

Niekuomet, net vėliau - tremtyje Šv. Elenos saloje, jis taip 
1r neatskleidė savo poelgio priežasčių. 

Karo žygis į Šventąją Žemę ir Siriją taip pat patyrė ne- 
sėkmę. Žinojo, kad jo karjerai gresia žlugimas, jei bus pri- 
verstas trauktis ir vis kartos strategines klaidas. Galbūt todėl 
Napoleonas įsakė apsiausti Jafą, užkariavo ją krauju ir ug- 
nimi ir be pasigailėjimo išžudė karius, moteris, senukus ir 
vaikus. Bet paskutinis maištingųjų turkų įtvirtinimas - Sen 
Žan d'Akras - jam pasipriešino ir atsilaikė, šitaip žlugo jo 
planai pasiekti paties Konstantinopolio vartus ir niekais vir- 
to slaptas troškimas užkariavimais varžytis su Aleksandru 
Makedoniečiu. 

Nusivylęs generolas grįžo į Kairą ir čia sužinojo, kad anglų 

remiami daugiau nei penkiolika tūkstančių turkų 1799 metų 
liepos 15-ąją išsilaipino Abu Kyre, pasiryžę galutinai išvyti 
jį iš Egipto. Priešininkų pasirinkta vieta Napoleonui sukėlė 
skaudžius prisiminimus. Tačiau liepos 25-ąją jo kariuomenė 
sutriuškino mameliukus ir taip iš dalies atsigriebė už Nelso- 
no padarytus nuostolius. 

Apsvaigintas sėkmės, Bonapartas vėl leidosi Kairo link 
ir pasiekė jį rugpjūčio 11-ąją, per pačius didžiausius metų 
karščius. Ir tuomet įvyko kai kas netikėta: kai jis slapta bran- 
dino planus triumfuodamas grįžti į Prancūziją, nusprendė 
praleisti naktį dar vienoje nelabai tam tinkamoje vietoje. Šį 
kartą - Didžiojoje Gizos piramidėje. 

Taip pat niekas nesulaukė paaiškinimo kodėl. Ir niekuo- 
met smulkiai nepapasakojo, kas ten, viduje, jam nutiko. 
Biografai taip ir neatskleidė šios paslapties. Bet, 1799 metų 
rugpjūčio 13-osios naktį praleidęs didžiausio senovės Žžmo- 
gaus rankomis pastatyto monumento viduje, Napoleonas jau 
niekuomet nebebuvo toks kaip anksčiau... 

Egiptas 


Giza, III dekada, termidoro guintidi* 


— Sugautas! 

Korsikiečio pulsas staiga pradėjo plakti greičiau, kraujas 
vėzdo jėga mušė į smilkinius. 

Viskas įvyko akimirksniu: pirmiausia kūnas sudribo, tartum 
kažkas labai sunkus būtų trūktelėjęs jį į Žemės vidurius. Vėliau 
vyzdžiai išsiplėtė, beviltiškai ieškodami bent trupučio šviesos, 
tuo pat metu kiekvienas raumenėlis įsitempė. 

— Sugautas! - vėl sumurmėjo gulėdamas kniūbsčias. - Įka- 
lintas! Palaidotas gyvas! 

Supratęs, kad mirs, karys nurijo seiles. 

Jis buvo vienas, nuo išorės atskirtas tonų akmens, be jokio 
prakeikto žemėlapio, kuris nurodytų kelią link išėjimo. Kartus 
supratimas, kad neturi pasiėmęs atsarginio titnago nei van- 
dens, grasino sukaustyti siaubu. 

Kaip galėjo būti toks neapdairus? Kaip jis, užgrūdintas tie- 
kos mūšių, ką tik tapęs Abu Kyro didvyriu ir pažeminęs savo 
priešus, galėjo užmiršti pasiimti porą atsargai reikalingų daik- 
tų? Jo gertuvė ir žibintai, kruopščiai sudėti į balnakrepšį, šiuo 
metu buvo nepasiekiami. Dabar jau vėlu apgailestauti dėl ne- 
apdairumo. Apskritai vėlu viskam. 

Korsikietis dar sekundę nejudėjo: toje akmens celėje, pa- 


* 1799 m. rugpjūčio 12 d. pagal Respublikos kalendorių. VII Revoliucijos metai. 

niręs į tylą, kuri skleidė kažką šventa, bet ir kėlė skausmą, 
staiga prisiminė vienintelį dalyką, galintį išgelbėti jam gyvybę. 
Jis privalėjo tikėti. Tikėti pergale, kaip tuomet, kai per dvi sa- 
vaites perėjo Alpes ir vienu žaibišku mūšiu užkariavo Italiją. 
Arba kaip tada, kai sutriuškino austrus prie Arkolės tilto ir 
Rivolio. 

Taigi, privalėjo kuo greičiau atgauti tikėjimą savo likimu, 
daugybę kartų išvadavusį jį iš dvejonių. 

Argi ne tai turėjo atlikti? Argi ne jis daugybę kartų didžiavosi 
atsidavęs ateičiai, kurią tikėjo esant nulemtą? Kodėl dabar 
negalėjo išbandyti savo tikėjimo? 

Karys dulkėta uniforma po truputį pradėjo atsigauti. Jo 
protas davė keletą staigių ir paprastų įsakymų kūnui: pajudin- 
ti kojų pirštus odos batuose, stipriai sukąsti dantis ar sausai 
kostelėti. Vėliau suraukė nosį, stengdamasis įtraukti šiek tiek 
gryno oro toje šimtmečių aplinkoje. 

Jis buvo gyvas, bet persmelktas baimės. 

Baimės? Ar baimė - tai tas skersvėjis, kurį jautė spirale ky- 
lant stuburu? Jei ne, tai... kas? Negi dabar leisis užvaldomas iš 
beduinų girdėtų prietarų apie neregimus piramidžių gyvento- 
jus? Ar tikrai, kaip jį buvo įspėję, ilgainiui prarastų sąmonę, jei 
vienoje iš piramidžių užsibūtų per ilgai? 

Ir kiek dar jam liko čia būti? Amžinybę? 

Šaltis, ledinis drebulys, užgimęs jo esybės gilumoje, užvaldė jį 
visą ir prislėgė prie žemės. Kažkas - nujautė - tuoj turėjo įvykti. 

Niekuomet nebuvo jutęs nieko panašaus. Tarsi daugybė ašt- 
rių ledinių smeigtukų būtų negailestingai susmigę per jo unifor- 
mą tiesiai į kaulus. Kraujas nustojo tekėti gyslomis, o akyse 
pradėjo ryškėti akmeninis, agonijos apimtas žvilgsnis, žvelgiantis 
į niekur. 

Keletą sekundžių nė nemirktelėjo. Bijojo, kad sustos širdis. 

Ir nekvėpavo. 

Kai nerimas jau buvo užvaldęs visus pojūčius, šaltyje ir 
sumaištyje akys pagavo vos regimą judesį. Korsikietis iš pasku- 
tiniųjų tamsoje įtempė žvilgsnį. Iš pradžių manė apsirikęs. Juk 
neįmanoma, kad dykumos dulkių debesis būtų patekęs į vidų. 
Bet vėliau su įniršiu įsitvėrė tos apgaulingos minties. Karys 
aiškiai matė salės gilumoje pasirodžiusius bent dviejų žmogystų 
siluetus, tarsi šviesos spindulys būtų prasiskverbęs pro akmenis, 
pavertęs juos permatomais ir taip išryškinęs tūkstantmečius 
trukusį kažkieno buvimą. 

Korsikietis neįstengė jų atpažinti. Būtybės atrodė nerealios, 
netikros, be abejonės, stiprių haliucinacijų vaisius, bet kartu 
jos buvo tokios ryškios, kad akimirką net svarstė galimybę leis- 
tis link jų. 

— Kas... jūs esate? - sumikčiojo. 

Niekas neatsakė. 

Vizija kurį laiką nejudėjo, vėliau jos kontūrai iškilmingai 
išskydo, kol išsisklaidė pačioje tamsiausioje juodumoje. 

Ar jis kraustėsi iš proto? 

Ar jį jau pradėjo veikti piramidės užkeikimas? 

Ar dar kas nors, be jo, buvo to didžiulio kapo viduje? 

Karys įkvėpė oro, beviltiškai stengdamasis surikiuoti mintis 
ir kaip nors atsikratyti tos vizijos. Taip, kaip jį mokė Nazarete, 
užmerkė akis ir iš visų jėgų iškvėpė. Nepadėjo. Nė sekundės 
Napoleonas Bonapartas, didis generolas, išvadavęs Egiptą iš 
mameliukų valdžios, nesugebėjo atsikratyti jausmo, kad ką tik 
buvo palaidotas gyvas. 

Ir pirmąsyk gyvenime, netekęs vilties ir išsigandęs, Bonapar- 
tas krito kaip pakirstas. 

Ar jis sapnavo? O gal jau buvo miręs? 

Napoleonas niekuomet nesužinojo, kiek laiko išbuvo be 
sąmonės, išsitiesęs ant šaltų Karaliaus kambario grindų plokš- 
čių. Kai atsipeikėjo - vis dar nesuvokdamas, kur atsidūręs — 
staiga keistai ir nepaaiškinamai, bet tvirtai pajuto esąs nebe 
vienas. 

Niekuomet nesugebėjo paaiškinti to žodžiais. Negalėjo. 
Bet per tą laiką, kol gulėjo kaip pakirstas, granitas aplink jį 
vaiduokliškai suspindo fosforescuojančia šviesa. 

- Aš čia!.. - sušuko, prisiminęs anksčiau matytus vaiduok- 
lius. - Aš nebijau jūsų! Pasirodykite, jei išdrįsite! 

Monumentas nekreipė dėmesio. Jo žodžių aidas buvo vie- 
nintelis gyvybės ženklas. 

Napoleonas suprato privaląs nepasiduoti. Apgraibomis 
kaire ranka suėmė išsitaršiusius plaukus, dešine surišo juos į 
uodegą ir pašoko ant kojų. Jis buvo gyvas. Negalėjo sau leisti 
numirti. Ne šitokiu būdu. 

Keli išlavintų raumenų judesiai jį šiek tiek sušildė. Staiga 
pajuto, kaip šikšnosparnių tvaikas, įsigėręs į piramidės akme- 
nis, vėl nuslydo gerkle. 

Trumpas mirgančios žalios šviesos blyksnis jam jau buvo 
sugrąžinęs truputį jėgų. 

Nors neprisiminė anksčiau ją įžvelgęs toje tamsoje, dar nie- 
kuomet šviesos nebuvimas jo taip nebaugino. 

Ką jis čia veikia? Kodėl taip staiga ši vieta jam pradėjo kelti 
tokį siaubą? Negi tai ne ta pati piramidė, kuriai jis, kalbėdamas 
su savo generolais, skirdavo šitiek liaupsių? Negi tai ne tas pats 
senovės paminklas, kurio blokų užtektų aplink visą Prancūziją 
metro aukščio sienai sumūryti? 

Apgraibomis aplink ieškodamas sienos atsiremti, korsikietis 
apmąstė savo padėtį. Gerai pagalvojus, jo baimė turėjo vieną 

priežastį: viskas čia, viduje, įskaitant ir paskutinę akimirką, 
kai jo deglo liepsna sukibirkščiavusi užgeso, atrodė sumanyta 
iš anksto. Agoniškas ugnies traškesys, dūmų spiralės, pakilu- 
sios iki lygių, virš jo galvos kybančių granito lubų, klampi tyla, 
užvaldžiusi patalpą stojus tamsai, buvo apgalvotas senųjų Gi- 
zos sergėtojų manevras. Ar bent jau taip atrodė. 

Negi sultonas Kebiras* pakliuvo į spąstus? 

Korsikietis sugriežė dantimis. 

Ne. Ne tai. Direktorijos Paryžiuje politikai išmokė jį būti pa- 
sirengusį tokiam žmonių padermei būdingam poelgiui kaip 
klasta. Susidūręs su tos saujelės žmonių valdžios troškimu ir 
aiškia skrupulų stoka jis įprato atskirti apsimetėlius ir garbin- 
guosius. 

Jis neklydo pernelyg nepasitikėdamas maloniu Kairo imamų 
priėmimu, kai prieš keletą dienų šie, nuoširdžiai šypsodamiesi, 
sutiko su jo neįtikimomis religinėmis pretenzijomis. Jis, grį- 
žes iš žygio į Šventąją Žemę, mieste religiniams vadovams pri- 
sistatė kaip Korano pranašautosios aukščiausiosios būtybės 
įsikūnijimas. Tas, kuris turėjo pasirodyti iš Vakarų, kad tęstų 
Pranašo darbus... 

O jeigu jį atviliojo čia, norėdami nubausti už šventvagiškus 
žodžius? 

Napoleonas pamėgino prisiminti: Elijas Bukturas, sumanu- 
sis vertėjas koptas, tarnaujantis jam vedliu nuo pat išsilaipini- 
mo Egipte, atvedė jį iki pat dykumos krašto, žadėdamas at- 
skleisti ypatingą paslaptį. Nilas buvo ką tik patvinęs ir pasklei- 
dęs savo derlingą dumblą po Deltos laukus. Žmonės šventė ir 
šlovino savo upę. Tačiau Elijui, vyrui tarsi iš medžio išdrožtu 


* Beduinai taip vadino Napoleoną jo buvimui Egipte einant į pabaigą. Ši pravardė. 


reiškianti „ugnies valdovas“, turint omeny visas aplinkybes, jam labai pritiko. 

veidu, buvo visiškai tas pat. Užsispyrė saulei leidžiantis nuvesti 
jį už miesto, į didžiausios Gizos piramidės vidų, ir atskleisti jos 
paslaptis. 

„Kas pažins piramidę, valdys pasaulį“, - pareiškė pakeliui. 
Napoleonas buvo įsitikinęs, kad tai didi tiesa. Galbūt tiesa. 

Toks keistas kvietimas, ištartas būstinėje, kurią Bonapartas 
buvo įsirengęs šalia Azbekijos ežero, valandų valandas nepa- 
liko jo ramybėje. Elijas, mylimiausias jam ištikimo generolo 
Jakobo Tadruso, prancūzų armijos Koptų legiono garbės vado, 
sūnėnas, neturėtų jo apgaudinėti tokiu iš pirmo žvilgsnio ne- 
kaltu pasiūlymu. 

O jeigu? 

Napoleonas kuo puikiausiai jį prisiminė: gudrus žvilgsnis, 
spindinti baltutėlė oda, smaila barzdelė, dengianti kampuotą 
ir tvirtą smakrą. Elijas tvirtino, kad jam dalyvauti piramidės 
rituale būtina. „Niekas neturi žinoti, kad ateisite, — tarė. — 
Vien tik dėl jūsų atkaklumo generolas Kleberas gavo dievų 
palaiminimą lydėti jus kelionėje, bet turės laikytis nuo jūsų pa- 
doriu atstumu. Tačiau jei nuspręsite mano pasiūlymą nuleisti 
negirdomis, užtikrinu, kad tai, kas turėjo būti apreikšta, nie- 
kuomet nebus pagarsinta.“ 

Keista, bet Napoleonas juo pasitikėjo. Net neatkreipė dė- 
mesio į tai, kad jo vertėjas paminėjo dievus. Elijas, — manė 
jis, - buvo uolus koptas. Bet kas jam turėjo būti apreikšta 
Didžiojoje piramidėje? Galbūt tai ir buvo ką tik matyta nebyli 
vizija? Tuomet iš kur tai galėjo žinoti Bukturas?.. 

Su keleto žmonių palyda, keturiais asilais, apkrautais gū- 
niomis, vandeniu ir bananais, Napoleonas saulei leidžiantis 
dideliu barkasu praplaukė Nazlet al Samamo kaimą. Įveikęs 
įdubą, kurioje ilsisi Sfinksas, jau raitas ant arklio leidosi link 
didžiausios piramidės. Tai buvo tikri dirbtiniai kalnai, sukur- 

vwvo- 


ti prarasto pasaulio architektų, metantys iššūkį laikui. Tą va- 
saros pavakarę, iškilmingiausi visoje Gizoje tūkstantmečiai 
karališkosios įžymybės griuvėsiai buvo nusidažę seno aukso 
spalva. 

— Pone, - nepriekaištinga prancūzų kalba tarė Bukturas, 
siaurais koridoriais vesdamas jį į aukščiausią monumento 
kambarį, - prieš sužinodamas tai, ką taip trokštate sužinoti, 
privalote ištuštinti savo sielą ir leisti ją pasverti amžinajam šios 
vietos sergėtojui. Bet privalote tai atlikti vienas. 

— Vienas? 

Elijas labai rimtai linktelėjo. 

— Visuomet taip buvo. Nuo faraonų iki musulmonų laikų. 
Tai įstatymas. Taip elgėsi Cezaris ar Aleksandras Makedo- 
nietis, ir abu tapo Egipto viešpačiais. Taip privalote pasielgti 
ir jūs. 

Ir generolas, nelabai supratęs, ką norėjo pasakyti jo vertėjas, 
dar kartą sutiko. 


„Kaip galėjau būti toks neapdairus?“ - apgailestavo dabar. 

Bonapartas tarėsi juoduose Bukturo vyzdžiuose įžvelgęs 
tam tikrą prietaringą baimę. Ko gera, tą pačią, kuri Kaire 
sutriuškintus mameliukus paskatino jį pavadinti velniškuoju 
Bunabartu, vaizduojantis jį tarsi džiną, piktąją dvasią ilgais ir 
aštriais nagais, sugebančią vien žvilgsniu savo priešus paversti 
akmenimis. Atsargusis Elijas, nepaisant kartu su Napoleonu 
praleistų mėnesių, vis dar nebuvo tikras, ar tas senųjų „pasau- 
lio motinos “* valdovų įspūdis nėra tik fantazija. 


* Taip piramidžių miestą Kairą vienoje iš „Tūkstančio ir vienos nakties“ pasakų pavadi- 
no žydų gydytojas. 


20 JAVIER SIERRA m EGIPTIETIŠKOJI NAPOLEONO PASLAPTIS 


Jo šeima karta iš kartos lydėjo įšvęstuosius iki Saurido 
šventovės*, bet nei tėvas, nei senelis niekuomet nepasakojo 
apie kandidatą, turintį tokių valingų bruožų kaip šis. 

— Kur manęs lauksi, Elijau? - griežtai paklausė korsikietis, 
nujausdamas, kad tuoj čia, viduje, bus paliktas vienas. 

— Lauke, pone. 

- Jūs taip pat, Žanai Baptistai? - paklausė, virpančioje deg- 
lo šviesoje žiūrėdamas į generolą Kleberą. 

— Taip, mano generole. 

Pasakyta - padaryta. Kai nudėvėta vedlio galabija ir mėlynas 
karininko munduras išnyko koridoriuje, kuriuo jie atėjo, Na- 
poleonui apsižvalgyti aplinkui buvo likę vos pora minučių. Kai 
šios praėjo, tarsi laikas būtų buvęs apskaičiuotas nepapras- 
tai tiksliai, jo deglas užgeso. 

Bonapartas sudrebėjo. Atrodė, tarsi piramidės durys būtų 
staiga užsitrenkusios visiems laikams. 

Tamsa iš karto užplūdo patalpą: įėjimas - dvi mažos 
kvadratinės angos, iškirstos šiaurinėje ir pietinėje salės sieno- 
se, dingstančios jose ir vedančios nežinia kur, taip pat salės 
viduryje stūksanti didžiulė granito skrynia staiga paniro į 
neįžvelgiamą naktį. Viską uždengė tankus juodas šydas. Ir tik 
didžiulė arka patraukė jo dėmesį. Joje stovėjo skrynia, kaip 
tik tokio dydžio, kad joje galėtų tilpti žmogus. Ar čia jis turėjo 
ištuštinti savo sielą? Tamsoje? Ar šioje vietoje bus nustatytas 
Jos „svoris“? Jei taip, tai kokiu būdu? 

— Piramidė pati parodys jums kelią, - prieš keletą valan- 


* Arabai taip vadino Didžiąją piramidę, priskirdami ją karaliui Sauridui, bet tvirtino 


nieko apie jį nežiną. Senovės egiptiečiai ją vadino „Chufu šviesiuoju horizontu“, 
turėdami omeny tą patį valdovą, kurį vėliau graikai perkrikštijo Cheopsu. Koptai tuo 
klausimu visuomet tylėjo... 

dų pasakė jam Elijas Bukturas, prieš įspėdamas, kad paliks jį 
vieną. - Leiskitės vedamas šventos galybės, senųjų Egipto val- 
dovų paliktos ateities kartoms. Nesipriešinkite. Ir nesistenkite 
suprasti. Nuolankiai priimkite tai, kas jums nutiks. 

Napoleonas sunkiai galėjo suvokti, kad tokia paprasta skry- 
nia kadaise galėjo priglausti karaliaus kūną. Ir kad tokia kukli 
patalpa galėjo būti faraono amžinojo poilsio vieta. Tai buvo 
klaida. Reikėjo laiko ir stebėtojo gebėjimų, kad būtų tinkamai 
įvertinta tobulai stačiakampės, sumūrytos iš akmens blokų, 
milimetro tikslumu suleistų vienas į kitą, salės didybė. For- 
mų tobulumas, darna ir paprastumas, užrašų nei nereikalingų 
puošmenų nebuvimas darė ją panašią į galingos snaudžiančios 
dievybės šventovę, apleistą dar gerokai iki to, kai Aleksandras 
Makedonietis pasiekė Nilą, ir greičiausiai tūkstantį ir vieną 
kartą apiplėštą iki korsikiečiui joje apsilankant. 

Ta mintis jam sukėlė nerimą. 

Švelniai, kone instinktyviai pačiupinėjo kairį šoną ties dir- 
žu, ieškodamas kardo rankenos. Šaltas metalas jį nuramino. 
Jei kas nutiktų, jis mokėtų apsiginti. Bet nuo ko? Nuo kokių 
Jėgų? Negi Elijas jo neįspėjo, kad didžiausias priešas čia, vi- 
duje, ko gera, dar baisesnis nei visi jo varžovai, bus jis pats? 
Ar nėra tai dar vienas paslaptingos brolijos, kuriai priklausė 
vertėjas ir- jis tuo nebeabejojo - jo generolas Kleberas, pareng- 
tas išbandymas? O gal jis buvo pernelyg patiklus, leisdamasis be 
palydos, vien tik su jiedviem, į pavojingąjį Gizos plokščiakalnį, 
kur nė vienas svetimšalis be stiprios karinės apsaugos nedrįso 
įžengti? 

Ryžtingai nusiteikęs jaunuolis apgraibomis paieškojo lygaus 
ir ledinio granito paviršiaus. 

Kai pirštais pajuto įdubos kraštą ten, kur ją prisiminė esant, 
užsiropštė ant jos ir išsitiesė viduje visu ūgiu. Jis neturėjo ko 

prarasti. Buvo pasirengęs laukti, nespartinti įvykių ir kiek 
įmanoma nuolankiau iškęsti tą įtampą. 

— Ką turėjo omeny Elijas, sakydamas, jog privalau ištuštinti 
sielą, kad ji būtų pasverta? - paklausė savęs, nugara šliedamasis 
prie įdubos dugno. 

Štai tuomet Napoleonas Bonapartas, Egiptą užėmusios ar- 
mijos vadas, padarė baisų atradimą: karstas tobulai atitiko jo 
kūno matmenis... 


Senasis Kairas, prieš dešimt dienų. 28 Abib* 


Kirilas sunkiai nuklibikščiavo iki koridorėlio, vedančio į 
Šv. Sergijaus bažnyčią. Drėgnas ir dvokiantis koridorius 
prasidėjo už kuklių laiptelių, kuriais vienuolis kuo atsargiau- 
siai užkopė. 

Jį lydėjo Takla - kitas vienuolis koptas, šitaip pakrikštytas 
Etiopijos globėjo garbei. Senis jau keletą savaičių nė 
žingsnio be jo nežengė, net kai nuspręsdavo paprasčiausiai 
pasivaikščioti po musulmonų turgų, ieškodamas dovanų 

Takla, dar neturintis nė dvidešimt penkerių, tą dieną 
nešėsi ant nugaros jo siluetą bjaurojantį didžiulį nešulį. Prie- 
blandoje koks prietaringesnis Masr al Kadimos gyventojas 
būtų palaikęs jį Šėtono sekėju. 

— Turime paskubėti, broli Kirilai, - sunkiai kvėpuodamas 
sušnibždėjo vienuolis. - Patriarchas pageidauja susitikti su 
jumis iki sutemų. Ir drįstu pasakyti, jo sekretorius atrodė 
ypač susirūpinęs dėl šio susitikimo. 

— Susirūpinęs? — suniurnėjo senis. - Įdomu, kodėl? 


* 1799 m. rugpjūčio 2 d. pagal koptų kalendorių. 1515 m. pagal Synaxanion. 

— Kad atvyktumėte laiku ir kuo greičiau atsiskaitytumėte 
Šventajam Tėvui. 

Taklos balse buvo juntamas prastai slepiamas nekantru- 
mas. 

— Gerai jau, gerai! - suniurnėjo senasis vienuolis, atidžiai 
žiūrėdamas, kur stato kojas. — Ką gali Žinoti piemuo apie 
savo bandos bėdas! Jei prancūzai nebūtų pristeigę mies- 
te kontrolės postų, mudu jau seniai būtume pasiekę Abu 
Sargą. 

Jaunasis koptas, norėdamas nuslėpti šypseną, nuleido 
galvą. Visi vienuoliai iš stūksančių aplink senąjį Kairą vie- 
nuolynų žinojo, kad Kirilo niekas neprivers pasiskubinti. 
Jis buvo lėtapėdis, bet ir labai pedantiškas. Neprilygsta- 
mam ikonų meistrui, freskų restauruotojui ir senienų, kurių 
buvo gausu šalyje, rūšiuotojui gerajam Kirilui, kurio šaknys 
buvo Italijoje, užvirdavo kraujas, kai kas mėgindavo pakeisti 
įprastą jo gyvenimo ritmą. 

— Reikiairjuos suprasti, tėve, - nelabai įtikinamai pabandė 
pateisinti prancūzus Takla. - Rodos, jie baiminasi naujo ang- 
lų arba turkų antpuolio, nors tai tas pats. Triuškinamas pra- 
laimėjimas Abu Kyre greičiausiai jiems visai nepatiko, tad 
dabar, ko gera, vėl ginkluojasi... 

Kirilas neatsakė. 

— Vakar, persekiodami porą šnipų miesto aikštėje, su- 
griovė audinių turgų - jie labai įsitempę. Kaire apie nieką 
kita nešnekama. 

— Pamanyk tik - šnipai! 

Abu paspartino žingsnį. Monotoniškas muedzinų kvie- 
timas maldai iš tūkstančio miesto minaretų viršūnių juos 
paskatino žingsniuoti greičiau. Takla, prislėgtas sunkios 
naštos, pasiūlė remtis į savo alkūnę, kad garbusis vienuolis 

nepaslystų. Jam buvo griežtai įsakyta lydėti ir globoti se- 
nuką, jei prireiks — net ir gyvybės kaina. Juk galiausiai Ki- 
rilas Bolonietis buvo vienintelis diecezijoje galintis išspręsti 
galvosūkį, keletą mėnesių nedavusį ramybės sunerimu- 
siems Šventojo Tėvo Morkaus VIII aplinkos žmonėms, tad 
jį reikėjo saugoti. 

Novicijus gerai žinojo apie tą įdomų nutikimą. Jis pats 
dalyvavo, kai buvo rasti du laku užantspauduoti moliniai in- 
dai, pusiau įkasti į žemę priešais Nebi Danielio mečetę. 

Visa tai nutiko Aleksandrijoje. Vieną praėjusios vasaros 
rytą susirūpinęs šventovės sargas Abdulas Harišas pakvietė 
jį ir pasibaisėjęs liepė išnešti „tuos krikščioniškus daiktus“, 
atsiradusius priešais jo duris. Jis buvo taip pasibjaurėjęs, 
tarsi praėjusios nakties žemės drebėjimas iš gelmių būtų 
išsviedęs bjauriai dvokiantį koptų mėšlą. 

Ir tai dar ne viskas: įsitikinimas, kad „daiktai“ yra ne kas 
kita kaip urnos su kokio senovės krikščionio pelenais — apie 
tai bylojo anglimi nupiešta Žuvis — privertė smulkmeniškąjį 
Harišą kuo greičiau atsikratyti radinio. „Aš kaip gyvas nepa- 
liesiu kopto pelenų“, - pareiškė jis. 

Nepaisant to, Aleksandrijos vyskupo akys sužibo, vos tik 
jis sužinojo apie radinį. O jei tose urnose buvo kokio kanki- 
nio relikvijos? Vyskupas net apsilaižė, pamanęs, kad palai- 
kai galėtų būti paties šventojo Morkaus, kuris, kaip žinoma, 
apaštalavo ir pastatė pirmąją bažnyčią Egipte, netoli Nebi 
Danielio mečetės. Ir kodėl ne? Jo paties beatodairiškas 
tikėjimas ir jo sekretorių, taip pat artimiausių vienuolių 
vaizduotė įsisiūbavo: galbūt pagaliau pavyks surinkti vi- 
sus didžiojo evangelisto palaikus, juk kol kas rasta tik jo 
kaukolė? 

Toks entuziazmas netrukus subliūško. Nors koptų tikė- 

jimas griežtai draudžia garbinti šventuosius, radus Morkaus 
palaikų dalį, tas draudimas, Žinoma, nebebūtų toks svar- 
bus. Juk evangelistas nebuvo paprastas šventasis — jis atnešė 
tikrąjį tikėjimą į Egiptą! 

Takla ryškiai prisiminė nusivylimą, išgyventą kiek vėliau, 
kai buvo nulaužti antspaudai ir paaiškėjo, kad induose nėra 
jokių kaulų, tik keli ryšulėliai purvinų ir netvarkingų papiru- 
so lapų. 

Iš pradžių niekas į juos nekreipė dėmesio. Atrodė, kad 
jie buvo prirašyti koptų bohairų tarmės rašmenimis, bet nė 
vienas iš juos peržiūrėjusių dvasininkų neįstengė suprasti nė 
eilutės. Tos kraiglionės buvo pernelyg sudėtingos vienuo- 
liams, troškusiems išvysti kaulus ir godiems stebuklų. Juk 
ne veltui pirmųjų koptų kalba buvo kildinama iš tos, kurią 
vartojo senieji egiptiečiai. Patys išmintingiausi rėmė teoriją, 
kad maždaug VII amžiuje prieš Kristų hieroglifai virto pa- 
prastesniu raštu, vadinamuoju hieratiniu, o vėliau iš šio — 
dar paprastesniu, pakrikštytu demotiniu. Nuo demotinio iki 
koptų rašto šuolis buvo paprastas: tereikėjo senųjų Nilo die- 
vų kalbą užrašyti graikiškomis raidėmis. Vis dėlto Aleksan- 
drijoje rastas tekstas buvo panašus ne į koptų, 0 į graikų. 

Vienintelis suprantamas sakinys buvo parašytas šia kalba. 
Jis buvo storiausio raštų ryšulio viršuje, ir jį perskaičiusio 
vyskupo galvoje vėl sušvito viltis dėl tikros pranašystės. 

Ten buvo parašyta: 


Ilepi TOV ėoyxdT0V Nuepov ToLV Kupiou ėni Tc yn 


Apie paskutines Viešpaties dienas Žemėje 


Pradžioje net jis suabejojo. Pamanė, kad tai Abdulo Ha- 
rišo ir jo egzaltuotų sekėjų grupės suregztas pokštas, bet 

greitai tą spėjimą atmetė. Laukti žemės drebėjimo, kad galė- 
tų ištraukti į dienos šviesą tuos indus, atrodė pernelyg įmant- 
rus sumanymas Nebi Danielio barbarams. Be to, jis buvo 
tikras, kad nė vienas mečetės tarnautojas nebūtų sugebėjęs 
parašyti sakinio graikiškai, neįveldamas bent poros didelių 
gramatinių klaidų. 

Tuomet kas tai? 

Net vyskupas, niekuomet negarsėjęs protu, suvokė, kad 
lieka vienintelis pagrįstas paaiškinimas: tie indai priklausė 
senovinei Aleksandrijos krikščionių bendruomenei ir ši juo- 
se paslėpė savo šventus raštus. Miestui buvo tekę išgyventi 
daugybę pragaištingų laikotarpių, tad toks poelgis visai pa- 
teisinamas. 

Vargšė patriarcho vaizduotė įsisiūbavo. Jis net regėjo se- 
nųjų krikščionių, antspauduojančių vertingiausius savo pa- 
pirusus, veidus. Maždaug dešimt, daugiausia dvylika šeimų. 
Kiekvienoje du ar trys vaikai ir veikiausiai tos šeimos tarna- 
vo kokiam romėnų patricijui, nelabai kreipusiam dėmesį į 
savo tarnų tikėjimą. Net galėjo įsivaizduoti bendruomenėje 
kilusį sujudimą sužinojus apie gresiantį juos persekiojančių 
romėnų sargybinių apsilankymą. Veikiausiai kas nors iš 
kaimynų bus juos įdavęs už keletą sidabrinių, kaip Judas 
Viešpatį. Laimė, vienas iš senolių, įkvėptas Aukščiausiojo, 
įsako paslėpti galinčius juos išduoti papirusus, šitaip išsau- 
gomos gyvybės ir lobis, dabar jis, patekęs į kitas rankas, 
galėjo atgaivinti daugelio svyruojančiųjų tikėjimą. 

Be to, sprendžiant iš radimvietės ir kaip giliai indai buvo 
užkasti, jų aptikimas buvo tikras stebuklas. Dievo žinia. 
Galbūt tai dar vienas ženklas, turint omeny ir prancūzų 
okupaciją, dėl kurios krikščionybė vėl turi galimybę įsitvirtinti 
po nepakeliamo islamo viešpatavimo. 

Ne. Taklos visai nenustebino skuba, su kuria Aleksandri- 
jos vyskupas pristatė rankraštį pirmiausia Jo Šventenybei 
Morkui VIII, paskui per jį - tėvui Kirilui. Buvo imtasi visų 
atsargumo priemonių: tekstai siųsti skyrium, suvynioti į au- 
deklus, paslėpti dvigubuose laivų dugnuose ar net priklijuo- 
ti prie pasiuntinių, atgabenusių juos iki Kairo, kūnų. Bet 
koks atsargumas buvo per menkas, norint apsaugoti naująjį 
Dievo Ženklą. 

Sparta ir didelis troškimas sužinoti, ką slepia tie tekstai, 
taip pat buvo, be abejonės, pateisinami. Taigi, Kirilas Bo- 
lonietis, septyniasdešimt vienų metų, bet žaismingas, tarsi 
būtų dvidešimtmetis, tai žinojo. Tad turėdamas mįslės at- 
sakymus senis išsprogusiomis akimis ir suskeldėjusiomis 
lūpomis jautėsi koptams pats reikalingiausias. 


Pasiekęs kelionės tikslą senasis koptas, nenumanydamas, 
apie ką mintija jo jaunasis asmens sargybinis, atsiduso. Tam- 
siame fasade ryškėjo reljefas, vaizduojantis šventąjį Jurgį, 
smeigiantį ietį į drakoną, nukopijuotas nuo vienos iš viduje 
esančių rytietiškų ikonų. 

— Duok manjėgų, Viešpatie, toliau ištikimai tau tarnauti, — 
sumurmėjo beveik negirdimai. 

— Amen, - linktelėjo Takla. 

— Jaunuoli, manai, kad tai mūsų rūpesčių pabaiga? Kad 
viskas baigsis Šventajam Tėvui įteikus vertimą? 

Klausimai nustebino novicijų. 

— Esu įsitikinęs, - tarė jis. — Jūs puikiai atlikote savo darbą. 
Mūsų gerbiamasis patriarchas apipils jus palaiminimais ir 
greitai grįšime į savo vienuolyną. 

— Kad taip ir būtų. 

— Tad pirmyn. 

Kaip visuomet, saulėlydžio valandomis Šv. Sergijaus baž- 
nyčia atrodė kuo iškilmingiausiai. Per dieną laikytas kele- 
rias mišias ji prisipildė smilkalų kvapo ir šviesų, suteikiančių 
jai šventumo. Ne veltui juos pakvietė į pirmąją Senojo Kai- 
ro krikščionių bažnyčią. Ji iškilo IV amžiuje ant olos, ku- 
rioje Šventoji Šeima ieškojo prieglobsčio daugiau nei prieš 
aštuoniolika amžių, o pati ola, kruopščiai išraižyta, dabar 
buvo naudojama kaip kripta svarbiausioms ceremonijoms. 

Garbingasis frater, įkvėpęs per šimtmečius įsigėrusio smil- 
kalų kvapo, pirmą kartą per visą dieną nusišypsojo. Senolio 
keliai virpėjo iš susijaudinimo. Žvelgdamas į jį, besidairantiį 
aplinkui, beveik galėjai tvirtinti jį girdint senųjų mūro sienų 
šnabždamas istorijas. 

— Ar nieko nejauti, mielasis Takla? Šventosios Dvasios 
plazdėjimo savo sieloje? Čia akmenys kalba, kaip nė vienoje 
kitoje Egipto bažnyčioje. Byloja dalykus, kurių jokioje kitoje 
pasaulio vietoje neišgirsi... 

Novicijus atrodė nė neketinąs ką nors sakyti. 

— Susikaupk! Girdi? Girdi, kaip šnabžda akmenys? - pa- 
gautas įkvėpimo vienuolis iškėlė rankas link skliautuotų lu- 
bų. - Pasakoja apie mūsų Viešpaties pabėgimą į šitą vietą. 
Byloja mums, kad gelbėdamasis nuo Erodo Didžiojo smur- 
to Juozapas Dailidė su šeima įsikūrė čia. Negi negirdi jų 
išpažinties? Šventosios Šeimos namai buvo po tomis plokš- 
tėmis, kurias dabar mindo tavo kojos. Nusiaukime! 

— Aš ne... 

Kirilas neleido jam užbaigti sakinio. 

— Ant šios žemės, - tęsė senolis, - Marija maitino krūtimi 
Dievo Sūnų. Tie, kas lydėjo ją į šią tremtį, iškasė čia didžiu- 
lį tvenkinį su švęstu vandeniu atsivertėliams krikštyti. 

Garbusis senis, stengdamasis nuslėpti didingą įspūdį, ku- 
rį jam kėlė tiek daug šventos istorijos, sukauptos tokioje 
nedidelėje patalpoje, tęsė savo aiškinimus: 

— Matai tas dvylika kolonų, išrikiuotų navoje? 

Brolis Kirilas mostelėjo ranka. 

— Visos jos iš balto marmuro, išskyrus vieną. 

— O kodėl, tėve? - paklausė apstulbęs Takla. 

— Jos vaizduoja dvylika apaštalų. Jei gerai įsižiūrėsi ir leisi 
akims apsiprasti su šia šviesa, pamatysi vos įžvelgiamus kitados 
jas puošusius veidus. Kiekvienam Kristaus sekėjui po vieną. 

— O paskutinė kolona? 

— Pati tamsiausioji, - Kirilas patylėjo, - buvo pastatyta 
išdaviko Judo niekšybei priminti. Todėl ji - iš granito. Todėl 
be veido... 

Vienuoliai kirto šventovės prieigas, apėjo navą ir patrau- 
kė link zakristijos ir kriptos. Juodmedžio ir dramblio kaulo 
plokštės, apkabinėtos paveikslais, vaizduojančiais apaštalus 
ir Mergelę Mariją, kabojo maždaug pora metrų virš jų galvų. 
Bažnyčioje vis labiau temo ir nesimatė nė gyvos dvasios. Ir 
tai dar ne viskas: Abraomas, Izaokas ir Jokūbas atviromis 
baltomis akimis, tarsi saugotų šventovę nuo nelauktų svečių, 
iš pietinės koplyčios atrodė atidžiai seką jų žingsnius. Takla, 
Aleksandrijoje niekuomet nematęs tokių puikių paveikslų, 
žiūrėjo į juos vogčiomis, tarytum bijodamas, kad staiga šie 
neatgytų. 

Jo baimė buvo beveik pranašinga. 

— Taigi, Kirilai, - suriaumojo balsas kažkur nuo filigraniš- 
kai nutapytų patriarcho Abraomo rūbų, - ar jau baigėte savo 
darbą? 

Takla pajuto, kaip nuo galvos iki kojų jį sutraukia mėš- 
lungis. Žodžiai, ištarti tvirtu ir valdingu tonu, suskambėjo 

visame synthronon. Vieta, kur vyskupas ypatingomis pro- 
gomis susitinka su garbingiausiaisiais, dabar tamsi ir šalta, 
sudrebėjo ir, regėjos, tuoj sprogs. 

— Šitiek laiko prireikė seniems rankraščiams išnagrinėti ir 
perrašyti? —- užbaigė balsas. 

Vargšelis Takla vos neparvirto ant gabenamo maišo. Kiri- 
las, atvirkščiai, atrodė visiškai ramus. Nors tvyrojo prieblan- 
da, balsas jam pasirodė kažkur girdėtas: tas griausmingas 
balsas negalėjo būti niekieno kito, tik paties Morkaus VIII, 
šimtas aštuntojo koptų patriarcho, tikrosios ir seniausiosios 
žemėje Kristaus bažnyčios vadovo. Iš tikrųjų, susitikimas 
buvo paskirtas šioje vietoje, tačiau ką galingiausias Rytų 
patriarchas čia veikia vienas, atsikratęs būrio įkyrių, nė per 
žingsnį nuo jo neatsitraukiančių padėjėjų? 

— Jūsų Šventenybe... — džiugiai sušnibždėjo vienuolis. — 
Pagaliau mudu susitikome. 

Pontifikas tikriausiai nusišypsojo. Aliejinės lempos švie- 
soje blykstelėjo dvi gerų perlų dydžio dantų eilės, išduoda- 
mos jo slėptuvę po freskomis. 

Tik tuomet vienuoliai suprato, kur reikia žiūrėti. Nors 
daug metų jie nebuvo susitikę akis į akį, Kirilui buvo sunku 
nematyti jame to išdykusio mokinio, kuris per lotynų kalbos 
pamokas lipindavo jam ant nugaros linksniuotes, kad visa 
klasė galėtų nusirašyti. Jis taip pasikeitė! Morkus nebebuvo 
bebarzdis išdykėlis kaip prieš du dešimtmečius, nors jo jude- 
siai dar išlaikė kažką šelmiška. Matyti jį įšventintą Šventuoju 
Tėvu vienuoliui buvo tolygu prisiminti, kad jo paties gyveni- 
mas jau krypsta vakarop. Jam liko nedaug, visiškai nedaug. 

— Manau, būsite baigęs savo darbą, tėve Kirilai, — tarė 
griežtai, nutraukdamas jo apmąstymus. - Ir taip pat manau, 
kad esate pasirengęs tuojau pat įteikti man rezultatus. 

— Iš tiesų. Viskas padaryta, kaip jūs ir pageidavote. 

Pilvotasis Morkus VIII staiga pasipūtė kaip povas, pa- 
tenkintas, kad buvusiam griežčiausiam savo mokytojui gali 
pademonstruoti puošnias plunksnas. 

— Taigi? 

Juodu medvilnės abitu su gobtuvu, apkraštuotu raišteliais 
ir padabintu auksiniais kryželiais, vilkintis pontifikas metė 
akiplėšišką žvilgsnį į Taklai už nugaros pūpsantį nešulį. Net 
tanki patriarcho barzda negalėjo nuslėpti jo veide pasirodžiu- 
sio smalsumo. 

— Knyga, kurią man patikėjote, pradėjus versti pasirodė 
esanti daug sudėtingesnė, nei buvau manęs iš pradžių. 

Morkus trūktelėjo pečiais. Jis net nežinojo, kad papiru- 
sai, kuriuos atidavė, sudaro knygą. 

— Sudėtingesnė? Ką tuo norite pasakyti? 

— Kaip jau žinote, - atsakė jam senis, - dokumentai, ras- 
ti Aleksandrijoje, niekieno nepasirašyti. Taip pat jie nebuvo 
susiūti, todėl turėjau nuspręsti, kokia tvarka juos sudėlioti. 
Ir dar, tarsi to būtų buvę maža, jie perrašyti skirtingų žmonių 
labai negyva graikų kalba. Tose eilutėse pilna keisčiausių 
posakių, labai apsunkinančių skaitymą. Be abejo, tai labai 
užteršta koinė*. 

— Sakote, ją perrašinėjo ne vienas? 

— Taip. Atrodo, tą knygą perrašinėjo trys ar keturi žmonės, 
o koks pamaldus kunigas su begaline kantrybe ją surinko ir 
sudėliojo eilės tvarka. 

— Ar jau galiu pamatyti jūsų darbą? 

Kirilas linktelėjo. Įsakė Taklai atrišti maišo mazgus, ir šis 


Graikų kalbos atmaina, labai paplitusi tarp Viduržemio jūros pakrančių tautų. Ne- 
sudėtinga, vartojama kasdien. 

labai atsargiai paskleidė tai, kas buvo nešulyje, garbiesiems 
tėvams prieš akis. 

Nešulyje buvo šimtas ar šimtas dvidešimt penki al Faju- 
mo palmės lapai, prirašyti smulkia tėvo Kirilo rašysena. Čia 
taip pat gulėjo ir originalūs papirusai, rasti Nebi Danielyje. 
Lakštai nebuvo vienodi, kai kurie apgadinti laiko, aptrupėję 
ir apiplyšę. Jie buvo švaresni nei tuomet, kai Morkus juos 
matė paskutinį kartą, ir, nors buvo labai seni, atrodė galį 
kuo puikiausiai išlikti dar porą šimtmečių. 

— Šis dokumentas... - Kirilas susvyravo, — iš esmės yra 
evangelija. 

— Sakote, evangelija? 

Morkus VIII įsmeigė akis į senį, laukdamas paaiškinimo. 

— Bent jau taip atrodo. 

— Paaiškinkite išsamiau, tėve. 

— Aš suvokiu, ką reiškia ši išvada, todėl norėčiau, kad 
mano žodžiams vadovautų sveikas protas, Jūsų Šventenybe. 

— Kalbėkite aiškiau. 

Kirilas kostelėjo prieš tęsdamas. Sušiugždėjo jo mažytėse 
mikliose rankose laikomas pluoštas lapų. 

— Jūsų Šventenybe, tai, ką radome Nebi Danielyje, yra ne 
kas kita kaip prarastoji mūsų numylėto šventojo Morkaus 
evangelija, esu tuo beveik tikras. - Giliai atsikvėpė. - Kiek 
yra žinoma iš mūsų istorijos, šis tekstas turėjo būti parašytas 
kartu su mums jau pažįstama evangelija. Tai knyga, kurią 
mūsų numylėtas Morkus nusprendė paslėpti, nes buvo įsi- 
tikinęs, kad laikas, kai ji turi būti perskaityta ir suprasta, dar 
neatėjo. 

— Tai prarastoji šventojo Morkaus evangelija? 

Patriarchas vienuoliams nedavė laiko atsakyti į jo tuščią 
klausimą: 

— Kaip galite būti tuo tikras? 

— Visi tekstai parašyti pirmuoju asmeniu ir juose yra kopi- 
jos Petrui į Romą siųstų laiškų, kuriuose Morkus pasakoja, 
ką pasiekęs. Nekyla abejonių, Jūsų Šventenybe. Tai šventojo 
Morkaus tekstas. 

— Tuomet jūs manote, kad Laikas atėjo? 

— Manau, taip. 

Šventasis Tėvas, rimtesnis nei bet kada, pažvelgė seniui 
tiesiai į akis. 

— Tuo taip pat esate tikras? 

— Visiškai, Jūsų Šventenybe. Mes neradome evangelisto 
kaulų, bet Dievas įteikė mums į rankas kai ką geresnio - jo 
Paslaptį. 


Ant Abu Sargos staiga nusileido naktis. 

Senovės koptai taip vadino šventąją Sergijaus buveinę, 
įsitikinę, kad jos pamatai susmegs paskutiniai, atėjus paskuti- 
nėje Biblijos knygoje Jono minimai Apokalipsei. 

Judėjimas „uoliųjų Dievo tarnų“ kvartale po saulės lai- 
dos staiga liovėsi ir nors greta esančiose arabų prekyvietėse 
ūžesys netilo, bažnyčia atrodė visiškai apsaugota nuo bet 
kokio triukšmo. Čia visuomet tvyrojo prieblanda, tad sunku 
buvo pasakyti —- dabar diena ar naktis. Ko gera, taip turėtų 
būti ir dangaus karalystėje: pastovu, ramu, amžina. 

Morkus VIII negalėjo atsidžiaugti, kad susitikdamas su 
Kirilu Boloniečiu ėmėsi tokių atsargumo priemonių. To, 
ką jam pradėjo pasakoti senasis vienuolis, užtektų, kad 
tarp vyskupų kolegijos narių užvirtų tikras mūšis. Lengvai 
galėjo įsivaizduoti Jurgį iš Asjuto, kikenantį iš kiekvieno da- 
lyko, galinčio pakeisti Tradiciją, arba Matą iš Damanhuro, 
nusiteikusį visiškai riešingai. Tam senam Deltos liūtui ir gau- 
siems jo šalininkams grąžinti šventajai istorijai „autentišką 
tiesą“ buvo svarbiau už bet kokią doktrinos klasifikaciją. 

Tačiau viskas galėjo pasisukti blogesne linkme: reikšminga 
žinia, kad aptikta prarastoji šventojo Morkaus evange- 
lija, buvo gauta dvi savaitės iki mulid, arba Švč. Merge- 
lės Marijos Ėmimo į dangų šventės. Pontifikas buvo įsitikinęs, 

kad jos paviešinimas, apie kurį kalbėjo jo svečiai, sužlugdytų 
numatytas šventes. Todėl jis tylės. Taip bus išmintingiausia. 

- Jūsų Šventenybe... - sušnibždėjo Kirilas, nudelbęs akis į 
medines Šv. Sergijaus bažnyčios grindis, tuo pat metu steng- 
damasis nuspėti, kokia bus patriarcho reakcija. - Yra dar kai 
kas, ką privalote žinoti. 

— Kai kas? Kas nors... rimta? 

— Kata Markon, - kaip jūs žinote, taip vadinama Morkaus 
evangelija, kurią Pirmieji Tėvai pripažino kanoniškąja, kai 
Bažnyčia buvo Vienintelė, - turi vieną su mūsų šventuoju 
tikėjimu nesuderinamą paslaptį. Atrastasis tekstas ją labai 
netikėtu būdu atskleidžia. 

Takla smalsiai pažvelgė į savo mokytoją. Dar nebu- 
vo girdėjęs Kirilą Bolonietį šitaip kalbant. nei atsiminė jį 
minėjus kokią paslaptį, kai vertė tekstą. Patriarchas taip pat 
sukluso susidomėjęs. 

— Tęskite, tėve. 

— Pirmiausia reikia paminėti, kad, kaip jau žinome, Mor- 
kaus evangelijoje beveik nekalbama apie Jėzaus antžmogišką 
prigimtį. Šis apibūdinimas visuomet piktino mus, koptus, 
juk būtent šventasis Morkus atnešė Egiptui tikrąjį tikėjimą, 
o mūsų religija pripažįsta Jėzų turėjus dieviškąją prigimtį ir 
niekuomet neturėjus žmogiškosios. 

— Na ir?.. 

— Kitaip nei Matas ar Lukas, Morkus net neužsimena, kad 
Jėzus gimė iš nekaltos mergelės. Naujajame Testamente tik 
užsimenama apie Šventosios Dvasios nusileidimą ant Mesi- 
jo, kai jis buvo krikštijamas Jordano upėje... ir šis stebuklas 
aprašomas tik keliais šykščiais žodžiais. 

— Bet kurgi toji paslaptis, tėve? 

Patriarchas, sėdėdamas viename iš didžiųjų Šv. Sergijaus 

bažnyčios suolų, jau kurį laiką net nemirktelėjo. Sukryžiavęs 
rankas ant kelių, jis tik retkarčiais leisdavo sau nutraukti 
Boloniečio pasakojimą, o šis stovėdamas įnirtingai lingavo 
paliegusiu kūnu. 

— Remiantis kanoniškąja evangelija ir daugeliu jos tyrinė- 
tojų, susidaro įspūdis, kad šventasis Morkus sąmoningai 
stengiasi išvengti aliuzijų į stebuklus arba aukštesniųjų jėgų 
įsikišimą. Tarsi jo misija būtų buvusi pristatyti mums žmogų, 
o ne dievą. Vis dėlto... 

Pasirodė, kad Kirilas, prieš žengdamas dar vieną žingsnį, 
sudvejojo. 

— Vis dėlto, — šypsodamasis drąsino jį patriarchas, jau 
numanydamas, ką dabar jam atskleis vertėjas, - ši interpre- 
tacija turi būti klaidinga. Jėzus niekuomet nebuvo žmogus. 
Jis visada buvo Dievas. O gal aš klystu? 

Senis vengė Šventojo Tėvo žvilgsnio. 

— Nereikia skubėti. Ne viskas yra taip. 

— Nejaugi? 

Patriarcho priešiškumas privertė Kirilą pasverti savo žo- 
džius: 

— Jūsų Šventenybe, abu žinome, kad mūsų Bažnyčią Ro- 
ma pasmerkė kaip eretišką, nes IV amžiuje Konstantino- 
polio archimandritas Eutichas aistringai gynė teoriją, kad 
Mesijo prigimtis buvusi išimtinai dieviška. Ir kam galvoti 
kitaip? Negi mūsų Viešpačiui neužteko būti Dievu? Ginti 
teoriją apie dvejopą Jo prigimtį (žmogišką ir dangišką), kaip 
elgiasi italų popiežiaus sekėjai - tai menkinti Kūrėją. Štai 
kodėl mus pavadino monofizitais ir kėsinosi visiems laikams 
atskirti nuo krikščionybės. 

— Ir jūs taip nebemanote? 

Morkaus VIII balse pasigirdo graudi abejonės gaidelė. 

— Jau nebe. 

— Paaiškinkite. 

— Gerai. Kaip, be abejo, žinote, šventasis Morkus galutinį 
paaiškinimą pateikė savo tokios „žmogiškos“ evangelijos 16 
skyriaus 8 eilutėje. Ten jis aprašė, ką Marija Magdalietė, 
Marija, Jokūbo motina, ir Salomė Velykų sekmadienį atra- 
do mūsų Viešpaties kape.* Visos trys mokinės išsigandusios 
pamatė, kad akmuo, užstojęs kapo angą, buvo nuristas, o 
Mesijo kūnas - dingęs. Iš tikrųjų jos tik mini „jaunuolį baltais 
drabužiais“, palaimingai sėdintį viduje. Ir šis joms pareiškė, 
kad jų Jėzus prisikėlė. 

— Taigi, mes turime metaforą, teigiančią, kad Jėzus, vi- 
suomet dieviškos prigimties, negalėjo prisikelti, nes pa- 
prasčiausiai buvo nemirtingas jau tuomet, kai jį nukryžiavo. 
Jis niekuomet nemirė. 

— Ne! - sušuko Kirilas. - Štai čia ir yra klaida! Mūsų klai- 
da! Jei Morkus taip stengėsi savo kanoninėje evangelijoje 
aprašyti žmogiškąjį Jėzų, tai būtent todėl, kad žinojo jį bu- 
vus mirtingą... nors vėliau kažkokia jėga jį prikėlė. 

Morkus VIII suabejojo. Ar Kirilas iš proto išsikraustė? 
Kaip jis gali šitaip neigti vieną pagrindinių savosios doktri- 
nos teiginių? 


k 


Mk 16, 1-8: „Šabui praėjus, Marija Magdalietė, Marija, Jokūbo motina, ir Salomė 
nusipirko kvepalų, kad nuėjusios galėtų Jėzų patepti. Labai anksti, pirmąją savaitės 
dieną, jos ateina saulei tekant prie kapo. Jos kalbėjosi tarp savęs: „Kas mums nuritins 
akmenį nuo kapo angos?“ Bet, pažvelgusios iš arčiau, pamatė, kad akmuo nuristas. 
O buvo jis labai didelis. Įėjusios į kapo rūsį, išvydo dešinėje sėdintį jaunuolį baltais 
drabužiais ir nustėro. Bet jis joms tarė: „Nenusigąskite! Jūs ieškote nukryžiuotojo 
Jėzaus Nazarėno. Jis prisikėlė, jo čia nebėra. Štai vieta, kur jį buvo paguldę. Eikite, 
pasakykite jo mokiniams ir Petrui: jis eina pirma jūsų į Galilėją. Tenai jį pamatysite, 
kaip jis yra jums sakęs.“ Jos išėjo ir skubiai nubėgo nuo kapo, nes jas buvo pagavęs 
drebulys ir siaubas. Persigandusios jos niekam nieko nesakė.“ 

— Mane stebina, kad būtent jūs tai sakote, tėve, - tarė ne- 
prarasdamasorumo.- Juk geriau nei kas kitas žinote -nes me- 
tų metus to mokėte savo mokinius - kad Morkaus evangeli- 
joje po 16 skyriaus dar yra dvylika eilučių, kuriose pasakoja- 
ma apie prisikėlusio Jėzus apsireiškimus. Jei gerai pamenu, 
mūsų Viešpats pirmiausia apsireiškė Magdalietei, o vėliau — 
savo mokiniams, ragindamas skleisti Evangeliją visame pa- 
saulyje. Ir būtent jūs, tėve, seminarijoje mums aiškinote, kad 
tos paskutinės pastraipos yra ne kas kita kaip klaidinantis 
priedas, II amžiuje šventojo Irenėjo parengtas tikinčiųjų, 
kad Jėzus pirmiausia buvo mirtingasis ir vėliau prisikėlė, 
nuomonei pagrįsti. 

— Aš klydau. 

— Klydote? 

— Naujasis tekstas, kurį jūsų prašymu išverčiau, pasakoja 
apie Jėzaus Kristaus gyvenimą po prisikėlimo. Morkus ap- 
svarstęs atskyrė jį nuo kanoniškojo teksto, pripažindamas 
prieštaravimus, nes tai įrodo, kad Jėzus atgavo savo žmogiš- 
kąją prigimtį praėjus kuriam laikui po jo kančių Golgotoje. 

— Vadinasi, šventasis Irenėjas?.. 

— Šventasis Irenėjas iš tikrųjų padarė didelę paslaugą 
krikščionybei. Jis greičiausiai žinojo Tiesą ir dievobaimingai 
ją pridėjo prie kanoniškojo teksto. 

— Tėve, negaliu to pripažinti. Bažnyčia negali. 

Senis nesidavė įbauginamas: 

— Verčiau prieš pareikšdamas galutinę nuomonę perskai- 
tykite tai, ką jums atnešiau, Jūsų Šventenybe. Jei jau Dievas 
panoro, kad šis tekstas atsidurtų mūsų rankose, tai tik dėl to, 
kad ištaisytume savo amžiną klaidą. 

Patriarchas vėl nespėjo paprieštarauti. Jei Kirilas Bo- 
lonietis buvo teisingame kelyje, tuomet daliai penkiolika 

paskutinių amžių koptų ginamos doktrinos grėsė didelis 
pavojus. 

— Pasakykite man tik vieną dalyką: ar tai, kas rašoma tame 
tekste, sutampa su tuo, ką mums paliko mūsų garbingasis 
Klemensas Aleksandrietis? 

Morkus VIII laukė atsakymo į tą esminį klausimą. Bo- 
lonietis, kaip ir jis pats, per seminarijoje praleistus me- 
tus išstudijavo gausią to šviesaus vienuolio, gyvenusio II 
amžiuje, šventojo Irenėjo amžininko, korespondenciją. Iš 
tiesų kai kuriuose raštuose minėtasis Klemensas užsiminė 
apie „slaptąją Morkaus evangeliją“, apibūdino ją kaip 
traktatą, kuriame išdėstyti Nazariečio aukščiausieji moky- 
mai, pavyzdžiui, svarbiausi nurodymai, kaip nugalėti mirtį 
ir pasiekti, kad kūnas taptų nemirtingas. Tačiau koptai tai 
visuomet laikė šventa metafora, turėdami omeny kūną ap- 
leidusios sielos pakilimą į dangų. Tačiau tie detalių tur- 
tingi laiškai, be abejo, vaizdavo Jėzų galint nugalėti mirtį 
beveik bet kokiomis aplinkybėmis. Asmuo, apdovanotas 
gyvybės įkvėpimo dovana, galėjęs grąžinti kvėpavimą mi- 
rusiesiems ar patekti į tamsybių pasaulį ir išvaduoti ten 
kenčiančias sielas, vertas tęsti savo kelionę gyvųjų pa- 
saulyje. 

Klemensas, sprendžiant iš menkų žinių apie jį, turėjo ga- 
limybę susipažinti su „slaptąja evangelija“ ir naudojosi ja 
mokydamas savo gabiausius mokinius. Nepaisant to, pats 
vienuolis įspėjo tikėjimo brolius, kad šie privalo neigti ją 
egzistuojant, jei reikės, „net duoti priesaiką“, nes „ne visi 
teisingi dalykai turi būti atskleisti visiems žmonėms“. 

Kirilas atlaidžiai nusišypsojo. 

- Galite būti ramus, Jūsų Šventenybe. Slaptasis tekstas 
nė truputėlio neprieštarauja tėvo Klemenso mokymams. 

Atvirkščiai — patvirtina, kad reikia jį suprasti pažodžiui, ir 
remia teoriją, kad Jėzus pirmiausia buvo žmogus, o tik pa- 
skui nemirtingasis. Tėve, dabar mes galime būti tikri, kad 
būtent šis dokumentas įkvėpė pačius iškiliausius jo katekiz- 
mo mokymus. Klemensas tikriausiai buvo vienas atidžiausių 
jo skaitytojų. 

— Ir tai viskas? — paskutiniai Kirilo žodžiai pontifikui 
pasirodė netvirti. Tęsiant pasakojimą jo iškalbingumas po 
truputį nyko, tarsi koks liūdnas prisiminimas švino sunkumu 
būtų užgulęs jo sulinkusius pečius. 

— Jums kas nors kelia nerimą? 

Vienuolis sudvejojo. 

— Tiesą sakant, taip, Jūsų Šventenybe. 

— Galite nieko neslėpti. 

— Ar jau apgalvojote, kaip dabar pasielgsime su naująja 
Morkaus evangelija? Nors ji nekelia tiesioginio pavojaus 
mūsų pagrindiniam tikėjimui, dėl joje atskleidžiamų da- 
lykų galime atsidurti nepatogioje padėtyje prieš kitas krikš- 
čioniškąsias bažnyčias. Be to, žinios apie mūsų Viešpaties 
grįžimą į gyvenimą gali atrodyti net... nuodėmingos. 

— Aš tuo pasirūpinsiu, tėve Kirilai. Tekstas gerose ranko- 
se. Galiu jus užtikrinti. 

— Žinoma, žinoma. Tačiau kas nors galėtų panaudoti 
tekstą siekdamas naudos sau, kad... 

— Kad ką, broli? 

— Kad sugriautų mūsų tikėjimą iš vidaus. Ir, kas yra blo- 
giausia, Jūsų Šventenybe, pakreiptų natūralią įvykių eigą sau 
naudinga linkme. Dievas ne tam suteikė savo Vienatiniam 
Sūnui gyvybės ir mirties galią, kad ši pakliūtų į neatsakingų 
žmonių rankas. 

— Bažnyčia pasirūpins viskuo. 

— Bet Bažnyčia - tai Žmonės, o žmonėms būdinga mirties 
baimė ir jie gali iškrypti iš doros kelio. 

— Na, užteks jau, broli! - subarė jį pontifikas. - Šiandien 
gana apie tai. 

— Supraskite mano nerimą... Net aš, senis, išsiaiškinęs jo 
paslaptį, vos nepasidaviau pagundai mesti Dievui iššūkį. 

— Ką norite tuo pasakyti? 

— Ogi štai ką: kad man kainavo daug jėgų nepamėginti 
sekti Jėzaus pėdomis ir nepabandyti prisikelti su kūnu. 

Morkaus VIII veidas pabalo iš nuostabos. 

— Negi ir tai atskleidžiama? 

— Taip. 

— Tokiu atveju knyga nė negalėjo atsidurti geresnėse ran- 
kose. 

Tai taręs pontifikas pakilo nuo suolo, ant kurio sėdėjo, 
padėjo į šalį savo Bibliją ir, netaręs daugiau nė žodžio vie- 
nuoliams ir neištiesęs jiems ganytojo žiedo pabučiuoti, 
išdidžiai išėjo iš bažnyčios, pasikišęs po abitu vertimą. 

Takla ir senasis Bolonietis susižvalgė, nežinodami nė ką 


sakyti. 


3 


Luksoras, 29 Safar* 


— Skaičiuoja skyles! Skaičiuoja skyles! 

Šaižus Omaro ben Abifo, storžieviškiausio Nilo rytinės 
pakrantės senienų prekeivio ir garsiai architektų dinasti- 
jai priklausančios šeimos pirmagimio, juokas kaskadomis 
nuaidėjo per visą patalpą. Tirštas karkadės** garų ir kaljano 
dūmų mišinys bylojo, kad Hajimo užeigoje pats linksmybių 
įkarštis. Užeigos šeimininkas - kresnas, išdribusio kūno ir dėl 
subtilaus humoro jausmo labai gerbiamas vyras - iš padilbų 
stebėjo ben Abifo išsišokimus. Ne pirmą kartą linksmybės 
baigdavosi peštynėmis; paskutinės jam sukėlė didelių nema- 
lonumų su prancūzų gubernatoriumi ir tik per plauką užeiga 
nebuvo uždaryta. 

Nadija, visų vadinama Tobuląja, pasinaudojo šeimininko 
išsiblaškymu ir metė žvilgsnį į lankytojus. Suvirpėjo. Dabar 
šokėja nebebijojo išbėgti į sceną ir kraipytis prieš tą gaują 
piktadarių. „Šiąnakt arba niekada“, - sumurmėjo sau po no- 
simi, įsmeigusi katės akis į nevalyvą Omaro siluetą. „Ir vi- 
sam laikui“, - užbaigė. 

Tobuloji buvo stulbinama moteris. Jos įdegusi oda, ilgi 
juodi plaukai, krūtų, besiveržiančių per blizgučiais siuvinėtos 


* 1799 m. rugpjūčio 2 d. pagal Hijri islamiškąjį kalendorių. 1214 m. po hidžros. 
** Karkadė - arbata iš kinrožių žiedų. 

liemenėlės viršų, išlinkiai, veriantis žvilgsnis, paryškintas sti- 
bio milteliais, ją darė gražiausią tarp gražiausiųjų. Hajimas 
nuo pat tos dienos, kai ją nusipirko, žinojo, kad ji bus užeigos 
mūza, geidžiamiausioji iš visų jo šokėjų. Ir neapsiriko: jos 
rankos, kruopščiai išdažytos chna, bylojo apie ypatingą jos 
išsiauklėjimą ir tarsi davė vyrams suprasti, kokiais gabumais 
ji apdovanota ir kaip bus galima mėgautis jos draugija. 

„Šiąnakt arba niekada.“ 

Nadija buvo pasirengusi pirmajam šokiui; muzikantai 
taip pat. Monetomis nusagstytas jos sijonėlis sužvangėdavo 
kaskart jai susiūbavus klubais. Paskelbtas numeris vadinosi 
Leil yabu el Layali, Nubijos šokis, tačiau Tobuloji nebegal- 
vojo apie tai, kaip šoks. Jos dėmesį patraukė iš salės gilumos 
dar kartą pasigirdęs Omaro riaumojimas. 

— Tie atvykėliai nežino, kad Biban al Muluke* nėra nė 
vienos kapavietės, kurioje nebūčiau apsilankęs anksčiau. 
Ar jūs įsivaizduojate?.. —- ben Abifas rankomis ore nubrėžė 
didžiulį apskritimą. - Po dykumos saule su savo vilnos uni- 
formomis besilydančių kareivių kuopos apieško kapus, jau 
ištuštintus mano vyrų! 

Omaras vėl nusikvatojo, tuo tarpu ką tik atėjusi grupelė 
felachų, pasipuošusių šventinėmis smulkiai siuvinėtomis 
galabijomis, plojo jam už šmaikštumą. Tobuloji mintyse 
apskaičiavo, kiek laiko jiems prireiks apsvaigti nuo tabako 
dūmų. 

— Aš labai gerai pažįstu tuos, kurie siunčia darbininkus: 
vienas vardu Prosperas Žolua, kitas - Eduaras de Viljė. Du 
tikriausi puskvailiai! Du pienburniai! 

Omaras, egiptietis florentietiškos bronzos spalvos oda, 


*  Pažodinis vertimas - „karalių vartai“. Būtent taip arabai vadino dabartinį Karalių slėnį. 

tiesia nosimi, siauromis lūpomis ir subtiliais veido bruožais, 
būdingais pietinei Nubijai, tuos vardus ištarė tokia puikia 
prancūzų kalba, kad tai nuskambėjo kaip sąmojis. Akimirką 
visa užeiga nuščiuvo. 

Keletas felachų baugščiai apsižvalgė aplinkui. Norėjo įsi- 
tikinti, ar salėje nėra nė vieno svetimšalio kareivio. Nors 
žinojo, kad nė vienas iš jų nesupranta nė žodžio arabiškai, 
suklusti būtų pakakę išgirdus tariant vieno iš jų vardą. 

Nepatiklumas atsirado, kai generolo Luji Šarlio Dezė 
de Vegu - labiau žinomo kaip Dezė - ekspedicija prieš 
aštuonis mėnesius išsilaipino Tebuose. Mažytės iki dantų 
ginkluotų kareivių įgulos įsikūrė kiekviename svarbesnia- 
me pietų mieste, jos vykdė - kaip jie patys skelbėsi — tris 
svarbias užduotis: saugoti mokslininkus, tokius kaip Žolua 
ir de Viljė, užburtus Karalių slėnio ir artimiausių griuvėsių 
tyrinėjimo; nuolat priminti musulmonų gubernatoriams, 
kas dabar yra šalies šeimininkai, ir, svarbiausia, stebėti 
kiekvieną bėglio bėjaus Murado kariuomenės judėjimą. 
Nuožmusis mameliukas Dezė buvo padaręs pajuokos ob- 
jektu visame Aukštutiniame Egipte. 

Laimė, šį kartą salė buvo „švari“. 

Hajimo lūšna, pirmoji, kuriai prancūzų valdžia leido 
legaliai veikti, nebuvo didesnė už barkasus, kasdien pra- 
plaukiančius Nilu. Šeimininkas tikrai kruopščiai padirbėjo 
jos baltas sutrūkinėjusias sienas puošdamas smulkiomis 
prožirnių šakelėmis ir variniais žibintais, prismaigstytais 
įvairiaspalvių žvakių. Salės gilumoje, priešais pliką nedegtų 
plytų sieną, buvo matyti kuklios scenos lentos, kur kiekvie- 
ną naktį šokdavo Tobuloji. 

— Toji kekšė... - sušnibždėjo Omaras, vos tik muzikantų 
grupė pradėjo mušti būgnelius. 

— Prisiekiu Pranašo barzda! Ar ne tu buvai tas vyras, pasi- 
rengęs pagrobti visą Tebų auksą dėl vienintelio Nadijos bu- 
činio? 

Tareko, vieno iš geriausiai apsirengusių felachų, lydinčių 
Omarą, užuomina sukėlė juoko bangą. Bet nubas nepaten- 
kintas išraudo. 

— Vakar vakare sužinojau, kad ji susidėjo su vienu pran- 
cūzu, - pasakė karčiai. - Ir blogiausia - tai vienas tų kalės vai- 
kų, kurie užkirto kelią į Biban al Muluką ir gretimus slėnius, 
turėdami kėslų sužlugdyti mano verslą... 

Būgnelių dundėjimas darėsi vis garsesnis. Greitai turėjo 
pasirodyti Nadija. 

— Tikriausiai dėl to, kad anas gražesnis už tave, Omarai! — 
nusikvatojo kitas, įtraukdamas kvapnų kaljano dūmą. 

— Ir tikriausiai turi mažesnį pilvą! - užbaigė trečias iš sa- 
lės gilumos. 

Omaras ben Abifas paieškojo jo žvilgsniu. Jo akys buvo 
drėgnos ir raudonos, o dantys sukąsti iš įniršio. Tie netikšos 
ne tik šaipėsi iš nepadoraus gražiosios Nadijos elgesio, bet 
ir atvirai tyčiojosi iš jo išvaizdos. Jie ne mažiau nei jis troško 
savo purvinomis rankomis paliesti švelnų ir iškvepintą jos 
kūną. Iš tiesų jiems nieko nereiškė nustumti į šalį tą, kuris iki 
vakar dienos puikavosi esąs Nadijos meilužis, nors jis ir buvo 
irzlus bei grėsmingas jų viršininkas. 

Viskas nutiko staiga. 

Hajimas, matydamas, kad vyrai vis labiau įsiaudrina, 
suskubo ieškoti įkaitusių nuodėgulių klientų kaljanams. 
„Užeiga vaišina“, - nusišypsojo jis. Bet nespėjo. Omaras įsi- 
žeidęs pakilo nuo pagalvėlių, ant kurių siurbčiojo karkadę, 
ir, atsidūręs tiesiai priešais išdrįsusįjį pasityčioti iš jo pilvo, 

smūgiais ėmė stumti jį į kampą prie užeigos durų. Jo akys — 
tai pastebėjo visi — svaidė žaibus. 

— Niekas šioje gyvųjų pakrantėje nesityčios iš Omaro 
ben Abifo, - košė pro dantis gniauždamas Salachui kaklą. — 
Niekas! 

Ir apnuogintą brangakmeniais nusagstytą durklą iš 
Konstantinopolio suvarė felachui į pilvą, neatitraukdamas 
nuo jo įtūžusio žvilgsnio. 

Salachas, jauniausias iš Omaro kapų plėšikų, vieną aki- 
mirką tarsi sustingo. Tik kai nubas, akimis svaidydamas 
žaibus, atsitraukė porą Žingsnių, pajuto, kad karšta banga, 
pakilusi nuo juosmens, užliejo gerklę kažkuo karčiu ir sausu. 
Jo medvilninė galabija buvo perrėžta pusiau ir tarp lygiai 
perpjauto audinio pulsavo melsva dvokianti žarnų masė, 
tuoj tuoj išvirsianti iš pilvo. 

Kraujoplūdis buvo labai smarkus ir tirštas kraujas neval- 
domai kliokė ant grindų. Nuo to vaizdo jis prarado sąmonę. 
Netekęs gyvybės syvų jis nebeatmerks akių. 

Nadija negalėjo patikėti savo sėkme. Nors muzikantai 
lyg niekur nieko užgrojo fleitomis, o tai buvo ženklas jai 
pasirodyti scenoje, visi esantieji užeigoje susigrūdo aplink 
Omarą ir Salachą, atsukę jai nugaras. Hajimas beviltiškai 
mosikavo rankomis, prašydamas išgelbėti tam nelaimėliui 
gyvybę. Priblokšti felachai buvo panašūs į druskos stul- 
pus... 

— Jei ketini sprukti, — sušnibždėjo jai į ausį Fatima, dar 
viena Hajimo šokėja, - dabar tinkamiausias metas. 

Nadija nusišypsojo - Fatima atspėjo jos sumanymą. Švel- 
niai pabučiavo draugei į skruostą ir, ant šokių kostiumo 
užsimetusi skraistę, nuskriejo link laukujų durų. 

— Dar kurį laiką nepastebės, kad tavęs nėra, - išgirdo pa- 
vymui. - Aš tave pridengsiu. Spruk. 

Kai trapi šokėjos figūra kirto vidinį kiemą ir atsidūrė 
gatvėje, šioji buvo tamsi ir tuščia. Žibintai, kabantys Nilo 
prieplaukoje už kokių dviejų šimtų metrų, buvo vienintelis 
šviesos šaltinis. Ir, žinoma, žvaigždės. Spiečiai žvaigždžių di- 
dingai spindėjo jai virš galvos. 

— Tesaugo mane Alachas! 

Tobuloji išgąstingai leidosi gatve žemyn, o riksmai Haji- 
mo lindynėje vis labiau tolo. Norėjo pasiekti prancūzų įgulą, 
įsikūrusią į pietus nuo Luksoro šventyklos. Ten, už didžiojo 
Ramzio kolosų ir smailių balto granito obeliskų, kilo fini- 
kinių palmių siena, sauganti Filipo, jos gražuolio mylimojo 
prancūzo, stovyklą. „Jis mane išgelbės...“ — pagalvojo. 

Ėjo dar porą minučių, bet kai kirto kelią, vedantį į Nag 
Hamadį ir Denderą, ją kai kas sudomino. 

Iš pradžių žingsniavo kaip Žingsniavusi, bet kuo labiau ar- 
tinosi prie šventovės centrinės dalies, tuo labiau tas žiburys 
kaustė jos dėmesį. Kas galėjo tokiu metu vaikštinėti Lukso- 
ro šventyklos koridoriais? 

Ta vieta, pusiau pasvirusių kolonų ir sienų ansamblis, iš- 
kilęs virš tvirtų akmens plokščių, įkvėpdavo didžią pagarbą. 
Stūksančios miesto centre, vos už keleto žingsnių nuo Nilo, 
naktimis jos tamsios kertės paprastai būdavo tuščios. Visi 
Luksoro gyventojai —- nuolatiniai ir priklydėliai - buvo tvir- 
tai įsitikinę, kad ten, viduje, tebegyveno galingųjų faraonų 
žynių dvasios. Ir visi vengė pernelyg ilgai žiūrėti į sienas, pri- 
sigėrusias jų neiššifruojamų burtų formulių. Rodės, net Ala- 
chas nusprendė palikti be savo valios tokias tamsias vietas. 

Kas ten galėjo vaikščioti vidurnaktį? 

„Prancūzai!“ 

Nadija net pravirko iš susijaudinimo. Jei pavyktų rasti 
prieglobstį pas ginkluotus sargybinius, nei Omaras, nei kas 
iš jo pakalikų nedrįstų jos nė pirštu paliesti. Tačiau jeigu jai 
nepasiseks, ilgas kelias, skiriantis ją nuo stovyklos, leistų 
samdytiems felachams, tam žudikui pažadėjus užmokestį, ją 
sugauti. Hajimo bausmė, be abejo, būtų užmušti ją akme- 
nimis. 

Ji neturėjo pasirinkimo. Ilgiau nesvarstydama, Tobuloji 
apsisiautė skraistę, kad paslėptų plaukus, ir nepridengtomis 
kojomis nuskubėjo link Ipet Resyto. Arabai šitaip vadina 
šventyklą. Tai reiškia „Pietų haremas“. 

Nadija nenorėjo apie tai galvoti. Širdies gilumoje buvo 
tikra, kad tos šventos sienos niekuomet nebuvo moterų 
buveinė... 


Deglų šviesa virpėjo viename salės gale. Tobuloji puikiai ži- 
nojo kur. 

Ji buvo kilusi iš Nubijos, jos seneliai buvo garsūs viso- 
je apylinkėje, nes priklausė galingai žynių dinastijai. Jie, o 
vėliau ir jos tėvai, nesutardavo su Luksoro mečečių imamais. 
Pastarieji norėjo priversti juos atsisakyti burtų, tačiau šie, 
žinodami, kad gali padėti žmonėms dėl sveikatos ir derliaus, 
prašomi kaimynų kasdien tuo užsiimdavo. 

Gabrielis, Nadijos senelis, daugybę kartų buvo ją čia at- 
sivedęs. Nors šventykla jau daugelį amžių stovėjo sunioko- 
ta žemės drebėjimų ir kapų plėšikų, jis visuomet užsispyręs 
tvirtindavo, kad ji gyva. Ne perkeltine, o tiesiogine prasme. 
„Ji gyva, ji plaka, - užsidegęs šnibždėdavo anūkei. — Pasi- 
klausyk jos širdies!“ Ir Nadija apstulbusi priglausdavo savo 
ausytę ten, kur liepdavo senelis, kad išgirstų su niekuo nesu- 
painiojamus tvinksnius. 

Paskutinį kartą senelis į Ipet Resytą ją atsivedė prieš 
pat mirtį. Kas per prisiminimai! Didysis žynys, ko gera, ką 
nors nujautė, nes nusivedė Nadiją į siaurą salę šalia sancta 
sanctorum, pastatyto Aleksandro Makedoniečio įsakymu, ir 
liepė jai sėstis priešais didžiulėje sienoje rėžtuku kruopščiai 
išraižytą nuostabią sceną. 

tai. - Juose geriausiai išsaugota mūsų protėvių paslaptis. Nė 
vienas žmogus nuo pat faraonų laikų nesugebėjo jos įminti... 
Net aš per visą savo amžių jos neatskleidžiau. 

Ir susirūpinęs pridūrė: 

— Jei mirsiu nespėjęs jos įminti, ir tavo tėvas taip pat, tavo 
pareiga bus atidžiai ištyrinėti šią sieną, iššifruoti piešinius 
ir saugoti jos paslaptį. Ar padarysi tai? 

Tobuląją užplūdo prisiminimai. Jei nuojauta jos neap- 
gauna, šviesa sklinda būtent iš tos ypatingosios salės. Senelis 
vadino ją mammisi, arba gimimo kambariu, ir ji prisiminė 
jos sienas, aukštas kaip keturių aukštų namo, visas padeng- 
tas piešiniais, kuriuose buvo pavaizduoti žmonės ir dievai, 
atliekantys nežinomą ritualą. Jei užmerktų akis, galėtų 
juos kuo aiškiausiai įsivaizduoti - vieną po kito, iš viršaus į 
apačią, iš kairės į dešinę - jie kėlė įspūdį, tarsi vaizduotų sos- 
to įpėdinio gimimo ir auklėjimo procesą. Kiekvienas dievas 
turėjo savo sritį: Chnumas, pagrindinis raižinyje, iš molio 
lipdė dvi vienodas vaiko figūrėles - vieną Amenchotepo III, 
kitą jo ka, arba astralinio kūno. Gretimame paveikslėlyje 
Izidė laimino, o apatinėje eilėje Amonas ir Chnumas atrodė 
aptarinėjantys vaiko ateitį. 

— Berniukas, kurį čia matai, - rodės, vėl išgirdo, - yra tas 
pats, kuris įsakė iškalti iš akmens du milžinus, saugančius 
Karalių slėnio prieigas... 

Rodės, Nadijos ausyse vis dar skamba senelio aiškinimai: 
„Gerai įsidėmėk šio karaliaus vardą, miela mažyle. Mūsų li- 
kimas susietas su jo likimu.“ 

Basa, nusitrynusiais chna piešiniais, Tobuloji sparčiai 
žengė link mamrnisi, Horo gimimo šventyklos. Kaip išgąs- 

dinta katė, nekeldama nė menkiausio triukšmo perlipo va- 
karinę sieną. Apsipratusios su tamsa akys visur regėjo įtar- 
tinus šešėlius. 

Ir ne be reikalo. 

Lygiai kaip ant visų nepakartojamojo Ipet Resyto sienų, 
galerijose, kurias perėjo, ir ant kolonų buvo galima gėrėtis 
netikėčiausiais bareljefais. Kariai, kurie, rodės, tuojau pat 
iššoks iš akmeninės sienos, žyniai, gabenantys šventuosius 
luotus ant pečių, muzikantai, mušantys karo būgnus... Visi 
atrodė kaip gyvi. 

Šios scenos buvo iškaltos ne vien švenčiant karo per- 
gales, bet ir prisimenant tikinčiuosius, kurie šioje vietoje 
kovėsi amžinoje blogio ir gėrio kovoje, šviesos ir šešėlių mū- 
šiuose. 

Tais šlovingais laikais nė vienas egiptietis, išskyrus žynius 
ir faraoną, nebuvo peržengęs šio piešiniais išpiešto kamba- 
rio slenksčio. Niekas neišdrįso. Žinojo, kad šventykloje at- 
liekami ritualai sudarė dalį galingos ir slaptos magijos, ir 
buvo nevalia ją išniekinti. Tiesą sakant, nė vienas paprastas 
egiptietis niekuomet nebuvo matęs „Pietų haremo“ iš vi- 
daus, kol pirmieji koptai sunaikino senuosius kultus. 

Tobuloji užgniaužė raudą. 

Ko gera, kažkam slystelėjus, tarp kolonų nuaidėjo traš- 
kesys. Ir tuoj pat kažkur už pertvaros nugriaudėjo vyriš- 
kas balsas. Nadija, vis dar įsibaiminusi dėl galimo susitiki- 
mo su vaiduokliais arba Omaro pakalikais, atsargiai apsi- 
dairė. 

Ir tuomet išvydo juos. Iš tikrųjų 72ammisi viduryje, priešais 
vieną iš bareljefų, gyvai gestikuliuodami kalbėjosi trys vyrai. 
Vienas buvo iš Nubijos kaip ir ji; kiti du vilkėjo mėlynomis 
Napoleono armijos uniformomis. Jie stovėjo nugara į ją ir 

atidžiai apžiūrinėjo ant salės sienos pavaizduotą nepaprastą 
sceną: vyriškosios giminės dievybė blyškiai mėlyna spalva 
nudažyta oda laikė karalienės ranką. Po jais abiem buvo pa- 
vaizduotos dvi deivės - Nadija pažino jas, nes jų galvas puošė 
su niekuo nesupainiojami gyvūnų simboliai — atrodė, tarsi jos 
laikytų suolą, ant kurio ilsisi dieviškoji pora. 

— Radote jo kapą? — paklausė nubas, statydamas ant 
žemės žibintą. 

Prancūzai linktelėjo. 

— Ar matėte karališkąją skrynelę? Paveikslėlį su faraono 
vardu? 

— Taip. Lygiai tokį patį kaip šis, - tarė vienas karininkų, 
rodydamas į bareljefo fragmentą, kurį kaip tik lygino su 
keverzonėmis savo atsineštame didžiuliame sąsiuvinyje. 

— Puiku, puiku... - patenkintas nusišypsojo nubas. 

— Ir tai įvyko per patį Chapo* potvynio pakilimą. Juk tai 
geras ženklas, ar ne, Muchamedai? 

Trijų ant salės grindų pastatytų žibintų šviesa krito ant 
didingų dievų profilių, ir ilgi jų šešėliai nutįso iki pat lubų. 

— Sakykite, - tęsė apklausą nubas, nekreipdamas dėmesio 
į vyresnįjį prancūzą, - ar jau žinote, kas ten toks? Ar išsi- 
aiškinote, koks karalius ten palaidotas? 

Nė vienas iš tų dviejų neatsakė. 

— Amenchotepas III. 

— Amencho... kas? 

Nadija širdyje nusikvatojo. 

— Jo vardas reiškia „Amonas yra patenkintas“, — greitai 
paaiškino jaunuolis alyvuogių spalvos oda. - Jis buvo Mu- 
temujos, gražiausios iš Nubijos karalienių, ir dievo Amono 


* Egiptiečių Nilo dievas. 

sūnus. Ši dieviškoji sąjunga pavaizduota ant sienos, kurią 
dabar matote. 

— Ar ga... galite perskaityti, kas parašyta ant šių sienų, 
Muchamedai? 

Arabas nusišypsojo. Jo veido nebuvo galima įžiūrėti, bet 
Tobuloji pastebėjo blykstelint baltus lygius dantis. Ko gera, 
jis priklausė turtingai šeimai, jei turėjo tokius dantis. 

— O ką dar galite mums papasakoti? 

— Buvo verta sukarti tokį ilgą kelią. Štai jūsų ieškoma 
šitruota formulė, kurios atnešti jus pasiuntė jūsų sultonas 
Bunabartas. Aš jums paaiškinsiu, - pasakė Muchamedas, - 
tačiau kiekvienos paslapties atskleidimas turi savo kainą, 
kurią reikia sumokėti... 

— Kad ir kas būtų, Muchamedai, - pasiskubino atsakyti 
vienas, - Napoleonas dosniai jums atlygins už pastangas, jei 
tik pateiksite, ko jis ieško. 

— Ką gi, esu girdėjęs kalbant apie jūsų sultono dosnumą. 

— Ir, be abejo, būsit girdėjęs, kad jis trokšta sužinoti vis- 
ką apie jūsų tautos didybę, parodyti Europai visus trakta- 
tus, dokumentus ir formules, kuriuos ras. Todėl įkūrė Kaire 
Egipto institutą. 

— Bunabartas yra išminčius, - sutiko nubas. - Alachas jį 
globoja. 

Muchamedas, ryšintis ant galvos indigo spalvos kufiją 
ir besipuikuojantis juodais, tankiais antakiais, nubrėžtais 
per kaktą nuo vieno krašto iki kito, žvilgtelėjo per petį. Tar- 
si būtų pajutęs, kad kažkas juos stebi, tačiau Nadija laiku 
susizgribo ir nuleido galvą, kad žibančios akys jos neiš- 
duotų. 

— Biban al Muluko ola, kur šiandien buvote, - ramiai tęsė 
nubas, - yra faraono Amenchotepo, didžiausio ir nuosta- 

biausio valdovo, kokį pažino Egiptas, amžinojo poilsio vie- 
ta. Tai jis įsakė pastatyti šią šventyklą, taip pat jo dėka iškilo 
keletas puikiausių pastatų, kuriuos matėte šioje žemėje... 

Prieš tęsdamas nubas tarsi kažką sumurmėjo. 

— Nepaisant to, tik mokantieji perskaityti šventus sim- 
bolius pamena, kad jo atėjimas į šį pasaulį buvo kupinas 
pranašingų ženklų. Atidžiai pažvelkite į šį bareljefą ir tuojau 
pat suprasite jo svarbą. 

— Jame, - tęsė Muchamedas, - pasakojama viskas. Jei ge- 
rai įsižiūrėsite, pamatysite dievą Amoną, laikantį karalienės 
Mutemujos, Amenchotepo motinos, rankas. Amonas - die- 
vas, egiptiečių vadinamas „paslaptinguoju“ — taip perduo- 
da savo nemirtingą sėklą karalienės kūnui, o deivės Selketė 
(su skorpionu ant galvos) ir Neitė (su strėlėmis) laiko juos 
pakeltus virš žemės. Būtent tai simbolizuoja scenos dvasinę 
prasmę. 

Vienas iš prancūzų išsitiesė. 

— Ar tik nenorite mums įteigti, kad tas Amenchotepas 
buvo pusdievis? Kaip Biblijos titanai, tikėję esą angelų vai- 
kai, išnešioti moterų? 

Arabas šiek tiek klastingai linktelėjo. 

— Jūs tai pasakėte, ne aš... 

Muchamedas prisimerkė. Atrodė, lyg kažkur sąmonės 
užkaboriuose būtų ieškojęs reikiamų žodžių. Nadija jį ste- 
bėjo susidomėjusi: matant, kaip jis suneria rankas, kaip 
lanksčiai juda kalbėdamas su pašnekovais, jai beveik neli- 
ko abejonių dėl tikrosios vyro kilmės. Jo gestai jai atrodė 
pažįstami. Kažkuo jis priminė senelį. Net tėvą. Galbūt jo ju- 
desiai ar balso tembras... 

— Yra dar kai kas, ir žinau, kad jums tai nepatiks, tačiau 
tai tiesa, — kalbėjo toliau. - Atkreipkite dėmesį į Amono 

spalvą. Jis mėlynas kaip dangus. Tokios spalvos bus ir jo 
sūnaus Amenchotepo kraujas... 

— Visa tai prietarai, Muchamedai! Paprasčiausi prietarai! 

Jaunasis prancūzas padėjo ant žemės savo sąsiuvinį, pri- 
margintą paveikslėlių, ir energingai sumosikavo rankomis. 
Jo draugas jam pritarė su tokia pat aistra. 

— Prancūzijoje jau senokai nukirsdinome galvas visiems 
tikėjusiems, kad jų gyslomis teka mėlynas kraujas. Ir žinote, 
ką nustatėme? Kad visų kraujas raudonas. Raudonas! Su- 
pranti, Muchamedai? Mes visi vienodi! Tokie patys! 

— Ne visi, mesjė Žolua... 

Nubas įsmeigė tamsias akis į prancūzą. Jis nebuvo pasi- 
rengęs išklausyti dar vieną revoliucingą kalbą, kurios, pa- 
sitaikius progai, vis skambėdavo ginant Bonaparto armiją. 
Neatitraukdamas įdėmaus žvilgsnio tęsė: 

— Net jūs patys slapta pripažįstate, kad jūsų sultonas Buna- 
bartas yra kitoks nei visi, kad tai asmuo, pažymėtas likimo. 

— Gerai, Muchamedai, touchė. Bet mes tai sakome per- 
keltine prasme. 

— Ir kraujas yra mėlynas perkeltine prasme, mesjė. Seno- 
vėje žmonės taip apibūdindavo tam tikrus asmenis, kurių 
kilmė buvo ypatinga, kitokia. Galbūt turėjo dieviškas šaknis. 

— Vėl mitai! 

— Nejaugi, - ciniškai nusišypsojo nubas. — Juk ne mitas, 
kad jūsų sultono gimimą išpranašavo ugninė žvaigždė ar kad 
mes Nubijoje žinome, jog jo galutinis tikslas - pasiekti tokią 
pat šlovę kaip faraonai. Net mums aišku, kad Juodojoje 
Egipto Žemėje Napoleonas ieško nemirtingumo eliksyro! 

Po salės skliautais nugriaudėję arabo žodžiai pažadino 
būrį šikšnosparnių ir šie pradėjo jiems virš galvų sukti ratus. 
Žibintų šviesa suvirpėjo. 

— Prasimanymai! - paprieštaravo prancūzai. - Nesupran- 
tame, apie ką kalbate! Bonapartą tedomina jūsų protėvių 
mokslai, o ne suktybės. 

— Tuomet, be abejo, jūs šio to apie jį nežinote... - kaip 
gyvatė sušnypštė Muchamedas. — Kol jūs grandėte šventąją 
Biban al Muluko žemę, jūsų sultonas savo ruožtu ėjo pranašo 
Jėzaus keliais mūsų šalyje, siekdamas išsiaiškinti, ko jis čia 
išmoko. 

- Jėzus? Čia? 

— Taip... - grasinamai sušnypštė arabas, lyg norėdamas 
užhipnotizuoti karininkus. - Jus tai stebina? 

— Netikiu tavim, - papurtė galvą vyresnysis karys, liepian- 
tis vadinti save baronu. 

— O turėtumėte. Argi Jėzus negimė iš dieviškosios sėklos, 
apvaisinusios paprastą moterį, tokią kaip ir Amenchotepo 
motina? Be to, turėtumėte žinoti, kad Ješua, jūsiškis Jėzus, 
vaikystę praleido Egipte, ar ne taip? 

— Mes ne ką nusimanome apie religiją, Muchamedai. 

— Tuomet leiskite jums šį tą papasakoti. Taigi Jėzus anks- 
tyvoje vaikystėje būtent čia išmoko prikelti mirusiuosius ir 
prisikelti pats. Čia jis sužinojo, kad jo gyslomis teka mėlynas 
kraujas - kaip Amenchotepo, kaip Amono. Arba kaip Ozy- 
rio! Kaip didžiojo dievo Ozyrio, pirmojo, grįžusio iš mirusių- 
jų karalystės! 

— Ką norite tuo pasakyti? Kad mūsų generolas užėmė 
Egiptą, norėdamas rasti mėlynojo kraujo šaltinį? Kvailystės! 

— Ne šaltinį, mesjė Žolua. Jis pranyko šakotuose kara- 
liškųjų Egipto šeimų genealoginiuose medžiuose. Bunabar- 
tas ieško tebegyvenančių to šaltinio paveldėtojų. Tų, kurių 
gyslomis teka tas eliksyras... Ir aš, kaip tarpininkas, galėčiau 
jus pas juos nuvesti. Dėl ko gi dar klausytumėtės manęs taip 

susidomėję ir prašytumėte, kad kukliai paaiškinčiau savo 
atradimus? 

Už nedidelės akmens sienos užsiglaudusi Nadija išbalo. 
Prieš daugybę metų jau buvo tai girdėjusi. 

Senelis - dabar prisiminė - jai kai ką pasakė apie vieną 
paslaptį, bet niekuomet neminėjo jokio šaltinio. Ji buvo tik- 
ra: tas Muchamedas veikiausiai žynys, įšventintasis, iš tos 
pačios giminės kaip ir ji, bet kas jis toks? Ir kaip drįso pa- 
sakoti apie tokią paslaptį atėjūnams? Mainais į ką? 

Ją nupurtė šiurpas. Reikėjo kuo greičiau iš čia nešdintis. 
Pakankamai išgirdo, kad suprastų, jog tie du prancūzai 
neužtikrins jai saugumo. O jeigu vedlys ją atpažins ir parei- 
kalaus, kad anuodu ją pašalintų? Be to, laikas nebuvo jos 
sąjungininkas. Omaras ir Hajimas greičiausiai jau senokai 
bus jos pasigedę. 

Ką dabar daryti? Kaip pasielgtų jos tėvai ar senelis, 
jei jiems grėstų toks pavojus? Ar nebūtų geriau kuo greičiau 
bėgti iš Luksoro ir saugiai pasislėpti nuo įniršusio šeiminin- 
ko? Ar spėtų pasiekti Denderą ir apie išdaviką pranešti jo 
giminei? 

Visi atsakymai, po gretimą didžiojo Ramzio kiemą klai- 
džiojantys lengvo džino šešėlio pavidalu, tuojau pat pa- 
aiškės. 

Šventykla — Nadija tai žinojo — niekuomet nepalieka ne- 
atsakytų klausimų. 

Niekuomet. 


5 


Giza 


Tai nutiko trečiąją žerminalio dekadą, vėsoką balandį, kuriuo 
mėgavosi visi krikščionys. Buvo likę keturi mėnesiai, iki jis pa- 
sijus įkalintas tamsiuose Didžiosios piramidės viduriuose. 

Korsikietis, keistai patogiai jausdamasis toje granito skry- 
nioje, dabar puikiai tai prisiminė. Ir ne be reikalo. Niekada iki 
pat tos minutės nebuvo pagalvojęs apie mirtį. Apie savo mirtį. 

Ne tokių tolimų dienų vaizdai, glūdėję pačiose jo sielos 
gelmėse, dabar pradėjo greitai plaukti prieš akis. 

Pradžioje Napoleonas pamanė, kad taip organizmas rea- 
guoja į sarkofago tylą ir tamsą, bet netrukus tą mintį atmetė. 
Nors akmeninė skrynia jam atrodė keistai patogi, jokiu būdu 
tuo nebuvo galima paaiškinti visko, kas jam darėsi. 

Staiga išnirę lyg krištolas vaiskūs prisiminimai nepaaiški- 
namu būdu ėmė skleistis šalia jo, o jis tarsi pašalinis žiūrovas 
ėmė juos stebėti. Ir tai jo nė kiek nenustebino. 

Jis buvo įspėtas, kad piramidė turi didžiulę galią paveikti 
metusiuosius jai iššūkį. 

Pirmiausia pamatė - jei jis iš tiesų tai matė akimis - prakau- 
lią žmogystą, vilkinčią prancūzų karininko uniforma. Kelnės 
su kantu ir mėlynos gelumbės švarkas su ant viršaus prisiūtomis 
kišenėmis, tos pačios spalvos munduras su epoletais, padabin- 
tais auksiniais ir sidabriniais kutais. Žmogus vaikštinėjo ap- 
link žemėlapiais nukrautą stalą, įdėmiai tyrinėdamas vieną 

tarpeklį, legendoje pavadintą „Jokūbo kaklu“. Gestikuliavo 
rankomis, kad būtų geriau suprastas dviejų karininkų, kurie 
išsitempę stovėjo priešais jį. 

— Niekuomet neužimsime Ako, jei nepriversime priešo pa- 
likti savo mūro sienų... - aimanavo jis. 

Karininkai, be abejonės, du divizijos generolai, nežinojo, ką 
atsakyti. 

Ta nervinga žmogysta buvo kažkuo labai pažįstama. Eise- 
na, išraiškingas smakras, išsišovę skruostikauliai... Kai po kiek 
laiko korsikietis ją atpažino, jį užplūdo keistas džiaugsmas: jis 
puikiai pažinojo tą asmenį. Tai buvo pats Napoleonas Bona- 
partas. Jis galėjo stebėti save patį! Tarsi būtų Dievas! Tarsi būtų 
burtininkas! 

Burtininkas! 

Ši mintis, nestokojanti tam tikro siaubo, rodos, sugriaudėjo 
tarp jo improvizuoto karsto sienų. Staiga akimirką pasirodė, 
kad jis guli gimdoje. Drėgnose ir patogiose įsčiose, kuriose ak- 
muo nustojo buvęs akmeniu ir virto minkšta, mėsinga gleivine, 
virpančia nuo kiekvieno judesio. Pakerėtas korsikietis kantriai 
laukė, kas dar jam bus apreikšta... 


Generolas Kleberas stovyklą buvo įkūręs netoli Nazareto. 
Kaip geras strategas, žinojo, kad priešas juos stebi iš arti — 
kiekvieną jų žingsnį nuo kalvų seka maža raitų šnipų grupelė, 
kurios nebuvo įmanoma nei sučiupti, nei kontroliuoti. Be to, 
Kleberas žinojo, kad palikus Aką nė vienas jo Žingsnis ne- 
praslydo pro Kraugerio akis nepastebėtas. 

Ta nuostabi III dekados žerminalio guintidi*“, pavasariui 


* 1799 m. balandžio 14 d. 

liejant savo palaiminimą ant Šventosios Žemės, galėjo būti 
toji diena. Gal tai bus sextidi. O gal septidi. 

Tiesą sakant, nebuvo svarbu. Mirtis buvo persmelkusi 
slėnį, kuris Biblijoje vadinamas Jezreeliu, o tai - kokia iro- 
nija — reiškia „Dievas sėja“. Kariai, netikri dėl savo likimo, 
nuolankiai ją sutikdavo, kaip jūreiviai savo laivų deniuose 
atlaiko audras. 

Kleberas veikė apdairiai. Du tūkstančius penkis šimtus 
jam pavaldžių karių suskirstė į tris beveik lygias dalis. 75-oji 
brigada, vadovaujama generolo Verdjė, užėmė pozicijas 
kairėje, ten iš žmonių ir karo reikmenų buvo suformuotas 
puikiai šarvuotas kvadratas. Centre išsidėstė šimtas raitelių, 
o likusieji sudarė dešinįjį kvadratą ir buvo pasirengę apgin- 
ti šį sparną nuo galimo mameliukų antpuolio. Žuno, prieš 
keletą dienų dėl turko paleistos kulkos praradęs skrybėlę 
ir įsitaisęs didžiulę mėlynę, tvirta ranka vadovavo jam pa- 
skirtiems kariams. Jo širdyje, kaip, beje, ir Verdjė, baimės ir 
keršto troškimo buvo po lygiai. 

Visi buvo įsitempę. Žvalgai, kurie grįžo apžiūrėję Taboro 
kalno apylinkes, kaip susitarę tvirtino tą patį: daugiau nei 
keturiasdešimt tūkstančių vyrų, vadovaujamų pašos Ach- 
medo, tik laukė įsakymo, kada galės kaip žvėrys mestis ant 
prancūzų. „Pašą vadina Djezzar, - šnibždėjosi. - O Djezzar 
reiškia „kraugerys“.“ 

Achmedo kariai garsėjo kaip drausmingi, žiaurūs ir gerai 
ginkluoti. Prieš vienu kirčiu nukirsdami galvas, belaisvius jie 
prievartaudavo ir žvėriškai kankindavo ir tik kartais paleis- 
davo gyvus, kad jų liudijimai palaužtų kariuomenės dvasią. 
Vienas vaikinukas iš Liono, prieš keletą dienų paleistas ne- 
toli Nazareto, pasakojo, kaip buvo išprievartautas kalėjimo 
sargų ir priverstas stebėti keleto savo draugų egzekuciją. 

„Kai kuriems, - pasakojo nelaimėlis, - pririšo rankas ir ko- 
jas prie keturių arklių ir šiuos paleido šuoliais į visas keturias 
puses. Nėra skausmingesnės mirties“, - aimanavo. 

Kleberas, sukaupęs kas valandą iš žvalgų gaunamą in- 
formaciją, netruko nustatyti tikrąją priešo jėgą. „Kiekvie- 
nam mūsų kareiviui tenka septyniolika mameliukų, - įver- 
tino, apimtas tam tikro fatalizmo. - Jų pernelyg daug.“ 

Tą naktį iš žerminalio guintidi į sextidi prislėgtas genero- 
las priėmė vieną sunkiausių sprendimų per visus tarnybos 
metus. Įsakė savo kariuomenei persigrupuoti ir nusprendė 
atviru frontu atakuoti Damasko pulkus, tikėdamasis tokiu 
netikėtu puolimu juos sutriuškinti. Apie vidurnaktį, prieš 
metantis į mūšio lauką, kad būtų užsiimtos geresnės po- 
zicijos, pasikvietė kavalerijos puskarininkį ir, įteikęs laku 
antspauduotą voką, įsakė iki aušros pristatyti Napoleonui 
tiesiai į rankas. Raitelis be palydos turėjo pasiekti Aką, 
kirsti pasipūtėlio generolo Bono stovyklą ir atiduoti laišką 
pačiam Napoleonui vieno liudininko akivaizdoje — tokios 
sąlygos privertė puskarininkio antakius iš nuostabos šauti 
į VIršų. 

Bet įsakymai lieka įsakymai. 


Napoleonas - kokia keista privilegija! - galėjo iš naujo 
stebėti tą sceną. Nuo pat tos dienos jis nėkart neprisiminė to 
raitelio nei jo atgabentos dovanos... 


Žanas Ivas Batista, jaunas dvidešimt dvejų metų dragūnas, 
aukštas, didžiulėmis lyg dvi pilnatys akimis, įėjo į palapinę 
įkandin gvardijos kapitono. Jo kelionė per tamsią dykumą 

praėjo be netikėtumų. Tą naktį nepamainomas vedlys jam 
buvo virš horizonto pakilęs Sirijus. 

— Pone, - atsiprašė karininkas. Juk buvo labai ankstyvas 
metas. — Šis karys ką tik atjojo iš Nazareto fronto. Jis atga- 
beno jums skubią Žinią. 

Batista žengė žingsnį į priekį. Jis niekuomet nebuvo matęs 
Napoleono iš taip arti. Kariui jis pasirodė tarsi didvyris, ką 
tik nužengęs iš „Iliados“ puslapių. Vos regima dar neskusta 
barzda, iki saulės rezginio atsagstyti marškiniai ir išsiblaškęs 
žvilgsnis papildė netikėtą vado portretą. Nebuvo už jį vyres- 
nis, tačiau jo jaunystė atrodė kažkokia netikra — tarsi kas 
daug vyresnis būtų persirengęs jaunuoliu. 

— Ačiū, kary, - santūriai tarstelėjo Bonapartas, įsmeigęs į 
jį pilkas akis. 

— Mano valdove... - sumurmėjo kareivis, įteikdamas vo- 
ką.- Jų septyniolika prieš vieną! Septyniolika prieš vieną!- 
pakartojo sunerimęs. 

Korsikiečio veido išraiška nepakito. Sau įprastu griežtu 
mostu įsakė kariui palikti palapinę. Paliepė atnešti ko nors 
užkąsti ir parūpinti maišą šiaudų, kad jis galėtų pailsėti. Tada 
paprašė nedelsiant į jo palapinę pakviesti generolą Boną. 

Virpantis jaunojo dragūno balsas privertė jį susimąstyti. 
Ko bijojo jo kariuomenė? Argi daugybę kartų jie neįrodė 
savo strategijos pranašumo priešo atžvilgiu? Ar beveik 
prieš metus lengvosios artilerijos pastangomis nepažemino 
mameliukų piramidžių mūšyje? Ir kodėl Kleberas atsiuntė 
laišką tokią netinkamą valandą? 

Prieš atplėšdamas Napoleonas paglostė voką, žvilgtelėjo į 
gluosnio vytelių pintinę, kurią pilietis Batista atgabeno kar- 
tu su laišku. Tai, kas joje gulėjo, atrodė tikrai keistai: trys 
balti virti vištos kiaušiniai ilsėjosi šviežių nendrių guolyje. 

IX. Le lampe voilėe 


Trys. „Kleberas, - staiga suirzęs prisiminė, - labai Žavisi pa- 
našiomis mįslėmis.“ 

Voke buvo ne mažiau mįslingas dalykas. Ten gulėjo kor- 
ta su neabejotinai egiptietiško stiliaus figūra. Prie jos ne- 
buvo nė vienos prakeiktos eilutės nei popieriaus lapo - nie- 
ko. Mįslingoji korta, pageltusi nuo saulės ir karščio, apibriz- 
gusiais nuo dažno ir paslaptingo naudojimo kraštais, vaiz- 

davo su niekuo nesupainiojamą faraono figūrą, po kairiąja 
ranka pakeltu apsiaustu slepiančią vos regimą mažyčio 
žibinto liepsnelę. Užrašas apačioje puikiausia prancūzų kal- 
ba skelbė: 

— Pridengta lempa... - perskaitė Bonapartas. 

Į korsikiečio palapinę įžengė generolas Luji Andrė Bo- 
nas. Šimtas kilogramų gyvo svorio - tikra kankynė bet ku- 
riam jojamajam gyvuliui Afrikoje ar Europoje — kariškai iš- 
sitempė sveikindamas savo vadą. Napoleonas išsiblaškęs 
atsakė į pasveikinimą ir susirūpinusia veido išraiška ištiesė 
jam laišką. 

— Arjūs tai suprantate, generole Bonai? 

Stambusis karininkas apžiūrėjo kortą, kartu iš tolo mes- 
damas žvilgsnį į pintinę su trimis kiaušiniais. 

— Klebero aistra užminti neiššifruojamas mįsles verčia 
jį griebtis pačių absurdiškiausių gudrybių, - tarė Bonapar- 
tas. — Prakeiktas intrigantas. Ar žinote, kad Prancūzijoje 
jis visiškai nuskuto vieną savo Žmogų, ant jo plikės užrašė 
ištrauką iš Herodoto „Istorijos“ antrosios knygos, leido jo 
plaukams ataugti ir atsiuntė jį pas mane, norėdamas patik- 
rinti mano nuovokumą? 

Bonas, be abejonės, nebuvo apie tai nė girdėjęs. 

— Ir kaip jūs atskleidėte gudrybę? — linksmai paklausė. 
Napoleonas tuo metu suko ratus aplink žemėlapiais nuklotą 
stalą. 

— Visiškai atsitiktinai. Jo pasiuntinys atnešė raštelį, ei- 
leraštį, kuriame buvo teigiama kažkas panašaus: „Mano pa- 
slaptį atskleisi, jei tavo nuovoka paims viršų / Šešiolika, sep- 
tyniolika.“ 

- Šešiolika, septyniolika? Ką jis turėjo omeny? 

Korsikietis pažvelgė į pašnekovą. 

— Aišku, tai ir buvo mįslės raktas. Šiais dviem skaičiais 
atskirai nuo konteksto norėta kažką pasakyti. Jie buvo dau- 
giau nei gryna stilistinė priemonė. Ir aš visiškai atsitiktinai 
pagalvojau apie Biblijos eilutes. Konkrečiai - apie Teisėjų 
knygą. 

— Teisėjų? Kodėl Teisėjų, pone? 

— Žinoma, dėl ankstesnės frazės — „jei tavo nuovoka pa- 
1ms viršų“! 

Napoleonas tęsė: 

— Jei dar tiksliau, pagalvojau apie Teisėjų knygos 16 sky- 
riaus 17 eilutę. Žanas Baptistas Kleberas užaugo uolių kata- 
likų šeimoje Strasbūre, tad pamaniau, kad turėdamas ome- 
ny jo auklėjimą galėčiau iššifruoti galvosūkį. 

— Nair?.. 

— Taigi, tai buvo nuoroda į epizodą, kai Samsonas pri- 
sipažįsta Delilai, kad jo jėgos paslaptis glūdi jo plaukuose. 
Jei juos nuskustų, jis prarastų visą savo galią. Ilgai nesvarstęs 
liepiau nuskusti pasiuntiniui galvą ir, žinoma, radau žinutę. 

Bonas paplojo savo vado genialumui. Buvo aišku, kad tik 
Kleberas ir Napoleonas galėjo išmanyti galvosūkių meną. 
Nesuvokiantis jų žaidimų žmogus - juo labiau Ako Krauge- 
rys - niekuomet neiššifruotų vieno kitam siunčiamos žinu- 
tės, net jei sugebėtų atskleisti bent vieną tų gudrybių. Tad 
buvo aišku, kad korta buvo viena tokių intrigų dalis... 

Staiga Bonas susiraukė. Įtraukė pagurklį, 0 jo agato spal- 
vos akys beregint prarado džiaugsmingą blizgesį, kuriuo 
švytėjo prieš keletą minučių. Abejonė pakeitė jo nuotaiką. 
Kodėl Napoleonas liepė jam kuo greičiau prisistatyti? 

— Šįsyk mįslė stipresnė už mane, Luji. - Dėmesingasis 
korsikietis iš karto pastebėjo karininko nuotaikos pokytį. — 
Nereikia pernelyg stengtis nagrinėti jo paskutinę Žinutę, 

kad suprasčiau, jog Kleberas dar labiau išplėtė savo ko- 
dus. Nežinau, nuo ko pradėti šifruoti mįslę. Dėl to jus ir 
pasikviečiau —- kad man padėtumėte. 

— Neįsivaizduoju kaip, pone... - neryžtingai tarė gene- 
rolas. 

Trokšdamas įsiteikti savo vadui, Bonas susiveržė tris- 
palvę juostą, prilaikančią jo platutėles baltas kelnes, ir vėl 
įsistebeilijo į kortą. 

— Jūs taip pat gerai kaip ir aš pažįstate Kleberą. Kartu 
mokėtės akademijoje. Galbūt šioje žinutėje yra kas nors, ko 
aš neįžvelgiu, o jūsų patirties žmogui tai visiškai aišku. 

Napoleono pagyros jam įkvėpė pasitikėjimo. 

— Hm... Nagi, pažiūrėkime. 

Bonas paglostė kortą drūtais pirštais, tarsi jų galiukais 
galėtų pajusti kažką, kas praslydo pro akis. 

— Atrodo, tai taro korta. 

— Taro? — Bonapartas nelabai nustebęs kilstelėjo anta- 
kius. — Esate tuo tikras? Dar nesu matęs štai tokios taro 
kortos. 

— Na, gal ji ir nėra tokia reta. 

Pastarąją frazę Luji Bonas ištarė pašnibždomis, nepakel- 
damas nuo kortos akių. 

— Ką norite tuo pasakyti? 

— Plaukiant Egipto link, mudu su Kleberu daug laiko pra- 
leisdavome L'Orient* denyje, šnekučiuodamiesi įvairiausio- 
mis temomis. Kalbėjomės apie begalę egzistuojančių taro 
kortų rūšių ir apie tokio Antuano Kuro de Gebeleno veikalą, 
kuriame teigiama, kad didžiausios malkos paslaptys, dvide- 
šimt dvi pagrindinės visų rūšių kortos atitinka amžių glū- 


* 


Turimas omeny Napoleono laivyno, atplaukusio į Egiptą 1798 m. liepą. flagmanas. 

dumoje pradingusios Toto knygos* hieroglifus. Nežinau, ar 
girdėjote, kad Kleberas yra didis taro kortų kolekcininkas. 

- Hieroglifai? Ar tik nenorite pasakyti, kad Žanas Bap- 
tistas moka skaityti tą velnio raštą ir visą laiką apie tai nė 
neužsiminė? 

— Ak, ne, ne, - papurtė galvą Bonas. — Aš tik noriu pasa- 
kyti, kad Kleberas tiki, jog kiekviena šių kortų, o šioji ir yra 
viena iš jų, turi esminės faraonų išminties fragmentą. Jis ir 
mane to išmokė. 

Karininkas milžinas įkvėpė oro, tarsi koks didžiulis ban- 
ginis pripildytų pilvą. 

— Pone, manau, Kleberas ragina mus iššifruoti šią kortą, 
kad perskaitytume jo siunčiamą žinią. Galbūt, jei žinotume, 
ką reiškia ši korta... 

— Dabar nebeturime laiko tam Kuro de Gebeleno veikalui 
nagrinėti, - nukirto korsikietis. - Nemokame skaityti egip- 
tietiškų simbolių. Mums visiškai nepažįstama Nilo karalių 
išmintis. Net Egipto institutas, kurį įkūrėme Kaire, pripažįsta 
esąs bejėgis taip greitai perprasti šitokią turtingą kultūrą... 
Tad kodėl Žanas Baptistas, žinodamas mūsų trūkumus, 
siunčia man štai tokį galvosūkį? 

— Kleberas turi tai žinoti, pone. Be to, pamenu, jis man 
sakė, kad net pats Kuras de Gebelenas nepavaizdavo šios rū- 
šies kortų. Taigi jo veikalas mums ne ką tepadėtų. Jis tik 
minėjo, kad vienas kilmingasis, grafas de Sen Žermenas, 
nupiešė šią kortą, sekdamas nurodymais, kurių nė pats 
Žanas Baptistas nesugebėjo įsivaizduoti. 


* Toto knygos ir jos turinio paieškos yra pagrindinė mano ankstesnio romano „Tamplie- 
rių vartai“ (leidykla „Ediciones Martknez Roca“. 2000) tema, todėl siūlau skaitytojui, 
norinčiam sužinoti daugiau apie šias paslaptis, ją atsiversti. 

— Gerai jau, gerai, - suniurzgė Bonapartas, stengdamasis 
prisiminti, kada paskutinį kartą girdėjo minint tą Sen Žer- 
meną. - Liaukitės tauškęs niekus ir verčiau man pasakykite, 
ar galime paaiškinti tą kortą. 

Bonas tikriausiai buvo vienintelis iš Bonaparto generolų, 
išlikdavęs ramus, kai šį ištikdavo ūmus nekantrumo prie- 
puolis. Puikiai suprasdamas, kad niekuomet nelaimės kovos 
vikrumu - mat jo stokojo, - o tik intelektu, dabar nusprendė 
pasirodyti prieš Bonapartą. Paėmė Le lampe voilėe ir trečią 
kartą į ją įsistebeilijo. 

— Pažiūrėkime: žmogus kortoje atrodo senas... 

— Taip sakote dėl barzdos. 

— Taip, dėl barzdos. O seniai paprastai simbolizuoja iš- 
mintį. Laiko lempą, kurią apdairiai yra pridengęs apsiaus- 
tu... Be to, kortoje yra du kuo aiškiausi astrologiniai simbo- 
liai, išraižyti viršutinėje piešinio dalyje. 

— Astrologiniai simboliai ? 

Dabar jau Napoleonas priėjo arčiau, kad kartu su Bonu 
apžiūrėtų kortą. 

— Taip, pone. Vienas yra Liūto ženklas, matote? Penktasis 
Zodiako ženklas, ir tai, be jokios abejonės, yra aiški aliuzija 
į Jūsų Ekscelenciją ir jūsų Zodiako ženklą. Antrasis atitinka 
Jupiterį, valios ir sveikos nuovokos dievą. Ir šis simbolis tin- 
ka jums kaip nulietas, pone. 

— Ir kur visa tai mus nuves, Bonai? 

— Nesu gsitikinęs, pone. 

— Tikrai? 

Bonas nepaisė karčios Bonaparto, vėl atsukusio jam 
nugarą, ironijos. Staiga stambusis karininkas, kurio rausva 
oda buvo išpilta prakaito, įminė mįslę. Tai buvo žaibiškas su- 
vokimas, labai staigus. Tarsi pati korta būtų jį apšvietusi. 

— Ojei tai tarsi nurodymų knyga? 

Napoleonas papurtė galvą, nesuvokdamas generolo l0- 
gikos. 

— O jei visa, ką turite padaryti, —- priartinti lempą prie 
apsiausto, prie šydo, dengiančio paslaptį? 

Bono užuominos prasmė pasiekė Bonapartą, staiga jis 
irgi suvokė, kad viskas tapo aišku. Keletą sekundžių tvyrojo 
tyla, o vėliau, nepasikliaudamas nei Dievu, nei velniu, kor- 
sikietis puolė prie pintinės su trimis kiaušiniais ir susirado 
lempą, kad galėtų šviesoje juos apžiūrėti. 

Du pirmieji kiaušiniai nebuvo verti jo dėmesio. Jų bal- 
ti ir tobuli lukštai leido numanyti po jais esant sukietėjusį 
baltymą, taigi nieko nepaprasta. Tačiau trečiasis buvo iš- 
rodė išdėstytos tvarkingomis eilutėmis. 

— Pranešimas! - suriaumojo Napoleonas. - Štai čia tas 
pranešimas! 

Korsikietis mikliai nulupo kiaušinį ir atrado įmantrų Kle- 
bero triuką. Po lukštu, kaligrafiškai išrašytas baltutėliame 
paviršiuje, išryškėjo agoniškas ultimatumas: 


„Generole Bonapartai, nebelieka kitos išeities, - perskai- 
tė puikia prancūzų kalba. - Auštant atakuosime Damasko 
pašą. Jų keturiasdešimt tūkstančių. Mūsų nebus nė trijų 
tūkstančių. Tegu Dievas padeda mums mūšyje, o jums - pri- 
imant išmintingus sprendimus. Susitiksime danguje.“ 


Napoleonas įsmeigė žvilgsnį į mažytes Bono akutes. 
Sis, nežinodamas, ką sakyti, pradėjo veblenti apie senovinį 
rašalo, alūno ir acto tirpalą, kuriuo ant lukšto užrašytas teks- 

tas įsigeria į baltymą. „Išorėje nelieka nė ženklo“, - tarė, 
tarsi kam būtų rūpėjęs jo moksliškas paaiškinimas. 

— Bet juk tai savižudybė, — prapliupo Bonapartas, neiš- 
girdęs nė vieno Bono žodžio. - Kleberas prisišauks mirtį. 

Ir pirmą kartą Nenugalimasis pajuto mirties baimę. Jei 
turkai išplėš prakilniojo Žano Baptisto gyvybę, tai kitas, be 
abejo, bus jis. Niekas nesulaikys keturiasdešimties tūkstančių 
mameliukų, įkvėptų pergalės prieš prancūzus. 

Ar jis pasirengęs mirti? 

Nieku gyvu. 

O tokiu atveju - ar galėjo pakeisti savo likimą? 


Suabejojo. 

Bonapartas jau beveik mėnesį praleido prie Ako sie- 
nų, neprarasdamas vilties, kad miesto apsiaustis baigsis 
sėkmingai. Jis jautėsi Apvaizdos išrinktu keršytoju, priva- 
lančiu grąžinti europiečiams miestą, 1289 metų kovo mėnesį 
iš jų atimtą sultono Kalauno. Miesto praradimas - apie tai 
Napoleonas buvo daug skaitęs dar iki kelionės į Egiptą — 
buvo kryžiaus žygių pabaigos pradžia ir visos krikščionių 
nuosavybės Šventojoje Žemėje sunaikinimas. Nuo to laiko 
nė vienas karys iš Vakarų nedrįso grįžti į šias žemes. Tik jis. 

Tačiau jo padėtis nė iš tolo nepriminė tos, kuria mėgavosi 
Kalaunas prieš penkis šimtmečius. Kairo karvedys tuomet 
vadovavo dešimtims tūkstančių musulmonų, kurie buvo pa- 
sirengę kad ir savo gyvybės kaina paimti tvirtovę, apsaugotą 
daug prasčiau nei dabar. 

Prancūzai nebuvo pasiruošę taip rizikuoti. 

Sultonas panaudojo devyniolika katapultų ir kurtinamą 
savo būgnų griausmą, norėdamas priversti drebėti visus iki 
vieno tvirtovės gynėjus. 

Napoleono kariai, atrodė, stokojo tos įsitikinimo galios, 
nors vietoj nelabai veiksmingų katapultų buvo pasitelkę 
didžiai taiklias patrankas. 

Tačiau net ir dabar korsikietis tikėjo savo triumfu. Buvo 

įsitikinęs, kad kitoje tų bokštų pusėje įbaugintas Achme- 
das Kraugerys jau svarstė galimybę sudaryti paliaubas. Ar 
tai reiškė, kad jis galėjo palikti šią vietą nesaugomą ir lėkti 
gelbėti nutrūktgalvio Klebero? Ar galėjo sau leisti tokią 
prabangą ir palikti pozicijas, kai pergalė atrodė ranka pa- 
siekiama? 

— Mums nelieka kitos išeities, pone. Turime nedelsiant 
vykti jam į pagalbą. 

Pulkininkas Žakotenas, ekspedicijos kartografų vadovas, 
atrodė didžiai susirūpinęs. Vos tik buvo atskleista Klebero 
siųstos Žinios prasmė, Bonas pakvietė jį į Bonaparto pala- 
pinę kartu aptarti skubios pagalbos plano. Abu žinojo, kad 
nutraukus apsiaustį Aką užkariauti bus neįmanoma iki ru- 
dens. Vasaros karščiai pasmerks šią vietovę triuškinamam 
kariniam pralaimėjimui. 

— Mano generole, Kleberas gerai nepažįsta šių vietų. Jis 
net neturi būtinų Taboro kalno ir jo apylinkių žemėlapių, 
tad gali bet kada pakliūti į spąstus, - išdėstė savo gedulingą 
prognozę Žakotenas. 

Napoleonas rūsčiai pažvelgė į jį. Jis visuomet taip Žiū- 
redavo išgirdęs nemalonias arba su jo planais nesutampančias 
naujienas. Tačiau kažkodėl jis buvo tikras, kad Kraugerys 
tai buvo numatęs ir jau rengė spąstus Klebero avangar- 
dui, norėdamas priversti jį palikti Aką. O čia dar Bonas nė 
neslėpė, kad visiškai pritaria kartografui. 

— Mes šiame žygyje jau praradome daugybę vyrų, pone, — 
tarė. - Negalime leisti mirti dar trims tūkstančiams. Tai būtų 
mūsų ir mūsų misijos pabaiga. 

— Tai ką man siūlote? - galiausiai paklausė Napoleonas. 

— Vykti pas jį tuojau pat, net rizikuojant kuriam laikui 
prarasti Ako kontrolę. 

Korsikietis vėl sudvejojo. Žinojo, kad neturi pasirinkimo, 
ir tai jį siutino. Sąmoningai leisti žūti vienam drąsiausių savo 
karininkų būtų lygu palaidoti save kaip strategą ir sugriauti 
kitus planus. Reikėjo nedelsiant priimti sprendimą. 

Tą patį apyaušrį Bonapartas nebesigulė, o rengėsi gelbėti 
Klebero: mobilizavo Bono diviziją, pasirūpino, kad juos 
lydėtų aštuonios dvylikos svarų patrankos, ir davė įsakymą 
visai kavalerijai žygiuoti kartu į Djbel-el-Dahy, slėnį, apsuptą 
smailių uolų, kur, kaip manoma, buvo jų generolas. 

Jo nuojauta buvo aštri kaip niekada. 

Padalijus pajėgas į keturias dalis, - jas skyrė maždaug 
aštuoni šimtai metrų, —- žerminalio 28-0sios priešaušriu jie 
užėmė Kraugerio stovyklą ir nušlavė jį besikaunantį su pir- 
mosiomis Žano Baptisto Klebero linijomis, atstačiusiomis 
durtuvų mišką. 

Didžiulis dūmų debesis, pakeltas lekiančių prancūzų, su- 
klaidino turkus; jie buvo nepajėgūs sustabdyti prancūzų: trys 
šimtai jojamųjų kupranugarių, daugiau nei tūkstantis pa- 
degtų palapinių, artilerijos sviedinių susprogdinti parako ir 
vandens sandėliai ir maždaug penki šimtai belaisvių, paimtų 
mažiau nei per tris valandas, susilpnino pašą Achmedą, ir jis 
buvo priverstas duoti įsakymą trauktis. 

Triumfas buvo nenuginčijamas. Dar dvi dienas po mūšio 
dešimtys sumaitotų lavonų, tebevilkinčių puikiausio Damas- 
ko šilko apsiaustus, tysojo šalia šulinių, tiltų, ant Jordano 
krantų, beveik kiekviename Jezreelio slėnio lopinėlyje. Tik- 
rai, Dievas pasėjo. Bet jo sėkla buvo mirties sėkla. 


Siek tiek po tos istorinės žerminalio 28-osios vidurdienio 
Napoleonas padarė tai, ko niekas niekuomet nesuprato: 

užuot grįžęs į Aką ir toliau persekiojęs Kraugerį, paprašė 
savo gvardijos maršalo skirti jam palydą iki Nazareto. Ro- 
dės, kad generolas skuba. Tarsi jį būtų vijęs koks neatšau- 
kiamas susitarimas. Kažkas, kas buvo aukščiau už jo karines 
pareigas. 

Kartu keliavo jo ištikimasis vertėjas koptas Elijas Buk- 
turas. 

— Imamas žadėjo mūsų laukti prie Mirjamos šaltinio, — 
pareiškė pakeliui. - Jo pasiuntinys užtikrino, kad jis turi 
mums svarbią žinią ir privalo perduoti ją asmeniškai jums. 

Napoleonas dar nebuvo matęs taip rimtai nusiteikusio 
Elijo. Nepakeičiamais juodais marškiniais vilkinčio kop- 
to veidas buvo paženklintas susirūpinimo ir griežtumo, o 
žvilgsnis prigesęs. 

— Dėl ko nors baiminiesi, Elijau? 

— Tik dėl savo sielos išganymo, pone. 

— Tai kodėl esi toks rimtas"? 

— Nujaučiu, kad šis susitikimas bus jums labai svarbus. 
Nėra įprasta, kad Šventųjų kalvų imamas susitiktų su sveti- 
mo kraujo žmogumi. 

— Gerai pasielgei taip greitai man pranešdamas. Manai, 
jam padarė įspūdį mūsų pergalė? 

— Dykumos išminčiai niekuomet nesprendžia iš vieno 
veiksmo, pone. Jie stebi tiek laiko, kiek mano esant reika- 
linga, svarsto nors ir visą gyvenimą ir veikia tik tuomet, kai 
mano, kad valanda jau atėjo. 

— Tuomet, mano gerasis Elijau, tas imamas bus supratęs, 
kad likimas mano pusėje. Kad mane lydi sėkmė... 

Bukturas nespėjo atsakyti. Netikėtai horizonte iškilo Na- 
zaretas. 

Nuo aukštumos, ant kurios jie dabar buvo, galėjo pui- 

kiai matyti visus tris miesto kvartalus. Musulmoniškasis, su 
gatvelėmis, dengtomis dryžuotu audeklu, stengiantis apsi- 
saugoti nuo karščio, buvo miesto vakarinėje dalyje. Krikš- 
čioniškasis kvartalas centre išsiskyrė iš kitų plytiniu pran- 
ciškonų Apreiškimo bažnyčios varpinės bokštu. Ir galiausiai 
stačiatikių dalis, labiausiai nutolusi į rytus, išniro pasipuo- 
šusi neaukštais nepriekaištingai nubaltintais kupolais. Ne- 
paisant gausybės bokštų ir minaretų, Nazaretas nuvylė 
Napoleoną. Jėzaus miestas buvo ne ką didesnis nei koks 
Pietų Prancūzijos kaimelis. 

— Mirjamos šaltinis yra prie mėlynojo minareto, - nė 
kiek nedvejodamas parodė Elijas. 

— Ar iki šiol menama, kur gyveno Jėzus? 

Koptas nustebęs pažvelgė į Nenugalimąjį. Nusišypsojo ir 
netaręs nė žodžio pirštu ore nubrėžė ratą, iškalbingai rody- 
damas į kitą miesto dalį. 

— Mes manome, kad už krikščioniškosios dalies. Štai ten. 
Bet niekas nėra tikras. Praėjo beveik du tūkstančiai metų, 
pone. 

Napoleoną lydinčių žmonių būrelis nesudarė nė tuzino. 
Nors rizikavo pakliūti į pasalą, pergalė prieš pašą Achmedą 
buvo tokia nepaneigiama, kad niekas netikėjo Nazarete 
esant kokį Kraugerio karį ir išdrįsiant iškišti nosį prieš jų 
karabinus. 

Miestas iš tiesų buvo tuščias. Aikštelė, kurioje kilo Mirja- 
mos šulinio rentinys, atrodė kaip iššluota, lygiai kaip ir visas 
miestas. Švininiai, nepakeliami saulės spinduliai be gailesčio 
svilino keliautojus. 

Jiems kaip tik pakako laiko nusėsti nuo arklių, suvilgyti 
sukepusias lūpas ir nupurtyti dulkes nuo uniformų. Grei- 
ta vietovės apžiūra patvirtino pirmuosius būrelio įspū- 

džius — bijoti nebuvo ko. Nė vienas nedegtų plytų namiūkš- 
tis nebuvo pakankamo aukščio, kad sudarytų gerą kampą 
galimam prancūzų priešui iššauti. Be to, nė vienas tų plokš- 
čių nendrių ir šiaudų stogų nebūtų atlaikęs suaugusio 
žmogaus svorio. Patruliai taip pat neaptiko nei ginklų, nei 
karių, kurie galėtų iš jų šaudyti. Teritorija buvo švari. 

Bonapartą lydintys kariai pasiskirstė pozicijas ir tylė- 
dami lūkuriavo, kol pasirodys juos pakvietusieji. 

Nereikėjo ilgai laukti. Po kelių minučių ryžtingai prisi- 
artino nedidelė grupelė. Jie pasirodė iš rytų. Iš viso trys 
žmonės, vilkintys šilkinėmis galabijomis, 0 jų veidai buvo 
pridengti mėlynomis kufijomis. Visi trys buvo liekni, aukšti, 
žingsniavo greitai ir kiekvienas nešėsi persimetęs per petį 
ryškų geltonos spalvos maišelį. Jie buvo be arklių ir visai 
neatrodė, kad būtų ginkluoti... 

Žingsniavęs priekyje pakankamai prisiartino prie galų 
dragūnų ir sveikindamasis kilstelėjo dešinę ranką, į tai Elijas 
Bukturas, paprastai šykštintis mandagybių, tuoj pat atsakė. 

— Tai jie, pone, - džiugiai sušnibždėjo. 

Napoleonas iš karto suprato, kuris iš trijulės yra imamas. 
Kai nusiemė kutiją, į jį akis įsmeigė pailgo, žilos, kruopščiai 
pakirptos barzdos dengiamo veido žmogus. 

— Alachas su tavimi, sultone Bunabartai... 

Bonapartas nusišypsojo tiesdamas jam ranką. Imamas 
buvo ypatingas asmuo. Jo krištolinis, žydras žvilgsnis spin- 
duliavo tokį dvasios tyrumą, kokio korsikietis niekuomet ne- 
buvo matęs. 

— Jūsų triumfas prieš Djezzar yra dar vienas ženklas, pa- 
tvirtinantis mūsų spėjimus, — tarė. - Jūs tikrai tas, kurio 
laukėme. 

— Laukėte? 

— Taip, - tęsė taip ir neprisistatęs imamas. — Siųstasis, ku- 
rio laukėme, turintis grąžinti senovės žinojimo lobį, atimtą 
iš Egipto Žmonių prieš beveik du tūkstančius metų. Buna- 
bartas buvo išrinktas atlikti šią kilnią Dievo misiją. 

— Elijas man nieko neminėjo apie lobį. 

Korsikietis akimis susirado vertėją, kuris kaip apsėstas 
mechaniškai vertė tai, ką kalbėjo vieni ir kiti. Buvo keista: 
Bukturas vengė Žiūrėti tiesiai į atvykėlius, tarsi juos baimin- 
gai gerbtų. 

— Be to, - tęsė Bonapartas, - jei nežinau, apie kokį lobį 
kalbate, manau, bus sunku padėti jį grąžinti jums. Mane čia 
atvedusi misija yra kitokia, aš tenoriu grąžinti laisvę šlovin- 
gajai Egipto tautai ir atgaivinti jo praeities šlovę. 

— Ir viskas? 

Visi trys beduinai susižvalgė, tarsi netikėtų kitataučio 
žodžiais. 

— Ar tikrai jūs - Bunabartas? Tas pats, kuris sutriuškino 
mameliukus priešais Gizos piramides? Tasai, kuris Kairo 
mečetėse pažadėjo išsaugoti Pranašo religiją? 

Napoleonas sušnopavo, bet nieko neatsakė. 

— Jei tai tikrai jūs, tuomet mes žinome dar vieną dalyką, 
kuris jus labai domina, Bunabartai... - įsiterpdamas į pokalbį 
sumurmėjo pats jauniausias iš tų dykumos Žmonių. - Ir tai 
susiję su jūsų troškimu nugalėti mirtį. Jūs jos bijote kaip 
savo pikčiausio priešo, bet esate protingas: dabar, kai jūsų 
gyslomis dar srovena jaunystė, atvykote į šias žemes išgauti 
paslapties, leisiančios jums ateityje nugalėti mirtį. 

Bonapartas papurtė galvą. 

— O kuris žmogus neieško šios paslapties? Aš tuo nesiski- 
riu nuo bet kurio iš jūsų... 

— Nėra priežasties to neigti, galingasis sultone iš Vaka- 

rų, — tęsė jaunuolis obsidiano spalvos akimis. — Jei jūsų li- 
kimas yra toks, kaip parašyta, dabar pats laikas išsiaiškinti 
kai kuriuos dalykus prieš tęsiant savąjį kelią. 

Elijas Bukturas visus tris beduinus pakvietė sėsti ant 
patiesalų, kuriuos palyda buvo paklojusi vienoje erdvioje 
lūšnoje. Napoleonas, vis dar sužavėtas imamo ir jo palydovų 
ramybės, palaukė, kol šie atsisės ir tik tuomet pasekė jais. 

Senolis buvo vardu Balasanas ir, nors niekas juo netikėjo, 
sakėsi turįs šimtą dešimt metų. Jo mokiniai Tagaras ir Titi- 
pajus buvo gerokai jaunesni. Abu iš karto pasisiūlė vadovau- 
ti prancūzams, greitosiomis rengiantiems tą puotą. 

Bonaparto vyrai, išalkę po nuožmių kautynių, poroje 
apleistų namų jau buvo pasirūpinę maisto. Atrinko geriau- 
sius kąsnelius ir patiekė savo generolui. Šiek tiek medaus ir 
prėskos duonos, o keturi nupešti ir kepti paruošti garniai jau 
sukosi ant sukurtos prie užuoglaudos durų ugnies. Imamas 
tuo pačiu griežtu gestu kaip ir pokalbio pradžioje atsisakė 
mėsos ir pasitenkino keliais vaisiais iš jam ištiestos pintinės. 
Prieš atsikąsdamas paaiškino: 

— Turėtumėte žinoti, kad mes priklausome brolijai, sau- 
gančiai vietą, kur gyveno Ješua, vienas iš pranašų, pripa- 
žįstamų Korano, - ištarė Balasanas šiltu ir maloniu bal- 
su. — Jau šimtmečius tyrinėjame Jo palikimą, nekreipdami 
dėmesio į nesutarimus tarp ištikimųjų krikščionių ir musul- 
monų. Jei šiandien sutinkate pasilikti su mumis, papasakosiu 
apie Jį ir parodysime, ką sužinojome apie Jo galią nugalėti 
mirtį. 

Elijas Bukturas, išvertęs prancūzams šį kvietimą, pa- 
silenkė prie Bonaparto ir sušnibždėjo jam į ausį kažką, ko 
trys beduinai negalėjo išgirsti. Korsikietis linktelėjo galvą ir 
nužvelgė savo pašnekovą nuo galvos iki kojų. 

— Pasiliksiu, jei atsakysite į vieną klausimą, gerbiamasis 
patriarche. Užteks pasakyti „taip“ arba „ne“. 

— Klauskite, Bunabartai... 

Napoleonas gurkštelėjo vandens ir vienu atsikvėpimu 
paklausė: 

— Ar tiesa, kad žinote prisikėlimo iš numirusiųjų for- 
mulę?? 

Imamas patenkintas nusišypsojo. Nebeliko abejonės: ga- 
lų gale jis susitiko su nuostabiu baltuoju sultonu, kurio taip 
ilgai laukė. 


7 


Senasis Kairas 


Tėvas Kirilas negalėjo likti abejingas Morkaus VIII parody- 
tam nesvetingumui. 

Pirmiausia senasis koptas stipriai užmerkė akis, steng- 
damasis nuslėpti kartais jį užvaldantį bejėgiškumą. Paskui 
griebė mažytį kaulinį rožinį, kurį visuomet nešiojosi vienoje 
kišenių, ir taip suspaudė, kad vos nesutraukė. 

— Vardan visų šventųjų! - galiausiai pratrūko Kirilas Bo- 
lonietis. - Šventasis Tėve, privalote mane išklausyti! Ši kny- 
ga labai pavojinga! Tai tikra pagunda! 

Takla nustėro. Nuo staigaus jo mokytojo įniršio priepuo- 
lio sugirgždėjo visos šventyklos medinės grindys. O jis pats 
įraudo ir susitraukė tarsi šlapia kempinė. Beveik neatrodė 
panašus į save. Ir jei nebūtų buvęs šventoje vietoje šalia 
nepriekaištingai tyro žmogaus, Takla būtų pamanęs, kad 
atsidūrė prieš patį tikriausią velnią. 

Bet ne. 

Taklai nugalėjus pirmąjį būgštavimą ir nespėjus prisiar- 
tinti jo nuraminti, senukas staiga pašoko ant kojų. Nieko 
nepasakė. Nė nepasiskundė, kaip buvo įpratęs, kojų silpnu- 
mu. Grąžydamas aukštai iškeltas rankas greitai nužingsnia- 
vo link Šv. Sergijaus bažnyčios durų, pro kurias ką tik išėjo 
Morkus VIII. 

Lauke jau buvo sutemę. Tyro oro gūsis jį apgaulingai nu- 

ramino - tiek, kad leido pamatyti blyškaus, beveik pilno 
mėnulio šviesoje link savo apartamentų tolstančio patriar- 
cho siluetą. 

- Jūsų Šventenybe! - sušuko. - Turiu jus dėl kai ko įspėti! 
Privalote mane išklausyti, maldauju! 

Morkus staiga sustojo ir atsigręžė į didžiuliais žingsniais 
link jo besiartinantį Kirilą. 

— Maniau, aiškiai pasakiau pasilaikyti sau visus Žodžius, 
iki nuspręsiu, ką daryti su jūsų atneštąja knyga. 

— Turite elgtis taip, kaip liepia jūsų sąžinė, Šventasis Tėve. 
Bet norėčiau, kad žinotumėte dar vieną dalyką... - Kirilas 
sunkiai alsavo. - Kai ką, ką manau nepakankamai aiškiai 
pasakęs. 

— Dabar ne metas. 

— Metas! 

— Tėve Kirilai, primenu jums, kad turėtumėte mane 
gerbti. 

— Pagarba ir meilė jums ir Bažnyčiai - būtent tai ir verčia 
mane šitaip su jumis kalbėti. 

Morkus VIII atlyžo. Sidabrine šviesa užlietas jo veidas 
tapo malonus. 

— Gerai, Kirilai. Sakykite, ką privalau Žinoti. 

- Jūsų Šventenybe, knyga yra tarsi nurodymų vadovas. 
Ji, jei leisite man palyginti, tarsi mechanikos traktatas, ku- 
riame kiekviena parabolė ir aliuzija turi būti suprasta kaip 
metafora, slepianti tam tikrą apibrėžtą mokymą... 

— Apibrėžtą mokymą? - Morkus patraukė pečiais. - Kokį 
mokymą? 

— Apie kūno prisikėlimą, Jūsų Šventenybe. — Vėl pradė- 
jo sunkiai šnopuoti senolis, stengdamasis suvaldyti tankų 
kvėpavimą. —- Knyga, kurią jums išverčiau, yra vadovėlis, 

mokantis prikelti iš numirusiųjų, kai susiklosto tam tikros 
sąlygos. 

— Tai neįmanoma. Jūs neteisingai supratote. 

— Manau, teisingai. Aš padariau atradimą: dar kartą 
peržiūrėjęs graikišką originalą pastebėjau, kad tam tikri 
žodžiai nuolat kartojasi tarsi raktas... 

Patriarchas suabejojo. Gal Kirilas išsikraustė iš pro- 
to, turint omeny jo garbų amžių ir išeikvotas jėgas, kurių 
prireikė šiam darbui. Tačiau nebuvo laiko senojo mokytojo 
aiškinimams apsvarstyti. Regimai susijaudinęs, vidury tuščių 
koptų kvartalo sodų senolis tęsė: 

- Paslaptis glūdi simboliuose, Jūsų Šventenybe... Pame- 
nate, kaip nuo pat pirmųjų krikščionių laikų vaizduojamas 
šventasis Morkus? 

— Kaip liūtas. 

— Būtent. O liūtas turi labai aiškią dangiškąją reikšmę: 
net egiptiečiai manė egzistuojant dieviškąjį liūtą dangu- 
je, kurį šiandien įvardijame kaip Liūto žvaigždyną. Taigi, 
kiekvieną kartą, kai Liūtas pasirodo horizonte rytų pusėje 
prieš saulės patekėjimą, ir pradeda veikti formulė, galinti 
grąžinti gyvenimą. Kas sugebės perskaityti tą ženklą dangu- 
je, žinos, kad atėjo metas pasinaudoti knyga... 

— Rytuose? Prieš saulėtekį? Kas per paistalai, tėve? 

- Tai šventasis Morkus išdėstė savo slaptojoje evangelijoje, 
Jūsų Šventenybe. Atvykęs į Egiptą jis sužinojo, kad seniau- 
sios faraonų apeigos buvo paskatintos troškimo prisikelti iš 
numirusiųjų. Ir kad jos būdavo atliekamos tik kas tam tikrą 
laiko tarpą, danguje dominuojant tam tikroms žvaigždėms. 
Būtent todėl egiptiečiai mumifikuodavo savo mirusius kara- 
lius. Norėdami parengti juos prisikėlimui, kai išauš valanda. 

— Nematau ryšio su astronomija... 

— Laikas! Laikas, apie kurį užsimena Morkus, yra astro- 
nominiai ciklai. 

— Vis tiek nesuprantu. 

— Šventasis Morkus suvokė, kad viskas senovės Egip- 
te buvo paremta astronomija. Kad jų kalendorius pagrįstas 
periodišku Žvaigždžių ir saulės judėjimu. Rytai - taškas, kur 
pateka saulė, - buvo žinomi kaip „prisikėlimo vieta“. O auš- 
ra — tikslus momentas, žymintis ciklišką žvaigždžių karalie- 
nės grįžimą į gyvenimą. Kiekvieną kartą, kai žvaigždės, su- 
darančios dangiškąjį Liūtą, išsidėsto rytuose ir pradingsta 
tuo pat metu, kai nušvinta pirmieji saulės spinduliai, se- 
novės egiptiečiai pradėdavo savo švenčiausius gyvenimo ri- 
tualus. 

— Ar šventasis Morkus tai patikrino? 

— Šventasis Morkus buvo supažindintas su tomis paslap- 
timis. Jūs tai perskaitysite jo knygoje. Jis visa tai aprašė 
tikėdamasis, kad kas nors ateityje galiausiai tai supras... 

— Jūs bandote pasakyti, kad Morkus turėjo galimybę 
susipažinti su kokiais nors egiptiečių įšventinimo ritualais ir 
juos atskleidė savo raštuose? 

Šventojo Tėvo dvejonė įkvėpė Kirilą Bolonietį. 

— O ko jūs stebitės? Argi mūsų garbingasis Klemensas 
Aleksandrietis savo raštuose neprisipažino skaitęs paslap- 
tingąsias keturiasdešimt dvi prarastąsias dievo Toto kny- 
gas?* Argi ne jis pirmasis tose knygose rado aliuzijų į ateitį, 
kai pasirodys žmonės, sugebėsiantys suprasti tas paslaptis? 

Patriarchas svyravo. Švelniai uždėjo rankas senajam mo- 
kytojui ant pečių ir prielankiai pažvelgė į jį. Tačiau jo 
žvilgsnyje aiškiai buvo justi susirūpinimas. 


* Stromateis, IV knyga. 

— Jūs pavojingai tolstate nuo krikščioniškosios dogmos, 
tėve Kirilai, ir blogiausia yra tai, kad naudojatės jūsų paties 
tikėjimo teikiamomis priemonėmis. Jums reikėtų pailsėti ir 
dar kartą apsvarstyti savo tikėjimą. Esate Kristaus sekėjas. 
Kaip ir Morkus. Ir turite būti jam dėkingas bei gerbti jį, kad 
leido jums būti taip arti Viešpaties. 

- Jūs manęs nesupratote, Jūsų Šventenybe. Knygoje kal- 
bama apie Laiką. Klemensas taip pat užsiminė apie Laiką. 
Ir šis Laikas jau atėjo. Tai rodo dangiškieji simboliai. 

- Laikas? 

— Pažiūrėkite į dangų ir pats tai pamatysite! 

Morkus VIII pakėlė akis į dangų. Vienintelė vieta skliau- 
te, kur nesimatė žvaigždžių, buvo juodas Abu Sargos kupo- 
lo siluetas. Likęs plotas jų buvo sėte prisėtas. Pietryčiuose 
Paukščių Takas dangų dalijo į dvi dalis. Ir nors skaisčiai 
švietė mėnuo, dangaus šviesulių buvo tūkstančiai. 

Kirilas Bolonietis plačiai atmerktomis akimis mostelėjo 
viena kryptimi, į juodumą. 

— Po keleto valandų, kai prašvis rytuose virš piramidžių, 
paskutinė matoma žvaigždė bus viena iš sudarančiųjų Liūto 
galvą... Pietuose tą pačią valandą užges Fenikso* žvaigždyno 
akis. Ar jau suprantate, ką reiškia šie simboliai? 

— Ne. 

— Feniksas graikų mituose yra atgimstantis paukštis. Jis 
gali pakilti iš savo paties pelenų. 

— Tai tik mitas, tėve. Pagoniškas mitas. 


* Oficialiai Fenikso vardas šiam žvaigždynui buvo duotas vokiečių astronomo Johanno 


Bayerio veikale „Uranometrija“ (1603), kuriame pirmą kartą dabartinėje istorijoje 
pateikti žvaigždėlapiai ir pradėta nauja dangaus kartografijos era. Vis dėlto Bayeris 
atsižvelgė į senąją kinų ir arabų dangaus stebėtojų tradiciją, pagal kurią šis žvaigždynas 
buvo apibūdintas kaip esantis paukščio formos. Amžinojo gyvenimo paukščio. 

— Bet mūsų atveju šis mitas reiškia, kad atėjo Laikas. Argi 
nematote? Liūtas praneša apie Feniksą taip, kaip Morkus 
mus įspėja, kad prisikėlimo laikas atėjo. Viskas sutampa! 

Patriarchas sušnopavo. 

— Gana, Kirilai. Niekas negali prisikelti, išskyrus Dievą. 
Tik Jis turi šitą galią. Jokia knyga, kad ir kokia šventa būtų, 
negali paaiškinti Aukščiausiojo elgsenos nei suteikti žmogui 
galią, kuri buvo uždrausta dar iki mūsų sukūrimo. Man sun- 
ku suvokti, kad galėjote pamiršti tokį paprastą mokymą. 

— Ši knyga kitokia, Jūsų Šventenybe. Venkite ją netinka- 
mai panaudoti ir žiūrėkite, kad nepakliūtų į blogas rankas. 

— Pasakiau, gana! Šiandien pakankamai prisiklausiau. 

- Bet, Jūsų Šventenybe... - bandė prieštarauti senolis. 

— Gana! Keliaukite sau! 

Senasis koptas susitvardė. Žengė žingsnį atgal, paklus- 
damas savo vyresniojo įsakymams, bet prieš tai sušnibždėjo 
žodžius, kuriuos net prie šventyklos durų stovintis Takla kuo 
aiškiausiai išgirdo: 

— Jūs man nepaliekate pasirinkimo, Jūsų Šventenybe. — 
Jo tonas suskambo grasinamai. - Aš įrodysiu jums knygos 
galią, ir greitai pats kreipsitės į mane, kad ją saugočiau. 

Morkus VIII neatsakė. Jis ką tik buvo dingęs vienuolyno 
duryse. 


„Apie paskutines Viešpaties dienas Žemėje.“ 

Tėvo Kirilo rašysena, nors jo pulsas nebebuvo toks kaip 
dėstymo seminarijoje laikais, išliko nepriekaištinga. Patriar- 
chas patenkintas ja gėrėjosi savo apartamentų vienumoje. 

Vien pavadinimas - skambus ir neįprastas - žadėjo skai- 
tymo malonumą. 

Senojo kopto iš Šventosios Kotrynos vienuolyno išverstą 
rankraštį sudarė daugiau nei šimtas nedidelių lapų. Teks- 
tas buvo surašytas Morkui VIII puikiai pažįstama glaus- 
ta ir smulkia rašysena. Tad dabar virpančioje kandeliabro 
šviesoje su pasimėgavimu vartė tą lapų šūsnį. 

Kodėl Kirilas užsispyręs tvirtino, kad šie raštai pavojin- 
gi? Ką bloga jam, išsilavinusiam, tvirtas pažiūras turinčiam 
žmogui, galėjo padaryti tekstas, kuriam jau aštuoniolika 
šimtmečių? 

Šventasis Tėvas nemiegojo visą naktį. Negalėjo užmigti. 
Išplėstomis akimis per kelias valandas ryte prarijo visus Kiri- 
lo atneštus lapus ir leidosi apsvaiginamas jėga pulsuojančio 
teksto. 

Dokumente, pradedamame šventojo Morkaus laišku 
vienam savo mokinių, ko gera, pasiuntiniui, išsiųstam į 
Romą, buvo aiškinama, kodėl evangelistas kuo skubiausiai 
buvo ištremtas į Kairą. Atrodo, Simonas Petras, jau įsikū- 

ręs Amžinajame mieste ir vadovaujantis pirmosioms krikš- 
čionių bendruomenėms, labai domėjosi, kokių žinių Mo- 
kytojas įgijo per metus, praleistus Egipte slapstantis nuo 
Erodo. Ta mintis jį buvo apsėdusi. Visa, kas susiję su Rabiu, 
staiga tapo spekuliacijų ir pirmųjų krikščionių nesutarimų 
objektu. Jei buvo norima įkurti tvirtą Bažnyčią - be vidinių 
prieštaravimų, nepažeidžiamą, tokią, kokią rėmė Saulius 
Tarsietis, reikėjo valdyti visą įmanomą informaciją, prieš ją 
paskleidžiant tarp krikščionių. 

Petras šiais klausimais buvo tikras strategas. 

Iš tiesų Morkaus kelionės į Kairą nebuvo galima atidėlio- 
ti dėl nevaldomai sklindančių gandų, esą Jėzus buvo įšven- 
tintas į Izidės ir Ozyrio paslaptis. Romoje net išdrįsta pa- 
reikšti, kad Žmogaus Sūnus panaudojo faraonų religijos 
paslaptis ir vėliau jas Jeruzalėje skleidė kaip savo mokymą. 

Morkus ir Petras bijojo blogiausia. Jie geriau nei kas kitas 
žinojo, kad Mokytojas iš tiesų Egipte praleido šešerius ilgus 
metus ir kad įtaka, apie kurią buvo tiek kalbama, tikrai buvo 
įmanoma. Tais laikais, dar būdamas visai mažas, Viešpats 
greičiausiai gavo labai didingą mokymą, kuris vėliau, jo 
viešajame gyvenime, tapo kertinis. Ir nors niekas niekad 
nesužinojo, kokį mokymą jis perėmė, įtarimai, kad tai galėjo 
būti Izidės doktrinos įšventinimo paslaptys, galėjo sumen- 
kinti naujosios Bažnyčios prestižą. 

Dėl vieno dalyko atšiaurusis Galilėjos žvejys buvo tikras: 
jei paaiškėtų, jog įtarimai yra pagrįsti, reikės padaryti viską, 
kad Mokytojo įšventinimo įrodymai būtų sunaikinti. Arba 
tai, arba naujojo ir nepriklausomo Išganytojo idėja galėjo 
žlugti visam laikui. 

Norint viską išsiaiškinti nebuvo geresnio kandidato už 
įžvalgų jaunąjį Joną Morkų. Taigi 66 metų po Mesijo gimi- 

mo vasarą būsimasis evangelistas pakėlė inkarą į Romos 
imperijos provinciją Egiptą, vedamas rizikingiausios savo 
gyvenimo misijos. 

Šventasis Tėvas godžiai perskaitė tuos apreiškimus. 

Netrukus sužinojo, kad 67 metų pradžioje Jonas Morkus 
apsistojo užeigos namuose, esančiuose sienos, supančios 
Senąjį Kairą, priestate. „Tą vietą visi žinojo kaip Babiloną 
ar Babiloniją, bet iš tiesų tai buvo senas egiptietiškas vieto- 
vardis, kurį atėjūnai netaisyklingai ištardavome: Pi-hapi-on, 
Chapo, Nilo dievo, namai“, - aiškino Morkus savo laiške. 

Evangelistas dirbo sąskaitininku Petro rekomenduoto 
žydo palūkininko namuose, o laikotarpius, kai verslas ap- 
mirdavo, panaudojo savo tyrimams, nesukeldamas nerei- 
kalingų įtarimų. 

Jaunajam Morkui prireikė mėnesių, kad apsiprastų toje 
keistoje vietoje, kur buvo praktikuojami jam nesuprantami 
kultai. Kairas buvo tikras tikėjimų Žaizdras. Mitros sekėjų, 
mistiškųjų Adonio ritualų, Orfėjo ar net Pitagoro, vienos 
augančios egzaltuotųjų bendruomenės paversto mesiju, 
garbintojų knibždėte knibždėjo gatvėse, jie būrė po savo 
vėliavomis naujus šalininkus. 

Toje jaudrintoje aplinkoje jam nebuvo sunku išsiklausinėti 
apie Jėzaus, Ješuos arba Mirjamos Sūnaus mokytojus ir jis 
puoselėjo viltį iškart aptikti Šventosios Šeimos pėdsakus. 
Tačiau niekas nieko negalėjo pasakyti. Nesuvokiama, bet, 
rodės, niekas neatkreipė dėmesio į trijų tremtinių iš Galilėjos 
pasirodymą prieš daugiau nei pusę amžiaus. 

Morkus taip pat pasiklausinėjo dviejose mieste išlikusiose 
Žydų sinagogose, bet irgi nesėkmingai: rabinai taip pat ne- 
buvo girdėję kalbant apie Jėzų ar jo šeimą. Morkus pra- 
leido porą savaičių su būreliu graikų pirklių, kurie suteikė 

jam vilčių Žiną apie Mokytojo buvimą Egipte, bet galiausiai 
pasityčiojo iš jo ir atėmė paskutinius skatikus, kuriuos šis 
turėjo savo misijai vykdyti. 

Evangelistas jau buvo benuleidžiąs rankas, bet tikėjimas 
mūsų Viešpačiu jį vis dar laikė tame kelyje. 

Tuo metu Petras kartkartėmis per kokį keliauninką per- 
duodavo jam padrąsinamus laiškus ir šiek tiek pinigų, pri- 
mindamas, kad nors ir praėjo daugiau nei penkiasdešimt 
metų, turėtų būti įmanoma rasti gyvą žmogų, pažinojusį Rabį 
jo vaikystės žemėje. „Turi uoliai jo ieškoti, - rašė Simonas. — 
Dievas apdovanoja tuos, kurie nenuleidžia rankų ir kovoja 
už jo švento vardo tyrumą.“ 

Ir viltis kartu su Jono Morkaus atkaklumu po šešių 
mėnesių galiausiai davė vaisių. 

Dar po kelių nesėkmingų mėginimų Morkus pagaliau ap- 
tiko patikimus pėdsakus. Tie pėdsakai buvo susiję su anks- 
tesniu sugriautos Bennu šventyklos atstatymo darbų vadovu 
gretimame Heliopolio mieste. 
tojas, - rašė evangelistas viename iš laiškų, - kuo puikiau- 
siai prisiminė žydų dailidę ir mūrininką, padėjusį jam deng- 
ti Fenikso rūmų šventovės stogą. Jo pasakojimas taip suta- 
po su viskuo, ką žinome apie Jėzų, ir taip mane sujaudino, 
kad pasiūliau jam savo pagalbą ir šiek tiek užmokesčio už 
leidimą apsistoti kelioms dienoms jo namuose ir įdėmiai 
jį išklausyti. Ra Mozei buvo per septyniasdešimt, bet tais 
vakarais, kuriuos praleidome kalbėdamiesi, jis pasakojo 
taip aiškiai, tarsi jo atmintis būtų buvusi kaip mano am- 
žiaus žmogaus. Taigi, jis man papasakojo, kad tas dailidė 
dažnai atsivesdavo į Heliopolį ketverių metų sūnų - labai 
guvų ir smalsų vaiką, tomis savaitėmis jis laisvai sau bė- 

ginėdavo po šventovę, ir Neb Senas, vyriausiasis Žynys, jį 
labai pamilo. Tas vaikas negalėjo būti niekas kitas, tik mū- 
sų Viešpats.“ 

Jonas Morkus tuojau pat išdėstė daugiau tos istorijos 
smulkmenų: „Ra Mozė taip ir nepasakė, ar Neb Senas ko 
nors išmokė tą vaiką, nei prasitarė, kad tas guvus ir smalsus 
kūdikis buvo mūsų Išganytojas. Aš irgi nepasakiau jam, kad 
tai žinau. Bet jau tai, kad patvirtino pažinojęs juos, yra vil- 
tingiausia iš viso, ką girdėjau iki dabar.“ 

Jaudinantis evangelisto laiškas privertė koptų patriarchą 
krūptelėti. Toliau buvo pasakojama, kaip Jonas Morkus, 
penkias dienas praleidęs Ra Mozės namuose, išvyko į 
Heliopolį, tikėdamasis sužinoti ką nors daugiau. Taip pat 
kad visa tai, ką ten rado, buvo tik griuvėsiai ir skurdas. Ir 
visų blogiausia - Neb Senas jau keletas metų buvo miręs, ir 
nuo to laiko saulės kultas pamažu grimzdo užmarštin. 

„Babilone man papasakojo apie šio miesto kilmę. Egip- 
tiečiai jį vadino /nnu, tai reiškia „stulpas“, nes tose žemėse, 
šiandien negyvenamose, senovėje stovėjo didžiulė kolona, 
ant kurios tupėjo dieviškasis paukštis, visų vadinamas 
Bennu.“ 

Morkus VIII pasibaisėjo tokiais absurdiškais pagonių 
tikėjimais, bet skaitė toliau: „Tačiau neradau nė pėdsako 
nei Žnnu kolonos, nei paukščio Bennu. Bet sužinojau, kad 
pastarąjį graikai vadino Feniksu. Taip pat išsiaiškinau, kad 
pagrindinis tose šventose vietose praktikuotas kultas buvo 
skirtas prisikelti iš numirusiųjų. Remiantis tuo, ką man pa- 
sakojo, maždaug kas trisdešimt metų paukštis Bennu būdavo 
paaukojamas ant laužo, kurį pats rūpestingai snapu sukrau- 
davo iš sausų šakų. Visiškai sudegęs, po trijų dienų paukštis 
prisikeldavo iš pelenų atjaunėjęs...“ 

Koptų patriarchas, iki šiol skaitęs tuos lapus beveik ne- 
mirksėdamas, priėjęs šią vietą sunerimo. 

„..„Žyniai, saugantys šią paslaptį savo gyvybės kaina, ži- 
nojo, kad ne visi paukščiai buvo Bennu, lygiai taip pat ne 
visi žmonės gyslose turėjo pakankamai dieviškųjų syvų, kad 
galėtų šitaip atsinaujinti. Ozyriui tai pavyko dėl meno, ku- 
rio Izidė išmoko Fenikso šventykloje. Ji sugebėjo atgaivinti 
savo vyrą po to, kai jis buvo paaukotas tamsybės jėgų ir savo 
paties brolio sukapotas į keturiolika gabalų. O Jėzus - jei 
tas vaikas, lydėdavęs žydų dailidę, Ra Mozės pagalbininką, 
buvo jis — be abejonės, buvo įšventintas į tą paslaptingą 
žinojimą. Visa tai su Juozapo ir Marijos pritarimu įvyko 
būtent tomis šventyklos atstatymo savaitėmis.“ 

Iš to paties teksto Morkus VIII sužinojo, kad krikščionių 
Trijų Karalių šventė buvo ne kas kita kaip senovės egiptie- 
čių Ozyrio diena. „Tą naktį, - perskaitė jis, - pagonys mels- 
davosi dievui ir semdavo daug Nilo vandens, tikėdami, kad 
tas vanduo visus metus nuplaus jų nuodėmes. Tą pačią naktį, 
kol dar būdavo tamsu, Ozyris kai kurių globojamų šeimų 
namuose vandenį paversdavo vynu... būtent tai, ką Jėzus 
padarė per vestuves Kanoje.“ 

Jonas Morkus visas tas paslaptis ypač pabrėžė. Jo ap- 
rašymas buvo prikaišiotas įvairių iš pirmo žvilgsnio nesvar- 
bių detalių apie žynių ir Bennu šventovės lankytojų kasdienį 
gyvenimą - tiek Ra Mozės, tiek kitų jam ką nors papasako- 
jusių ir jo pasitikėjimą pelniusių Žmonių. 

Tekste ypatingas dėmesys buvo skiriamas vienam jų — 
keistuoliui audinių pirkliui, ben Rašidų giminės nariui, kilu- 
siam iš senosios Memfio gyvenvietės, esančios maždaug už 
keturiasdešimties kilometrų nuo Heliopolio. Su juo evange- 
listas iš karto užmezgė draugiškus santykius. 


94 JAVIER SIERRA B EGIPTIETIŠKOJI NAPOLEONO PASLAPTIS 


„Suleimanas pasirodė esąs labai malonus ir paslaugus 
žmogus, - rašė Morkus įžangos pabaigoje. - Pasiteiravęs apie 
mano kilmę ir įsitikinęs, kad tikiu vienatinį Dievą, pavertusį 
savo pirmagimį Sūnų žmogumi mūsų nuodėmėms atpirkti ir 
įrodyti, kad kūno prisikėlimas iš numirusiųjų yra įmanomas, 
gerasis Žmogus priėmė mane, tarsi būčiau jo šeimos narys. 
Pasakė, kad jo vardas toks pats kaip išmintingojo žydų kara- 
liaus Saliamono, nors, skirtingai nei jų, jo dievas ne Jahvė, 
o senasis Ozyris. Tai jis atskleidė man paslaptis, kurias 
išdėstysiu šiuose lakštuose ir kurios, kaip jis mane patiki- 
no, yra tos pačios, kurias žynys Neb Senas atskleidė dailidės 
sūnui.“ 

Čia Morkus nutraukia pasakojimą, norėdamas įspėti 
skaitytoją, o tam patriarchas nebuvo pasirengęs: 

„Suleimanas man pasakė: „Žinau, kad manasis Ozyrio 
paslapčių kultas jau nyksta ir kad mano protėvių išmintis 
greitai ištirps kituose tikėjimuose taip, kaip Mėlynasis Nilas 
susilieja su Baltuoju Nilu. Mano šeima buvo išrinkta saugoti 
dar kai ką, ne vien tikėjimą. Mūsų giminė saugo paukščio 
Bennu prisikėlimo paslaptį ir globos jo lizdą už Kemet, 
šventosios Egipto žemės, kol ateis Laikas ir tą paukštį vėl 
išvys virš Gizos ir Heliopolio.“ 

Toliau Morkus priduria: „O aš, mylimasis mokinys, per- 
duodu tau: čia pateikti Suleimano aiškinimai ir tai, ką aš 
vėliau sužinojau apie Mokytoją bei jo prisikėlimą iš numiru- 
siųjų aukščiausiojo žynio Neb Seno mokymo dėka. Saugok 
visa tai, kaip yra užrašyta, kol ateis Laikas...“ 

— Kol ateis Laikas... — iškošė pro dantis patriarchas, 
išmuštas iš vėžių paskutinio prierašo. 

Žvakės jo kambaryje beveik visiškai sudegė. Jo taurėje 
jau nebeliko vyno, nors joks skystis nebūtų galėjęs nutekėti 

suspausta gerkle. Jam nedavė ramybės kiti klausimai: kodėl 
tekste Suleimanas vadina šventąjį Morkų mylimuoju moki- 
niu? Negi velnias - nes kas kitas galėjo būti tas Suleimanas — 
jį atvertė į savo keistą tikėjimą? 

Nerimas, kad šventasis Morkus galėjo pasiduoti pagun- 
dai ir kad jo globėjas buvo labiausiai sugedęs iš eretikų, jam 
nudiegė paširdžius. 

Dabar suprato Kirilą Bolonietį: netinkamai panaudotas 
tekstas buvo baisesnis už marą. Tai buvo taip užaštrintas gin- 
klas, kad vos juo pamosavęs galėjai sugriauti Bažnyčią iki 
pamatų. O vėliau, valdomas Blogio jėgų, jis galėjo įstumti į 
prarają visą krikščionybę. 

Morkus VIII giliai įkvėpė. 

Saulė jau tuoj tuoj pakils virš sikomorų sodo, į kurį žvelgė 
pontifiko apartamentų prie Abu Sargos langai. Pontifikas 
kurį laiką mąstė apie tuos keistus dalykus, kuriuos atskleidė 
šis laiškas, užmiršęs, kad Liūto žvaigždynas ką tik išblėso 
virš horizonto Gizoje, rytų pusėje. Jis buvo taip įsitraukęs į 
apmąstymus, kad beveik neišgirdo, kaip vienas jo padėjėjų 
persimainiusiu ir siaubo kupinu veidu nė nesiteikęs pabelsti 
įsiveržė į apartamentus. 

— Jūsų Šventenybe, brolis Kirilas! 

Jaunuolis sumosavo rankomis priešais abejingą patriar- 
cho veidą. 

— Turite eiti su manimi! - sušuko. - Tuojau pat! 

Luksoras 


Kiemas, įkurtas didžiojo Ramzio garbei, buvo tuščias. Nė 
viena papiruso formos kolona nebestūksojo vietoje, kurią 
daugiau nei prieš trisdešimt amžių buvo nurodęs faraonas. 
Tokiomis juodomis naktimis kaip ši tik dykumos lapės ir 
dvasios džiūgavo, kad šioje vietoje jau tiek laiko karaliauja 
chaosas. 

Tačiau būtybės, atklydusios iš rytų ar iš kito pasaulio, 
nebuvo vienintelės, slankiojančios Ipet Resyto kaimynys- 
tėje. 

Su kiekvienu karščio gūsiu įėjimo link artinosi aukštas 
ir tiesus siluetas, įsisupęs į pilką galabiją. Jo pėdos nelietė 
žemės, glamonėjo ją nesukeldamos nė dulkelės, tarsi jis 
skristų virš akmeninio grindinio. Tas siluetas buvo vidutinio 
amžiaus vyro, kurio judesiai nepriminė nė vieno šventyklos 
sargo. 

Atrodė kaip džinas. 

Du žingsniai į rytus, penki į šiaurę... Milimetro tikslumu 
pamėklė priėjo koplyčią, pastatytą romėnų imperatoriaus 
Diokleciano laikais. Net neatgavusi kvapo, kirto Aleksandro 
Makedoniečio šventovę, įveikė smėlio kauburį, dengiantį 
vakarinę patalpos dalį, ir kuo atsargiausiai prisėlino prie 
savo tikslo. Juodmedžio spalvos ranka, ilga ir raumeninga, 
nuo kurios buvo kruopščiai pašalinti plaukeliai, akimirks- 

niu apsivijo Tobulosios kaklą. Dvasios ranka, didelė ir stipri, 
elastinga tarsi lankas, užspaudė jai burną anksčiau, nei ji 
spėjo riktelėti. 

— Tylos! - įsakė tyliai. - Aš Ali. Nebijok. 

Susirangiusios savo užuoglaudoje Nadijos gyslose sustin- 
go kraujas. Ali? Ali ben Rašidas? Bet ką čia veikė jos dėdė 
iš Denderos? 

Jauniausias ben Rašidų giminės atstovas su stebinamu 
vikrumu užsimetė smulkutę Nadiją ant pečių ir vikriai kaip 
katinas išsinešė iš šventyklos. 

Vėliau, nepratarę nė žodžio, užšoko ant arklio ir pasi- 
leido į rytus. Kai po kelių minučių toli už nugaros pasiliko 
kraštiniai Luksoro gyventojų namai, jie, aplenkę prancūzų 
stovyklą, įrengtą priešais nuostabią krokodilų salą, patraukė 
kaimo keliuku, vingiuojančiu tarp pupelių ir ryžių laukų. 

— Į gerą kebeknę įklimpome per tave, Nadija. Didžiulę 
kebeknę... 

Jos dėdė, trisdešimties su trupučiu metų, raumeningas, 
veriamo žvilgsnio vyras, buvo gyvas senųjų Žynių, nupieštų 
ant šventovių sienų, atvaizdas. Nuo vaikystės Nadija jį 
prisiminė švariai nuskusta galva ir visuomet gaubiamą keis- 
tos iškilmingumo auros. Jau daug metų nebuvo jo mačiusi. 
O tiksliau - nematė jo iš taip arti. Bet ką jis veikė naktį 
šventykloje? Sekė ją? Ar saugojo nuo Omaro? O gal jis, kaip 
beveik visi Luksoro gyventojai, irgi dirbo jam?.. 

Ali suniurzgė: 

— Pardavėme tave tam smuklininkui, kad iš arti stebėtum 
Omarą ir jo pakalikus, — iškošė pro dantis, nenumanyda- 
mas, kad patvirtino jos nuogąstavimus. - Auklėjome tave, 
kad būtum mūsų ausys netikinčiųjų pasaulyje. O tu, tai žino- 
dama, sužlugdei savo šventąją misiją. Kodėl pabėgai? 

Jo priekaištai skambėjo vis griežčiau. 

— Kodėl išdavei savuosius? 

— Nes daugiau nebegalėjau, dėde. Man buvo gana viso to... 

Tobuloji nespėjo užbaigti sakinio. Didžiulės nubo plaš- 
takos smogtas stiprus antausis paguldė ją į purvą. 

— Išdavikė! — sušvokštė, nusispjaudamas ant Žemės. — 
Kas dabar stebės tą bedievį? Kas atitrauks jį nuo mūsų mi- 
rusiųjų turtų troškimo? 

Degančiu veidu ir drėgnomis akimis, bandydama sulaiky- 
ti ašaras, Nadija sušnibždėjo: 

— Dėde Ali... - nuslopino raudą. - Aš nebegalėjau ilgiau 
šokti bedieviškų šokių tiems kiaulėms. Nebepajėgiau būti 
Omaro a hira*, pavargau girdėti vien kvailystes. Argi taip 
sunku tai suprasti? 

— Kvailystes? Tau atrodo kvailystė, kad prancūzai kasi- 
nėja Karalių slėnyje ir šį rytą tarp šventojo kalno akmenų 
aptiks dar vieną kapą? 

Tobuloji krūptelėjo. 

— Iš kur Žinai? 

— Man pasakė tavo draugė Fatima... - atsakė Ali. - Nors 
tu netiki, giminė niekuomet tavęs neapleido. Nė nenuma- 
nei, kad Fatima buvo įpareigota tave globoti, jei įvykiai 
klostytųsi ne taip, kaip tikėjomės; tai ji pranešė man apie 
tavo pabėgimą. Laimė, buvau mieste. Dabar apeigų dienos. 
Upė tvinsta. Beje, juk pati pasirinkai šokio kelią ir šitaip 
paženklinai savo likimą. 

— Gerai... - sumurmėjo, purtydama visiškai suniokotą 
šokių kostiumą. - Jūs niekuomet manimi nepasitikėjote. 

— Mes tave globojame. Juk pati žinai, kad esi pernelyg 


* Kekšė. 

brangi mūsų šeimai. Jei būtų kitaip, už išdavystę jau būtum 
sumokėjusi mirtimi. 

— Verčiau būtų taip ir nutikę. 

— Nekalbėk šitaip net juokais. 

Daugiau visą naktį abu nepratarė nė žodžio. 

Ali pakeitė arklį mažame kaimelyje prie vienos iš upės 
atšakų ir vėl jojo be perstojo iki aušros. Nilu žemyn, prieš 
srovę, laikydamasis labai tikslaus kelio. 

— Juk nevykstame į Denderą, ar ne? 

Ali, sėdėdamas su Tobuląja ant to paties arklio, nieko 
neatsakė. 

— Bent jau galėtum pasakyti, ar mes nuo ko nors bėgame. 

Įtemptai žvelgdamas į priekį nubas trumpai tarstelėjo: 
„Kai ateis laikas. Viskam savas laikas“, ir ryžtingai trūktelėjo 
vadeles. 

Stambus arklys kaip niekur nieko atlaikė kelionę iki Edfu 
miestelio vartų. Atvyko į miestelį iš užpakalinės pusės, pra- 
jojo vadinamuosius žydų sodus ir nulipo nuo arklio prie pra- 
stos reputacijos užeigos, ten pagaliau prisėdo užkąsti šio 
to stipresnio. Kiaušinienė — įprotis, pasiskolintas iš atėjū- 
nų, —- melionų sultys ir šiek tiek virinto ožkos pieno. 

Kol Nadija valgė savo dalį, vis dar paraudusiomis dėl mie- 
go stokos akimis ir sutinusiu nuo antausio skruostu, dėdė 
nutarė su ja atvirai pasikalbėti. Užeiga buvo tuščia. Nelabai 
tikėtina, kad keletas prancūzų, įsikūrusių Edfu ir suforma- 
vusių menką atsargos būrį, kurį Dezė paliko reikalui esant 
pridengti užnugarį, pasirodytų taip anksti. 

— Keliaujame Deltos link. Į Heliopolį, senąjį išminčių 
miestą, - pagaliau pasakė. 

— Į Heliopolį? Turi omeny prakeiktą Ono miestą? 

— Tą patį. 

— Bet juk mes jojame į pietus! - sušuko Tobuloji. — Į 
priešingą pusę! 

— Kelias visai nesvarbu. Greitai tą suprasi. Svarbiausia — 
tikslas. 

— O kodėl Heliopolis? Juk mūsų šeima visada vengė ten 
pasirodyti... 

— Tu per daug klausinėji, Nadija, - papriekaištavo suir- 
zęs Ali. 

— Galbūt todėl, kad šeima, mūsų šeima, niekuomet man 
nieko nepasakojo. Tu taip nemanai? Visada mane laikė 
kvaila, neturinčia teisės nieko žinoti mergiote. 

— Pati pasirinkai išsilavinimą. 

— Tu klysti! Aš pasirinkau šokio kelią, bet nenorėjau pasi- 
likti nuošaly, kai giminė priima svarbius sprendimus. Mano 
broliai viską Žino, seserys irgi. O kodėl aš nežinau, jei, kaip 
sakai, esu tokia ypatinga? 

— Ką gi... - atlyžo nubas. - Prieš trejetą naktų patriarchas 
Achmedas nubudo sunerimęs. Pažįsti Achmedą? 

— Akląjį aiškiaregį. Daug apie jį girdėjau. 

— Taigi, jis susapnavo kažkokią miglotą figūrą, Dievo an- 
gelą, sapne jis jam apreiškė, kad tai, kam mūsų giminė ren- 
giasi jau daug šimtmečių, greitai įvyks. 

— Daug šimtmečių? Kam rengiasi? Apie ką kalbi, Ali? 

Ben Rašidas nesutriko ir toliau tęsė pasakojimą: 

— Mūsų šeima yra teisėta vienos senos paslapties ser- 
gėtoja. Paslapties, kuri buvo saugoma dar iki gimstant Pra- 
našui, bet teisę ją sergėti mes labai seniai praradome. Gar- 
bingojo Achmedo regėjimas buvo pranašystė. Apreiškimas 
privertė jį pašokti iš guolio ir pakelti mus visus, kad praneštų 
žinią. Gilią naktį, stiklinėmis regėjusiojo Tiesą akimis, jis 
įspėjo, kad greitai pasinaudosime visa mūsų magija ir su- 

sigrąžinsime tą seną ir vertingą palikimą, kuris greičiausiai 
paslėptas Heliopolyje. 

— Paslėptas? Nuo kada? Nuo faraonų laikų? O jei jo ten 
jau nėra? 

— Mes ir apie tai pagalvojome. Bet mums žinomi doku- 
mentai, galintys patvirtinti Achmedo regėjimą. 

— Kokie dokumentai? 

Ali nusišypsojo. 

— Iš kelių papirusų žinome, kad senovėje Heliopolyje bu- 
vo pastatas, kurį visi vadino Inventoriumi*. Jame buvo pa- 
talpa iš granito, kur buvo saugoma didžiulė titnago skrynia, 
joje - kita, bronzinė, toje savo ruožtu - dar viena, sidabrinė, 
o šioje - paskutinė, iš aukso. O jau čia pats dievas Totas sau- 
gojo palikimą, kurio dabar ieškome, ir, kad niekas nedrįstų 
pavogti, jį užkeikė. Tačiau ne tai blogiausia... 

— O kas? 

— Achmedui pasirodęs angelas apreiškė tai, ko taip bijo- 
jome: kad saulės kulto garbintojai, Toto ir visų nakties dievų 
priešininkai, nusprendė ten įsibrauti, išvogti tūkstantmečius 
saugotą paslaptį ir užvaldyti ją anksčiau nei mes. Ir ketina 
tai padaryti sukiršindami mus su gobšuoliais prancūzais. 

Iš Nadijos veido buvo aišku, kad ji ničnieko nesuprato. 

— Saulės kultas? Mes? 

— Tikriausiai tėvas niekuomet tau nepaaiškino.- Akimirką 
nubo akys blykstelėjo. - Negalima jo kaltinti, jis labai anksti 
mirė. Vis dėlto, Nadija, metas kam nors tai padaryti... 


* 1890 m. vokiečių filologas Adolfas Ermanas baigė versti paslaptingo papiruso tekstą, 
kuriame buvo paminėta ši Heliopolio vieta. Egiptologai šį dokumentą laiko „prasi- 
manytu papirusu“ - jį vadina Westcar - nes iki šiol taip ir nerasta jokių Inventoriaus 
pėdsakų. 

— Ką padaryti? 

— Atskleisti tau Tiesą - mūsų Tiesą. Mūsų šeimos Tiesą 
ir priežastį konflikto, kuriame tu, mažasis ben Rašidų perlas, 
atliksi šventą vaidmenį. Eime. Užsukome į Edfu, kad tau kai 
ką parodyčiau. Laikyk tai, - tarė ironiškai, — savo pirmąja pa- 
moka. 

Tobuloji klausėsi labai susidomėjusi. Iš savo senelio Gab- 
rielio žinojo, kad ben Rašidų šaknys slypi senovės smėlyje 
ir kad į Egiptą atėjus islamui daug giminės narių nusprendė 
išgyventi religijos pasikeitimą, priimdami sufizmą — aske- 
tiškųjų Mahometo sekėjų atšaką. 

Remdamiesi sufistų skelbiamos ekstazinės sąjungos su 
Dievu paieškomis, ben Rašidai pradėjo vieną iš keleto krau- 
jo giminystės ryšiais susietų linijų ir toliau gilinosi į įvairias 
magijos, paveldėtos iš protėvių egiptiečių, formas. Vienas 
pagrindinių šios šakos įkvėpėjų Irano filosofas Jahja Suhra- 
vardis stengėsi įdiegti į islamą tai, ką eufemistiškai pavadino 
„tikrąja Rytų religija“, pasauliui apreikšta Hermio Trisme- 
gisto, kitaip sakant, senovės egiptiečių dievo Toto. Tačiau 
ta gudrybė buvo atskleista, ir Bagdado kalifas Suhravardį 
nubaudė žiauria mirtimi. 

Iš mažens Nadija augo toje aplinkoje. Buvo išmokyta 
šokio ir ritmo - dalykų, kurie islamo buvo toleruojami tik 
dėl poeto ir mistiko Rumio mokymo, to paties Rumio, kuris 
XIII amžiuje įkūrė mevlevi, arba dervišų, ordiną. Bet visada 
vaikščiojo erezijos ašmenimis. Tiesą sakant, aistra šokiams 
buvo tokia stipri, kad Tobuloji iš savo šeimos išminties taip 
daugiau nieko ir neperėmė. 

Dabar tapo aišku, kad ji prarado kažką labai svarbaus... 

Edfu, 1 Rabi I* 


Vis dar žvarboką rytmetį Nadija ir Ali žingsniavo link mies- 
telio centro, palikę už nugaros turgaus gatvę ir dvi apgriu- 
vusias mečetes, kuriose naktimis užuovėją randa vargšai 
siais bei mėtomis. Gatvės gale jau darbavosi ankstyvieji pre- 
kijai, drėkindami grindinį ir tvarkingai dėliodami prekes 
ant nešvarių spalvingų vežimaičių. Rytmetinis sambrūzdis 
Nadiją tiesiog užbūrė. Nieko keista: Luksore tokiu ankstyvu 
metu, po sekinančio darbo Hajimo užeigoje, ji dar miego- 
davo. 

Pagaliau tarp nedegtų plytų namukų prieš keliauninkus 
iškilo tiesūs ir smailūs senovinės šventyklos mūrai. 

— Sveika atvykusi į didžiojo Horo namus, - pagarbiai su- 
murmėjo Ali. — Tai vieta, kur dieviškasis pradas triumfuoja 
prieš laikinąjį. Prisikėlimo rūmai. 

Tobuloji susižavėjusi įkvėpė. 

Pastatas pasirodė įspūdingiausias ir geriausiai išsilaikęs iš 
visų, kuriuos jai buvo tekę matyti. Jo sienos buvo aukštesnės 
už didžiules Karnako šventyklos kolonas, o jas dengė rai- 
žiniai, kurių bėgantis laikas stebuklingai pasigailėjo. Dėl Na- 
dijai nesuprantamos priežasties romėnų, koptų ir musulmo- 


* 1799 m. rugpjūčio 3 d. pagal islamiškąjį kalendorių. 1214 m. po hidžros. 


104 JAVIER SIERRA B EGIPTIETIŠKOJI NAPOLEONO PASLAPTIS 


nų neužrūstino gausybė paukščių, žvaigždžių ir pagoniškų 
simbolių, kruopščiai išraižytų baltame akmenyje. 

— Matai? - džiugiai tarė nubas. - Ši vieta tikrai verta die- 
vų! Labai arti nuo čia prieš tūkstantmečius buvo Kap - vieta, 
kur jaunasis Amenchotepas išmoko svarbiausias gyvenimo 
pamokas ir sužinojo apie senovės kovą, apie kurią rengiuosi 
tau šiandien papasakoti. 

Ali ben Rašidas, kaip ir plikagalviai šių sienų Žyniai, 
nusilenkė prieš įeidamas į atvirą šventovės kiemą, abipus jo 
gale esančių durų puikavosi dvi milžiniškos granito statulos. 
Jas saugojo du didžiuliai akmeniniai paukščiai. 

Juodmedžio žmogus sukryžiavo rankas ant saulės rezgi- 
nio ir vienu keliu priklaupė ant žemės. Patalpa šiuo metu 
buvo tuštutėlė. 

— Horas, dievas sakalo galva, buvo Izidės sūnus. Jo motina 
pastojo, laikinai prikėlusi iš numirusiųjų Ozyrį ir priėmusi į 
savo įsčias šventąją mirusiųjų dievo sėklą... 

— Aš Žinau tą istoriją, - pertraukė jį naiviai šypsodamasi 
Nadija. —- Kai tas po tėvo mirties gimęs vaikas užaugo ir 
sužinojo, kad jo tėvas, dieviškasis Ozyris, žuvo nuo dėdės 
rankos, nusprendė atkeršyti. Taip prasidėjo nuožmi kova 
tarp Horo ir visagalio žudiko Seto. Jų nesantaika paženklino 
mūsų protėvių tikėjimą ir kartų kartoms įprasmino kovos 
tarp Šviesos ir Šešėlių idealą. Horas buvo Šviesos sūnus, o 
Setas - Tamsybių. 

— Būtent taip ir buvo, kaip sakai, - linktelėjo nubas. — Ši 
šventykla kaip tik buvo pastatyta tai kovai priminti, taip pat 
kaip įspėjimas visiems Seto sekėjams, tamsos šalininkams. 
Architektai, projektavę šias sienas, jas padengė iškalbingais 
Horo kovos vaizdais. Eime, aš tau parodysiu. 

Ali paėmė Nadiją už rankos ir nusivedė iki antro švento- 

vės pilioriaus. Praėję pro jį, pateko į siaurą šalutinį korido- 
rėlį be stogo, ant jo sienų puikavosi įvairios šios savitos 
jūrų kovos scenos. Ryškūs, mažyčių detalių kupini raižiniai 
padarė Tobulajai didžiulį įspūdį. Vienburiai laivai, valdomi 
mažos irklininkų armijos, persekiojo keistą jūrų gyvį. O ant 
vieno tų laivų priekio stovintis didingas Horas sviedė ietį, 
tikėdamasis persmeigti pabaisą. 

— Horo sekėjai pasakoja, kad dievas sakalas, vienas iš šlo- 
vingiausių saulės dievo Ra apsireiškimų, ietimi nudūrė Setą, 
nutrėmė į patamsių pasaulį ir šitaip nugalėjo jį amžiams. Čia 
Setas vaizduojamas kaip begemotas. Matai? 

Nadija sužavėta linktelėjo. 

— Šeštąjį metų mėnesį šioje šventykloje buvo švenčiama 
Pergalės šventė Šviesos triumfui prieš Šešėlius paminėti... 

— Taigi galiausiai Horas nugalėjo Setą, - pertraukė jį nu- 
stebusi Tobuloji. 

— Nevisiškai... 

Tobuloji atsargiai žvilgtelėjo į Ali, kuris tarsi užhipno- 
tizuotas apžiūrinėjo karo scenas. 

— Ką tuo nori pasakyti? 

— Todėl tave čia atsivedžiau, Nadija. Kad suprastum — 
nors istoriją visuomet rašo nugalėtojas, tai dar nereiškia, kad 
nugalėtasis pribaigtas. Nei kad nugalėtojas visuomet teisus, 
o nugalėtasis - niekšas. 

— Paaiškink man geriau. 

— Horasir Setas buvo daug daugiau nei dievai. Jie išreiškia 
skirtingus religijos ir būties suvokimo būdus. Pirmasis garbi- 
no saulę, nes ji yra gyvybės šaltinis, o antrasis dievino naktį, 
nes ji yra žinojimo šaknys. 

— Nematau jokių prieštaravimų. 

Nadijos naivumas Ali sukėlė šypseną. 

— Yra dar kai kas, ko šie mūrai papasakoti negali: gerokai 
prieš Seto išdavystę dievas Ozyris, pavydus ir kaip reta val- 
dingas, susirūpinęs stebėjo savo išugdytos žmonių padermės 
žygius. Jis matė, kad žmonių širdys nėra tokios tyros, kaip 
tikėjosi, ir kad jie neverti brangios amžinojo gyvenimo dova- 
nos. Setas, atvirkščiai, manė, kad tik šios privilegijos suteiki- 
mas galėtų padėti žmonių sieloms kilti, bet nesulaukęs Ozy- 
rio pritarimo nusprendė, padedamas Toto, pavogti paslaptį 
ir paslėpti Žemėje. 

- Ir atiduoti žmonėms? 

— Ne. Setas nebuvo kvailas. Jis būtų atidavęs ją tik tam, 
kas iš tiesų jos vertas. Tam, kas jos ieškotų kilnia širdimi ir 
parodytų ypatingą narsą. Šitaip patvarkęs, jis atvėrė žmo- 
nėms kelią dievystės link, bet visa tai pasibaigė dideliu Seto, 
Ozyrio ir jo šeimos susipriešinimu. 

— Ir kokiu būdu žmogus galėtų parodyti savo narsą? 

- Atrasdamas paslaptį, jungiančią Žemę su Dangumi, — 
mirktelėjo viena akimi Ali. — Tačiau tai nėra lengva. Mūsų 
protėvių Egipte nebuvo kilnesnio mokslo nei astronomi- 
ja, padangės stebėjimas... Vieni siekė tyrinėti saulę, kiti — 
žvaigždes, ieškodami neįkainojamos nemirtingumo laisvės. 
Beveik visi patyrė nesėkmę, nes jų paieškos buvo paremtos 
gobšumu pasiekti nemirtingumą, o ne kilniais tikslais pra- 
turtinti savo sielą. 

- Ir štai tada atsirado saulės ir Seto garbintojai? 

— Taip. Praraja tarp abiejų doktrinų vis gilėjo. Seto sekėjai 
pastatė šventyklas prie Nilo, imituodami žvaigždynų formą“. 
Jie buvo įsitikinę, kad šitaip ištrauks iš jų gyvenimo eliksyrą. 


* Dar kartą siūlau skaitytojui atsiversti mano knygą „Tamplierių vartai“, jei jis nori ge- 


riau suprasti šio kulto svarbą ir jo skleidimą Europoje iki viduramžių. 

Horo šalininkai padarė tą patį, lygiuodami savo šventyklas į 
saulę svarbiausiais metų momentais. Pagrindinis saulės kul- 
tas buvo monoteistinis: jie tikėjo, kad iš saulės atsirado visos 
kitos dievybės, kad jos buvo tik skirtingos vienos vienintelės 
Esybės rūšys. 

— Aš visuomet maniau, kad... 

— „„kad mes, egiptiečiai, buvome politeistai? - linksmai 
nutraukė ją Ali. - Iš tiesų tai nutiko tik viešpataujant Seto 
šalininkams. Bet anksčiau, dar iki tų laikų, Horo sekėjai 
išgyveno savo politinio viešpatavimo amžius, statė tokias 
šventyklas kaip ši, Edfu, ar daug seniau — didingas pirami- 
des kaip Gizos. 

— Piramidės - saulės garbintojų kūriniai? — Nadija tik jai 
būdinga švelnia maniera kilstelėjo antakius. 

— Iš tiesų tik Chefreno ir Mikerino, kurių vardai ir ka- 
rališkieji titulai susiję su tikėjimu dievu Ra*. Cheopso** pi- 
ramidė, pirmoji ir didžiausioji iš visų, buvo Seto garbintojų 
architektūros stebuklas, nes buvo pastatyta kaip „amžinojo 
gyvenimo rūmai“. Cheopsas manėsi radęs netoliese, Sacha- 
roje, paslėptą Toto palikimą ir kuo geriau jį panaudojo savo 
monumente. 

— Ir jam pasisekė? 

Ali padvejojo. 

— Mes to nežinome. Piramidėje niekas niekuomet neap- 
tiko Cheopso kūno. Greičiausiai jis dingo tolimais laikais, o 
tai sukėlė griežtą Seto garbintojų kritiką ir jų persekiojimą. 
Nėra abejonių, kad tuo persekiojimu buvo siekiama išplėšti iš 
jų Cheopso saugotą paslaptį. 


* Iš tikrųjų. Tikslūs šių faraonų vardai Kafra ir Menkaura atitinkamai reiškia „kai Ra 
pakyla“ ir „Ra gyvybinės jėgos yra nenugalimos“. 
** Cheopsas - senovės egiptiečių kalba Chufu - reiškia „Jis mane saugo“. 

Nadija vėl rengėsi kažko paklausti, bet nubas rankos mos- 
tu įsakė jai tylėti ir tęsė: 

— Toje epochoje saulės garbintojai, vadovaujami Chefre- 
no, įsitvirtino valdžioje ir pastatė savo piramides, norėdami 
pademonstruoti galį sukurti savuosius „amžinojo gyvenimo 
rūmus“. Ir kurį laiką net patys Seto garbintojai, persekio- 
jami ir išblaškyti, tikėjo, kad Horas parodė jiems ypatingą 
dėmesį, palaimindamas gyvenimo formule... 

Tobuloji klausėsi Ali, nė minutės nenuleisdama akių nuo 
to koridoriaus karo scenų. Dievas sakalo galva, persekio- 
jantis Setą begemoto pavidalu, puikiai iliustravo jos dėdės 
pasakojimą. 

— Greitai išaiškėjo apgavystė, - atsiduso Ali. - Seto iš- 
pažinėjai taip gerai atliko savo darbą Didžiojoje Cheopso 
piramidėje, kad saulės garbintojų religija labai susilpnėjo 
dėl jų negebėjimo pamėgdžioti tuos „amžinybės rūmus“. 
Staiga net faraonai pasigedo Seto astronominių mokymų, 
sutapatinančių Izidę su Sirijaus žvaigžde, Ozyrį - su Oriono 
žvaigždynu, o Totą - su maloniu mėnulio veidu. 

— Ir jiems pavyko susigrąžinti prarastą galią? 

Ali atsakė labai nenoriai: 

— Tam turėjo būti pralietas kraujas. Ketvirtosios dinasti- 
jos valdymo pabaigoje kilo karas, nes žmonėms tapo aišku, 
kad didžioji paslaptis, padariusi saulės garbintojus tokius 
stiprius, iš tikrųjų jiems nepriklausė. Aš, žinoma, turiu ome- 
ny formulę, suteikusią Izidei galios prikelti iš numirusiųjų 
Ozyrį ir pastojus lauktis Horo. 

— Gyvenimo paslaptis! 

— Tai buvo siaubinga drama. Gyvenimo formulė ne tik 
galėjo parodyti faraonui nemirtingumo kelią, bet ir apdova- 
noti jį sveikata bei energija ir taip pailginti jo viešpatavimo 

metus. O saulės garbintojų faraonai savo pavaldinių akyse 
ėmė po truputį silpti. Jie nepasižymėjo tokia sveikata ir stip- 
rybe kaip jų pirmtakai ir net prarado tikėjimą Horu. Tokio- 
mis aplinkybėmis Seto sekėjai beveik be jokių pastangų atsi- 
kovojo politinę valdžią ir pagaliau vėl ėmė valdyti Egiptą. 

— Ir vėl statyti naujus „rūmus“? 

— Tiesą sakant, ne, Nadija. Per prabėgusį laiką jie taip 
pat prarado paslaptį. Jos sergėtojai taip ir numirė, niekam 
jos neperdavę. Greičiausiai nesugebėjo jos perduoti perse- 
kiojimų metais, tad Toto Žemėje palaidota formulė buvo 
pamiršta. Vis dėlto jiems pavyko išlaikyti liežuvį už dantų. 
Žvaigždžių garbintojai valdė Nilą dar dvylika amžių, kol ga- 
liausiai virš jų pakibo siaubingas pavojus... 

— Koks pavojus? 

— XIV amžiuje prieš Kristų, po didžiojo faraono Amen- 
chotepo III mirties, saulės kultas staiga atsigavo su neregėta 
jėga. Jo žyniai pasirodė galį atlikti žygdarbius, apie kuriuos 
bylojo tik legendos, net jų valdovai atrodė labai gyvybingi ir 
kaip niekada kupini gyvenimo džiaugsmo. 

— Jie pagaliau atgavo Izidės formulę"? 

Tobulosios išvados prajuokino Ali. 

— Taip manė daugelis. Iš tiesų jų grįžimas buvo daugiau 
nei tūkstantį metų tyliai, kruopščiai ir išmintingai reng- 
to pasipriešinimo vaisius. Žinoma, tam tikra prasme jie 
susigrąžino Izidės paslaptį. Seto sekėjus vėl apėmė baimė 
prarasti galią, bet kartu jie puoselėjo viltį susigrąžinti formu- 
lę, kurios išsaugoti kitados nesugebėjo. Dabar supranti? Tai 
buvo jų didžioji galimybė. 

— Paminėjai Amenchotepą? 

Juodos Nadijos akys sužibo. 

— Karalių, kurio kapą neseniai atrado prancūzai? 

Ali linktelėjo. 

— Amenchotepas bejėgiškai stebėjo, kaip jo paties pirma- 
gimis priėmė saulės tikėjimą, pranašaudamas politinį po- 
sūkį, apie kurį tau kalbėjau. Toji atžala staiga pradėjo nie- 
kinti visus senuosius dievus ir atsidavė švytinčio dienos 
disko kultui, įsitikinęs, kad šis jam atskleis trokštamą formu- 
lę, neprieinamą jo tėvui ir Seto garbintojams. 

— O kas įtikino princą pakeisti religiją? 

— Kiek mums žinoma, priežasties reikia ieškoti tarp dy- 
kumų klajoklių. Skurdžiausi Egipto gyventojai sugebėjo 
išsaugoti formulę nuo dievų laikų ir pamatė Amenchotepo 
sūnuje kelią, padėsiantį jiems vėl stoti prie šalies politinių 
sprendimų vairo. Šie klajokliai vilkėjo mėlynais drabužiais 
ir, nors daugiau nieko apie juos nežinome, greičiausiai buvo 
globojami Seto, Toto arba „maištingųjų“ dievybių. Taigi, 
vienas tų mėlynųjų išminčių sugebėjo tapti Amenchotepo 
jaunojo sūnaus karališkuoju auklėtoju. Jo vardas buvo lygiai 
toks pat kaip ir karaliaus - Amen Chotepas, Chapu sūnus, 
be kitų dalykų, jis tapo atsakingas už faraonui rengiamas 
Sedo apeigas... 

— Sedo apeigas? 

Iš dėdės sužinojus tiek daug naujų dalykų, Tobulajai 
pradėjo suktis galva. Gyvenimo formulės, dievų epocho- 
je kilusios kovos dėl galios, politinės intrigos dėl formulės, 
garantuojančios amžinąjį gyvenimą... Į kokią doktriną norėjo 
ją įvesti Ali? 

— Taip, Nadija, - kantriai tęsė nubas. - Sedo apeigos buvo 
ritualai, suteikiantys faraonui sveikatą ir nemirtingumą, jos 
sudarė didžiosios paslapties, paveldėtos Izidės ir Ozyrio 
laikais, dalį. Sedo apeigos buvo atliekamos kas trisdešimt 
metų, tai jos padarė saulės garbintojus įtakingus, nes tarsi 

suteikdavo nusenusiems faraonams antrąjį gyvenimą. Bet 
nuo Ketvirtosios dinastijos valdymo pabaigos, kai paslap- 
tis buvo prarasta, šios apeigos tapo grynu vaidinimu. Todėl 
Horo ir saulės disko kultas iki pat Amenchotepo IV laikų 
buvo pamirštas. 

— Dėde, o dabar pasakyk man, kas nutiko auklėtojui, 
„Chapu sūnui“, kai pirmagimis įžengė į sostą? 

— Viskas susiklostė labai keistai. Tiesą sakant, klajok- 
liai, grąžinę Egiptui gyvenimo formulę, rodos, po Echnato- 
no - „Atono galingosios dvasios“, tokį vardą pasirinko revo- 
liucingasis išdavikas princas savo karaliavimui - karūnavimo 
ir tikėjimo pripažinimo išnyko... Kartu su klajokliais dingo 
ir „Chapu sūnus“, jis niekuomet taip ir neatgulė į savo kapą 
šalia faraono Milijonų metų šventyklos. 

— Kas, tavo nuomone, nutiko? 

— Mūsų šeima turi įtarimų: Echnatonas vis dėlto nebu- 
vo toks blogas sūnus, kaip manoma. Atrodo, 36-aisiais savo 
tėvo valdymo metais jis įsakė jo garbei surengti didžiulę 
Sedo šventę. Ta šventė buvo nelabai suprantama, nes Amen- 
chotepas III jau buvo atšventęs savąją prieš šešerius metus. 
Bet faraonas jau buvo labai pavargęs, ligotas ir nebenorėjo 
tęsti valdymo. Echnatoną tai sugraudino ir jis panoro suteik- 
ti jam daugiau gyvybingumo. 

— Gyvybingumo? 

Nadija išplėtė akis. 

— Taip, - patvirtino nubas. - Echnatonas, jau gerai susi- 
pažinęs su mėlynųjų išminčių magija, visa galia pritaikė 
gyvenimo formulę savo tėvui, ir šis, pakankamai atsigavęs, 
sulaukė keturiasdešimtųjų savo valdymo metų. 

— O ką padarė mėlynieji? 

— Greičiausiai pasijuto išduoti to, kuriam buvo patikėję 

atkurti tūkstantmetę išmintį. Echnatoną jie laikė nauju 
krauju, bet jis, vedamas jiems nesuvokiamo sentimentalu- 
mo, panaudojo dalį formulės savo mirštančiam tėvui. 

— Ir Amenchotepas III tam nesipriešino... 

— Iš dalies taip. Iš tikrųjų faraono entuziazmas po nusise- 
kusių Sedo apeigų buvo toks didelis, kad jis perėmė būsimo 
savo kapo šalia Karalių slėnio statybų vadžias, ir buvo at- 
likta daug tiek pastato struktūros, tiek apdailos pakeitimų. 
Jis pakeitė viską: užrašus, raižinius, tekstų tvarką. Tarsi būtų 
norėjęs toje vietoje paslėpti tai, ką neseniai buvo pažinęs. 

— Kapas! 

— Taip, Nadija. Tas pats kapas, ką tik atrastas prancūzų 
ir taip pat žinomas Omarui ben Abifui. Dabar jau supran- 
ti? Jei nors akimirką kuris iš jų supras, kad Amenchotepas 
III savo amžinajame guolyje galėjo išraižyti informaciją apie 
formulę, kurią jam pritaikė Echnatonas, atims tai, kas mums 
teisėtai priklauso. 

Ali paskutinį sakinį pasakė taip, kad privertė ją pasijus- 
ti kaltą. Tobuloji pabėgo iš ten, kur galėjo patogiai stebėti 
Omarą ir jo veiksmus Luksoro mirusiųjų pakrantėje. Bet 
dabar vėlu apgailestauti. Nubas net nesudvejojęs atmetė jos 
pasiūlymą grįžti į Biban al Muluką ir slapčiomis patikrinti 
Napoleono karių radinį. Apgailėtojo Amenchotepo kapo 
atradimas jam buvo dar vienas ženklas, kad Egipte vyksta 
kažkas labai svarbaus. Kažkas, ką galiausiai Ali patikėjo 
Nadijai: 

— Neverta gręžiotis atgal, - tarė labai rimtai. - Turime pa- 
tikimų ženklų, kad mėlynieji išminčiai grįžo. 

Jos dėdė ištarė tuos žodžius tarsi atverdamas didžiulės 
užtvankos šliuzą. Ir nelaukdamas, kol jie susigers į Nadiją, 
pareiškė: 

— Garbingasis Achmedas, mūsų mylimasis patriarchas, 
kuo aiškiausiai pamatė tai savo sapne. Be to, iš kitų šaltinių 
sužinojome, kad prieš keturis mėnesius jie buvo susitikę 
su prancūzų sultonu Napoleonu Bonapartu. Sugrįžo iš dy- 
kumos, kur amžius slapstėsi, ir mūsų giminė turi pagrindą 
manyti juos tikintis Egiptui vėl grąžinti saulės kultą... Jie 
ieško naujojo Echnatono. Norėdami įdiegti savo kultą, jie 
išsilaipins Deltoje ir paskleis savo pažiūras po visą šalį. Ach- 
medo pranašystė pagrįsta. 

— Ir jie sugebės tai padaryti? Įvesti savo tikėjimą? 

— Jiems pavyks tai padaryti, jei juos parems dabartiniai 
Echnatono įpėdiniai ir sudarys su jais sąjungą. 

— Sakai - dabartiniai įpėdiniai? Maniau, Echnatonas buvo 
pirmasis ir vienintelis savo epochos karalius, gynęs saulės 
kultą. Kad jo įpėdiniai vėl grįžo prie senųjų kultų. 

Ali, visą laiką nepaleidęs švelnios Tobulosios rankos, jai 
teviškai atsakė: 

— Taip ir buvo, gražioji Nadija. Ta tvarka žlugo, bet nepra- 
rado kontakto su tikruoju išminties šaltiniu. Tačiau, nepai- 
sant to, saulės kultas išliko tarp Egipto žynių, kol pasirodė 
atvykėlis princas, kuriam likimas lėmė tapti galingu dvasi- 
niu lyderiu. Mes manome, kad jis priklausė tiems patiems 
mėlyniesiems išminčiams, nors pats to niekuomet nepatvir- 
tino. To princo sekėjai Egipte greitai įgijo didelę įtaką, o 
jų religija, priešingai, nei buvo prognozuojama, ėmė viešpa- 
tauti didžiojoje civilizuoto pasaulio dalyje... 

— Kas, dėde? Kas buvo tas princas? Ar aš kada girdėjau 
jo vardą? 

— Jo vardas Ješua. 

— Ješua?.. - Dainingas Tobulosios balsas staiga tapo sau- 
sas. - Turi omeny krikščionių Mesiją? Jėzų? 

Nubas linktelėjo: 

— Nežinau, kaip tai nutiko, bet tas žydų tremtinys sugebėjo 
pasiekti patį aukščiausią įšventinimą Egipto žemėje. Tik- 
rai tapo Izidės gyvenimo formulės saugotoju ir išgabeno 
ją toli nuo Nilo, kad pritaikytų mirtingiesiems... Ir net sau 
pačiam! 

Nadija atrodė priblokšta. 

— Ojo įpėdiniai? 

— Jie slepiasi tarp koptų, Nadija. Tarp pirmųjų ir tikrųjų 
dar išlikusių Ješuos sekėjų. 

Tobuloji daugiau nebeklausinėjo. 


11 


— Tikrai žinote formulę, galinčią grąžinti gyvenimą? 

Korsikiečio klausimas kurį laiką sklandė ore, grasinamai 
pakibęs virš pašnekovų galvų. 

Napoleonas nekantriai, klaidžiojančiu žvilgsniu apsidairė 
aplink, tarsi norėdamas duoti pašnekovams galimybę rasti 
tinkamą atsakymą. 

Nė vienas nesujudėjo. 

— Pone... - galiausiai saumurmėjo vertėjas. - Šie žmonės 
pirmą kartą po daugelio šimtmečių perėjo kalnus tik norė- 
dami pasikalbėti su jumis. Kai Klebero armija buvo beveik 
pralaiminti, keletas jų padėjo kareiviams susirasti vandens ir 
maisto. Jie draugai. Bet nori kalbėtis tik su jūsų aukštybe. 

— Aš ir esu vienas su jais, Elijau. 

Vengdamas Bonaparto žvilgsnio Elijas Bukturas nuleido 
savo juodas žėrinčias akis. 

— Noriu pasakyti, kad jų atsakymai tiks tik jums. Ne jūsų 
karinei misijai. Ne jūsų žmonėms. Tai kai kas asmeniškesnio. 
Bet, pone, esu įsitikinęs, kad jie atsakys jums į šį ir į daugelį 
kitų klausimų. 

— Jie tau tai pasakė? 

Bukturas papurtė galvą. 

— Ne. Tiesą sakant, tik noru atsakyti į jūsų klausimus gali- 
ma paaiškinti šių žmonių užsispyrimą susitikti su jumis. Tam 

tikra prasme jie yra tikrieji šios Žemės šeimininkai ir žino 
visas jos paslaptis. 

Bonapartas atrodė labai susidomėjęs. Jis puikiai žinojo, 
kad užkariaus Šventąją Žemę, jei sugebės įgyti galingų 
sąjungininkų tarp pačių įvairiausių grupių religinių vadovų, 
bet nenorėjo šiame kaimelyje praleisti daugiau laiko, nei 
būtina. 

— Kiek laiko būsime Nazarete, Elijau? 

— Daugių daugiausia šią naktį, pone. 

— Kaip gali būti toks tikras? 

— Todėl, kad tik tokiam laiko tarpui mums užteks van- 
dens ir maisto. 

Vertėjo įžvalga nustebino Napoleoną. Tam keistam su- 
sirinkimui pasirinkta lūšna, aišku, iš anksto buvo paruošta 
trumpam susitikimui: keli bambuko patiesalėliai dengė 
aslą, iš anksto sudrėkintą, kad nusėstų viduje susikaupusios 
dulkės. Viename kampe stovėjo dubuo rankoms nusiplauti 
ir varinis praustuvas — švarūs ir paruošti naudoti, laukė, kada 
kam nors jų prireiks. Šalia ąsotis šalto vandens. Norint dar 
labiau apsisaugoti nuo sklindančio iš lauko karščio, visi lan- 
gai buvo uždangstyti; dienos šviesa į vidų skverbėsi tik pro 
stogo nendres. Jei beduinai norėjo, kad neprasprūstų nė vie- 
nas pokalbio žodelis, jų pasirinkta vieta buvo tinkamiausia. 

Padedamas nepakeičiamojo Bukturo, korsikietis įsitaisė, 
laikydamasis imamo Balasano ir jo palydų nurodymų. Jo- 
kių ginklų nei pentinų, nei diržų sagčių, nei kitokių meta- 
linių daiktų. Jokių gausių ar itin aštraus kvapo patiekalų. 
Tik kukurūzų sriuba, vaisiai ir kitas augalinis maistas. Ir dar 
viena sąlyga: Nenugalimasis turėjo dalyvauti šioje puotoje 
atvira širdimi, jei tikėjosi suprasti žinią, kurią jie jam buvo 
pasirengę perduoti. 

— Formulė, apie kurią klausiate, jums bus pateikta vėliau, 
jei laikysitės šių kelių taisyklių, — plačiai besišypsant Elijui 
galiausiai buvo pažadėta. 

— Bet prieš tai privalome jus supažindinti su ankstesniais 
įvykiais, — pridūrė kitas. 

Taip buvo pradėtas ilgas ir keistas pasakojimas, trys vyrai 
iš kalnų korsikiečiui pateikė visas Jėzaus atvykimo į Egiptą 
ir vėlesnio jo grįžimo į Nazaretą smulkmenas. „Gyvybiškai 
svarbu sužinoti, kas iš tiesų nutiko, jei norite įvykdyti tai, 
kas jums lemta“, - įspėjo. Ir nedelsdami išdėstė, kad Ješua 
Deltoje praleido šešerius ilgus metus, tuo metu Juozapas 
1r Marija nėrėsi iš kailio, kad jų pirmagimis gautų tinkamą 
išsilavinimą. 

Atrodė, tas pasakojimas juos be galo žavi. Ir jie tikėjosi, 
kad jis sužadins sultono Bunabarto smalsumą. Napoleonas 
žinojo, kad nė vienas koptų, krikščionių ar arabų tekstas nie- 
kuomet neaprėpė šio Mesijo iš Galilėjos gyvenimo tarpsnio. 
Blogiausiu atveju, - galvojo, klausydamasis tų paaiškini- 
mų, — beduinų pateikta informacija pravers siekiant pa- 
traukti į savo pusę negausias krikščionių grupeles, dar 
valdančias kai kuriuos Egipto ir pakeliui į Jeruzalę esančius 
miestus... 

— Ješua gyveno Nazarete, kol jam sukako trisdešimt. — 
Greitai pasakojimo vadeles į savo rankas perėmė Balasanas, 
pats seniausias. - Nepaisant to, tai, kas įvyko šiose žemėse 
iki jo viešojo gyvenimo pradžios, vis dar lieka paslaptis tikin- 
tiesiems, bet ne mums... 

Pastabus beduinas įžvelgė griežtą Bonaparto veido iš- 
raišką, nors iš pažiūros šis atrodė ramus. Balasanas Žinojo, 
jog tas karys kovą nutraukė ne dėl to, kad išklausytų keletą 
vietinių prietarų, tad nusprendė eiti tiesiai prie reikalo. 

— Arjūs niekuomet nepagalvojote, kodėl Ješua laukė, ko! 
jam sukaks trisdešimt, ir tik tuomet visiškai atsidavė savo 
sielų užkariautojo misijai? 

Korsikietis vis tokiu pat neįžvelgiamu veidu papurtė 
galvą. 

— Atsakymas labai paprastas, Vakarų sultone: jis laukė, 
kada jam bus atliktas Chebsedas. 

— Chebsedas, arba Sedo apeigos, buvo pati švenčiausia iš 
visų senovės Egipto švenčių, - įsiterpė Titipajus, labiausiai 
liguistai atrodantis beduinas. - Švenčiama tik tuomet, kai 
trisdešimtaisiais valdymo metais atliekant ritualus faraonui 
būdavo įkvepiama nauja gyvybė, pailginamas jo gyvenimas. 
Apeigų kilmė buvo dieviška, tai buvo išskirtinai karališkas 
paveldas. 

Pagaliau Napoleonas atrodė susidomėjęs. 

— Ir šitai veikė? 

Titipajus linktelėjo. 

— Iškilmės turėjo du galutinius tikslus: viena vertus, farao- 
nui buvo pritaikoma galinga magija, kurios griebėsi Izidė, 
kad prikeltų iš numirusiųjų Ozyrį. Kita vertus, liaudžiai ir 
šalių kaimynių diplomatinėms atstovybėms karalius turėjo 
parodyti savo stiprybę ir iš anksto tam tikslui parengtoje vie- 
toje atlaikyti tam tikrus fizinius išbandymus. Tik taip buvo 
galima įrodyti, kad Egipto magija veikia ir kad Dievas vis 
dar su faraonu. 

— Vieno dalyko nesuprantu. Jei sakėte, kad ritualai būdavo 
atliekami tik karaliams, kodėl Nazareto dailidės sūnui buvo 
suteikta tokia garbė? 

Bonaparto pastaba nutildė paliegusį beduiną, bet nė kiek 
nepaveikė imamo. Šis, iš pažiūros neklausantis vykstančio 
pokalbio, vienu žaibišku judesiu ištiesė ranką ir pagavo pro 

šalį skrendančią musę. Nesudvejojęs sugniaužė ją kumšty- 
je - jos kūnelis nemaloniai sutraškėjo - ir tęsė pokalbį: 

— Neskubėkite daryti išvadų, Bunabartai, — tarė. - Ješuai 
buvo patikėtos slaptos faraonų žemės magijos paslaptys, 
nes jis buvo atpažintas kaip Horo sūnus. Jo gyslomis tekėjo 
karališkas, dieviškas kraujas. 

— Bet Jėzus juk buvo žydas, - paprieštaravo Bonapartas. 

— Ješua buvo Mirjamos sūnus. O Mirjama priklausė Ju- 
do genčiai, šis savo ruožtu buvo Lėjos, išsižadėtosios Ab- 
raomo Žmonos, sūnus, o ši pastojo nuo paties Dievo ir 
pagimdė mažiausiai keturis berniukus. Negi neskaitėte sa- 
vosios Biblijos?* 

— O ką bendra Lėjos palikuonys turėjo su Egiptu? 

— Daugiau, nei manote. Iš jos kito sūnaus, Levio, palikuo- 
nių gimė Mozė, kuris buvo Egipto princas, aukščiausiasis 
žynys, įšventintas į visas Izidės magijos paslaptis. Dabar su- 
prantate, kodėl deivės Izidės senovinės galios paveldėtojai 
Ješuai atskleidė visas savo Žinias, vos tik supratę, kad jo 
kraujas dieviškas? Galite įsivaizduoti senųjų išminčių susi- 
žavėjimą sužinojus, kad Ješua, kaip ir Jokūbas ar Levis se- 
novėje, gimė iš dieviškosios ir žmogiškosios sėklos? Kaipgi 
jie galėjo nepatikėti jam Sedo apeigų paslapčių? 

— Prašom tęsti. 

— Dar prieš Ješuai atvykstant į Egiptą, įtakingi faraonai 
atlikdavo Sedo apeigas. Ne visi gyvendavo taip ilgai, kad 
karaliautų trisdešimt metų, taigi kai kurie jų, nujausdami 
artėjančią mirtį, nemirtingumo ceremoniją surengdavo 
anksčiau, mat buvo tikri dėl jos galingo magiško poveikio. 

— Bet vis tiek mirdavo. 


* Pr 29, 31-35. | 

— Ak, Bunabartai! Ši ir jokia kita yra didžioji paslaptis. 
Sedo apeigos galėjo pailginti gyvenimą, bet nepavykdavo jį 
padaryti amžiną. Didysis Ramzis išgyveno devynias tokias 
šventes, Amenchotepas - tris, bet galiausiai abu paliko Že- 
miškąjį gyvenimą. 

— Ir kas tuomet?.. - Napoleonas pradėjo manyti be reika- 
lo švaistąs laiką su dykumos žmonėmis. 

— Galutinis Sedo apeigų tikslas buvo atnaujinti mirusio- 
j0 sielą. Ji buvo rengiama prisikėlimui. Bet, kaip tikriausiai 
žinote, norint prisikelti, pirmiausia reikia numirti... 

Imamas, kuris vis dar nebuvo numetęs ant grindų negyvos 
musės, smiliaus galiuku ją paglostė ir vabzdys suvirpėjęs vėl 
suplasnojo sparneliais. Balasanas, nekreipdamas dėmesio į 
musės traukulius, tęsė: 

— Todėl karalių kūnams taip kruopščiai buvo atliekami 
balzamavimo ritualai. Susipažinusieji su Ozyriui prikelti pa- 
naudota magija manė, kad mumifikuojant mirusiuosius pa- 
vyks anksčiau ar vėliau prikelti ir jų žemiškąjį kūną, taikant 
galingus burtus, parengtus per Sedo apeigas. 

Prieš kalbėdamas toliau, imamas kurį laiką įdėmiai Žiū- 
rėjo į korsikiečio rudų akių gelmę. 

— Bet toji magija, sultone Bunabartai, oficialiai buvo pra- 
rasta tūkstantmečiai iki gimstant Ješuai. Chebsedo apei- 
gos, kurios amžių glūdumoje buvo atliekamos mirusiesiems 
prikelti, vėliau buvo pamirštos, ir jau niekas egiptiečių vi- 
suomenėje nebeprisiminė, kaip jas taikyti, kad monarchas 
sugrįžtų iš Ozyrio karalystės. 

— O Ješua? 

— Ką? - pašoko Tagaras, trečiasis iš beduinų. - Negi dar 
nesupratote? Ješua buvo įšventintas į Chebsedo apeigas 
trisdešimties metų. Jis mirė po trejų pamokslavimo metų 

ir trečią dieną prisikėlė iš numirusiųjų... Kažkas, kas dar 
atsiminė gyvybės paslaptį, atliko jam senosios faraonų ma- 
gijos veiksmus! 

— Galbūt Bunabartas viską geriau supras išklausęs Hor- 
dedefo, vieno iš Cheopso, Didžiosios Gizos piramidės tėvo, 
sūnaus pasakojimą... — tarė Titipajus. 


Hordedefo pasakojimas 


Panašios į vynuogienojų stagarus imamo rankos nubraižė 
piramidės kontūrus ant plono purvo sluoksnio, palikto 
lūšnelės tvarkytojų. Senis rankoje laikė ploną medinę lazdelę 
smailiu galu, juo bakstelėjo į monumento viršūnę. Tai pada- 
ręs nukreipė savo skaidrų žvilgsnį į Napoleoną Bonapartą. 

— Tikrai... - tarė. - Galbūt šiame pasakojime atvykėlis ras 
Tiesą. 

Bukturas, pasinaudojęs imamo padaryta pauze, suskubo 
išversti jo žodžius. 

— Cheopsas, - pasakojo toliau senis, - kurio tikrasis var- 
das Chufu, „Jis mane saugo“, vieną dieną įsakė pakvies- 
ti visus savo įpėdinius, kad šie jam papasakotų rūmuose 
išmoktas istorijas apie protėvius. Karalius buvo smalsus 
žmogus, O istorijų pasakojimas - dažnas įprotis jo šeimoje. 
Vienintelis iš jo vaikų, nepaklusęs tėvo norams ir nepapa- 
sakojęs apie tolimus praeities įvykius, buvo Hordedetas, 
vienas vyresniųjų faraono sūnų. Kai atėjo eilė Hordedefui 
pasakoti dieviškajam tėvui, jis prabilo apie žynį, kuriuo labai 
žavėjosi ir su kuriuo neseniai buvo susipažinęs Djed Snefe- 
ro mieste, aukštupyje. Burtininkas turėjo ypatingų galių: jis 
sugebėdavo nebūdamas chirurgu prigydyti nukirstas kūno 

dalis, galėjo, nebūdamas medžiotoju, prisijaukinti nuožmų 
liūtą ir - tai visų svarbiausia — žinojo dievo Toto šventyklos 
slaptųjų kambarių skaičių. 

— Dievo Toto? 

Napoleono klausimas patiko Balasanui. 

— Taip. Be abejonės, jums teko matyti jo atvaizdus įvai- 
riose Egipto vietovėse, nes didi buvo jo galia ir ypatinga 
įtaka. Jis buvo išminties dievas, tas, kuris parodė žmonėms, 
kaip rašyti hieroglifus, davė įstatymus, kad tie galėtų jais 
vadovautis, ir išmokė statyti piramides. Jis vaizduojamas su 
žmogaus kūnu ir paukščio ibio galva labai ilgu snapu, visuo- 
met laikantis rašymo lentelę ir lazdelę. 

— Prisimenu, - įtempęs atmintį patvirtino korsikietis. — 
Tęskite. 

— Išgirdęs apie to žynio daromus stebuklus, Chufu įsakė 
sūnui atvesti jį į rūmus. Karalius norėjo pats įsitikinti tais 
nebūutais dalykais, tad Hordedefas nedelsdamas įvykdė jo 
norą. Djedis — būtent toks buvo žynio vardas —- pasirodė 
esąs dar ypatingesnė asmenybė, nei manė faraonas. Jam 
buvo šimtas dešimt metų ir atrodė jis pavydėtinai puikiai. 
Sakėsi galįs per dieną suvalgyti daugiau nei penkis šimtus 
duonos kepalų, pusę jaučio ir išgerti beveik šimtą ąsočių 
alaus. Tačiau kai burtininkas nusilenkė faraonui, šis panoro 
jį išbandyti. Įsakė atvesti kalinį ir jį sukapoti, kad įsitikintų 
žynio magijos tikrumu, tačiau sutrikęs burtininkas griežtai 
atsisakė tai daryti. Jis tvirtino, kad žmonija yra „tauri rūšis“, 
su kuria negalima žaisti, ir bandymui paprašė atnešti žąsį. 

Beduinas leido Bukturui baigti versti paskutinį sakinį ir 
pasakojo toliau: 

— Stebint Chufu, Djedis vienu kirčiu nukirto paukščiui 
galvą ir padėjo ją Sprendimų salės rytiniame kampe. O jo 

bejausmį kūną — tolimiausiame vakariniame salės kampe. 
Atskyręs juos ir įsitikinęs, kad žąsies kūnas po paskutinės 
konvulsijos nurimo, žynys ištarė paslaptingą užkalbėjimą... 

Napoleonas laukė, kada imamas garsiai ištars magiškąją 
formulę, bet šis tylėjo. Senis pakėlė akis į nendrinį lūšnos 
stogą ir mostelėjo įtemptais pirštais. 

— Tuojau pat negyvėlė žąsis atsikėlė ir krypuodama 
išdidžiai perėjo Sprendimų salę iš vieno galo į kitą. Kai priėjo 
prie nukirstos galvos, kūnas grakščiai prie jos pasilenkė. Gal- 
va pasipurtė rengdamasi šuoliui, pašoko ir kuo puikiausiai 
prigludo prie kaklo. Žąsis atgijo. 

Balasanas atsikvėpė. 

— Djedis pakartojo formulę su flamingu ir jaučiu, ir kai 
visi Chufu reikalavimai buvo patenkinti, šis uždavė klausimą, 
kurį užduoti jam seniai knietėjo: „Ar tiesa, kad tau žinomas 
Toto šventyklos slaptųjų kambarių skaičius? Šis atsakymas 
man reikalingas užbaigti Horizontui.“* — Imamas parodė į 
piešinėlį, kurį anksčiau nupiešė ant žemės, nubraižė kori- 
dorius ir sales, tarsi tai būtų planas. Nesiliaudamas kalbėti 
lazdelės galu tiksliai braižė smėlyje. - Burtininkas tuomet 
papurtė galvą ir atsakė: „Ne, mano valdove. Man nežinomas 
tas skaičius. Bet aš Žinau, kur jį rasti.“ Djedis nevertė ilgai 
laukti vis labiau nekantraujančio valdovo: „Tai, ko ieškote, 
daugelį amžių yra uždaryta akmeninėje skrynioje pastate, 
vadinamame Inventoriumi, Heliopolio šventykloje. Bet tik 
viena karališkoji dinastija, kilusi tiesiai iš Ra, ją atidarys. O 
tas, kam toji privilegija bus suteikta, dar nėra gimęs.“ 

Napoleonas sulaikė kvėpavimą. Senasis imamas, vis dar 
tobulindamas savo piešinį, užbaigė pasakojimą: 


* Senovės Egipto faraonai savo piramides vadino Horizontu. 

— Djedis nurodė Rudedetą, Heliopolio šventyklos žynio 
žmoną ir tiesioginę Izidės palikuonę, kaip moterį, iš kurios 
gims tas, kuris galės prieiti prie skrynios ir visų jos paslapčių. 

— Taigi skrynia egzistuoja... 

— Skrynia, dėžė... Koks skirtumas! - atkirto Balasanas. — 
Pasak Djedžio, dievas Totas pastatė ją Paukščio Fenikso 
šventykloje, — o tai ta pati Heliopolio šventykla, - kad joje 
saugotų Izidės ir Ozyrio magijos paslaptis. 

— Taigi aš galiu patikėti šia istorija? — nutraukė jį korsi- 
kietis. 

— Turite tikėti. Ra palikuonis, kurio visi laukė, kad atida- 
rytų skrynią, nebuvo Cheopso paveldėtojas. Nei jo vaikaitis. 
Turėjo praeiti amžiai, kol tolimas anos dinastijos palikuonis 
atsidurs Egipte ir bus atpažintas kaip Įšventintasis - jis va- 
dinosi Ješua. 

— Gerai, tarkime, viskas buvo taip, kaip pasakojate. Kad 
šventa istorija, kuria tiki pusė Europos, prasideda nepakan- 
kamai gerai žinomu Jėzaus gyvenimo tarpsnuu... 

Napoleonas pažvelgė į Eliją Bukturą, dar nebaigęs saki- 
nio. Jį stebino, kad koptas, išgirdęs tokius neįprastus tvirti- 
nimus apie „savo“ Jėzų, neatrodė itin susijaudinęs. 

— Tokiu atveju aš niekaip nesuprantu, kodėl nusprendėte 
perduoti šį žinojimą man. Aš esu karys, o ne vienuolis. Aš 
ne popiežius! 

— Jus lydintys ženklai taip parodė, Bunabartai. 

- Ženklai? Kokie ženklai? 

Imamas atsistojo basomis pėdomis šalia demblio. Nors 
nebuvo labai aukštas, sprindžiu lenkė korsikietį, o jo didinga 
laikysena darė įspūdį. 

— Visi ženklai! - sušuko. - Esate sultonas iš Vakarų, jūsų 
gimimą išpranašavo žvaigždė, sušvitusi danguje, taip nu- 

tiko ir anksčiau, gimstant Ozyriui ir Ješuai. Jūs atvykote į 
Šventąją Žemę, paties Ješuos namus, likus keletui dienų, iki 
jums sukaks trisdešimt, ir esate pasirengęs priimti savąjį Sedo 
įšventinimą. Ir, jei to negana, esate kilęs iš šalies, kur buvo 
pastatyta paskutinė Toto piramidė. Paskutinė šventykla, 
skirta Chebsedui. | 

— Bet... 

Napoleonas nutilo per pusę žodžio. Tiesa, ateinantį III 
dekados termidoro octidi* jam sukaks trisdešimt. Ir gryna 
tiesa tai, ką imamas pasakė apie žvaigždę. Tačiau iš kur pa- 
prastas beduinas galėjo turėti tokios informacijos? Negi dy- 
kumų klajokliams tarnavo tokie visagaliai šnipai? O ką jis 
pasakė apie paskutinę piramidę? Prancūzijoje? Kur, po vel- 
nių, jis tai jau buvo girdėjęs? 

Nenugalimasis papurtė galvą. 

— Turite išmokti atsikratyti nereikalingų minčių, Buna- 
bartai, - sumurmėjo Balasanas, prikišęs lūpas jam prie au- 
sies. — Kitaip abejonės jus pražudys. Atvykome su jumis su- 
sitikti tik norėdami priminti, kad turite atlikti Sedo apeigas, 
jei norite valdyti Egiptą, o mūsų misija - atskleisti kai kurias 
esmines taisykles, kad ceremonija pavyktų. 

— Ceremonija? Jai vadovausite jūs'? 

Imamas linktelėjo galvą. 

— O kurji vyks? Ir kada? 

— Likus trims dienoms iki jūsų trisdešimtojo gimtadienio 
Didžiojoje Gizos piramidėje. 

Napoleonui nugara perbėgo šaltukas. 

— Bet aš nieko nenusimanau apie ritualus! Neįsivaizduo- 
ju, ką man reikės daryti! 


* Turima omeny 1799 m. rugpjūčio 15 d. 

— Tai labai paprasta: pasversite savo mintis ant Maat, 
teisingumo deivės, svarstyklių ir paprašysite jos atlikti jums 
Sedo apeigas, - įsiterpė džiūsna Titipajus. 

— Aš nežinau, kaip tai padaryti! - nenusileido Napoleonas. 

Trečiasis beduinas iš po galabijos skverno ištraukė tam- 
saus stiklo buteliuką su tirštu gėralu. Jis buvo suvyniotas į 
ryškiai geltonos spalvos audeklą, anksčiau neleidusį po lūšną 
pasklisti keistam rūgštokam kvapui.... 

— Tuomet išgerkite štai šitą. Tai jus parengs tam momentui. 

Napoleonas nepatikliai pažvelgė į buteliuką. Jis negalėjo 
pakęsti ragauti nežinomus skysčius ir griežtai atsisakydavo 
gerti, jei nebuvo visiškai tikras dėl „saugumo“. Nepaisant 
to, korsikietis staiga pakeitė savo nusistatymą ir pakėlė bu- 
teliuką prie lūpų. 

Ką jis galėjo prarasti? Amžinąjį gyvenimą? 

Bukturas jam už nugaros kaip niekada mįslingai nusi- 
šypsojo. 


12 


Luksoras, 1 Rabi I 


Labai anksti purvinas ir iš veido iškritęs Omaras atidarė 
Abu al Hagago duris, padabintas balto tinko lipdiniais. Pa- 
skendęs savo mintyse, paliko sandalus viršutinėj medinės 
lentynos, įtaisytos šalia slenksčio, lentynėlėj ir kaip visuo- 
met padėkojo Alachui už leidimą būti tokiame prieglobs- 
tyje kaip šis. Al Hagagas išsiskyrė tuo, kad buvo vienintelė 
mečetė Egipte, pastatyta senovinės pagonių šventyklos vidu- 
je, išlaikant pradinę šios struktūrą. Kažin ar pasaulyje buvo 
dar nors vienas panašus pastatas, išskyrus Kordobos mečetę, 
perstatytą į krikščioniškąją katedrą 1492 metais žlugus A! 
Andalus. Bet, tiesą sakant, Omaras apie tai nė negalvojo. 

Nubas apėjo Luksoro šventyklą palei rytinį kraštą ir, 
įveikęs pirmąjį aukštutinį kiemą, įžengė į Dievo namus nė 
nežvilgtelėjęs į du išdidžius obeliskus, stūksančius keli met- 
rai nuo netinkuotų plytų minareto. Jis dar nebuvo patyręs 
tokio žeminančio pralaimėjimo. O faktas, kad galutinė jo 
nevilties priežastis buvo moteris, dar labiau blogino padėtį. 

Jo laimei, tą valandą mažai kas ant al Hagago marmuri- 
nių grindų ieškojo vėsaus kampelio pasislėpti nuo vasa- 
ros karščio. Tokiomis aplinkybėmis išdidusis ben Abifas 
būtų sunkiai pakėlęs jį lydinčius tikėjimo brolių žvilgsnius, 
jis graudžiai atrodė toks apšepęs ieškodamas priebėgos 
švenčiausioje miesto mečetėje. 

Sugniuždytas, panarinęs akis, nepastebėjo per maldų sa- 
lę tiesiai link jo Žingsniuojančio Jusefo, šventovės senojo 
imamo. 

— Sūnau, — sušnibždėjo vos priartėjęs, - pagaliau grįžai. 
Tavęs nebuvo visą naktį, neparodei jokių gyvybės ženklų. Ar 
pavyko ką nors sužinoti? 

(Omaras nesėkmingai bandė išsisukti nuo Jusefo. Tą anks- 
tyvą rytmetį visiškai neturėjo noro kalbėtis. Bet pamatęs 
susirūpinusį globėjo veidą, pajuto pareigą atsakyti. 

— Apgailestauju, - atsiprašė. —- Man nepavyko jos rasti. 
Tarsi kiaurai žemę būtų prasmegusi. 

— Prasmegusi? Kur galėjo prisiglausti tokia švelni ir žiopla 
būtybė? 

— Nežinau. 

— Nežinai? — suniurzgė imamas. — Ar supranti, ko prisi- 
dirbai, Omarai? Tu praganei Nadiją ben Rašid! Nadiją ben 
Rašid! 

Jusefo priekaištas galutinai jį sugniuždė. Didžiausia jo 
nuodėmė praėjusią naktį buvo leisti sau apsvaigti nuo hašišo 
ir kraujo vaizdo ir pražiopsoti, kaip jam tarnavusi gražuolė 
šokėja paspruko pas savo šeimą. Ne vieną valandą visur jos 
ieškojo. Tiesa, naktį rytiniame Luksoro krante buvo nemažai 
vietų kur pasislėpti, tačiau nei jis, nei jo galvažudžiai nepajė- 
gė jų visų patikrinti ir rasti bėglę. 

Pamatęs persimainiusį globotinio veidą, Jusefas pamė- 
gino išsklaidyti jį slegiančią neviltį. 

— Ar patikrinai Amenchotepo kapą? 

Senio klausimas privertė jį krūptelėti. 

- Vakarinėje pakrantėje? - Omaras išpūtė akis. - Žino- 
ma, ne! Kaip, po velnių, ji galėjo kirsti Nilą, kad niekas 
nepastebėtų? Plaukte? Naktį? 

— Leisk ir man tuo suabejoti. Bet labai jau įtartinas su- 
tapimas, kad prancūzai kaip tik dabar suranda kapą, o pa- 
skutinioji iš ben Rašidų pasprunka mums iš panosės. O tau, 
sūnau, — pridūrė nepatikliai imamas, - tas sutapimas turėtų 
atrodyti mažų mažiausiai keistas... 

Omaras skubiai apsižvalgė aplinkui, norėdamas įsitikinti, 
ar niekas jų nemato. Tuomet uždėjo ranką imamui ant pečių 
ir labai rimtai išrėžė: 

— Klausyk, Jusefai, esu pavargęs, suirzęs ir alkanas. Ko- 
dėl tau nepakvietus manęs ko nors užkąsti, kartu ir pasi- 
kalbėtume? Visą naktį nieko burnoj neturėjau. 

Jusefas suraukė nosį, bet ilgai nesvarstęs sutiko. Žinojo, 
kad Omaras garsėjo ūmiu būdu, tad verčiau nereikėjo jo 
erzinti. Be to; jis taip pat suvokė, kad mečetė - ne geriau- 
sia vieta kalbėtis apie tokį keblų reikalą. Imamas ryžtingai 
sugriebė Omarą už alkūnės ir nusivedė link terasos, iš kurios 
buvo matyti tolumoje dunksantis su niekuo nesupainioja- 
mas Tebų kalno siluetas. Nuo plokščio nedegtų plytų sto- 
go buvo galima gėrėtis nepakartojamu senovės egiptiečių 
šventosios kalvos vaizdu kitoje upės pusėje. Tad Jusefas ne- 
dvejodamas kuo patogiau pasodino savo svečią. 

Po valandėlės prieš juos garavo po porciją kapotos mė- 
SOS, svogūnų ir maltų kviečių, valgius atnešusių mergaičių 
būrys dabar buvo pasirengęs baidyti debesis juos apspitusių 
musių. Vešli prožirnių gyvatvorė, kartais tampanti puikiu 
skėčiu valgytojams, pradėjo linguoti stebuklingai papūtus 
rytmečio vėjeliui. 

— Kad jau atėjai, noriu tau parodyti vieną dalyką, — tarė 
nurimęs imamas. — Mažai kas turėjo galimybę pamatyti tą 
daiktą, nes islamo pasaulyje tėra žinomi du egzemplioriai. 

Omaras susidomėjo, bet nepratarė nė žodžio. Godžiai 

įsidėjo į burną pirmą gabalėlį mėsos su duona, o senis tuo 
metu traukė iš po spalvotos pagalvėlės didžiulę knygą ap- 
trintais viršeliais, suraišiotą virvutėmis. Ko gera, knyga bu- 
vo šešiasdešimt arba septyniasdešimt puslapių, atsidavė pe- 
lėsiais. Tarsi be galo vertingą Korano egzempliorių, Jusefas 
pamaldžiai pabučiavo ryšulį ir per stalą ištiesė svečiui. 

— Tai senas alchemijos traktatas, - tarė šypsodamasis ir 
rodydamas savo švarplėtus dantis. - Juk žinai, kas yra alche- 
mija, ar ne? 

— Taip, Jusefai. Tai Egipto mokslas*. 

— Gerai. Tuomet įvertinsi tai, ką laikai rankose. Grei- 
čiausiai knyga nenuves tavęs iki lobio nei atskleis tau ne- 
žinomą ar jau išplėštą vietą, kur būtų senovinių daiktų, bet 
patenkins tavo žmogiškąjį smalsumą... 

— Nesuprantu... Kas tai? 

Omaras prietaringai paglostė nutriušusią viršelio odą, 
nedrįsdamas atversti knygos. 

— Knygą, kurią laikai rankose, prieš tūkstantį metų pa- 
rašė išminčių išminčius vardu Džabiras ibn Chajanas, dar 
žinomas kaip al Sufis. Veikalą jis pavadino „Svarstyklių 
knyga“, jame atskleidžia dalį mokslo paslapčių, kurias paži- 
no Bagdade, tarnaudamas pas kalifą Harūną ar Rašidą. Juk 
žinai: tai Žmogus, įkvėpęs „Tūkstančio ir vienos nakties“ 
pasakas. 

Išgirdęs ar Rašido vardą, nubas iš nuostabos prarado 
žadą. 


* Žodis „alchemija“ yra kilęs iš arabiško žodžio alkimya, kuris savo ruožtu kildinamas 


iš kemi (juodas) - būtent taip senovėje buvo apibūdinamas Egiptas. Ekspertai manė, 
kad žodis „juodas“ buvo siejamas su Nilo dumblu, kasmet per potvynius suteikiančiu 
gyvybės dykumai. Taigi žodis „alchemija“ gali būti verčiamas kaip „Egiptas“ arba dar 
tiksliau — „Egipto išmintis arba mokslas“. 

— Džabiras, - tęsė Jusefas, — pragyveno beveik šimtmetį. 
Būdamas dar labai jaunas, pelnė visišką savo pono Harūno 
ar Rašido pasitikėjimą, buvo įpėdinio Džafaro al Sadiko 
geras draugas ir mokytojas, tačiau iki pat žilos senatvės 
neatskleidė iš kalifo Harūno išmoktų paslapčių, o sulaukęs 
devyniasdešimt dvejų patikėjo jas trečiajam dinastijoje sul- 
tonui Abdulai al Mamūnui. 

— O kokios tai buvo paslaptys, jei galima sužinoti? Galbūt 
receptas, kaip pagaminti auksą? - pridūrė ironiškai. Omaro 
rankos vis dar pagarbiai glostė tomą, taip ir nedrįsdamos jo 
atversti. 

— Nelabai klysti, veržlusis Omarai, nors ir sunku tuo pa- 
tikėti. Džabiras buvo pirmasis žmogus pasaulyje, pagaminęs 
plieną, jis nubraižė pirmąjį žinomą distiliacijos aparatą, išrado 
ofortą ir atrado amonio chloridą. Bet pačios didžiausios 
paslaptys, patikėtos jam Harūno ar Rašido, o būtent jas ir 
nusprendė paslėpti šios knygos puslapiuose, buvo susijusios 
su filosofinio akmens paieškomis ir nemirtingumu. 

— Tik Alachas amžinas! - atkirto Omaras. - Nemanau, 
kad čia būtų daug paslapčių. 

— Ne, ne, - nenusileido imamas. - Kaip Džabirui papa- 
sakojo kalifas, buvo ilgaamžių žmonių, kurie garbingo am- 
žiaus sulaukė dėl ar Rašido saugomų eliksyrų. Kaip jis pats 
prisipažino išminčiui Džabirui, visos su ilgaamžiškumu susi- 
jusios alchemijos žinios buvo paimtos iš senųjų Egipto die- 
vų knygos, kuri ir dabar yra paslėpta Didžiojoje piramidėje. 
Ir jau tikrai al Mamūnas patikėjo viskuo, ką jam sakė sena- 
sis alchemikas, nes 204 metais* atvyko į Kairą ir įsakė ge- 
riausiems savo architektams prakirsti Didžiosios piramidės 


* Metai skaičiuojami nuo hidžros. Taigi turimi omenyje 820 m. po Kristaus. 

sieną ir surasti kambarį, kuriame buvo laikoma ta reikšmin- 
ga knyga. 

- Ir ją rado? 

— Ne. Nors tam prireikė mėnesių, nepasiekė beveik jo- 
kių rezultatų. Piramidė tuomet buvo lygi ir nepralaužiama, 
ir galingasis sultonas buvo priverstas iki raudonumo laužais 
įkaitinti išorinius blokus, tuomet aplieti juos šaltu actu, kad 
supleišėtų. Nugalėjęs tą kliūtį, iškasė horizontalią galeriją, 
kuri rėmėsi į slaptus piramidės koridorius. Bet, nepaisant 
tokio pionierių pasisekimo, juose nerado nei knygos, nei lo- 
bių, kuriuos visi manė ten esant paslėptus. 

Nuskambėjus žodžiui „lobiai“, Omaras kilstelėjo vieną 
antakį, bet nepratarė nė žodžio. 

— Al Mamūnas, žinoma, nusivylė Džabiru. Neilgai tru- 
kus šis mirė, būdamas jau labai labai senas. Al Mamūnas 
prisiekė sau, kad jis ir jo įpėdiniai stebės visus Harūno ar 
Rašido palikuonis, kol pagaliau kuris nors iš jų atskleis, ku- 
riame piramidės kambaryje paslėpta „Gyvenimo mokslo 
knyga“. 

— Ir aš pražiopsojau vieną iš tos dinastijos palikuonių! 

— Taip. Tu tai padarei, Omarai. Ir šitaip neįvykdei švento 
įsakymo, kuriam daugiau nei tūkstantis metų. Greičiausiai 
mes praradome geriausią progą prisikasti prie tos šeimos 
paslapčių ir sužinoti, kur šiandien yra „Gyvenimo knyga“, o 
ne šis pakaitalas, kurį turiu... 

Nubas pabučiavo minėtą pakaitalą ir grąžino Jusefui, tar- 
si būtų nevertas nė paliesti tą relikviją. 

— Nesu vertas Žinoti daugiau, - karčiai ištarė. 

— Omarai... — imamo akyse blykstelėjo užuojauta. - Pa- 
rodžiau knygą ir papasakojau šią istoriją nenorėdamas pa- 
didinti tavo skausmą. Mes, šiitai, taip domimės kiekvienu 

atradimu, kuris pranašauja „Gyvenimo knygos“ atgavimą, 
nes tikime, kad dvyliktasis mūsų šeimos imamas al Mun- 
tazaras šios knygos išminties padedamas gyvena pasislėpęs 
kuriame nors pasaulio kampelyje ir greitai grįš iškelti isla- 
mą į aukštybes. 

— Garbė Alachui. 

— Nežinome tik iš kur jis ateis ir galbūt pasirodys kitu pa- 
vidalu. 

— Kitu pavidalu? Ką nori pasakyti? 

— Gali būti, kad imamas atvyks ne iš islamiškos šalies. Net 
yra galimybė, kad pasirodys kaip atvykėlis, kitatikis, prara- 
dęs atmintį apie savo šventąją misiją. 

(Omaras vienu kartu išgėrė ąsotį gaivaus vandens, atnešto 
atsigaivinti po valgio. Privalėjo atsikratyti bejėgiškumo, kurį 
sukėlė Nadijos dingimas, jei norėjo iš tiesų suprasti, ką jam 
sako senasis Jusefas. Tačiau dar nespėjus išsivaduoti iš sun- 
kių minčių imamas jam ištiesė kažkokį lapą, prirašytą ne- 
grabiais arabiškais rašmenimis ir prancūzų kalba, jį nubas 
be vargo perskaitė: 


Teisėjai, dvasininkai, imamai, ateinu grąžinti jums teisių, 
atimti jų iš užpuolikų. Garbinu Alachą labiau nei mameliukai, 
jūsų prispaudėjai, ir gerbiu Mahometą bei įstabųjį Koraną. 


Atsišaukimas, rastas tarp kitų karinio pobūdžio prane- 
šimų, buvo pasirašytas Napoleono Bonaparto Kaire ir, pa- 
sak Jusefo, išplatintas ir jo karių perskaitytas visuose Luk- 
soro priemiesčiuose bei greta esančiuose kaimuose. 

— Kas tai? 

— Ženklas, Omarai. Alachas nori atkreipti mūsų dėmesį, 

kad vėl imtume tikėti imamo sugrįžimu, - tarė prisimerkda- 
mas, tarsi svertų kiekvieną ištartą žodį. 

— Nori pasakyti, kad Napoleonas - šventasis imamas, ku- 
rio laukiame? 

— O kodėl ne, mano sūnau? Negi ne jis mus išvadavo iš 
Konstantinopolio sultono priespaudos ir pažadėjo grąžinti 
mums valdžią? 

- Juk jis kitatikis! Jis nieko nenusimano apie alchemiją! 
Jo šaliai visiškai svetimos mūsų tradicijos! O al Muntazaras 
dingo prieš devynis šimtus metų! 

— Leisk tau paaiškinti, ko dar nežinai, Omarai. 

Jusefas pastūmė lėkštes su maistu ir ant medinio stalo 
padaręs vietos padėjo „Svarstyklių knygą“. Nors ir nesto- 
ras, trinktelėjęs ant stalo tomas sukėlė permatomą dulkių 
debesį. Stebėjo jas leidžiantis, paskui tęsė: 

— Kai romėnai užplūdo Egiptą ir užkariavo Aleksandri- 
ją, Iš jos garsiosios bibliotekos išsigabeno nuostabias kny- 
gas, tokias kaip ši. Tuomet, laikais, kai dar nebuvo gimęs 
islamas, šios knygos buvo verčiamos į pagonių kalbas ir 
saugomos vietose, kur retas galėjo prie jų prieiti. Tik patys 
didžiausi Romos, o vėliau ir kitų imperijos provincijų iš- 
minčiai susipažino su jų mokymu ir jį suprato. Ilgainiui kai 
kurie šių tekstų, įkvėptų Didžiosios piramidės „Gyvenimo 
knygos“, buvo išnagrinėti dabartinėje Prancūzijoje. 

— Ir ką? 

— Harūno ar Rašido palikuonys jau islamo laikais išmaišė 
Graikiją, ieškodami šių tekstų; kai kuriuos rado stačiatikių 
vienuolyne Atono kalne ir kitose panašiose vietose. Paska- 
tinti sėkmės, jie keliavo per visą Viduržemio jūros pakrantę, 
ieškodami išbarstytų to tūkstantmečio mokymo lobių. Kai 
sužinojo, kad Prancūzijoje esama alchemikų, vos ne vos 

įstengiančių vadovautis idėjomis, kurios galėjo būti paimtos 
tik iš „Gyvenimo knygos“, tuojau pat išvyko jos krantų link. 

Omaras nė minutės nenuleido akių nuo tomo, kurio taip 
ir nedrįso atversti, ir nemirksėdamas klausėsi senojo imamo 
pasakojimo. 

— Noriu tau pasakyti, — tarė Jusefas, žiūrėdamas tiesiai 
pašnekovui į akis, - kad ben Rašidai surado tuos mokinius 
ir atskleidė jiems paslaptis. Šitaip paliko po savęs pėdsaką — 
daug alchemiją išmanančių žmonių, o šie savo ruožtu anoje 
jūros pusėje pažadino susidomėjimą šiuo mokslu. Net pa- 
statė šiek tiek mažesnes piramides, ten buvo atliekamos ne- 
mirtingumo apeigos ir jomis pasiekta, kad kai kurie žmonės 
prisiliestų prie amžinojo gyvenimo. 

— Nemirtingieji? Tarp kitatikių? 

Omaras jau pavargo stebėtis. 

— O kodėl ne? Pameni, kurioje islamiškojo pasaulio vieto- 
je paskutinį kartą buvo kalbama apie vieną iš jų? 

Jusefas kantriai laukė atsakymo. Jis buvo įsitikinęs, kad 
Omaras, vienos garbingos architektų dinastijos palikuonis, 
žino tą istoriją taip pat gerai kaip ir jis. 

— Granadoje! - pagaliau tarė. - A! Andalus Granadoje! 

Imamas nusišypsojo, vėl atidengdamas savo sudarkytus 
dantis. 

— Puiku. O ką pameni? 

— Ką gi, tai sena šeimos istorija, perduodama iš kartos į 
kartą, aš vargiai ją beprisimenu. 

— Nesvarbu. Pasakok, ką pameni. 

— Buvo maždaug 200 metai po hidžros, kai į vieną Na- 
zarų dinastijos dvarą Granadoje atvyko senis, jis tikino gy- 
venąs nuo Pranašo laikų ir sakėsi asmeniškai jį pažinojęs. 
Prisistatė astrologu ir alchemiku. Ir nors valdovas Aben Ha- 


136 JAVIER SIERRA B EGIPTIETIŠKOJI NAPOLEONO PASLAPTIS 


busas norėjo apgyvendinti jį Alhambros rūmuose, senis at- 
sisakė ir įsikūrė oloje su anga viršuje, kad galėtų stebėti 
žvaigždžių judėjimą. 

— Gal pameni, iš kur jis atvyko? 

— Kuo puikiausiai - iš Egipto. O paskui tas senis, vardu 
Ibrahimas, pasisakė Granados valdovui sužinojęs paslaptį, 
kaip pailginti gyvenimą Didžiojoje piramidėje, kur perskai- 
tė Alacho Adomui įteiktą knygą; vėliau ta knyga priklausė 
Saliamonui, o dar vėliau kažkokiu būdu atsidūrė egiptie- 
čių rankose. 

Omaras prikando liežuvį. Legendos, kurią kitados jam 
papasakojo motina, prisiminimas dabar tolimu aidu atsikar- 
tojo jo atminty. Imamas pastebėjo jį dvejojant. 

— Tai juk nėra tau visiškai svetima, ar ne, Omarai? 

— Ne, - prisipažino pagaliau, išdidžiai šyptelėdamas. - Ma- 
no pavardė ben Abifas (Abifo sūnus) yra kilusi iš Hiramo 
Abifo, architekto, Saliamono įsakymu suprojektavusio Jah- 
vės šventyklą ant Morijos kalno Jeruzalėje. Gali būti, mano 
protėvis taip pat yra susidūręs su „Gyvenimo knyga“. 

— Mielasis Omarai, ar jau supranti, kur suku, kalbėdamas 
apie visa tai? 

Nubas papurtė galvą išmuštas iš vėžių tokio aštraus senio 
proto. 

— Iš Granados ir Kordobos, mano sūnau, kilo visi alche- 
mijos mokymai, per kelis amžius jie pakeitė Europą ir pa- 
vertė jos šalis tokiomis, kokios jos yra šiandien. Tie, kas 
pasinaudojo šia išmintimi, pasiekė didelių laimėjimų, to- 
kių kaip metalų apdirbimas ir tam tikrų gamtos jėgų ar 
ilgaamžiškumo valdymas. Ar neteko girdėti apie alchemi- 
ką Nikola Flamelį - jo lavono niekas taip ir nerado ir yra 
manoma, kad jis išgyveno daugiau nei du šimtus metų? Ar 

niekuomet negirdėjai Bonaparto karių minint tokį grafą 
Sen Žermeną, laikomą nemirtingu?.. Žinok, Omarai, jie 
abu buvo prancūzai. Šis veikalas, - pridūrė rodydamas į 
„Svarstyklių knygos“ viršelį, - paaiškina dalį jų paslapčių. 

— O kodėl tu rodai šią knygą man? 

— Todėl, kad tu esi ben Abifas ir turi teisę žinoti tai, ką 
žinojo tavo protėviai. 

— Aš tik senienų prekeivis. Nesu burtininkas ar išminčius. 
Be to, ką tik patyriau pralaimėjimą - praradau Nadiją. 

— Be reikalo graužiesi, Omarai! Jei nėra Nadijos, reikia 
mėginti kitais būdais gauti „Gyvenimo knygą“. 

— Kokiais? 

— „Svarstyklių knyga“ yra tik tolimas kadaise senųjų 
egiptiečių praktikuotų ilgaamžiškumo apeigų aidas. Žmogus, 
atlikęs daugiausia tų apeigų, yra būtent tas, kurio kapą da- 
bar kasinėja prancūzai. 

— Amenchotepas! 

— Taip, Amenchotepas, - patvirtino Jusefas. - Šis farao- 
nas savo kape paslėpė ritualinius nurodymus, reikalingus gy- 
venimo pratęsimo formulei atkurti. Tu turėtum perskaityti 
šį traktatą ir pakartoti ritualą. Galbūt taip ir be jokio ben 
Rašido išsiaiškinsime tiesą. 

— Be Nadijos? 

— Žinoma, be jos. 

Senasis Kairas, 29 Abib“ 


Dūmų stulpas buvo juodas tarsi obsidianas. Ir toks tirštas, 
kad atrodė vienalytis. 

- Paskubėkit, Šventasis Tėve. Štai ten. Prie Šventojo My- 
kolo bažnyčios. 

Teodoro, ištikimojo Morkaus VIII padėjėjo, nurodymai 
nuaidėjo taip, tarsi diakonas būtų galvojęs apie visiškai kitus 
dalykus. Tačiau tas išsiblaškymas, užuot nuraminęs pontifiką, 
sukėlė jam dar didesnį nerimą. 

Įvykis, ko gera, buvo tragiškas. Brolio Teodoro žvilgsnis, 
kaip ir jo balsas, atrodė nutolęs. Jis visiškai prarado nesu- 
trikdomą griežtą išraišką, dėl kurios buvo pelnęs nemažą kitų 
patriarcho padėjėjų priešiškumą, niekas niekuomet jo nebu- 
vo matęs šitaip susijaudinusio. Greitai paaiškėjo priežastis: 
kitoje sodų, supančių Kairo Ben Ezros sinagogą, pusėje tarp 
stogų kelią skynėsi didžiulis ir tirštas dūmų debesis. 

Kaip tik tuomet visi suprato, kas taip sukrėtė patriarcho 
padėjėją. 

Jis ir net Jo Šventenybė staiga pasijuto įtraukti į sumaištį. 
Padrikas triukšmingas būrys vienuolių pelenais apibiru- 
siais abitais visu greičiu lakstė su indais semti vandens iš 
trykštančio prie šventyklos šaltinio. Netoliese, susispietu- 


* 


1799 m. rugpjūčio 3 d. pagal koptų kalendorių. 1515 m. pagal Synaxanion. 

sios prie finikinių palmių giraitės, beviltiškai dejavo kelios 
moterys, apsigobusios tradicinėmis melajomis*. Jos Žinojo, 
kad patruliai, kontroliuojantys vakarinę miesto dalį, nepa- 
liks aikštės, kol neišsiaiškins, kas iš tikrųjų nutiko. Prancūzai 
vietos gyventojams davė aiškiai suprasti nepakęsiantys jokių 
neramumų. Okupacinė armija baiminosi - ir ne be priežas- 
ties — kad Kairas prieš juos nesukiltų. 

Morkus VIII paspartino žingsnį. 

Kol stambusis patriarchas nepraskyrė pirmosios tikinčiųjų 
užtvaros ir neperėjo mažyčių kapinių, prisišliejusių prie Ben 
Ezros, jam nebuvo aiški tos didžiulės sumaišties priežastis: 
visu smarkumu degė mažytis nedegtų plytų dviaukštis pa- 
statas su palmių lapų stogu, gaisro liepsnos apšvietė blyškų 
Kairo rytmetį. Tai buvo bendruomenės biblioteka. 

Šventasis Tėvas negalėjo patikėti savo akimis („Dievas to 
nenori. Jis negali to norėti“, - pasiguodė, vos nepuldamas į 
piktžodžiavimą), bet greitai susitaikė su tikrove. Jo akivaiz- 
doje beveik penkių amžių palikimas virto pelenais. Po kelių 
minučių nieko nebeliks. 

Prie pat pastato grupė vyrų stengėsi apsaugoti vidines 
sienas ir atitolinti neišvengiamą griūtį. Jie buvo prisinešę 
palmių kamienų, paramstę jais pagrindines pertvaras, bet 
medis pūtėsi nuo dūmų ir nuolatos lūžinėjo. Vienas iš vyrų, 
tarp nuodingų dūmų ir žiežirbų pamatęs besiartinančią tėvo 
Morkaus palydą, paliko savo vietą ir bėgte pribėgo prie jų. 
Jo nuskusta galva buvo aplipusi suodžiais, jis mosikavo ran- 
komis ir atrodė jau pažįstąs pontifiką. 

— Broli Takla? Ar tai jūs? 

Jaunatviškas, moteriškų bruožų tėvo Kirilo padėjėjo vei- 


* Egiptiečių moterų musulmonių dažnai vilkimas juodas drabužis. 

das, storu sluoksniu apneštas juodomis dulkėmis, sukrėtė 
patriarchą. Taklos akys buvo paraudusios, beveik išvirtusios 
iš akiduobių, o paakiuose kabojo didžiuliai juodi krešuliai. 

— Jūs verkėte? 

Takla linktelėjo. 

- Bet ką čia veikiate? Maniau, esate pakeliui į Šventosios 
Kotrynos vienuolyną, grįžtate prie savo darbų. 

Koptas virpėjo iš susijaudinimo ir, rodos, ieškojo dar li- 
kusių jėgų, kad galėtų prabilti. 

— Šventasis Tėve... - sumurmėjo, susmukęs prie jo kojų 
visas drebėdamas. - Tai buvo siaubinga... Siaubinga! 

— Kas siaubinga, mano sūnau? 

Dirbtinai lėtas pontifiko tonas novicijui įkvėpė ryžto. 
Akies krašteliu Morkus VIII apžvelgė savo palydą, ieško- 
damas jaunojo vienuolio elgesio paaiškinimo. Veltui. Niekas 
nė nemirktelėjo. 

— Kirilas... Tai Kirilas, - vėl sukūkčiojo Takla. 

— Kirilas? Tėvas Kirilas? Nesuprantu. Ką norite pasakyti? 

— Jis... - nurijo seilę. - Jis prieš porą valandų įėjo į biblio- 
teką... Paskui kilo gaisras. 

— Tėvas Kirilas vis dar viduje? Tai norėjote man pasakyti? 

Pontifikas giliai įkvėpė. 

— Sūnau, esate įsitikinęs tuo, ką man sakote? 

Takla, apsipylęs ašaromis, iš visų jėgų įsikibo į Šventojo 
Tėvo abito padurkus ir vėl sulinksėjo. 

Tą akimirką pasigirdo griausmingas traškesys. Palmių 
stogas iš antro aukšto krito žemyn kartu su sijomis, mėlynais 
langų pinučiais, mediniais raižiniais ir viršutine bibliotekos 
dalimi. Ugnis, kilusi tarp tų šimtamečių nendrių, sugriovė 
viską mažiau nei per pusvalandį, liko stovėti tik keturios 
sienos. 

— Pirmyn, broliai! —- pasigirdo vieno vienuolių, sudarančių 
savanorių gaisrininkų būrį, riaumojimas. — Negalime leisti 
ugniai plisti! 

Takla, išgąsdintas pragaro vizijos, delnais užsidengė vei- 
dą. Nė akimirkos neprisiminė, kad tarp žarijų turėjo būti 
rankraščiai, kuriuos rašė jo mokytojas versdamas Morkaus 
evangeliją. Patriarchą lydintys žmonės niekaip nepajėgė jo 
nuraminti. 

— Tai siaubinga tragedija, - tarė vienas seniausiųjų — kur- 
čias, beveik plikas vienuolis. 

— Tai nepataisomas praradimas. 

Beveik po valandos liepsnos buvo užbaigusios savo dar- 
bą. Su chirurgo tikslumu pilkomis ir rūkstančiomis dulkė- 
mis jos pavertė devynias didžiules lentynas, pilnas knygų 
ir senovinių rankraščių, taip pat seną ikonų kolekciją, nuo 
neatmenamų laikų su užsispyrimu rinktą Abu Sargos vie- 
nuolių. 

Kai paskutiniais kubilais vandens buvo atvėsintos žarijos, 
penki vienuoliai, apsivynioję kojas šlapiais skudurais, ėmėsi 
nervingai vartyti liekanas, ieškodami ko nors, ką dar būtų 
galima išgelbėti. 

— Ieškokite brolio Kirilo kūno! — iš apačios riktelėjo siel- 
vartaujantis Takla. - Jis turi būti ten! 

Savanoriai apžiūrėjo viską. Kartkartėmis kuris iš jų pra- 
dingdavo dūmų ir dulkių debesyje, nors pamažu visi suprato, 
kad paieškos bergždžios. Jų išvada buvo mažai guodžianti 
ir neatšaukiama: senojo boloniečio kūnas tikriausiai su- 
degė kaip sausos malkos ir virto dalimi chaotiškos pelenų 
marškos, dengiančios antro aukšto grindis. 

— Mirtis, verta išminčiaus... — ištarė paskutinis, išeidamas 
iš griuvėsių. 

— Negali būti! — paprieštaravo novicijus. —- Juk turėjo 
kas nors likti! Nors vienas kaulelis. Ieškokite kaukolės! Ko 
nors! 

Kadangi Takla nenusileido, pontifikui gailestingai leidus, 
vienuoliai dar kartą apieškojo pelenus: vien tik platus va- 
rinis žiedas, kurį nešiojo tėvas Kirilas, sublyksėjo šalia ap- 
svilusios Biblijos liekanų. Niekas nesitikėjo tokio radinio. 
Įvyniota į mėlynos gelumbės atraižą Biblija gulėjo po vario 
plokšte atversta ties Jono evangelijos puslapiu, kurio buvo 
nebeįmanoma perskaityti. Nuo karščio rašalas išskydo, to- 
dėl raidės buvo beveik neįskaitomos. Bet net didžiulėje 
rašalo dėmėje buvo galima įžiūrėti nuostabią auksiniu ap- 
vadu apvestą miniatiūrą, vaizduojančią ant laužo degantį 
apaštalą. Morkus nenorom įžvelgė ironiją. 

— Jokių Kirilo ženklų? 

— Ne. Bet radome dar kai ką, Šventasis Tėve... 

Vyriausiasis iš penkių vienuolių, virėjas Benjaminas, steng- 
damasis nuslėpti nuostabą, palinko prie pontifiko. Nežinojo, 
kaip Šventasis Tėvas priims naujieną, tad nusprendė pateik- 
ti ją greitai ir sausai, nepalikdamas laiko svarstymams. 

— Ant vienos iš išlikusių sienų radome užrašą. Sprendžiant 
iš vietos — O tai labai gerai matoma vieta - greičiausiai 
atsiradusį prieš pat gaisrą. 

— Kokį užrašą? — pilnas Morkaus veidas susitraukė kaip 
razina. 

— Tai Jono evangelijos ištrauka. Jei malonėsite, tuoj pat jums 
Ją parodysiu. 

Skudurais apvyniotomis kojomis Morkus VIII sunkiai 
užsiropštė pajuodusiais bibliotekos laiptais į antrą aukštą. 
Pajutusi garbingojo svečio svorį konstrukcija keistai sudeja- 
vo, bet atlaikė. Patriarchas, užjausdamas Taklą dėl mokytoją 

ištikusio likimo, leido jam užlipti kartu, jei kartais prireiktų 
stiprios jaunos rankos atsiremti. 

Nereikėjo ilgai ieškoti. Užrašas puikavosi ant vakarinės 
sienos, tiesiai priešais laiptų aikštelę. Nukritus daliai pertva- 
ros, buvo nubyrėjusi tik sakinio pradžia: 


Iš tiesų, iš tiesų sakau tau: jei kas neatgims iš aukštybės, 
negalės regėti Dievo karalystės. 


Didelės, kruopščiai išvedžiotos raudonos raidės buvo taip 
aiškiai matomos, tarsi šviestų iš vidaus. Frazė buvo parašyta 
koptų kalba, išlaikyta mišiolų ir senųjų, dabar jau dingusių, 
biblijų kaligrafija. Neliko abejonės, kad buvo rašoma labai 
atidžiai, netaupant laiko nei nešykštint kruopštumo. Linijos 
tiesios, užrašas - nepriekaištingas, citata... tobula. 

Pontifikas perskaitė porą kartų, tarsi tie žodžiai būtų 
galėję paaiškinti, kas įvyko. 

— Tai iš Jono, trečiasis skyrius, trečioji eilutė. 

Takla linktelėjo. 

— Tėvo Kirilo mėgstamiausia ištrauka. 

— Keista, - paprieštaravo Morkus, neatplėšdamas akių 
nuo sienos. - Maniau, jis labiausiai mėgo Morkaus evangeliją. 

— Ne, ne... Nieko panašaus. Ši ištrauka pasakoja apie fari- 
ziejaus Nikodemo ir mūsų Viešpaties susitikimą. Tėvas Ki- 
rilas, tesiilsi jis ramybėje, dažnai ją skaitydavo. 

— Gal žinote kodėl, Takla? 

— Ką gi... - sudvejojo vienuolis, - kartais sakydavo, kad 
per tą pokalbį Jėzus paaiškino fariziejui, jog jo gebėjimas 
daryti stebuklus kilo iš Šviesos. 

— Šviesos? 

— Tai metafora, Jūsų Šventenybe. 

Morkus VIII neatsakė. Ką tik aikštėje pasirodė lauk- 
tieji prancūzų patruliai. Maždaug dešimt ginkluotų vyrų 
su muškietomis ir durtuvais, vilkinčių mėlynais mundurais 
ir Bonaparto armijos culotte. Jų veidai anaiptol neatrodė 
draugiški. 

— Kas čia vyksta? - prasta arabų kalba paklausė iš pažiūros 
grupės vadas. 
kako Morkaus mosto, kad jo ištikimasis Teodoras žengtų 
žingsnį kapitono link ir pasistengtų paaiškinti padėtį. Tokio- 
je įtemptoje situacijoje, kokioje buvo atsidūrusi okupacinė 
armija, verčiau neprieštarauti. 

Kareivis tik iš dalies suprato, ką jam aiškino Teodoras, 
kad ir kaip atidžiai klausėsi to garbaus amžiaus, bet žvalaus 
senuko. Gestais ir pusiau prancūzų, pusiau arabų kalba 
išsiaiškino, kad jų dėmesį patraukęs gaisras yra atsitiktinis ir 
neturi nieko bendra su visa virtine mameliukų pasipriešinimo 
būrių mieste surengtų išpuolių. Taip pat suprato, jog pasta- 
tas priklausė patiems koptams ir šie prisiima atsakomybę, 
kad gaisras neišplistų į kitus pastatus. 

Galiausiai kapitonas patenkintas uždavė klausimą, kuris 
išmušė iš vėžių senąjį vienuolį: 

— Juk aukų nėra, ar ne? 

Kariuomenės stovykla Azbekijoje buvo netoli Abu Sargos. 
Vos prieš tris mėnesius pačių prancūzų pastatytame pa- 
ryžietiško stiliaus pastate buvo įkurdinti už miesto saugumą 
atsakingi daliniai. Taisyklingos kvadrato formos statinys 
turėjo erdvų vidinį kiemą, tad čia tilpo ne tik kariai, bet ir 
kupranugariai, arkliai, patrankos, daug kitos amunicijos, 
kad išmušus kritiškai valandai būtų galima duoti atkirtį. 

Keli kareiviai palydėjo Taklą ir Teodorą į antrą aukštą. 
Vienuolius pasiuntė Morkus VIII, nusprendęs, kad pirma- 
sis galėtų pateikti naudingos informacijos apie tėvą Kirilą, o 
antrasis padės novicijui atsilaikyti ir nepalūžti, jei, kaip buvo 
baiminamasi, klausinėjamas jis pernelyg susijaudintų. Dėl 
diplomatinės patirties sunkiais turkų priespaudos laikais 
ir pagrindinių prancūzų kalbos žinių, kurias įgijo bendrau- 
damas su jūrininkais, kai ieškojo bažnyčių Aleksandrijoje, 
Teodoras mokės išlikti tvirtas. 

Koridoriuje nedažytomis sienomis ant medinio suolo 
tylėdami abu prasėdėjo kone dvi valandas. Čia nesiliovė 
judėjimas. Uniformuoti vyrai susirūpinusiais veidais išeida- 
vo iš aplinkinių kabinetų. Visi nešėsi laku antspauduotus vo- 
kus ir atrodė nusiteikę kuo greičiau vykdyti gautus įsakymus, 
kad ir kokie jie būtų. Koptams buvo sunku suprasti, ką ten 
veikė visi tie vyrai ir ar toks sujudimas buvo įprastas dalykas. 


146 JAVIER SIERRA 8 EGIPTIETIŠKOJI NAPOLEONO PASLAPTIS 


Galiausiai prisiminė ir juos. Karininkas, prisistatęs leitenan- 
tu Fransua Diumonu, pakvietė užeiti į vieną iš kabinetų. 

Patalpoje buvo tik keletas baldų; tarp geltonų sienų 
stovėjo paskubomis iš pastolių lentų sukaltas stalas, dvi 
kėdės, o ant sienos puikavosi prismeigta trispalvė vėliava. 
Visko lygiai tiek, kad įvarytų baimės. 

Šviesiaplaukis, dailiai susišukavęs, rausva oda karininkas 
savo nepriekaištingomis manieromis padarė novicijui įspū- 
dį. Tiesą sakant, jis nesitikėjo tokio mandagaus sutikimo. 
Karininkas kalbėjo graikiškai ir šiek tiek arabiškai. Pasiūlė 
jiems karštos mėtų arbatos - gėrimas grąžino vienuoliams 
jėgas- ir prisipažino, kad jo motina kilusi iš Atėnų, o šeimoje 
buvo pora stačiatikių šventikų, kurie, kaip būdinga šiam 
tikėjimui, buvo vedę ir susilaukę gausių palikuonių. Paskui, 
ypač taktiškai išlaukęs tinkamiausio momento, apklausė 
jaunąjį Taklą. 

— Ką gi, broli, - tarė imdamas popieriaus lapą ir plunks- 
ną, - turime atlikti keletą būtinų formalumų... Kuo vardu 
dingusysis'? 

— Kirilas Bolonietis. 

— Amžius? 

— Septyniasdešimt vieni. 

— Užsiėmimas? 

— Vertėjas. 

— Norėčiau iš jūsų išgirsti kuo išsamesnį jo apibūdinimą. 
Tai svarbu protokolui ir vėlesniems tyrimams. 

Taklos skrandis susitraukė. Tai, kad jo mokytojas toks 
svarbus ir kad bylos tyrimas priklausys nuo to, kaip jis bus 
aprašytas policijos dokumente, jam sukėlė keistą apmaudą. 

— Paklausykite: nors jis buvo labai senas, niekas to nepa- 
sakytų. Buvo plikas ir beveik nematė viena akimi, bet nie- 

kas iš kasdien su juo bendravusiųjų nebūtų pastebėjęs, kad 
jis vienaakis. Jo akys buvo didelės ir nepraleisdavo nė ma- 
žiausios smulkmenos, jei kas nors vykdavo šalia. 

— Kokio jis buvo ūgio? 

— Maždaug mano ūgio, neišsiskyrė iš kitų mūsų bend- 
ruomenės vienuolių, bet buvo truputėlį susimetęs į kuprą. 

— Odos spalva? 

— Balta. 

— Plaukų spalva? 

— Irgi balta. Na, plaukų jam nedaug buvo likę... - Koptas 
pradėjo nekantrauti. Jo tardytojas jau buvo prirašęs pusant- 
ro puslapio. 

— Gyvenate mieste? 

— Ne. 

— Tuomet kur? 

— Esame Šventosios Kotrynos vienuolyno Sinajuje vie- 
nuoliai. Na, - patylėjo, žiūrėdamas į atidžiai jo besiklausantį 
Teodorą, - turiu omeny tik tėvą Kirilą ir save. 

— O ką veikėte mieste? 

— Atvykome į Kairą mūsų vyresnybės kvietimu. 

— Taip, popiežiaus Morkaus, žinau... - užsirašė. 

— Taip. 

— O dabar pasakykite man, broli, ar esate tikras, kad 
paskutinį kartą Kirilą Bolonietį matėte būtent tame pastate, 
kuris šįryt sudegė? 

Takla linktelėjo. 

— Ar esate anksčiau buvęs bibliotekoje? 

— Ne. Tai buvo pirmas kartas. 

— Tuomet, galbūt galėjo nutikti taip, kad Kirilas Bolonie- 
tis išėjo iš pastato pro šonines duris? 

— O ar yra dar vienos durys, pone? 

Karininkas klastingai šyptelėjo. 

— Tiesą sakant, ne. 

— Tuomet nesuprantu, ką norite pasakyti. 

— Tai paprasta. Negalime patvirtinti Kirilo Boloniečio 
mirties, kol nerastas jo lavonas. O nelaimės vietoje kol kas 
jo neradome. 

— Ką norite tuo pasakyti? 

— Greičiausiai tėvas Kirilas padegė pastatą, kad galėtų 
pabėgti. Jūs minėjote, jis buvo vertėjas. Kokius veikalus jis 
vertė? 

— Religinius. Nieko tokio, dėl ko turėtų bėgti. Bet kaip jūs 
galite galvoti, kad?.. 

Leitenantas susiraukė, bet laikėsi savo: 

— Jūs neatsakėte į mano klausimą. 

Teodoras tėvišku mostu ištiesė kairę ranką link Taklos 
abito: 

— Atsakykite jam, broli Takla, - tarė. - Tik nuosekliai išna- 
grinėta tiesa padės suprasti, kas nutiko mūsų didžiai gerbia- 
mam Kirilui. 

Jaunasis koptas patriarcho padėjėjo Žodžiuose pajuto 
susidomėjimą, kurio anksčiau nepastebėjo. Jo ledinėse aky- 
se dabar buvo matyti tikras susirūpinimas dingusiuoju. 

— Gerai... — sutiko, vėl žvelgdamas į prancūzų karinin- 
ką. - Tėvas Kirilas kaip tik vertė vieną labai slaptą tekstą. Ja- 
me pranašaujamas naujas Laikas, ateisiantis Egiptui. Tai buvo 
pranašiškas, labai senas ir mūsų Bažnyčiai šventas tekstas. 

— Koks Laikas"? 

— Tiesą sakant, reikėtų sakyti jau ateinantis Laikas. Isto- 
rinis momentas, pasikartojantis kas tam tikrą laiko tarpą. 
Tikima, kad jam atėjus tikintiesiems bus atskleistos didžios 


paslaptys. 

Leitenantas karštligiškai visa tai užsirašė savo protokole. 

— Ir jūs manote, kad šito atskleidimas gali paaiškinti tai, 
kas nutiko? 

— Galbūt kas nors buvo suinteresuotas, kad tai niekuo- 
met neįvyktų, - įsiterpė tėvas Teodoras. - Vienas mūsų Baž- 
nyčios priešų, trokštantis atimti iš mūsų tą šventą ir labai 
svarbų tekstą. 

— Ar tėvas Kirilas buvo žmogus, kuriuo jūsų Bažnyčia 
visiškai pasitikėjo? 

Takla vėl sudvejojo. 

— Ką turite omeny? 

— Štai ką: jei tėvas Kirilas dirbo su tokiu svarbiu doku- 
mentu, galbūt apie tai prasitarė, kam nederėjo, ir neapdai- 
rumas tapo priverstinio dingimo priežastimi. 

— Jį nužudė, karininke. Brolį Kirilą nužudė. 

— Esate tuo tikras? 

Išgirdęs šį klausimą vienuolis galutinai neteko kant- 
rybės. Tarsi jo viduje būtų įtaisyta kokia spyruoklė, jaunasis 
Takla pašoko, atsirėmė rankomis į stalą ir įsmeigė akis į ka- 
rininką. 

— O dabar jūs man atsakykite, - tarė žvelgdamas parau- 
dusiomis akimis. - Nuo kada prancūzai rūpinasi dingusiais 
koptų vienuoliais? Iš kur šis netikėtas ir staigus susidomėji- 
mas mūsų reikalais, kai net jūsų armija nesugebėjo garan- 
tuoti mūsų bažnyčių ir vienuolynų saugumo? 

Diumonas pažvelgė per akinių, kuriuos ką tik buvo už- 
sidėjęs, viršų. Tokiai reakcijai jis nebuvo pasirengęs. Labai 
neįprasta, kad taikus vienuolis staiga suliepsnotų tokia ne- 
apykanta. 

Nepakitusia veido išraiška atsakė: 

— Galbūt nežinote, kad miestas jau mėnesį kenčia bjau- 

rius išpuolius. Nekaltinu jūsų, kad to nežinote, nes čia ne- 
gyvenate, bet mūsų pareiga — ištirti kiekvieną gaisrą, kiek- 
vieną mirtį ir kiekvieną dingimą mieste ir rasti už tai atsa- 
kingus asmenis... Tai taikoma ir miesto daliai, pavaldžiai 
koptų Bažnyčiai. Ar supratote, broli? 

Jaunasis vienuolis atatupstas atsisėdo ant kėdės, o kari- 
ninkas užbaigė savo ginamąją kalbą: 

— Neatmetama net galimybė, kad jį pagrobė, norėdami 
gauti išpirką iš patriarcho skrynios. Šiomis dienomis mieste 
priviso pernelyg daug nekontroliuojamų religinių fanatikų. 

Staiga Takla kai ką prisiminė: 

— Ar tie išpuoliai susiję su šnipais, kaip manoma, šiuo 
metu esančiais Kaire? 

— Nieko sau! - krenkštelėjo leitenantas Diumonas. - Iš 
kur apie tai žinote, broli? 

— Nuo vakar vakaro priemiesčiuose apie nieką kita ne- 
kalbama. Net sklido gandai, kad juos pagavo Citadelėje. Aš 
apie tai girdėjau kalbant prieskonių turguje. Bet pasakyki- 
te - tai mameliukai? O gal anglai? 

Kopto smalsumas antrą kartą nustebino leitenantą. 

— Negaliu atsakyti į šį klausimą, kaip ir į visus kitus, nes 
žinia, kad juos pagavome, nėra teisinga. Mes jų tebeieš- 
kome. Težinome, kad į Kairą atvyko rytinės dykumos gy- 
ventojai, apsistojo poroje užeigos namų, auksu sumokėjo 
už paslaugas ir aplankę miesto centrą patraukė link Helio- 
polio. 

— Arjie... pavojingi? 

— Visi šnipai tam tikra prasme pavojingi. Nors šie, atrodo, 
keliauja beginkliai. 

- Ir ką ketinate daryti, jei juos pagausite? 

— Nuvesti tiesiai pas generolą Bonapartą. Visi įsakymai 

jų ieškoti ir suimti gauti iš jo, ir jis labai suinteresuotas, kad 
pagautume juos gyvus. 

— Gal žinote, ar jie musulmonai? 

Leitenantas Diumonas sukluso. 

— Aš ir taip atskleidžiau jums per daug smulkmenų, - at- 
kirto sausai. — Jei žinote bent kokį pėdsaką, padėsiantį tei- 
singumui pagauti bėglius, jūsų pareiga mums jį nurodyti. 

— Ne, ne. Visiškai nieko. Gaisras sunaikino viską, išskyrus... 

— Išskyrus? 

Leitenanto vyzdžiai susitraukė. 

— Išskyrus beveik sudegusią Bibliją, tėvo Kirilo žiedą ir 
mėlynos gelumbės atraižą, į kurią buvo suvynioti abu daiktai. 

— Sakote, mėlynos gelumbės atraiža? 

Diumono akys išsiplėtė. 

— Taip... Negi jus domina tokia smulkmena? 

— Ką gi, iki šiol težinome vieną detalę apie ieškomus 
žmones - jie dėvi mėlynas kufijas, - prisipažino Diumonas. 

— Ir tai jums atrodo labai keistas sutapimas, ar ne? 

Leitenantas tylomis stebėjo jaunuolį ir jo garbųjį paly- 
dovą, nežinodamas, ką atsakyti. 


15 


Giza 


Iš naujo išgyvenus tą gėrimo epizodą, korsikietį staiga nukrėtė 
šiurpas. Kaip nepasisekė. Jau buvo tai beveik užmiršęs. 

Staiga atmintyje atgijo bjaurus jausmas, tarsi jo skrandis 
būtų įsuktas į verpetą. Žvilgsnis apsiblausė, sąmonė pritemo 
ir jį visą užvaldė siaubinga, galinga bei nenugalima jėga. Var- 
gana Nazareto lūšnelė, kurioje valandų valandas šnekučia- 
vosi su beduinais, staiga virto nenusakomų spalvų ir formų 
žaizdru. 

Be gailesčio susukęs skrandį, gėralas pradėjo veikti. Išsekin- 
tas pastangų išsilaikyti ant kojų, Bonapartas susmuko ne- 
galėdamas ištarti nė žodžio. Jei jį apnuodijo, - pagalvojo pasku- 
tinę šviesios sąmonės akimirką, - nuodai netruks jį nužudyti. 
Jei ne, tuomet tai reiškia, kad imamas yra kilnus žmogus ir juo 
galima pasitikėti... Bet ką norėjo pasakyti beduinas, žadėda- 
mas, kad jis pasvers savo sielą ant „Maat svarstyklių“? 

Negailestingas spazmas jam visiškai aptemdė sąmonę. Jo 
protas, tarsi išsviestas į tuos jį supančius įvairiaspalvius ža- 
bangus, didžiuliu greičiu lėkė link giliausių prisiminimų. 

Keista: tam tikra prasme išgerto skysčio poveikis nelabai 
skyrėsi nuo to, kas su juo darėsi dabar, Didžiosios piramidės 
viduje. Napoleonas, vis dar kiek ilgas išsitiesęs granito sarko- 
fage, atitinkančiame jo ūgį, šyptelėjo iš likimo pokštų. Jautėsi, 
tarsi jo mintys būtų virtusios viena iš tų rusiškų poliruotų 

lėlyčių vienodais veidais, bet skirtingų dydžių, kuo puikiausiai 
telpančių viena į kitą. 

Kaip ir jos, prisiminimai gimė vienas iš kito ir kaprizingai 
vedė jo mintis nuo vėlesnio prisiminimo prie daug ankstesnio. 
Dabar jo nesuvaldomos mintys lėkė tiesiai link vieno tauraus 
epizodo, nutikusio jam prieš keletą metų ir visiškai ištrinto iš 
atminties. 

— Kokie keisti kerai, - sumurmėjo iš dalies vien dėl to, kad 
sužinotų, ar vis dar yra gyvas. - Štai taip šioje vietoje ištuština- 
ma siela... 

Piramidė ir gėralas, - nusprendė korsikietis, - greičiausiai 
yra tam tikri „prisiminimų gamintojai“. 

Šiaip ar taip, pusiau sąmoningos būsenos Bonapartas vėl 
galėjo matyti, kaip tada, kai Nazareto lūšnelė, vieną akimirką 
virtusi vaivorykšte, ėmė tamsėti ir tapo nesvetinga kaip Chu- 
fu Horizonto širdis. Dabar niekas negalėjo sukliudyti gėrimui 
nunešti jį į vieną dieną prieš trejus metus, priversti jį „grįžti“ į 
Paryžių. 

Buvo praėję lygiai treji metai. Nė dienos daugiau. 

Pirmiausia šviesos pliūpsnis, panašus į tą, kurį regime iš- 
šovus patrankai, o vėliau vienos Paryžiaus gatvės tamsūs var- 
tai. Korsikietis puikiai žinojo adresą: 13 rue de VEstrapade. 
Buvo 1795 metų rugpjūčio 12-oji. Ar tas „vaiduoklis“ sugrįžo 
atsitiktinai? Tik dėl paprasčiausios jo proto užgaidos? 


Paryžius, III dekada, termidoro guintidi. 
III metai 


Bonapartas - artilerijos brigados generolas, laukiantis pa- 
skyrimo, nusprendė pasišaipyti iš ateities, kaip daugelį 

kartų matė darant savo šeimą gimtajame Ajače. Ir ką jis 
praras? Svarbiausia, reikėjo elgtis atsargiai, kad jo spren- 
dimas liktų kuo griežčiausioje paslaptyje. Jis turėjo dėl ko 
nerimauti. 

Karo akademijos kursantai, jo mokslo draugai, jau kuris 
laikas į jį žiūrėjo įtariai. Jis neturtingas, visi jį laiko Ro- 
bespjero idėjų gynėju ir dėl to kiekvienas taip ir ieško pro- 
gos jam įgelti. Bet visų pirma neapkenčia jo dėl gabumų, 
sąžiningumo ir gerų įvertinimų. Esant tokiai padėčiai jam 
visai nenaudinga duoti naujo peno savo „priešams“. 

Tie 1795-ųjų pavasario ir vasaros mėnesiai buvo patys 
sunkiausi jo karjeroje. Beveik be poilsio naktimis dirba 
žemėlapių sudarinėtoju, rengia neįmanomas kampanijas 
prieš Italiją ir Turkiją, o dienomis stengiasi atrodyti pail- 
sėjęs ir nuslėpti pašlijusią sveikatą bei migrenos priepuo- 
lius. Kokios ateities gali tikėtis dvidešimt penkerių metų 
generolas be tarnybos, kaip ir daugelis kitų, nustumtas į šalį 
grupelės nukaršusių, klasinių pažiūrų besilaikančių kari- 
nių šulų? 

Jį kankina abejonės. 

Tą kaitrų rugpjūčio rytą, nusprendęs išsiaiškinti savo 
ateitį, linksmesnis nei paprastai, išėjo iš kambarėlio „Patrio- 
tų“ viešbutyje Sen Rošo gatvėje. Sparčiu žingsniu patrau- 
kė į aukštutinį Paryžių, tarsi privalėtų atlikti kokį svarbų 
reikalą. 

Stabtelėjęs korsikietis nekantriai pasirausė po mėlyno 
munduro kišenes. Truputėlį panaršęs, apčiuopė susiglamžiusį 
skelbimo lapelį, vakar vakare patraukusį jo dėmesį. 

Uždusęs perskaitė jį nežinia kelintą kartą: 

Bonaventūras Gijonas. 

Dangiškosios matematikos profesorius. 

Patikimai konsultuoja dėl visko, kas tik gali dominti, dėl 
laimingos ar nelaimingos Paryžiaus piliečių ateities. Nu- 
sako tėvynės laimėjimus ateityje. Merginas įspėja apie su- 
vedžiotojus ir išpranašauja, koks bus būsimasis sutuoktinis. 
Tėvams atskleidžia, kokia karjera sėkmingiausia jų sūnums, 
kad jie pelnytų turtus ir šlovę. Už šias patriotines pranašys- 
tes imamas ne didesnis, nei siūlo pats klientas, mokestis ir 
tik tuo atveju, jei įrodomas sugebėjimas nuspėti Ateitį pa- 
gal labai tiksliai nupasakotus Praeities įvykius. 

Konsultacijos teikiamos nuo saulėtekio iki saulėlydžio. 


Tai buvo kaip tik tai, ko jam reikėjo. Sumanus ir nebran- 
giai imantis astrologas, galintis jį nukreipti teisingu keliu. 

Tarsi norėdamas duoti sau paskutinę galimybę prieš 
žengdamas pirmyn, Napoleonas dar kartą perskaitė raštelį 
ir pasitikslino adresą. Nubeėgęs rašalas, nes lapelis buvo per- 
sisunkęs prakaitu kaip ir jo marškiniai, nepaliko abejonių: 
tas pats pastatas ant Šv. Genovevos kalvos už Paryžiaus Pan- 
teono. 

Durys, pažymėtos 13 numeriu, buvo užstumtos nučiu- 
pinėta, suvarpyta ąžuoline velke ir korsikietis lengvai ją 
atšovė. Tai, kojis ieškojo, buvo vestibiulio gale, ten prasidėjo 
ilgiausi laiptai, pereinantys į kitus, mažesnius, vedančius į 
karvelidę, su surūdijusiais ir dejuojančiais turėklais. Vir- 
šuje, šeštame aukšte, nepažymėtame ant pašto dėžučių apa- 
čioje, perskaitė profesoriaus Gijono pavardę, užrašytą ant 
pajuodusios vario lentelės. 

— Užeikite, užeikite, — suniurzgė balsas anapus durų. 

Akivaizdu, kad bus išgirdęs jį lipant laiptais. - Šiandien už 
pažiūrėjimą nereikia mokėti... 

„Dangiškosios matematikos profesorius“ tūnojo už kny- 
gomis ir suglamžytais žvaigždėlapiais apversto stalo. Žvaigž- 
dynų brėžiniai, sudėtingi traktatai, laipsnių katalogai ir pus- 
tuzinis sudegusių žvakigalių buvo nukloję šimtametes jo 
rašomojo stalo lentas. Gijonas kariška mina visa tai valdė. 
Apskrito, raukšlių raukšlelių išvagoto veido, plikas, dėmėta 
oda, astrologas pakėlė galvą, norėdamas pasižiūrėti į naująjį 
lankytoją. 

— Užeikite, karininke. Nebijokite, - nusišypsojo parody- 
damas pageltusius dantis. - Įsitaisykite, kur galite, tuojau jus 
priimsiu. 

Napoleonas padarė kaip lieptas. 

— Jau žinau, ką galvojate, - subambėjo senis. - „Vargšas 
pamišėlis! Visai pametė galvą, užsidaręs šioje kaitrioje kaip 
krosnis palėpėje!“ 

Korsikietis vis dar nepravėrė burnos. 

— Žinau, žinau... Metalo plokštės, kuriomis apdengtas 
stogas, labai naudingos Žiemą, šildo šį užkaborį, bet vasarą 
virsta negailestingu priešu. 

— Atleiskite, pone, bet ar jūs esate profesorius Gijonas? 

Klausimas nutraukė senio niurnėjimą, ir jis išdidžiai at- 
sitiesė kėdėje. 

— O kas gi daugiau, jaunuoli? Nors dabar būtų sunku 
patikėti, nes matote mane vargšą lyg bažnyčios pelė, bet ne- 
tolimais laikais buvau turtingas ir gerbiamas. Jūs, ko gera, iš 
tų, kurie dar nežino, kad patekau į Liudviko XVI nemalonę, 
nes išpranašavau, jog savo karaliavimo dienas jis baigs be 
galvos... 

— Aš ne... 

— Ir kaip matote, - bėrė kaip žirnius, - Jo Didenybė ma- 
ne nubaudė, nes jį įspėjau. Blogiausia, kad tie, kas nukir- 
to jam galvą, atstūmė mane kaip niežais apėjusį šunį, nes 
neišpranašavau, jog po monarcho nukirsdinimo juos aplan- 
kys sėkmė. 

— Tokia yra politika, mesjė. 

Bonaventūras Gijonas liovėsi nervingai kilnojęs popie- 
rius ant stalo ir šaltai žvilgtelėjo į lankytoją. 

— Jūs politikas? - krenkštelėjo. - Koks, sakėte, jūsų vardas? 

— Dar nesakiau. 

— Ponas?.. 

— Bonapartas, — atsakė korsikietis. - Napoleonas Bona- 
partas. Ir nesu politikas. Aš generolas. 

Astrologas nukreipė akis į šalį, tarsi mintyse kažką skai- 
čiuotų. Iš tiesų priekaištavo sau dėl žioplumo: neatkreipė 
reikiamo dėmesio į švarutėlę kliento uniformą. 

— Bona-parte, — išsiblaškęs lėtai išskiemenavo. - Napoleo 
Bona-parte... Jums nėra ko jaudintis dėl ateities, mano jau- 
nasis generole! Jūsų likimas jau nulemtas ir labai gerai nu- 
lemtas. Beveik taip pat aiškiai kaip ir Liudviko XVI. Beje, 
ar žinojote, kad taro kortų XVI paslaptis taip ir vadinasi — 
„bokštas be viršūnės“? Argi jums tai neatrodo ironiška? 

Išsišiepęs iki ausų, beveik klastingai, Gijonas nelaukė at- 
sakymo. Nekreipdamas dėmesio į nustebusį kario žvilgsnį, 
ėmėsi profesionaliai šifruoti kliento ateitį pagal jo vardą. 
Mažyčiu kreidos gabalėliu užrašė jį ant rašomosios lentelės. 

— Matote? Jūsų vardą galima išskaidyti į beveik tobulą 
lotynišką frazę, — tarė regimai pagyvėjęs. — Napoleo bona 
parte fruitur, „Napoleonas pasiima gerąją dalį“, „liūto dalį“. 
Ar jūsų Zodiako ženklas ne Liūtas? 

Korsikietis linksmas pasiglostė smakrą. 

— Tikrai taip. Mano gimtadienis už trijų dienų. 

— Nuostabu! Kada jūs gimėte? Kelintais metais? Ir pa- 
mirškite revoliucines taisykles — pasakykite gimimo datą 
pagal Grigaliaus kalendorių. - Gijonas vėl plačiai išsišiepė. 

— Gimiau 1769 metais Ajače, Korsikoje. 

— Italas. 

— Tais pačiais metais salą perėmė prancūzai, - pataisė Bo- 
napartas. 

— AK, taip! Mes ją užgrobėme, tiesa? 

Korsikietis neatsakė. Bet Gijonas ir nelaukė atsakymo. 
Įsmeigęs žvilgsnį į popierių šūsnį, išmargintą sužymėtomis 
logaritminėmis lentelėmis, astrologas paskendo apmąsty- 
muose ir porą minučių išbuvo užčiaupęs burną. Jis zujo iš 
vienos stalo pusės į kitą, tarsi būtų kamuojamas manijos, 
kurią stengtųsi nuslėpti. Šnopavo. Daugybę kartų valėsi 
kaktą neaiškios spalvos nosine ir kartkartėmis dūsavo. 

— Tik pagalvokite, - sušuko pagaliau, įrėmęs smilių į as- 
tronominio kalendoriaus puslapį. - Ką gi čia turime? Lygiai 
septynios dienos prieš jūsų gimimą kometa kirto Europą 
nuo Paryžiaus iki Kadiso ir dingo virš Tenerifės. 

Ir mįslingu tonu pridūrė: 

— O tai jau labai įdomu... Didžiulė ir labai šviesi kometa 
pasirodė Avino žvaigždyno pakraštyje. Be abejonės, tai la- 
bai geras ženklas. 

— Ženklas? O ką jis reiškia? 

— Maldauju, būkite kantrus, - sušnibždėjo „profesorius“. — 
Astrologija yra sudėtingas mokslas, čia reikia skaičiavimų, o 
šiems savo ruožtu - laiko. Nepaisant to, jau dabar galiu pa- 
sakyti, kad jūsų gimimo diena, rugpjūčio 15-oji, Tebų kalen- 
doriuje atitinka 23-iąjį Liūto laipsnį, taigi jūs turite didžiules 
karjeros ir turtų galimybes. „Karališkoji žvaigždė“ rodo, 

kad esate nuotykių ieškotojas ir garbėtroška. Sukaupsite 
milžiniškus turtus... 

— Neliaupsinkite manęs be reikalo, man to nereikia. Ti- 
kėjausi didesnio konkretumo iš jūsų mokslo, profesoriau 
Gijonai. 

— Neliaupsinu jūsų be reikalo, generole! Žvaigždės ir jūsų 
krikšto vardas rodo, kad turite liūto jėgą. 

Su matlankiu ir liniuote, nepaleisdamas iš akių lentelių su 
1769 metų astronominiais ženklais, Bonaventūras Gijonas 
ryžtingai nubraižė Napoleono gimimo dienos horoskopą. 
Aplink taisyklingą trikampį buvo išsidėsčiusios mažesnės 
figūros, virstančios tiesių ir kampų raizgalyne, kuri keletą 
kartų privertė „profesorių“ iš netikėtumo kilstelėti antakius. 

— Ar tikrai žinote, kad gimėte vidurdienį? — paklausė ne- 
pakeldamas akių nuo rašomojo stalo. - Ir kad tikrai tai buvo 
rugpjūčio 15-oji? 

Korsikietis šiek tiek nenoriai linktelėjo patvirtindamas 
abu klausimus. Buvo pradėjęs abejoti, kad iš tos maišalynės 
išnirs kas nors, kas paaiškins jo ateitį. 

— Jūs esate Liūtas, kylantis į Skorpioną. Mėnulis jums 
gimstant buvo Ožiaragio ženkle, sudarė opoziciją Saturnui, 
Marsas labai geroje pozicijoje - tiksliai Mergelės ženkle. Jūs 
būsite puikus karys, mesjė Bonapartai! 

— Gerai... Kas dar? 

— Ką gi... - patylėjo. - Nelaikykite to liaupse, bet Neptūno 
ir Marso sąjunga jūsų horoskope rodo jus esant genialų. Tik 
privalote saugotis savo polinkio į fatalizmą. Mėnulio ir Sa- 
turno opozicija rodo, kad tai jūsų asmenybės silpnoji vieta. 

— Tęskite. 

Napoleonas pakerėtas, bet su tam tikru nepasitikėjimu 
tyrinėjo savo gimimo dienos horoskopą. Jei tai, ką sakė 


Napoleono gimimo dienos horoskopas 

„profesorius“, buvo tiesa, tas popieriaus lapas buvo tarsi 
matematinis jo sielos portretas. Tikras jo praeities, dabar- 
ties ir neaiškios ateities atvaizdas. 

Kuo daugiau skaičiavimų atliko Gijonas, kuris nustebęs 
šnibždėjo jų rezultatus, tuo labiau silpo jo pakilus tonas. 
Tai horoskopas itin veiklios asmenybės, kuriai domėjimasis 
okultiniais mokslais pravers siekiant galios — tai rodė kylan- 
tis Jupiteris, sukandęs dantis paaiškino Gijonas. Taip pat tai 
asmuo, paženklintas saulės įtaka. Gimimo momentu pie- 
tuose buvusi saulė suteikė korsikiečiui džiunglių karaliaus 
magnetizmo ir jėgos, nors dialogo mene dideliu iškalbingu- 
mu jis nepasižymėjo. Buvo keista: nors žvaigždės Bonapar- 
tui nepranašavo nieko bloga, „profesoriaus“ entuziazmas po 
truputį blėso. 

— Matote ką nors, kas jums nepatinka, profesoriau Gi- 
jonai? 

— Ne, ne, - kostelėjo šis. - Tik neteko regėti tokio palan- 
kaus horoskopo nuo pat... 

Senis nebaigė sakinio. Šnekusis astrologas nusisukęs į 
kitą pusę susilaikė nuo komentaro. Napoleonas suprato, 
kad kažkas negerai. 

Netaręs nė žodžio, Gijonas patraukė link ant rytinės pa- 
lėpės sienos pritvirtintos lentynos, prikrautos mėgintuvėlių, 
žibalinių lempų, grūstuvėlių ir stiklinių indelių su džiovin- 
tomis žolelėmis. Tarsi staiga jam būtų prisireikę kažko svar- 
baus. 

— Nuo kada, pone? 

Korsikiečio klausimas jį privertė stabtelėti. 

— Nuo tų laikų, kai buvau prioru Trapos abatijoje, ge- 
nerole. 

— Jūs buvote dvasininkas? - nustebo Napoleonas. - Jūs? 


162 JAVIER SIERRA B EGIPTIETIŠKOJI NAPOLEONO PASLAPTIS 


— Taip, - patvirtino Gijonas. - Bet nesu linkęs apie tai 
kalbėtis su klientais. 

— Bet sprendžiant iš to, ką man pasakėte, aš nesu papras- 
tas klientas. Galite manimi pasitikėti. Man nesvarbi jūsų, 
kaip dvasininko, praeitis, jei jus apskųsčiau, visa akademi- 
ja sužinotų, kad buvau konsultuotis pas šarlataną, o tai, 
patikėkite, nė kiek nebūtų naudinga mano karjerai. 

Nors nelabai patikliai, „profesorius“, atrodo, sutiko su 
argumentais. 

— Gerai, generole. Aš jums paaiškinsiu, nors abejoju, kad 
jus domina mano motyvai. | 

— Surizikuosiu. Tėra mažai dalykų, kurie manęs nedo- 
mintų. 

— Ką gi, tai jūsų sprendimas, — nusišypsojo Gijonas. — 
Išmokau astrologijos paslapčių iš Lanji abatijos biblioteki- 
ninkų, kurie mane taip pat supažindino su taro kortomis 
ir kabala. Šiems okultiniams mokymams paskyriau tiek 
daug metų, kad Liudviko XV laikais monsinjoras Roanas 
paprašė manęs persikelti į dvarą ir tapti karaliaus asmeni- 
niu dangiškuoju matematiku. 

— Koks gražus eufemizmas. 

— Ne gražesnis nei mūsų naująją valdžią vadinti Visuo- 
menės gelbėjimo komitetu. 

Bonapartas įvertino buvusio vienuolio ironiją. 

— Prašom tęsti. 

— Būtent dvare aš ir pamačiau horoskopą, identišką jū- 
siškiam. Sudariau jį tokiam grafui Sen Žermenui, kuris tais 
laikais gyrėsi gyvenąs daugiau nei du šimtus metų ir ku- 
riuo Žavėjosi pusė dvariškių. 

— Du šimtai metų! Juokdarys. 

— Aš irgi taip maniau, generole. Bet Jo Didenybės pa- 

tikėtinis kunigaikštis Šuazelis įsakė savo šnipams kuo dau- 
giau sužinoti apie patrauklųjį vyrą, kuris tų 1765 metų rudens 
pobūviuose tiesiog apžavėjo aukštuomenės damas. Niekas 
niekuomet nenustatė jo gimimo vietos, neaptiko jokių duo- 
menų apie jo protėvius nei sužinojo, iš kur jis turi išteklių 
vieną dieną būti Paryžiuje, kitą - Amsterdame, o kitą savai- 
tę — Londone. Atrodė, kad jis nukrito iš dangaus! 

— Galbūt jis buvo šnipas, mesjė? 

— Tokiu atveju labai jau neatsargus šnipas, generole, — 
pastebėjo Gijonas. - Rengėsi labai prašmatniai, niekas jo 
nematė valgant ir jis griežtai atsisakydavo rengti pobūvius 
savo namuose. O didžiausią įtarimą kunigaikščiui Šuaze- 
liui — jis išliko nepatiklus iki pat mirties prieš dešimt metų - 
sukėlė tai, kad Sen Žermenui pavyko pelnyti karaliaus pa- 
lankumą dėl ypatingų gebėjimų, kuriuos būtų galima pava- 
dinti... tamsiais. 

— Tamsiais? — pakartojo Bonapartas. - Norite pasakyti — 
magija? 

— Spręskite pats: kartą Liudvikas XV davė jam deimantą, 
kurio vidų bjaurojo dėmė. „Ar galite panaikinti dėmę, 
kad už jį gaučiau keturis tūkstančius frankų?“ — metė jam 
iššūkį. Sen Žermenas nusinešė deimantą į namus ir po ko- 
kio mėnesio nepriekaištingai švarų grąžino Jo Didenybei. 
Pasvėrę ir įkainoję pamatė, kad brangakmenis neteko tik 
keleto miligramų svorio. Be abejonės, alchemija. 

— Sakote, niekas nebuvo peržengęs jo namų slenksčio... 

— Kadangi nieko apie jį taip ir nesužinojo, kunigaikštis 
Šuazelis paprašė mane kaip nors įgyti to iš niekur kilusio 
grafo pasitikėjimą. „Juk jis neįtarinės Bažnyčios tarno, - ma- 
nė kunigaikštis. - Duodu jums tiek laiko, kiek tik prireiks.“ 
Ir aš tai padariau. 

- Ir ką išsiaiškinote ? 

- Kad grafas Sen Žermenas buvo labai keistas tipas. Kai 
norėdamas sudaryti jo horoskopą paklausdavau jo gimi- 
mo datos ir vietos, visuomet atsakydavo tą patį: „Gimiau 
netoli Nicos, žvelgdamas į Viduržemio jūrą, bet turite 
patikslinti, kurios būtent mano gimimo datos reikia jūsų 
horoskopui.“ Iš pradžių tai palaikiau žaidimu, viena jo 
mįslių, kuria norėjo išbandyti mano gebėjimus, bet vėliau 
paskutinius amžius keletą kartų miręs ir prisikėlęs iš numi- 
rusiųjų. „Aš grįžtu kas aštuoniasdešimt penkerius metus. 
Išsirinkite datą pats“, — spyrėsi. 

— Vėl melas. 

Bonaventūras Gijonas papurtė galvą. Atrodė, kad jis nėra 
tuo taip įsitikinęs kaip korsikietis. 

— Paklausykite, generole, grafas man pateikė vieną datą, 
tai buvo 1509 metai, jo „pirmojo gimimo“ data. Turėdamas 
Nicos koordinates, sudariau jo horoskopą ir pamačiau pa- 
grindines jo linijas, jei jos buvo teisingos, beveik identiš- 
kas jūsiškėms. Jo horoskope buvo tokie patys trikampiai 
kaip ir jūsų: vienas su Uranu, kitas su Plutonu. Ambicingu- 
mo ir genialumo ženklas. Triumfas. Jis daug keliavo, turėjo 
daug moterų ir sėkmę. Jūs, bičiuli, visa tai turėsite. Galbūt 
daugiau. 

— Ir prisikėlimo iš numirusiųjų paslaptį kaip tas ga- 
lantiškasis grafas Sen Žermenas? 

„Profesorius“ tuojau pat pajuto sarkastišką Napoleono 
toną. 

— Net ir šito ieškosite. Galiu jus užtikrinti. 

— Kaip galite būti toks tikras? Tai būdinga tik sukčiams ir 
kvailiams... 

Bonaventūras Gijonas įvertino savo kliento nenusima- 
nymą dangiškais klausimais. 

— Tai senas astrologijos dėsnis, mesjė. Kas trisdešimt metų 
Saturnas grįžta į tą pačią vietą, kurioje buvo gimimo metu. 
Jūsų atveju, kai jums sukaks trisdešimt, jis grįš į savo devin- 
tuosius namus, kurie žymi gyvenimo filosofiją. Didžiuosius 
likimo ir mirties klausimus. 

— Ir ką tai reiškia? 

— Kad sulaukęs šio amžiaus jūs tiksliai nuspręsite, kur 
pasukti savo gyvenimą. Jėzus Kristus buvo pakrikštytas su- 
laukęs trisdešimties, būtent tada jis suvokė savo, kaip Me- 
sijo, vaidmenį ir pradėjo viešą mokymą. Būdamas šio am- 
žiaus Ignotas Lojola buvo sužeistas mūšyje ir oloje prie 
Montserato pasirinko savo dvasinį kelią. Budą ištiko toks 
pats likimas... 

— Matyti, kad abitas jums paliko atspaudą, profesoriau, — 
pašaipiai šyptelėjo korsikietis. —- Grįžkime prie manęs. Kur 
aš ieškosiu gyvenimo ir mirties prasmės? 

— Pirmiausia labai toli nuo čia. Vėliau — kaip Dievas pa- 
norės. 

— Ojei aš imsiu ir nesumokėsiu už šitas sapaliones? 

— Padarysite tai, kai grįšite, generole, - kuo ramiausiai 
atsakė Gijonas. - Aš esu apdovanotas kantrybe ir Žinau, 
kad grįšite prašyti mano paslaugų. Pats suprasite, kad liko- 
te man skolingas. Ir kai sukaks trisdešimt, jūsų gyvenimas 
pasikeis. 

— Ką gi, - suniurnėjo korsikietis. - O kur galėčiau daugiau 
sužinoti apie tą Sen Žermeną? 

Gijonas, kaip anksčiau jo pašnekovas, pašaipiai vyptelėjo. 

— Tam mano pagalba nereikalinga. Apie jį kalbėjo visas 
Paryžius. 

Visas Paryžius? 

Neturėdamas kuo įdomesniu užsiimti, Napoleonas nu- 
sprendė tuo įsitikinti. 

Nors tai jam kainavo pastangų ir pinigų, per kelias sa- 
vaites po vizito pas profesorių Gijoną korsikietis užmezgė 
keletą pažinčių Visuomenės gelbėjimo komitete. Ieškojo 
ryšių, galinčių kuo greičiau kilstelėti karinės karjeros laiptais. 
Jis troško veikti. Ir nors Europa bet kuriuo momentu galėjo 
griebtis ginklų, Respublika, rodos, pasirinko stebėtojos po- 
ziciją ir nė nesirengė kištis į jokius karinius konfliktus. 
Prancūzija ką tik buvo Bazelyje pasirašiusi taikos sutartį su 
Prūsija, net Ispanijai buvo grąžintos per ankstesnius nesu- 
tarimus šios prarastos teritorijos. Taigi, tokiam žmogui kaip 
jis galimybės pelnyti šlovę nesimatė. 

Pasipiktinęs biurokratų aplaidumu, Napoleonas nu- 
sprendė veikti kita linkme. Pokalbiai madingose kavinėse, 
tokiose kaip Chez Laurent ar Procope, šiek tiek palengvino 
j0 nusiminimą. Diskusijos atitraukdavo jo mintis nuo labiau 
pakylėtų apmąstymų ir jis visuomet Žžinodavo naujausias 
sostinės paskalas. Tiesą sakant, korsikiečiui nebuvo sunku 
tuos ilgus popietės pokalbius pakreipti labiausiai tuo metu 
jį dominančia tema, ir buvo dienų, kai jis paimdavo pokal- 
bio vadžias į savo rankas turėdamas vienintelį tikslą — su- 


JAVIER SIERRA B EGIPTIETIŠKOJI NAPOLEONO PASLAPTIS 167 


žinoti, kas tam tikruose sluoksniuose buvo kalbama apie 
keistąjį grafą Sen Žermeną. 

— Jis dingo prieš pat Revoliuciją. Tiesiog išgaravo! 

Duklė de Pontekiulenui, vienam Visuomenės gelbėjimo 
komiteto narių, su kuriuo jis artimiausiai susidraugavo, 
liežuvis atsirišo po antros taurelės degtinės. Napoleonas su 
juo ir kitais gerbiamais akademijos kolegomis susitiko re- 
zervuotoje kavinės Procope salėje. Buvo pasirengęs išleisti 
šiek tiek pinigų gėrimams ir tikėjosi gauti atsakymus į kai 
kuriuos jam ramybės neduodančius klausimus... 

— Nieko sau tipas! — tęsė pakiliai nusiteikęs de Ponte- 
kiulenas. - Jis buvo mėgstamiausia tos epochos tema. Re- 
voliucionieriai visur jo ieškojo norėdami giljotinuoti. Įsi- 
vaizduokite, pilieti Bonapartai: Versalyje buvo konfiskuoti 
keli karalienei adresuoti jo laiškai, kuriuose grafas ją įspėjo 
apie bręstantį Bastilijos paėmimo ir monarchijos nuverti- 
mo sąmokslą. 

— Spėju, jo taip ir nerado. 

Stengdamasis nuslėpti susidomėjimą, Napoleonas vėl iki 
pat kraštų pripildė savo bičiulio Duklė taurę. Kiti pa- 
kviestieji pasekė jo pavyzdžiu ir nežinia kelintą kartą su- 
sidaužė. 

— Nė pėdsako! Lyg būtų skradžiai žemę prasmegęs! - ko- 
misaras vienu mauku ištuštino taurę. — Ir patikėkite, tikrai 
žinau, kad toks žmogus kaip jis niekur negalėjo pasirodyti 
nepastebėtas. 

— Koks gi jis buvo? Prašom paaiškinti. 

— Ką gi... - Duklė patylėjo. - Tas tipas kalbėjo visomis kal- 
bomis, buvo apkeliavęs daug šalių, tapė, rašė ir virtuoziškai 
grojo klavikordu. Pelnė visų dvaro damų palankumą, dova- 
nodamas joms flakonėlius su skysčiu, tariamai apsaugosian- 

čiu nuo raukšlių. Ir apžavėjo jas savo apsiskaitymu: atmin- 
tinai cituodavo tiek Dantę, tiek Moljerą. Bet keisčiausia, 
kad, turėdamas milžinišką pasisekimą, nė su viena nebuvo 
užmezgęs romano. Ničnieko! 

— Galbūt jis nesidomėjo moterimis... 

Žiuljenas Renjo, jaunas kapitonas iš Šampanės, kor- 
sikiečio mokslo draugas, leptelėjo šią pastabą, tarsi būtų 
kalbėjęs apie giljotiną. 

— Ne. Ne tai, — girto Žmogaus mostu paprieštaravo 
Duklė. - Greičiausiai tas tipas buvo koks vienuolis arba sir- 
go sunkia genitalijų liga, nes niekuomet nebuvo žinoma 
apie jokį jo meilužį ar meilužę. Be to, jis dažnai dingdavo 
iš Paryžiaus. Sakydavo, kad jam „reikia atsinaujinti“ savo 
gimtinėje... nors taip niekuomet ir nepasakė, kur ji yra. 

— O gal paaiškino, kaip tai padarydavo? 

— Bonapartai! - Komisaras taip griausmingai nusikvato- 
jo, kad visi sužiuro jų pusėn. — Ar tik netrokštate sužinoti 
amžinos jaunystės paslaptį? 

— Tai paaiškino ar nepaaiškino? - įsikišo Renjo. 

Karininkų užspausto pasakotojo veidas persimainė. 

— Jūs domitės itin keistais dalykais, pilieti Bonapartai. 
Betgi jūs, kapitone? Neturite įdomesnio užsiėmimo? Tiesą 
sakant, žinau ne ką daugiau nei kiti čia esantieji... 

— Bet jūs pažįstate žmonių, bendravusių su Sen Žerme- 
nu, - nenusileido korsikietis. 

— Taip. Ir dauguma jų jau mirę. 

— Koks jūs lengvatikis, mesjė de Pontekiulenai! - su- 
niurnėjo kapitonas Renjo. - Nors ir kaip skaudu pripažinti, 
esate teisus: čia tik veltui švaistau laiką... 

— Aš dar labiau apgailestauju, - karčiai atsakė Duklė. — 
Kaip norėčiau būti nemirtingas, bet neatsisakyti sekso, 

kapitone!.. Deja, triumfuoja tik iš tikrųjų turintys didin- 
gą sielą. 

Tas pareiškimas labai užgavo ir taip jau užsiplieskusį Ren- 
jo. Ir, Napoleonui nespėjus įsikišti ir numaldyti įžeistą ka- 
rininką, šis išlėkė iš salės, iš visų jėgų trinktelėdamas durimis. 
Jo paskutinė replika „kvailys“ —- neaišku, surikta kaip prie- 
kaištas sau ar skirta komisarui, - nuskambėjo kartu su nauju 
klausimu, kurį uždavė pasakojimo apkerėtas korsikietis. 

— Tuomet nepalaikykite įkyrumu, mesjė de Pontekiule- 
nai, ir pasakykite: ar grafas Sen Žermenas galiausiai teikėsi 
paaiškinti, kokiu būdu jam pavykdavo atjaunėti, jei, žinoma, 
tai tiesa? Jei žmonės, iš kurių tai sužinojote, jau mirę, - 
neatlyžo Napoleonas, - jums nėra ko bijoti dėl duoto garbės 
žodžio. 

Duklė virpančia ranka prisipylė taurelę ir prieš atsaky- 
damas godžiai ją ištuštino. Aplink juodu buvo susibūrusi 
nedidelė grupelė kariškių ir jie ėmė laidyti visokiausias rep- 
likas. 

— Iš tiesų nesu visiškai tikras, generole, - tarė stengdama- 
sis apsimesti, kad jam visai nesunku kalbėti apie tuos daly- 
kus stebint tiekai žmonių. - Nereikėtų pamiršti, kad apie tą 
grafą sklinda patys neįtikimiausi ir prieštaringiausi gandai. 
Kai kurie mano, kad jis žydas iš Portugalijos, kiti - kad jis 
teisėtas Ferenco Leopoldo, Transilvanijos kunigaikščio Ra- 
kocio, sūnus, nes kadaise yra prisistatęs šiuo titulu. 

— Iš tiesų? 

— Be jokios abejonės. Jis prisipažino tai kunigaikščiui 
Karoliui Heseniečiui, pasakęs, kad jį išauklėjo paskutinis 
Medičių kunigaikštis. 

— Kvailystės! 

— Žinau, žinau... Bet Transilvanijoje sklinda legendos 

apie kilminguosius, kurie tapo nemirtingi gerdami žmonių 
kraują arba maudydamiesi jame. Nors, kaip man žinoma, 
grafas Sen Žermenas rado subtilesnį būdą nei Rumunijos 
kunigaikščiai. 

— Kokį, komisare? — nenurimo Bonapartas. 

— Ką gi, generole: teko girdėti, kad, viešėdamas mūsų 
mylimoje Respublikoje, jis trims dienoms užsidarydavo pi- 
ramidėje ir iš jos išeidavo visiškai atjaunėjęs. 

— Betgi Prancūzijoje nėra piramidžių! 

— Na, čia tai jūs klystate, pilieti Bonapartai, - iš aukšto ta- 
rė de Pontekiulenas. - Jūs labai klystate. Ateikite rytoj į 
mano kabinetą ir aš parodysiu, kur mūsų tėvynėje galima 
rasti piramidžių. 

— Jūs per daug išgėrėte, mesjė. 

— O jūs per daug klausinėjote, generole. 


17 


Tą pirmadienio rytą žvelgiant iš Flore paviljono Tiuilri so- 
dai atrodė nuostabiai. Pro keletą buvusių karališkųjų rūmų 
palėpės langų buvo galima matyti fontanais ir statulomis 
išpuoštą labirintą, suprojektuotą pagal nukirsdintojo ka- 
raliaus Liudviko skonį. Nors prabangus rūmų ansamblis 
jau kuris laikas nebebuvo karaliaus rezidencija, čia vis dar 
galėjai justi iškilmingumą ir pompastiškumą, taip ryškiai 
neatitinkančius populistinės revoliucijos dvasios. 

Šeštame pastato aukšte, į kartografijos tarnybos kabine- 
tus vedančiuose koridoriuose, kur ir dirbo de Pontekiulenas, 
nebuvo jokio judėjimo. O kam dirbti? Vis tiek Direktorija 
nepasinaudos nė vienu žemėlapiu jokiame karo žygyje. 

Prieš įeidamas į kabinetą su puošniausiomis durimis, Na- 
poleonas neatsilaikė dar kartą nepasigrožėjęs vaizdu. Ši vie- 
ta tiesiog užbūrė, atrodė tikras galios Žemėje įsikūnijimas. 
Iš čia, - užsisvajojęs pamanė, - geras strategas galėtų valdy- 
ti civilizuotą pasaulį. Toks strategas... kaip jis. 

Įkyrus tarnautojo batų kaukšėjimas pažadino jį iš svajų. 

— Pilieti Bonapartai, komisaras de Pontekiulenas laukia 
jūsų savo kabinete. 

Napoleonas prikando liežuvį, kad piktai ko neatrėžtų tam 
prasčiokui. Jis ne paprastas pilietis, jis - generolas. Vis dėlto 
nusprendė tylomis sekti paskui jį. 

Užsimaukšlinęs deramai nupudruotą peruką, ant spran- 
do surištą juodu kaspinu, de Pontekiulenas atrodė vis dar 
kamuojamas pagirių. Nors nė kiek nepriminė praėjusios 
nakties šelmio ir lėbautojo, paraudęs žvilgsnis išdavė jo ne- 
saikingumą. 

— Bonapartai! —- sušuko iš gilumos kabineto, kurio sienos 
buvo nukabinėtos dideliais Prancūzijos žemėlapiais. - Esate 
punktualesnis nei dauguma mūsų narsiosios armijos karių. 

— Neturėjau šiandien ką daugiau veikti, mesjė. 

— Nuostabu! - linksmai suplojo rankomis. - Tuomet aš 
jus užimsiu. 

Tiesą sakant, korsikietis nemėgo to šliužo, vilkinčio plo- 
no audinio surdutu ir besipuikuojančio šilkinėmis garbano- 
mis. Bet jis turėjo savų interesų, savų tikslų, todėl jį toleravo, 
nes tas tipas galėjo palankiai atsiliepti apie jį ministrui Obri 
ar Barasui, visų tituluojamam Respublikos karaliumi. Bet 
Barasas ir taip jau kurį laiką neslėpė palankumo Napoleo- 
nui. Napoleonas puikiai suprato, kad jo ateitis sprendžiama 
būtent ten, tarp rūmų intrigų, o ne kaip karo didvyrio — 
karo, į kurį niekuomet jo nepasiųs... 

— Žadėjote man parodyti, kur yra prancūzų piramidės, 
komisare. Pamenate, ar ne? 

- Žinoma! — vėl įsiteikiamai nusišypsojo de Pontekiule- 
nas. - Mažai kas tuo domisi, bet mano dėmesį jos patraukė 
nuo pat darbo topografijos departamente Flore paviljone 
pradžios. Vakar, kalbėdamas apie bėglį grafą Sen Žermeną, 
jūs vėl man tai priminėte. 

— Labai vykęs sutapimas, be abejonės. 

— Kas be ko. Beje, ar teko lankytis Otene? 

De Pontekiulenas atidarė mažytį rašomojo stalo stal- 
čiuką, ištraukė rodomąją lazdelę ir arčiausiai kabančiame 

žemėlapyje šiek tiek aukščiau Liono apibrėžė mažytį aps- 
kritimą. 

— Ne, pone. 

— Būtent ten ir yra pirmoji piramidė... Tiesą sakant, iš jos 
belikusi beformių akmenų krūva, juos galima pamatyti vyks- 
tant į Vezlė ar Dižoną ir pasukus palei Aru upę. 

De Pontekiulenas kalbėjo taip, tarsi Bonapartas būtų 
rengęsis vadovauti ekspedicijai po tą teritoriją. 

— Manome, kad ji pastatyta Romos imperijos laikais, 
galbūt tai buvo kokio turtingo patricijaus paskutinio poilsio 
vieta, bet taip ir nepavyko išsiaiškinti daugiau. Mes šiek tiek 
ten pakasinėjome. Tuo pasirūpino už kelius ir uostus atsa- 
kingi asmenys, bet nieko nesužinojome. Nerado nė vienos 
prakeiktos sidabrinės monetos. Ničnieko. 

— Kur, sakėte, ji yra, mesjė? 

— Maždaug pusantro kilometro nuo Brisku kalno. Ją ne- 
sunku pastebėti, nes buvo maždaug septyniolikos metrų 
pločio ir dvidešimt septynių metrų aukščio. 

— Tikrai nemenkas statinys. Maždaug kaip dešimties 
aukštų namas Paryžiaus centre. 

— O kas sakė, kad menkas, pilieti Bonapartai? 

Korsikietis mikliai grąžino pokalbį į ankstesnes vėžes. 

— Sakykite, komisare, ar aptikote kokių pėdsakų, siejančių 
tą piramidę su grafu Sen Žermenu? 

— Gaila, bet ne. Net ištyrinėjome po piramide trykštantį 
šaltinį, ieškodami kokių keistų apeigų įrodymų, o galbūt - kas 
žino — net kokio grafo paslėpto lobio. Ir, kaip jau minėjau, 
neradome nieko. Ničnieko. 

— Tuomet, žinoma, bandėte ieškoti kitur? 

— Komelio kaime, Ori laVilyje, aptikome dar vieną pira- 
midę. Net man pasirodė keista, kad Prancūzijos vidury ra- 

dome dvi senovines piramides. Laimė, apie pastarąją su- 
žinojome daug daugiau. Ji pastatyta XIII amžiuje kaip vie- 
nos to regiono kilmingos šeimos mauzoliejus, bet kai mūsų 
tyrinėtojai ten apsilankė, irgi nerado jokių pėdsakų, kad kas 
nors ten būtų neseniai lankęsis... 

— Kokia nesėkmė, - pliaukštelėjo liežuviu Bonapartas, 
tarsi pritardamas tam nenaudėliui de Pontekiulenui. 

— Žinote dar vieną dalyką, Bonapartai? Maždaug apie 
1100-1200 krikščionių kalendoriaus metus Europoje buvo 
pastatyta daugiausia piramidžių. Tarsi, be gotikinių katedrų, 
dar būtų buvę madinga statyti šio tipo statinius. 

— Sakote, madinga? 

— Nerandu tinkamesnio žodžio. Tiesą sakant, tik ši mintis 
mane ramina. Galvoti, kad piramidės buvo statomos grynai 
estetiniais sumetimais, ir nieko daugiau. 

Bonapartas susiraukė prieš prabildamas. 

— Bet, komisare, jūs geriau nei kas kitas Žinote, kad 
viduramžiai nebuvo hedonizmo epocha. Viskas buvo daro- 
ma siekiant praktinių tikslų. Taigi katedros buvo statomos 
Mergelės Marijos garbei. Bet piramidės? 

De Pontekiulenas papurtė galvą, bet neišvengė dar vieno 
generolo klausimo. 

— Jaučiuosi kaip ant žarijų, komisare. Ką dar atradote 
tyrinėdami, mesjė? 

— Dar vieną piramidę. Ko gera, keisčiausią iš visų. 

— Tikrai? 

— Ją aptikome ant vieno kalno netoli Nicos. Tiksliau sa- 
kant, virš paties miesto. 

Išgirdęs Nicos pavadinimą, korsikietis sukluso. Galbūt 
mintis rytmetį praleisti Tiuilri nebuvo nevykusi. 

— Ir kodėl šioji jus sudomino labiau nei kitos? 

— Dėl jos išskirtinės padėties. Piramidė nėra labai dide- 
lė, kitados ji nebuvo aukštesnė nei devyni metrai, bet ji iki 
šiol dunkso virš miesto įlankos, o iš jos atsiveria nepakar- 
tojamas vaizdas į Viduržemio jūrą. Jei tai nebūtų, - o, be 
abejonės, yra — piramidė, mūsų laivams galėtų tapti puikiu 
švyturio pagrindu... 

— Tęskite. 

— Prie jos galima prieiti iš Falikono kaimo - dėmesio ne- 
verto kaimiūkščio, pakibusio ant aukšto Šovo kalno. Ji taip 
atskirta, kad ją atradę turėjome iškirsti daugybę krūmų, 
norėdami, kad būtų matoma. 

— Jūs asmeniškai ten buvote? — nustebo Bonapartas. 

Jam buvo sunku įsivaizduoti tą pilvūzą kopiantį kur ki- 
tur, išskyrus Procope kavinės arba kokio elitinio viešnamio 
laiptelius. 

— Ką gi, - išdidžiai nusišypsojo komisaras, — išvykau kartu 
su ekspedicija, kai man papasakojo apie jos nepriekaištin- 
gą struktūrą ir kad niekas negalėjo nustatyti, ji graikiška, 
romėniška ar egiptietiška. 

— Egiptietiška! Čia tai jūs perdedate... 

— Ne, ne. Patikėkite. Nors kaime niekas nežinojo apie 
jos egzistavimą, radome XII amžiaus kadastro dokumentą, 
patvirtinantį ją priklausius tokiam Achmedui, audinių pir- 
kliui iš Egipto, gerbiamam ir žinomam dėl importuojamos 
medvilnės. Be to, yra dar viena labai įdomi toponiminė 
detalė: kaimo pavadinimas Falikonas kilęs iš prancūziško 
žodžio faucon - sakalas, o šis paukštis Egipto ikonografijo- 
je užima svarbiausią vietą. Primenu, kad Horas buvo dievas 
sakalo galva. 

— Tai viską paaiškintų, ar ne, mesjė de Pontekiulenai? 

— Ką norite pasakyti? 

Napoleonas mįslingai nusišypsojo. 

— Labai paprasta: tas Achmedas, ilgėdamasis savo šalies 
piramidžių, sugalvojo pasistatyti tokią pačią Prancūzijoje ir 
joje pasilaidoti. Ir pasiieškojo tam kuo tinkamesnės vietos. 

— O galbūt ją paveldėjo. 

— Paveldėjo? 

— Juk Falikono kaimą gerokai anksčiau apgyvendino 
romėnai. Ten net yra išlikę tai epochai būdingo požeminio 
akveduko liekanų, - pareiškė valdininkas. 

— Bet romėnai nestatė piramidžių, mesjė. 

— Klystate. Turėtumėte žinoti, kad Romoje, netoli nuo 
dabartinių Šv. Povilo vartų, galima pamatyti Kajaus Cesci- 
jaus piramidę, pastatytą imperatoriaus Augusto laikais. Be 
to, ką jūs išmanote apie piramides, generole? 

— Ne per daugiausia, - sausai sutiko Bonapartas, - bet kai 
ką žinau. Ką tik perskaičiau labai įdomų veikalą - Sethos 
ou vie tirėe des monuments et anecdotes de Vancienne Egypte. 
Jums tas veikalas girdėtas? 

— Ir veikalas, ir jo autorius. Kunigas, įžymus helenistas, 
Terasono abatas. 

— Mane tai labai nustebino. Terasono abatas su viso- 
mis smulkmenomis pasakoja apie įšventinimus, kuriuos 
Didžiojoje piramidėje atliko karalius Setis... 

— Jūs per daug fantazuojate, pilieti Bonapartai. Gerasis 
abatas niekada nėra buvęs Egipte. 

— Atrodo, jis viską Žino apie Setį. 

— O kas iš mūsų turi pakankamai žinių apie to Sečio ka- 
raliavimą, kad galėtų jam paprieštarauti? Niekas, mano 
gerasis bičiuli! 

Greičiausiai sukaitęs, Duklė nusivilko surdutą ir numetė 
jį ant sofos. Jo vanilės spalvos marškiniai buvo permirkę 

prakaitu, bet komisaras nekreipė į tai dėmesio ir tęsė savo 
prakalbą. 

— Todėl manau, kad jūsų gerasis abatas viską išsigalvo- 
jo, — tarė sulaikęs kvėpavimą. — Didžiojoje piramidėje nie- 
kuomet nebuvo atliekami tokie įšventinimai. O jei ir buvo, 
sunku patikėti, kad Terasono abatas galėtų apie juos nusi- 
manyti. Ne veltui tos apeigos buvo atliekamos slapta nuo 
pagonių ir pamirštos jos buvo daug anksčiau, nei į Egiptą 
atvyko pirmieji krikščionys. 

— Negaliu paprieštarauti šiam jūsų argumentui, mesjė de 
Pontekiulenai, - staiga nuolankiai atsakė Bonapartas. - Esu 
labai patenkintas tuo, ką šiandien iš jūsų sužinojau. Tik labai 
gaila, kad niekas — nei mudviejų apsiskaitymas, nei ponas 
abatas ir jo knyga apie Setį nepadėjo mums atskleisti grafo 
Sen Žermeno paslapties... 

— Vaje, jūs jau išeinate? 

— Privalau, mesjė komisare. Mane šaukia kiti įsiparei- 
gojimai. 

— Ar kartais ne Falikono piramidė? 

Korsikietis nusijuokė iš sąmojo. 

— Tai padarysiu, kai apsilankysiu Nicoje, bičiuli Duklė. Ir 
jei taip nutiks, būkite ramus, aš jums viską papasakosiu. 


18 


Luksoras, II dekada, termidoro nonidi“ 


Žano Baptisto ūsiukai juokingai sujudėjo, kaip visuomet, 
kai jis rengdavosi pasakyti kokią iškilmingą frazę. Karinin- 
kas tą šepetėlį užsiaugino norėdamas atsikratyti komplekso 
dėl vaikiškos išvaizdos ir pridėti prie savo ką tik sukakusių 
dvidešimt trijų pavasarių dar keturis ar penkis. Negalėjo pa- 
kęsti, kai būdavo familiariai vadinamas vaikeliu ar berniuku, 
ir, ištiktas vieno iš gana dažnų pykčio priepuolių, ką tik pa- 
reikalavo, kad bendražygiai Į į jį kreiptųsi pavarde: Prosperas 
Žolua. Pamirštų Žaną Baptistą. 

— Kokią galią turi amžiai, barone! - pagaliau sušuko, lai- 
kydamas rankose didelį dažyto gipso gabalą. - Vakar iš vie- 
no karališkojo kapo paėmėme šį gabalą, išraižytą prieš 
trisdešimt šimtmečių, o šiandien jis tarsi smiltainis subyra 
mūsų rankose... 

— Čia ir yra smiltainis. O ko jūs tikėjotės? 

Jo nenuliūdino sausas Eduaro de Viljė atsakymas. 

— Tai jums nieko nesako apie Žmogaus ir jo kūrinių tra- 
pumą? 

— To tai jau per daug! - suniurzgė. - Be filosofavimo, ar 
padarėte ką nors, kad surinktumėte daugiau Žinių apie va- 


* 


1799 m. rugpjūčio 6 d. pagal Respublikos kalendorių. VII Revoliucijos metai. 

karykštį mūsų vedlį, tą Muchamedą? Juk nuo vakar turėjote 
pakankamai laiko. 

Švelnus jaunojo Prospero veidas staiga įgavo griežtą 
išraišką. Šešeri metai, skiriantys jį nuo barono de Viljė, ir 
bevertis titulas, be turto - ką šis menkiausia proga pabrėžda- 
vo - jį statė į prastesnę padėtį. Nors abu turėjo inžinieriaus 
išsilavinimą ir buvo geri draugai nuo pat studijų Paryžiaus 
politechnikos mokykloje laikų, Prosperas paprastai paklus- 
davo barono įsakymams. Panašu, kad dabar bus taip pat. 

— Tiesą sakant, iki šiol nesugebėjau nieko išsiaiškinti, ba- 
rone. Tas Muchamedas negyvena Luksore, nei šiame, nei 
kitame upės krante. Niekas jo nepažįsta ir juo labiau nie- 
kuomet su juo nedirbo. 

— Kaip manote, kodėl jis vakar mus nusivedė į Luksoro 
šventyklą ir taip maloniai paaiškino, kieno kapą atradome? 
Gal, manote, dėl ištikimybės Prancūzijai? 

— Manau, galbūt jis norėjo mumis pasinaudoti. 

— Taip, - atsiduso baronas. - Aš irgi apie tai pagalvojau. 
Bet niekaip negaliu suprasti, kokiu tikslu. 

Prosperas neatsakė. Panarino galvą ir toliau Žingsniavo į 
vakarus. 

Abu inžinieriai šiandien labai anksti atsikėlė. Norėjo kuo 
greičiau nuvykti prie kapo, esančio už Libijos kalvų, Biban 
al Muluko vakaruose. Jie rengėsi pradėti kasti nuo kapo 
įėjimo molį ir žvyrą, kol saulė nepakilo aukštai ir buvo ga- 
lima dirbti lauke. Po įdomių vakarykščių Muchamedo pa- 
sakojimų šventykloje jų viltys rasti ką nors vertinga faraono 
Amenchotepo amžinojo poilsio vietoje visiškai pagrįstai vėl 
nušvito. 

— Arjums neatrodo keista, kad niekas to vedlio nepažįsta, 
ojis savo ruožtu taip gerai informuotas apie mūsų veiksmus? 

— Taip, tikrai, barone, — sutiko jaunasis Prosperas. — Aš 
net pagalvojau, kad jis gali būti bėjaus Murado šnipas. 

Išgirdęs persekiojamo mameliukų vadeivos vardą Edua- 
ras sudrebėjo. 

— Tiesa, vakar pamiršau jums pasakyti, kad mirė Salachas. 

Nuo keistos minčių virtinės - turko žudiko priminimas, to 
Salacho mirtis - inžinierius krūptelėjo. 

— Salachas? Mūsų vandenvežys? Ar žinios tikros? 

— Visiškai. 

— O kas nutiko? Sakykite, kodėl niekas anksčiau man to 
nepranešė? 

— Įvykio detalės man irgi nežinomos, barone, bet atrodo, 
kad jį daugybės liudininkų akivaizdoje Hajimo užeigoje savo 
rankomis nužudė Omaras ben Abifas. O dėl jūsų pastabos, 
esą niekas nepranešė anksčiau, leiskite man priminti, kad 
pats įsakėte netrukdyti jums miegoti iki aušros. 

— Gerai jau, gerai. O kada tai nutiko? 

— Kaip tik mums esant šventykloje. Atrodo, jie kalbėjosi 
apie mūsų atradimą, tuo metu aistros įkaito ir Omaras 
perrėžė vandenvežiui pilvą. 

— Vargšas vaikinas... 

Eduaras de Viljė užgniaužė atodūsį. Visuomet, kai bū- 
davo kalbama apie žmogžudystę, jis reaguodavo taip pat. Jis 
nebijojo mirusiųjų — jį baugino pasmerktieji myriop. Tarp 
Bonaparto ekspedicijos mokslininkų buvo dažnai svarsto- 
ma, kad baronas niekaip negali pamiršti traumos, kai vos ne 
vos išsisuko nuo Robespjero persekiojimų. 

— Sakykite, Prosperai, ar nemanote, kad žmogžudystė 
kažkaip susijusi su tuo kapu? Nė nereikia priminti, kad 
Omaras visoje rytų pakrantėje garsėja kaip kapų plėšikas. 

— Turiu pripažinti, ši mintis visą naktį man nedavė ramy- 

bės, - Prospero ūsiukai vėl pradėjo krutėti. - Pamenate, kai 
pirmą kartą patekome į kapavietę? Radome ją visą išvartytą. 
Visur buvo molio ir keramikos liekanų, tarsi kažkas nese- 
niai būtų mus aplenkęs ir mums iš po nosies išsinešęs kokį 
vertingą daiktą. 

— Net karaliaus mumiją. 

— Taip, net mumiją. 

Baronas stengėsi prisiminti. Versalyje kartu su tėvu Fi- 
nansų ministerijoje išmoko dėmesingai nagrinėti vagystės ar 
sukčiavimo aplinkybes - jei tai atliksi laiku, be vargo nustatysi 
kone kiekvieno nusižengimo kaltininką. Amenchotepo kapą 
jis apžiūrėjo ypač skrupulingai. Į vidų jie pateko pro angą, 
iškirstą rytiniame kalvos šone, ir, nusileidę ketveriais skir- 
tingais laiptais bei aplenkę pavojingą beveik penkių metrų 
gylio šulinį, pateko į sarkofago salę. Viskas ten buvo sujauk- 
ta. Mėtėsi vazų šukės, drėgmės suėsto gipso gabalai, tvyrojo 
dvokas. Akmeninis sarkofagas buvo išlaužtas ir apiplėštas. 

Tuomet jie beveik neatkreipė į tai dėmesio, manydami, 
kad netvarka susijusi su dar faraonų laikais įvykdyta vagyste. 
Bet dabar tuo suabejojo. Akmeninio karsto salėje, trečioje 
iš eilės kapavietės patalpoje, viename kampe suspindo keis- 
tas ankhas. Egiptiečių kryžius, kurio viršutinė dalis prime- 
na didžiulę adatos skylę, buvo pakeistas, kad taptų panašus 
į krikščioniškąjį krucifiksą. Kažkas jį perdarė, panaikino 
viršutinę skylutę ir supaprastino jo struktūrą. Eduaras mur- 
mėjo po nosimi: „O jei kapavietė apiplėšta neseniai? Galbūt 
tai krikščionių darbas? O jei Omaras sužinojo apie ją iš ar- 
timo patikėtinio ir, aplenkęs jų ekspediciją, išsinešė tai, ką 
dar rado vertinga?" 

— Neįmanoma nustatyti, ar šis kryžius senovinis, ar da- 
bartinis, barone. Galbūt krikščionys prieš šimtmečius nu- 

kopijavo šį simbolį iš egiptiečių ir šis kapas išniekintas bei 
pamirštas dar iki gimstant mūsų proseneliams, - įsikišo Ža- 
nas Baptistas, stengdamasis parodyti atradimą esant ne tokį 
jau svarbų. 

— Atsargiai su tokiais pareiškimais, bičiuli. Ar žinote, kad 
per šią mintį Džordanas Brunas atsidūrė ant laužo? Gerasis 
vienuolis manė, kad apaštalai kryžiaus ženklą nukopijavo iš 
egiptiečių, ir tą idėją gynė iki pat mirties. 

Jaunasis inžinierius neatsakė. Jie jau buvo arti šlaito, iš 
kur atsivėrė anga į karališkąjį mauzoliejų. Abu žinojo, kad 
jų laukia sunki darbo diena. 

— Prosperai, turiu jus paklausti vieno dalyko... 

— Prašom, Eduarai. 

— Pamenate, ką Muchamedas pasakė apie Bonapartą? 

— Turite omeny tą šaradą, atseit generolas į šią šalį atvyko 
sekti Jėzaus pėdsakais Egipte? 

— Būtent, —- sausai atsakė baronas. - Nubas mums užsimi- 
ne apie kažkokį eliksyrą ir pasisiūlė nuvesti prie šaltinio... 

De Viljė truputį patylėjo ir tęsė: 

— Bet aš nesu girdėjęs, kad mūsų generolas būtų domėjęsis 
panašiais dalykais. O jūs? 

— Aš taip pat. Ir didžiai abejoju, kad ką nors žinotų Žira- 
ras*. Visuomet, kai atvykstame prie šventyklos, tas puskvai- 
šis pirmiausia pasiieško, kur geresnis šešėlis, kad galėtų 
numigti. „Nilas, Nilas... Mums įsakyta ištyrinėti Nilą, ne 
griuvėsius.“ 

Negrabus piliečio Žiraro bretoniško akcento pamėg- 
džiojimas prajuokino baroną. 


* Kalbama apie Pjerą Simoną Žirarą, tiltų ir kelių inžinierių, kuris buvo Prospero Žolua 


ir Viljė du Teražo viršininkas 1799 m. vasaros ekspedicijoje į Aukštutinį Egiptą. 

— Gerai, gerai, sutinku, Prosperai. Žiraras tikras neiš- 
manėlis, bet Bonapartas - ne. Abu žinome, jis bet ką padary- 
tų, kad tik pelnytų egiptiečių pasitikėjimą. Kaire apsiskelbė 
esąs musulmonas ir net išplatino Mahometą liaupsinančius 
atsišaukimus. Bet pateikti žygį į Nazaretą kaip tam tikrą 
evangelinę kelionę Jėzaus pėdsakais man atrodo pernelyg 
perdėtas sumanymas. 

— Mano gerasis drauge, aš tik vieną kartą akis į akį kal- 
bėjausi su Bonapartu... 

— Na ir? 

— Tai buvo Tulone, prieš pakeliant inkarą link Maltos, o 
paskui link Egipto su Rytų laivynu. Ir žinote ką? Tiesą sa- 
kant, jis man nepasirodė esąs tikras krikščionis. 

— Jo šeima tikinti. Iš katalikiškiausios Korsikos dalies. 

— Spręskite pats: buvo nuostabus florealio* sekmadienis, 
ir aš pats buvau liudininkas, kai jis parodė duris uosto kape- 
lionui, papriekaištavusiam, kad jis nedalyvavo mišiose kartu 
su visais kariais. 

— Tai dar nieko neįrodo. 

— Be abejonės. Jei Bonapartas nužygiavo iki Nazareto su 
generolu Kleberu, tai tikrai ne pasimelsti Mergelės Marijos 
namuose nei paieškoti dailidės Juozapo dirbtuvių. 

— Ką norite pasakyti? 

— Galbūt Muchamedas mums pamelavo. Ir Bonapartas 
kariams neatskleidė visų savo interesų. Galbūt, - pabrėžė 
mįslingai, - mūsų generolas ieško amžinojo gyvenimo rakto 
kaip faraonai prieš daugelį šimtmečių. 

De Viljė nesąmoningai pažvelgė ta pačia kryptimi, kuria 
žiūrėjo jo palydovas. Jie jau buvo prie Amenchotepo kapo 


* Apytiksliai gegužė pagal Respublikos kalendorių. 

angos. Baronas vos ją pamatęs susiraukė: paskubomis iš 
lentų sukaltos durys, kurias prieš dieną įstatė, norėdami 
užtverti įėjimą į mauzoliejų, buvo išlaužtos. 

Viduje kažkas subraškėjo. 


19 


Kairas, 4 Rabi I* 


Nadija ir jos dėdė Ali šiek tiek daugiau nei keturias dienas 
plaukė iki Kairo. „Pergalingasis“ - būtent tai arabiškai reiš- 
kia Al Oahira — vieną gražų rytmetį iškilo priešais juos 
pasipuošęs sidabruotais nesuskaičiuojamų minaretų pus- 
mėnuliais. 

Sunku įsivaizduoti prakilnesnį reginį: didžiuliai krovini- 
niai laivai, apsupti armijos mažyčių pailgų laivelių ir irkli- 
nių valčių, be jokios tvarkos plaukiojo visomis kryptimis. 
Net ir labiausiai netikintys turėjo pripažinti, kad Alachas 
savo neaprėpiama išmintimi palaimino tą upę ir įvedė joje 
nematomą bei paslaptingą tvarką, galinčią suvaldyti net tokį 
chaotišką laivų ir žmonių judėjimą, koks buvo čia. Kūrėjas, 
Visatos Viešpats, pasitenkino tais mažais dalykais, parody- 
damas savo neaprėpiamą galią. 

„Kairas labai pasikeitė nuo tada, kai čia įžengė prancū- 
zai, — jie buvo įspėti dar laivelyje. - Atėjūnai Visų miestų 
motiną greitai pavertė neatpažįstama vieta, o Dievas dėl 
neaiškios priežasties tai leido“, - buvo pridurta. 

Ben Rašidams buvo visiškai vis tiek. Į Deltos regioną jie 
atvyko ne dėl kaprizo ar tikėjimo, tad prancūzams, tiesą sa- 
kant, neką terūpėjo. 


* 1799 m. rugpjūčio 6 d. 1214 m. po hidžros. ! 

Barkase, kuriuo plaukė, tiksliau — iš didžiulių rąstų su- 
kaltame plauste, virš kurio buvo ištemptas sulopytas bre- 
zentas, kartais praverčiantis ir kaip burė, jie beveik su nie- 
kuo nesikalbėjo. Tobuloji pagal islamo reikalavimus buvo 
užsidengusi galvą tankiu šydu, tad jie kuo puikiausiai apsi- 
metė jaunavedžių pora iš pietų. Žinoma, nuolankiai su- 
mokėjo už bilietus, dienomis, kaip priklauso, po penkis 
kartus meldėsi veidu į Meką ir nekantriai laukė, kada aš- 
tuntą valandą ryto išsilaipins ant mažyčio molo šalia Gizos 
kvartalo. 

Karštis buvo nepakeliamas. 

Pirmiausia jų dėmesį patraukė daugybė aplink piramides 
patruliuojančių kareivių. Dar nebuvo matę šitiek ginkluotų 
prancūzų vienoje vietoje. Keisčiausia, kad čia beveik nebu- 
vo ką saugoti, išskyrus smėlį ir akmenis, tad gausus būrys 
iki dantų ginkluotų sargybinių europiečių jiems pasirodė 
juokingas ir kartu paslaptingas. Pikti liežuviai plakė, kad 
atėjūnai rengėsi atremti bėjaus Murado puolimą. Ir ne be 
reikalo: penkios dienos prieš jų atvykimą pavojingasis Mu- 
radas kuo ramiausiai užlipo ant Didžiosios piramidės, kad 
nuo jos viršūnės sidabriniu veidrodėliu nusiųstų šifruotą 
žinią Nefisai, įtakingai Kairo damai, kuriai meilinosi. Kol 
prancūzai susivokė, Muradas jau buvo pabėgęs į al Faju- 
mo oazę, bet mieste liko tvyroti miglota nuojauta, kad bet 
kuriuo momentu išpuoliai prieš okupacinę armiją gali atsi- 
naujinti... 

— Manau, centre, toli nuo piramidžių, būsime saugesni. 
Bent jau kol išauš toji diena. 

Mįslinga Ali šypsena nustebino Tobuląją. 

— Toji diena? 

— Taip, Nadija. Momentas, kai turėsime eiti į Heliopolį 
pareikalauti to, kas priklauso mūsų giminei. 

Nubo žvilgsnis akimirką susikryžiavo su tolimojo Sfink- 
so. Jo, stūksančio priešais Chefreno piramidę, amžinasis 
į jo paslaptis. Žiūrint iš purvinos gatviūkštės, kurioje juodu 
stovėjo, iš smėlio kylanti koloso galva atrodė tarsi kito pa- 
saulio kraštovaizdžio aidas. 

— Jau kelias dienas esame kartu, o aš vis dar nelabai su- 
prantu, ką nori pasakyti, dėde, - pasiskundė Tobuloji. 

— Ak, Nadija! Tai, ko leidomės ieškoti, yra taip sena ir 
buvo saugoma tiek šventų vietų, kad reikia atidžiai stebėti 
kiekvieną dievų siunčiamą ženklą. Kas žino, - pridūrė mįs- 
lingai, įsmeigęs žvilgsnį į juos supančio smėlio horizontą, — 
gal mums net neprireiks keliauti už Gizos, kad rastume 
amžinojo gyvenimo paslaptį. 

Mergina patraukė pečiais. Visuomet, kai dėdė pradėdavo 
aiškinti apie jos „misiją“, abejonių jūra verždavosi iš jos 
minčių krantų. Dabar ji nepajėgė suprasti, kodėl nemir- 
tingumo formulė gali būti paslėpta keliose šventose vieto- 
se. Būdama Edfu ji suprato, kad Heliopolis yra vieta, kur 
paukštis Bennu periodiškai grįždavo atgauti gyvybinių jėgų, 
kad atgimtų iš pelenų - sustiprėjęs ir jaunas. Jei dėl to jos 
dėdei nekilo abejonių, kodėl jie nepatraukia į Heliopolį ir 
neatgauna iš Fenikso jo paslapties kartą ir visiems laikams? 

— Esi teisi, - pripažino nubas, išklausęs jos skundus. - Bet 
jei būtum kaip aš įsigilinusi į Hordedeto legendą, žinotum, 
kodėl tokie skirtingi galios centrai kaip Heliopolis ir Giza 
gali saugoti formulę. 

— Hordedefo? 

— Na va. Iškart matyti, kad tau trūksta pasirengimo. Jis 
buvo vienas iš Cheopso sūnų, - juodmedžio milžinas atlai- 
džiai iš aukšto nusišypsojo, - ir jo legenda yra viena garsiau- 
sių faraonų epochos legendų. 

Pasirengusi klausytis, mergina švelniai palenkė galvą: 

— Tėvo pavedimu sosto įpėdinis Hordedefas pamėgino 
išsiaiškinti, kokia buvo toji ypatinga ir slapta šventykla, 
dievo Toto pastatyta saugoti skryniai su visa jo išmintimi. 
Cheopsas bet kokia kaina troško pastatyti lygiai tokią pat 
šventovę kaip ta, prarastoji amžių glūdumoje, bet nenumanė, 
kaip įgyvendinti savo svajonę. Rodos, niekas karalystėje 
nežinojo nei kur stovėjo Toto šventykla, nei kaip atrodė jos 
brėžiniai. 

— O Hordedefui tai pavyko? 

— Būtent. Įžvalgusis įpėdinis rado vieną senuką, dar me- 
nantį tą paslaptį. Jis gyveno Sacharoje; ir išgavęs iš jo visa, 
ką tas žinojo, karalius suskubo statyti taip trokštamą kopiją: 
Didžiąją Gizos piramidę. 

— Suprantu. - Šokėjos akys sužibo. - Taigi mūsų šeimai 
nera žinoma, kur saugoma skrynia su Toto išmintimi... Ar 
tikrojoje šventovėje, ar Cheopso pastatytoje kopijoje. 

— Gryna teisybė. Nors legendoje apie tai neužsimenama, 
gali būti, kad Cheopsas iškasinėjo Toto šventyklos griuvėsius 
ir rado skrynią, saugančią jo išmintį. Vėliau, galimas dalykas, 
paslėpė ją savo piramidėje. Galbūt todėl graikai klaidingai 
manė, kad Gizos piramidės buvo pastatytos paties Toto. 

— O kas dabar, praėjus šitiek laiko, gali žinoti tiesą? 

Ali vėl nusišypsojo iš Nadijos naivumo. 

— Tik mėlynieji išminčiai. Pameni, ką tau apie juos pasa- 
kojau? Atsimeni, kaip Edfu mieste paaiškinau tau viską apie 
paprastą jų kilmę ir kad būtent jiems nuo pat dievų epochos 

buvo patikėta saugoti Gyvenimo Paslaptį? Be abejonės, 
šiandien tik jie Žino, kur yra Toto vieta Heliopolyje, 0 jei ne 
ten - tuomet Didžiosios piramidės skrynios kambarys. 

— Ir kodėl manai, kad jie mums tai atskleis? 

Vienas iš daugelio Tobulosios klausimų kurį laiką sklan- 
dė ore. Atrodė, tarsi nubas atsargiai svarstytų, o paskui iš- 
kilmingai ir tvirtai atsakė: 

— Tiesą sakant, jie tik ir laukia į tave panašaus asmens at- 
vykimo, kad patikėtų mums savo paslaptį. 

— Kodėl panašaus į mane? 

Iš nuostabos Tobulosios antakiai kilstelėjo į viršų. 

— Jei manai, kad esi pasirengusi, tuomet atėjo laikas at- 
skleisti tavo šventos misijos esmę. 

— Aš pasirengusi, dėde. 

— Tuomet, - sušnibždėjo, - tebūnie. 

Ali trūktelėjo Nadiją už rankos į patį minios tirštumą. Iš 
pradžių ji nesuprato, kur vedama, bet tiesus it strėlė plytinis 
kalifo al Chakimo mečetės minaretas jai padėjo susiorien- 
tuoti: dėdė ją tempė link Bain al Kasreino gatvės, kurios 
pavadinimas reiškė „tarp rūmų“ ir į kurią rėmėsi keletas 
išlikusių senųjų Fatimidų laikų dvarų, pastatytų dar iki os- 
manų žlugimo. 

Žmonių jūra jaunajai ben Rašid kėlė pasidygėjimą. Kvapų 
simfonija, kurioje buvo sumišę prieskonių aromatai, gatvėse 
parduodamų patiekalų kvapsniai ir arklių mėšlo dvokas, 
susiliejo į ypatingą disharmoniją. Atrodė, kad al Kasreino, 
skirtingai nei kitus Kairo priemiesčius, toli gražu nepasiekė 
prancūzų potvarkiai; tai tebebuvo ta pati siaura gatviūkštė, 
nešvari ir supuvusi, menkai atitinkanti savo vardą; gatviūkštė, 
kurioje niekas nebuvo matęs riedančio vežimo. 

Laimė, jų kelionė neilgai tetruko. Vienoje iš šalutinių gat- 

velių, įsiliejančių į centrinę arteriją, už purvu aplipusios už- 
dangos atsivėrė nepaprastai tvarkingas ir švarus kiemas. Vie- 
ta Ali turėjo būti puikiai pažįstama, nes jis nė karto nestab- 
telėjo pasiklausti praeivių nei sudvejojo prieš įeidamas. 

Tobuloji nesipriešino vedama. 

Du kiemo kampe ant žemės įsitaisę vaikai žaidė kažkuo 
panašiu į šachmatus. Pamatę juos įeinant, pašoko iš savo 
slėptuvės ir nustriksėjo per kiemą. Netrukus jų sutikti išėjo 
stambi, malonaus apskrito veido moteris. Sumurmėjo kažką 
neaiškaus ir pabučiavo Ali į skruostą. Geroji ponia, re- 
gimai susijaudinusi, skubiai nuvedė Nadiją į kitą šiek tiek 
didėlesnę atvirą patalpą, kvepiančią apelsinmedžių žiedais, 
ten jos, rodės, senokai laukė senukas neregėm akim. 

— Nadija? - sušnibždėjo aklasis, vos pajutęs ją įėjus. - Juk 
tai tu, tiesa? 

Garbusis senis pasuko galvą kaip tik ten, kur stovėjo mer- 
gina, bet jo akys žiūrėjo į niekur. 

— Nebijok, — tęsė plačiau šypsodamasis. — Sėskis arčiau, 
kad galėčiau tave paliesti. Taip seniai norėjau su tavimi 
susipažinti... 

Nadija neprieštaraudama pakluso. Tas senis, kuriam, 
ko gera, buvo apie septyniasdešimt metų, balta ir šiurkščia 
barzda, retais plaukais ir aštriais skruostikauliais, spindulia- 
vo kažin kokį keistą magnetizmą. Jo balsas, iškilmingi ju- 
desiai bylojo apie didžiulę galią. Moteris, greičiausiai viena 
jo žmonų, privedė Nadiją prie jo ir padėjo jai atsisėsti ant 
brangakmeniais išsiuvinėtos pagalvėlės. 

— Aš esu Achmedas, - pagaliau tarė senis, - didysis ben 
Rašidų patriarchas. Giminės dvasinis vedlys. Al Huseinas pa- 
tikėjo šią misiją man prieš daug, labai daug metų. Bet, 
žinoma, tu manęs nepažįsti. 

— Ali man daug apie jus pasakojo. 

— Ir tikriausiai papasakojo sapną, kuriame Dievo ange- 
las man atskleidė, kad visa mūsų šeima susitelks susigrąžin- 
ti Sedo formulę. Gyvenimo atgavimo šaltinį. Tiesa? 

— Taip. 

Gyslotomis stipriomis rankomis Achmedas paėmė Nadi- 
jos rankas. Tobuloji pajuto, kad jos šiltos ir tvirtos. 

— Bet nepasakė, dėl ko tave atvedė pas mane? 

— Ne. 

— Taip pat nepapasakojo apie mūsų šeimos kilmę? Nei 
dėl ko taip saugome savo giminės grynumą? 

— Ne. 

— Nei nepaaiškino, dėl kokių priežasčių pardavėme tave 
kaip tarnaitę į Luksorą ir pavedėme stebėti Omarą ben Abifą? 

— Ne, mokytojau Achmedai. 

Senio veidas apsiniaukė. Suirzęs dėl viešnios neišmany- 
mo, ben Rašidų patriarchas nusprendė kuo greičiau apšvies- 
ti naująją mokinę. Jis geriau nei kas kitas žinojo, kaip sku- 
biai reikėjo papildyti jos Žinias ir parengti ją reikiamam mo- 
mentui. Laikui, kuris artėjo. 

— Ar dar pameni savo motiną Sarą? 

Nadija išpūtė akis. 

— Savo motiną? Žinoma! Gyvenau su ja iki trylikos metų, 
kol šeima pardavė mane Hajimui. 

— Tuomet, mažyte, atidžiai išklausyk visa tai, ką turiu tau 
pasakyti, nes nuo to priklauso misija, kurią šiandien tau 
patikėsiu. Nepraleisk nė vienos smulkmenos ir atkreipk 
dėmesį net į tai, kas galbūt tau nepatiks ar tave suerzins... 

— Taip, mokytojau. 

Prieš prabildamas Achmedas stipriai suspaudė tas švelnias 
rankas. 

— Tavo motina, kaip ir tavo senelė bei visos tavo pra- 
motės iš motinos pusės, jau šešiasdešimt kartų priklauso 
įšventintųjų į Izidės paslaptis kastai. Nors ir semitų kilmės, 
šeima labai greitai pakilo į garbingiausių senovės egiptiečių 
luomą. 

— Žydai? Mano šeima žydiškos kilmės? 

— Palūkėk, Nadija, - sudraudė ją Achmedas. - Tavo šeima 
tiesiogine ir gryna linija kilusi iš Mirjamos, krikščionių me- 
sijo motinos. Ji atsidūrė Egipte, kai buvo priversta bėgti 
nuo nuožmaus politinio persekiojimo, pradėto prieš jos 
naujagimį sūnų. Dievo paskirtoji būti krikščionių pranašo 
motina apsistojo šalia Heliopolio, kuris tuomet dar buvo 
klestintis Žinių ir išminties centras, ir dėl dangiškųjų ženklų, 
lydėjusių jos atvykimą, buvo įšventinta į Izidės apeigas. 

— Dangiškųjų ženklų? 

— Na taip! Mes, egiptiečiai, nuo senų senovės, dar iki 
pirmųjų faraonų, esame labai gabūs astrologai. Ješuos ir 
Mirjamos horoskopuose pamatėme tam tikrų požymių, 
paverčiančių juos dievų išrinktaisiais. Todėl mūsų protėviai 
mielai ėmėsi mokyti juos labiausiai saugomų Izidės tikėjimo 
paslapčių. Tam tikra prasme jie jau seniai jų laukė, kaip yra 
laukiamas tolimas ir pradingęs giminaitis. Nepamiršk, kad 
Mozė, didysis judėjų patriarchas, buvo Egipto princas ir 
žynys, išsinešęs dalį mūsų tikėjimo... 

— Ir ko buvo mokoma Mirjama, mokytojau? 

Achmedas nusišypsojo. 

- Šventajai Šeimai buvo parodyta, kaip veikia labai ga- 
lingas nemirtingumo mokslas, - iškilmingai tarė. - Jaunoji 
Mirjama perėmė tas žinias kaip savas ir su Bennu šventyklos 
žynių pagalba perdavė tą mokymą sūnui. Tačiau Mirjama 
perdavė mūsų mokymą ir kitiems savo palikuonims. 

— Argi Ješua nebuvo vienintelis Mirjamos sūnus? 

— Ne ne, nieko panašaus. Net Ješuos mokiniai savo 
raštuose minėjo jo brolius ir seseris. Ir būtent seserys gavo 
tą ypatingą Izidės doktriną. Negana to: pradedant Mirjama, 
mokymas buvo perduodamas dar uoliau nei senovėje, nes 
atėjus romėnams buvo baiminamasi, kad jis bus prarastas 
amžiams. Gyvenimo paslaptį saugantys išminčiai sugebėjo 
išgelbėti ją nuo faraonų ir žynių užmačių, bet suprato, kad 
atėjo sunkūs kovos dėl valdžios laikai, tad nusprendė saugo- 
ti savo paslaptį labai ypatingu būdu... 

Achmedas iš rankų judesių jautė Nadiją nerimaujant. To- 
buloji stipriai įsikibo jo rankų, tarsi bijotų nukristi. 

— Taip, mažyte, jie nusprendė, kad paslaptis bus perduo- 
dama tik per kraujo ryšį. Išminčiai patvarkė taip, kad atei- 
tyje tik Mirjamos šeimai priklausančioms moterims bus at- 
skleidžiamas paslaptingasis nemirtingumo mokymas... Nors 
paslapties paveldėtojos ne visuomet pasinaudodavo ja prak- 
tiškai arba nesiryždavo jos perimti, mokymas vyko kruopščiai. 

— O mano motina? 

— Tavo motina, kaip beveik visos tavo pirmtakės, nepa- 
noro vykdyti to, kas jai buvo lemta. Žinoma, nei aplinkybės 
nebuvo tokios kaip dabar tave supančios, nei niekuomet, 
nuo Ješuos laikų, nebuvome girdėję, kad į Egipto žemę būtų 
atvykęs kas vertas gauti paslaptingą Izidės tikėjimą; kad su 
kokiu vyru būtų galima pakartoti ritualą, kitados grąžinusį 
gyvenimą Ozyriui... 

Tobuloji patraukė pečiais. 

— Norite pasakyti, kad, be naujosios Izidės, dar turi pasi- 
rodyti naujasis Ozyris, su kurio pagalba būtų galima atgai- 
vinti aukštąją senųjų dievų magiją? 

— Kažkas panašaus, Nadija. 

— Ir jau žinote, kas yra jūsų laukiamas Ozyris? 

Achmedas kurį laiką tylėjo, apmąstydamas atsakymą. 
Paskui, glostydamas švelnią Tobulosios ranką, sušnibždėjo 
atsakymą, kad niekas daugiau jo neišgirstų: 

— Tai Bunabartas. Sultonas, atvykęs iš anapus jūros... 

Luksoras, vakarinė pakrantė 


Tos mažos švytinčios akutės privertė jį sustoti kaip įbestą. 

Žanas Baptistas - pirmasis pasiryžęs įeiti į Amenchotepo 
kapavietę - iš karto suprato, su kuo susidūrė. Ir staiga jį visą 
apėmė siaubas, sukaustė nuo galvos iki kojų. Nieko keista: 
už kelių žingsnių su įniršiu į jį stebeilijosi kobra - išsitiesusi 
stačia, įsitempusi, išsipūtusiais kaklo žiedais, kaip veidrodis 
žibančiais rombo formos Žvynais — ir snyp=o mo kyščiojo 
dvišaką liežuvį. 

Baronas dar nespėjo įeiti, todėl į kapavietę patenkanti 
šviesa gana gerai apšvietė roplį. Šis, įsitempęs kaip lanko 
templė, beveik nepastebimai siūbavo liemeniu, stebėdamas 
naująją auką. Jei ne žėrinčios akys, Žanas Baptistas Pro- 
speras Žolua būtų pamanęs, kad prieš jį — statula. Bet ne. 
Atrodė, kad šliužas valandų valandas jo laukė, kurdamas 
kuo veiksmingiausius jo mirties planus. Inžinierius kuo aiš- 
kiausiai tai perskaitė jo judesiuose: greitai, kai tik bus gerai 
apžiūrėjęs įsibrovėlį, puls mažiausiai apsaugotą jo dalį ir su- 
leis į J jo gyslas staigią mirtį. 

Žanas Baptistas nedrįso net surikti. Jei tai padarytų, gyva- 
tė mestųsi jam prie kaklo ir viskas baigtųsi pernelyg greitai. 

Šitaip, pritūpęs, rankomis atsirėmęs į kalkines mauzolie- 
jaus grindis, jis neturėjo nė menkiausios galimybės pabėgti. 

Atomazga - o tai jam nekėlė jokių abejonių - buvo tik laiko 
klausimas. Ir labai trumpo. 

Inžinierius numatė pačią blogiausią įvykių eigą: jei per 
kokias dešimt ar dvylika sekundžių kobra, kuri vis labiau 
tiesėsi ir hipnotizavo žvilgsniu, pastebės jį mirktelint arba 
nuryjant seiles, pasinaudos bet kokiu raumens judesiu ir 
puls. Tuomet jis sušuks, čia įbėgs baronas de Viljė, iki pat 
to momento aplink kapavietę ieškojęs kapų plėšikų pėdsa- 
kų, ir išvys šiurpią sceną. O jis pats, susirietęs iš skausmo, 
kumščiais spausdamas pilvą, amžiams užmerks akis, nespė- 
jęs nė pagalvoti apie savo motiną, seseris, vasarnamį Eks en 
Provanse ar apie savo šunį Luką. 

Jo gyvybė užges ant barono rankų, o kartu ir visos svajo- 
nės apie šlovę bei sėkmę. 

Gyvatė sušnypštė. 

Jos žvilgsnis dar labiau sustingo, jei tai įmanoma, o maža 
kvadratinė galva nelauktai ėmė lenktis atgal, tarsi rengtųsi 
blogiausiam. Bejėgis Žanas Baptistas pamanė, kad išmušė 
jo valanda. 

Bet staiga kobra sustingo. 

— Nejudėkite, Prosperai Žolua! 

Pažįstamas Eduaro de Viljė balsas aiškiai suskambo jam 
už nugaros. Šliužas dvejojo, kurią iš tųdviejų baltų žmogystų 
pulti pirmąją. 

— Svarbiausia, nenuleiskite nuo jos akių! - patarė baronas. 

Žanas Baptistas pakluso. Dar nė karto per visą Egipte 
praleistą laiką taip nuolankiai ir su tokiu malonumu nebu- 
vo paklusęs jo įsakymui. Staiga su chirurgo tikslumu kažkas 
perskrodė orą ties jo dešine ausimi. Eduaro kardas, žybtelėjęs 
kaip Žaibas, vienu kirčiu perkirto ropliui kaklą, ir tampoma 

pavienių traukulių jo galva tyloje nuriedėjo kapavietės ak- 
menimis. 

— Dėl Dievo, barone! - inžinierius atsistojo. - Jūs vos ne- 
nukirtote man galvos! 

— Nutilkite! 

Prosperas Žolua atrodė nieko nesuvokiąs. 

— Tylos! - pakartojo pašnibždomis baronas. - Kad ir kas 
būtų išplėšęs Amenchotepo kapą, ko gera, dar yra viduje. 
Lauke, paslėpti už uolos, stovi keli arkliai. Ir jie ne mūsų 
armijos. 

Jaunasis inžinierius sudrebėjo. Šalia tebepulsavo kruvi- 
ni gyvatės viduriai, primindami, kaip arti mirties jis buvo 
atsidūręs. 

— Ar jų... daug? 

— Mažiausiai šeši ar septyni. Turite karabiną? 

— Ne. 

Baronas nepatenkintas susiraukė. 

— Ką gi! Šiandien sužinosime, kas čia vyksta. Leidžiamės 
į kapavietę, ir kuo greičiau! 

— Bet, pone, o jei ten yra daugiau gyvačių? 

— Surizikuosime. 

Eduaras de Viljė iš munduro kišenės išsitraukė porą 
žvakių ir nedelsdamas jas uždegė. Silpna jų šviesa nepajėgė 
įveikti priešais juos tvyrančios prieblandos - ji sumirkčiojo, 
tarsi būtų suabejojusi, ar verta šviesti. Tačiau neužgeso. 

Baronas buvo teisus: už pirmųjų laiptų iš gūdaus, ne- 
suprantamomis scenomis ištapyto koridoriaus galo sklido 
murmesys. Pradžioje buvo girdėti vien tik gaudesys. Nuo to- 
limo aido, sklindančio iš žemės gelmių, Žano Baptisto plau- 
kai beregint pasišiaušė. 

Juodu neištarė nė žodžio. Kuo atsargiausiai lipo žemyn, 
stengdamiesi neužkliudyti visur besimėtančių griuvėsių 
liekanų. Žmonių su šunų galvomis figūros, neapsakomai 
prašmatniai apsitaisę dvariškiai ir paukščiai išskleistais spar- 
nais, atrodė, nenuleidžia nuo jų akių. 

— Paklausykite! —- sušnibždėjo baronas. — Girdite? 

Prosperas Žolua žengė keletą žingsnių ir atsidūrė šalia 
vado. Jie jau buvo nulipę dar porą laiptatakių ir apačioje, 
gilumoje, išvydo didesnę patalpą, skendinčią dusliame gau- 
desy, apšviestą blausios šviesos. Inžinieriai užpūtė žvakes 
ir žengė šešis žingsnius, skiriančius juos nuo koridoriaus 
galo. 

Ten drėgmė buvo tokia didelė, kad, rodos, galėjai ją per- 
kirsti kardu. Galiausiai Žanas Baptistas truktelėjo baroną 
už skverno, prikišo lūpas jam prie ausies ir sušnibždėjo: 

— Man tai nepatinka, — iškošė. - Jei jie šeši ir jie mus pa- 
stebės, gyvi iš čia neištrūksime. 

Eduaras nekreipė dėmesio į pastabą ir atšlijęs nuo drau- 
go ištempė kaklą, norėdamas pamatyti, kas dedasi greti- 
moje salėje. 

Keletą sekundžių stovėjo lyg apmiręs. 

Į du lygius padalytos ir šešių nuostabių kolonų, padabintų 
įvairiomis figūromis bei hieroglifais, supamos salės gilumoje 
stovėjo sarkofagas, už jo buvo matyti medinis sostas, 0 jame 
sėdėjo — Eduaras išsigandęs sudvejojo - mumija! 

Šviesa buvo blausi - vos tuzinas aliejinių lempelių apšvie- 
tė patalpą. Bet, nepaisant to, salės viduryje, priešais nejudantį 
soste sėdinčiojo siluetą, pamatė pažįstamą ir tvarkingą Oma- 
ro ben Abifo veidą. 

— Omaras! - patenkintas sušnibždėjo. 

Dabar abejonių nebeliko: jie nusikaltimo vietoje užklupo 

didžiausią pietinio Egipto relikvijų pirklį, patalpoje, pri- 
klausančioje prancūzams. Vos tik apie tai praneš generolui 
Dezė, Omaras bus sulaikytas ir išsiųstas į Kairą teisti. 

Tačiau jo elgesys baronui pasirodė įtartinas. Neatrodė, 
kad Omarą būtų dominusios kapavietėje esančios relikvi- 
jos. Jos nedomino ir jo keistos šutvės - jį supančių pusiau 
žmonių, pusiau gyvūnų. Tuo metu Omaras progiesmiu kal- 
bėjo keistą psalmę: 


— Ak, Ozyri! - jam pritarė choras. — 
Nedariau pikta žmonėms. 

Nieko nenuskriaudžiau. 

Nenusidėjau Vietoje, kur gyvena Tiesa. 
Nesiekiau sužinoti to, ko nereikia žinoti. 
Nepiktžodžiavau prieš Dievą. 
Nepriverčiau nieko badauti. 

Nieko nepravirkdžiau. 

Nežudžiau. 

Neįsakiau žudyti... 


Baronas pasitraukė atatupstas. Du vaiduokliai su šakalo 
ir sakalo galvomis įpusėjus apeigoms atsisuko paimti 
didžiulių varinių svarstyklių, atremtų į vieną salės sienų, 
visai netoli tos vietos, kur buvo prisiglaudę prancūzai. Kol 
svarstyklės buvo statomos, ekstazės apimtas Omaras, lai- 
kydamas kairę ranką ant saulės rezginio, toliau deklamavo 
savo monotonišką litaniją: 


— Nešykštavau, aukodamas šventykloms. 
Nesutepiau dievų duonos. 
Netvirkinau vaikų. 

Nesanguliavau savo miesto šventose vietose. 
Nemedžiojau nendrynuose, priklausančiuose dievams. 
Nežvejojau jų užutėkiuose. 

Nestačiau užtvankų jų vandenyse. 

Neprieštaravau jokiai procesijai. 

Esu tyras! Esu tyras! Esu tyras! 


Eduaras, kuris pakankamai gerai suprato tą savotišką 
maldą, sakomą arabiškai, luktelėjo tam tikrą laiko tarpą ir 
vėl kyštelėjo galvą. „Šakalas“ ir „sakalas“ jau turėjo būti pa- 
statę svarstykles keli žingsniai priešais jį. Ir kai dvi moterys, 
išsidažiusios taip, kaip jis niekuomet nebuvo matęs Egipte, 
užgrojo citromis, juos apgaubė karčių smilkalų debesis. 

Staiga „šakalas“ prabilo. Salėje sugriaudėjo keistai pažįs- 
tamas Žemas balsas: 

— Tu, atsilaikęs prieš nepalenkiamą keturiasdešimt dvie- 
jų mirusiųjų karalystės teisėjų teismą, tu, sugebėjęs pasi- 
skelbti išvengęs keturiasdešimt dviejų pagrindinių tikin- 
čiųjų nuodėmių, ar išdrįsi dabar išklausyti svarstyklių nuo- 
sprendį? 

— Taip. Išdrįsiu, - atsakė Omaras, kurio juoda, sandal- 
medžio aliejumi iškvepinta oda žibėjo sidabru. 

— Tuomet privalai žinoti, kad jei atsiduosi šiam teismui 
ir tavo širdis svers mažiau nei šventa deivės Maat, Tiesos 
karalienės, plunksna, tau bus atskleistos amžinojo gyvenimo 
paslaptys. Priešingu atveju tavo ka ir ba bus prarytos Am- 
mit, siaubingos pabaisos krokodilo galva - ji nutrauks tavo 
egzistavimą ir pasmerks tave visiškam išnykimui. | 

— Sutinku. 

Ka? Ba? 

Prieš paaiškindamas Žanui Baptistui, kas vyko viduje, 

Eduaras pasitrynė smilkalų sudirgintas akis. Negalėjo pati- 
kėti, kad pavojingasis Omaras atėjo į kapavietę ne jos iš- 
draskyti ar pasiglemžti jos menkų lobių. Ir visiškai ne- 
galėjo patikėti, kad jis dalyvauja tose apeigose ir prisiekia 
nežudęs ir nenusidėjęs. Ir apskritai tą egzotišką nesąmonę 
jis sunkiai galėjo sutapatinti su senovės egiptiečių sielos 
suvokimu. 

„Sakalas“ ceremoningai pasilenkė virš vienos svarstyklių 
lėkštės ir padėjo ant jos mažytį alebastro indelį. 

— Čia Ib. Tavo širdis, - tarė. 

— O čia - Shes Maat. Teisingumo dvasia, - pridūrė „ša- 
kalas“, ant kitos lėkštelės statydamas matinį dubenėlį. 

"Trečias padaras žmogaus kūnu ir paukščio galva, besipui- 
kuojantis smailiu ir ilgu snapu, žengė žingsnį į priekį ir atsi- 
stojęs priešais svarstykles sušuko: 

— Tebūnie, kaip tu nori. Aš, Totas, sukūręs save patį, nie- 
kieno nepagimdytas, galįs suskaičiuoti visas Žvaigždes ir Žinąs 
visų jų vardus, įtrauksiu į amžinybės sąrašą šio griežčiausio 
teismo rezultatą. 

— Amen. 

Citros patalpą užliejo švilpiančiais garsais, Žanui Bap- 
tistui priminusiais kobros šnypštimą, ir svarstyklės pradėjo 
savo darbą. Išgąsdintas ritualo aidų, jaunasis inžinierius 
susigūžė koridoriaus gale, o susijaudinęs baronas nenuleido 
nuo apeigos akių. 

Svarstyklės stabtelėjo. Strėlė susvyravo ir pakaitomis su- 
stojo čia prie vienos, čia prie kitos lėkštelės, kol in extremis 
neryžtingai nusklendė tarp abiejų. Jei senosios psalmės 
nemelavo, tuomet Omaras jau buvo Maa kheru, teisusis ir 
išteisintas prieš Dievą. Pamatęs galutinį svarstyklių verdiktą, 
teisiamasis su palengvėjimu atsiduso. 

— Mes įvykdėme visus Reu Un Pert Em Hru* įsakymus, — 
tarė Totas. - Skrupulingai laikėmės visų senovės užkeikimų. 
O dabar, Omarai, jei Maat įvykdys savo teisingumą, tau 
turėtų būti atskleista ta pati paslaptis, kuri buvo atskleista 
šios kapavietės šeimininkui, didžiajam Amenchotepui III. 

— Gyvybės formulė. 

Eduaras krūptelėjo. „Šakalo“ ištartas sakinys jam kažką 
priminė... Bet jis lūkuriavo. 

— Ak, Ozyri! - sušuko, čiupinėdamas savo vilkiškos galvos 
pagrindą. - Dabar, kai jau atlikome apeigas, nuvesk mus pas 
žmogų, turintį sužinoti tavo paslaptį. 

Ir tai taręs nusitraukė šakalo galvą. Atsargiai padėjo kau- 
kę ant Žemės ir stipriai suspaudė Omarą ben Abifą glėbyje. 

— Muchamedai! - laimingas šūktelėjo kapų plėšikas. — 
Ačiū tau, kad parodei man kelią. 

Apstulbęs baronas suprato, kad po šakalo galva slėpėsi jų 
vedlys iš Luksoro. Ir visų blogiausia: jis petys petin dirbo su 
Omaru ben Abifu. 

— Neturi už ką man dėkoti, - pasakė Muchamedas. - Ma- 
no šventa misija nuvesti tave į sėkmę ir pas tikruosius saulės 
tikėjimo išpažintojus, saugančius paslaptį. 

Omaras suspaudė Muchamedui dilbį, o šis, kaip jam buvo 
būdinga, kilstelėjo juodus antakius ir susiraukė. 

— Pabėgus Nadijai maniau, kad praradome tarpininkę tarp 
mūsų ir formulės. 

— Ne. Mums dar lieka Bonapartas. Jei jis - mūsų laukia- 
mas imamas, jei šiitų pranašų skelbiami dalykai - tiesa, tuo- 
met tik jį suradę ir privertę atlikti tokias pat apeigas savo 
rankose turėsime tai, ko ieškome. 


* Pažodžiui: „Knyga, iš kurios kada nors ateis diena.“ 

— Tegu tai ir įvyksta, Muchamedai ben Rašidai. 

Vedlys įsmeigė akis į kapų plėšiką. 

— Nevadink manęs taip, - tarė akivaizdžiai nepatenkin- 
tas. — Aš seniai palikau giminę, kai tik supratau, kad nie- 
kas iš šeimos nenuves manęs į Šviesą. Kad jų išpažįstamas 
kultas paremtas pasenusia žvaigždžių religija, nepajėgiančia 
išlaikyti ir saugoti kadaise jų užvaldytos gyvenimo paslap- 
ties. 

— O Bonapartas ją sužinojęs sugebės tai padaryti? 

— Toks jo likimas. 


Eduaras ir Žanas Baptistas kuo greičiau spruko iš kapavietės, 
apčiuopomis skindamiesi sau kelią. Jie buvo susijaudinę. 
To, ką išgirdo, pakako suprasti, kas vyksta jiems panosėje. 
Kažkas šalies pietuose rengė spąstus generolui ir ekspedici- 
jos vadui. Kažkas - ir jie tai puikiai žinojo — galintis griebtis 
bet ko, vedamas absurdiškų egiptiečių prietarų. 

Jie privalėjo ką nors daryti. Galbūt pasiųsti Bonapartui 
žinią. Ir kuo greičiau. 


21 


Napoleonas niekaip neįstengė iki galo suprasti, kas su juo da- 
rosi. Jis, jaunas nepriekaištingos reputacijos karininkas, leidosi 
nuviliojamas iki pat Nazareto, kad ten susitiktų su kažkokiais 
dykumų klajokliais, tarsi nužengusiais iš „Tūkstančio ir vie- 
nos nakties“ pasakos. Ir dar blogiau - laisva valia sutiko, kad 
tie jam sugirdytų kažkokį „atminties gėrimą“. Tikriausiai nar- 
kotiką, kurio poveikio niekas nežinojo ir kuris, ko gera, galėjo 
užbaigti jo gyvenimą. 

Betgi ne. Jo poveikis, ypač gausus vaizdinių, jam sugrąžino 
pirmųjų karininko metų Paryžiuje prisiminimus. 

Pamažu korsikietis pradėjo suprasti, ką veikia čia, taip toli 
nuo savo šalies, įtrauktas į visiškai kitokio tikėjimo pasaulį. Su 
nelauktu aiškumu prisimindamas visus žmones ir išgyvenda- 
mas įvykius, pamažu jis artėjo prie suvokimo, kad už viso to 
slypi tam tikra misija, neišvengiamas likimas. 

Astrologas, kažkur užrašyta lemtis, paslaptingas nemirtin- 
gasis grafas, užmiršta Nicos piramidė, panaši į tą, kurios vidu- 
riuose jis dabar glaudėsi... Ar jis visa tai turėjo traktuoti kaip 
palaidus tos pačios sruogos siūlelius? Apsvaigęs nuo naujų 
pojūčių, Napoleonas pradėjo tikėti, kad tai įmanoma. Bet ar 
tai buvo jo paties likimo audinio dalis? O galbūt labiausiai 
tikėtina, kad tiek mėlynųjų išminčių jam sugirdyti narkotikai, 

tiek granito skrynia, kurioje jis dabar ilsisi, yra to paties tikslo 
dalys? Galbūt net turi tas pačias šaknis? 

Korsikietis, visu ūgiu išsitiesęs Didžiosios piramidės Kara- 
liaus kambario šaltos skrynios dugne, tyloje visa tai apmąstė. 
Ir vėl negalėjo išvengti prisiminimų. Šį kartą slapto apsilanky- 
mo viename sename Paryžiaus restorane, kur patraukė išėjęs 
iš valstybės tarnautojo Duklė de Pontekiuleno kabineto... 


Bonaventūras Gijonas negalėjo atsispirti gundomam sidab- 
rinių monetų skambesiui. Tad įžvalgusis Bonapartas kuo 
puikiausiai pasinaudojo jo gobšumu. 

Nors ekonominė padėtis neleido generolui šitaip švaisty- 
tis, už dosnų atlyginimą būrėjas jam nurodė artimiausias 
gaires, kaip išspręsti galvosūkį, kuriuo, regis, buvo pavirtusi 
jo ateitis. 

Kaip pagautas entuziazmo prasitarė „dangiškosios ma- 
tematikos profesorius“, bėglys grafas Sen Žermenas mėgo 
lankytis viename miesto restorane, kur skirdavo pasimaty- 
mus artimiausiems draugams. Jei jam kada nors išsprūdo 
užuomina apie savo kilmę arba amžinojo gyvenimo formu- 
lę, kurią daugelis jį manė žinant, tai įvyko tarp tų keturių 
sienų. 

— Paklausinėkite ten, - tarė astrologas, tingiai mostelėjęs 
pro savo palėpės langą į Paryžiaus tolumas. — Gal ką nors 
žinos. Duosiu jums adresą, bet kai jau būsite vietoje, nemi- 
nėkite mano vardo. 

Napoleonas linktelėjo. Nenorėjo gaišti laiko, tad, išėjęs iš 
konsultacijos, patraukė į Senos pusę savo naujojo tikslo link. 

Restoranas, kurį jam nurodė Gijonas, buvo įsikūręs tam- 

sioje Monmoransi gatvėje, 51-ajame name, kuris buvo pil- 
kas ir tokiomis aptriušusiomis sienomis, kad, rodės, tuoj tuoj 
sugrius. Nors ir varganai atrodė, keturių aukštų namas su 
smailia palėpe buvo pats geriausias visoje gatvėje. 

Korsikietis gerokai sugaišo, kol jį rado. Visiškai netoli 
nuo pagrindinės Šv. Martyno gatvės, pačioje Temple kvartalo 
širdyje, esanti Monmoransi gatvė tebuvo gatviūkštė, kurioje 
nevyko joks prekybinis gyvenimas, ir vargu ar galėjo sužavėti 
žmogų, iki Revoliucijos prisistatinėjusį grafu ir švaisčiusį 
savo turtus pusės Europos dvaruose. Tačiau atsidūręs ten, 
priešais ieškomo restorano fasadą, jaunasis generolas įver- 
tino Sen Žermeno įžvalgumą. 

Akmens fasade išraižytos didžiulės raidės skelbė, kad tai 
Nikola Flamelio užeiga, „seniausias Paryžiaus namas“. Ten, 
kur jis Žiūrėjo, matėsi iškilus akmeninis medalionas, kurio 
spalvos jau seniai buvo išblukusios. Visur kyšojo angelų ir 
pranašų figūros, suteikdamos pastatui groteskišką išvaizdą. 
Ir, kaip jam buvo sakęs profesorius Bonaventūras, visos tre- 
jos durys vedė į šiek tiek apleistą restoraną. 

Bonapartas slapčia nusišypsojo. Jei atmintis jo neapgau- 
na, tas Flamelis, kurio vardas puikavosi ant pastato, buvo 
ne kas kitas kaip garsus XV amžiaus Paryžiaus alchemi- 
kas, spaustuvininkas ir perrašinėtojas, jam kartu su žmona, 
gražiąja ir ne mažiau garsia Pernele, buvo priskiriamas fi- 
losofinio akmens sukūrimo nuopelnas. Be abejonės, Sen 
Žermenui ta istorija turėjo būti kuo puikiausiai žinoma. Ir 
ne veltui daugeliui įšvęstųjų filosofinis akmuo buvo gyvy- 
bės medžio arba amžinos jaunystės sinonimas. 

— Betgi tai kvailystė! Filosofinis akmuo egzistuoja tik 
bepročių klejonėse! 

Ponia Nerval, apkūni ir plepi moteriškė iš Odo, ankstes- 

niojo užeigos savininko našlė, nusikvatojo iš naujojo lanky- 
tojo minties, patiekdama jam nuostabų saumon roti et ses len- 
tilles aux lard ir ąsotį puikaus alaus. 

— Daugelis tikėjo, kad akmuo iš tiesų egzistuoja... — 
paprieštaravo korsikietis be ypatingo įsitikinimo, kviesda- 
mas virėją prisėsti prie jo stalo. Jie buvo vieni. Patarnautojai 
turėjo laisvą dieną. 

— Na jau, pilieti generole! Po Revoliucijos visos tos suk- 
tybės jau pamirštos. Tai kunigų reikalai. 

— Na, nesupraskite manęs klaidingai, ponia... Aš netvirti- 
nu, kad pats tuo tikiu. Klausiu jūsų iš gryno smalsumo. 

— Taigi, matau jau, matau, - šelmiškai nusišypsojo užei- 
gos šeimininkė. — Taip kalbate dėl to užrašo ant namo fa- 
sado, ar ne? 

Napoleonas mandagiai linktelėjo. Iš tiesų fasadinė res- 
torano pusė jam pasirodė tokia pajuodusi, kad jis nė nepa- 
galvojo, jog ten buvo galima ką nors perskaityti. Kol jis ska- 
navo rausvą lašišos filė, šeimininkė, patenkinta gavusi progą 
pasikalbėti su nelauktu klientu, tęsė: 

— Turėtumėte žinoti, kad šis namas buvo pastatytas vie- 
nam burtininkui, tokiam Nikola Flameliui, būtent jo vardu 
ir pavadintas restoranas. Dar vienas pamišėlis! Žinote, tas 
vyras buvo iš ankstesniųjų turtuolių ir smaginosi statydin- 
damasis namus po visą Paryžių ir prigrūsdamas juos statulų 
bei keisčiausių simbolių. Šis namas vienintelis išlikęs. Pats 
tvirčiausias. Pastatytas 1407 metais. Data pažymėta virš 
staktos. 

— Virš staktos? 

— Taip. Negaliu patikėti, kad jos nepastebėjote, generole. 

— Deja, nepastebėjau, ponia. 

— Tai tarsi kokia malda. Iš tikrųjų, jei kas išmestų „amen“ 


208 JAVIER SIERRA m EGIPTIETIŠKOJI NAPOLEONO PASLAPTIS 


ir ištrintų dalį apie „Tėve mūsų“ ir „Sveika, Marija“, ji pui- 
kiausiai galėtų tapti Revoliucijos vyriausybės šūkiu. 

Karininkui neatitraukiant nuo jos nustebusio žvilgsnio, 
madam Nerval garsiai nusikvatojo iš savo sąmojo. 

— Ar atsimenate, kas parašyta virš staktos? 

— Atmintinai moku! „Mes, darbštūs vyrai ir moterys, gy- 
vename šio namo, pastatyto 1407 Viešpaties metais, prieša- 
kinėje dalyje. Visi mes privalome kasdien sukalbėti vieną 
„Tėve mūsų“ ir vieną „Sveika, Marija“, prašydami gai- 
lestingojo Dievo atleisti nuodėmes vargšams mirusiems 
nusidėjėliams. Amen.“ 

— Įspūdinga. Išbėrėte kaip žirnius. 

— Taip, - patenkinta nusišypsojo. - Mano vyras labiau ža- 
vėjosi mano atmintimi nei kulinariniais gebėjimais. 

— Be abejonės, galėtumėte prisiminti visus savo nuolati- 
nius klientus... 

Žingsnis po žingsnio Napoleonas pradėjo ruošti dirvą 
jį dominančiam klausimui. Madam Nerval su pasitikėjimu 
linktelėjo. 

— Tokiu atveju jūs, be abejo, prisimenate čia lankiusis tokį 
grafą Sen Žermeną... 

— Sen Žermeną! - Užeigos šeimininkės veidas nušvito, 
tarsi staiga prisiminus tolimą giminaitį. - Na, žinoma! Ar jis 
buvo ir jūsų draugas, generole? 

— Žinoma, - sumelavo Napoleonas. 

— Grafas dažnai čia lankydavosi. Jis labai susidraugavo 
su mano vyru ir mėgdavo naudotis mūsų restoranu, tarsi 
tai būtų arbatos salonas, susitikimams su bičiuliais. Kokia 
garbė! 

— Suprantu, ponia. 

— Taip, taip. Vargšelio namų niekaip nepabaigdavo re- 

montuoti, tad vis prašydavo mūsų pagalbos. Niekuomet ne- 
turėjome bėdų dėl jo nei dėl jo svečių, nors kai kurie jų 
kalbėdavo gryniausias kvailystes. Tačiau grafas buvo tikras 
džentelmenas. Išsilavinęs, galantiškas... 

Madam Nerval balse buvo juntamos ilgesio gaidelės. Kor- 
sikietis pasiūlė jai išgerti lašelį sauso restorano vyno, o šioji, 
pradėjusi nuo gurkšnelio, vieną po kitos išlenkė dvi taures. 

— O kokie Žmonės buvo čia besilankę jo draugai? 

— Ak, mesjė! - atsakė dainingai. - Patys įvairiausi. Tarp jų 
buvo labai išsilavinusių, buvo ir kuklių. Kareivių ir kilmin- 
gųjų. Čia užsukdavo net dvasininkai ir vyskupai. 

— Ir, žinoma, kalbėdavosi apie politiką. 

— Ne, ne. Nieko panašaus. Niekaip negalėdavo liautis 
kalbėję apie Egiptą. Jūs ką nors žinote apie Egiptą, generole? 

Bonapartas linktelėjo. 

— Esu daug skaitęs apie šią šalį. Bet apie ją tiek daug 
šnekama, kad neįsivaizduoju, ką būtent galėjo kalbėti grafas... 

— Aš ir tai galiu jums papasakoti. Apie piramides. Tai 
buvo jo mėgstamiausia tema. 

— Ir daugiau nieko? 

— Ką gi, - ponia Nerval įsipylė trečią taurę vyno, - ne tik 
apie jas. Kartą visą naktį pliurpė apie kažkokio Polio Luka- 
so kelionę į Turkiją, įvykusią prieš aštuoniasdešimt metų, 
ir kaip vienas dervišas jam papasakojo Indijoje sutikęs patį 
Nikola Flamelį... 

— Flamelį? - net pašoko korsikietis. - Gyvą? Betgi jis šį na- 
mą pastatė 1407-aisiais! 

— Ir mirė po dešimties metų, taip. Būtent tai aš ir noriu 
pasakyti - visi jie buvo išprotėję! 

Virėja vis dėlto susiraukė tardama veiksmažodį „mirė“. 
Tarsi šis jai neatrodytų tinkamas. 

— Tačiau tai neįmanoma. 

— Aš irgi taip maniau, pilieti generole, bet mano vyras bu- 
vo įsitikinęs, kad visa tai tiesa. Ir atkreipkite dėmesį, ką jie 
kalbėjo: pasak to Polio Lukaso, Flamelis buvo pareiškęs norą 
būti palaidotas Jokūbo bažnyčioje, netoli nuo čia, o ant jo ant- 
kapio pastatyti mažytę piramidę. Sen Žermenas, kuriam buvo 
žinoma ta istorija, paaiškino, kad būtent tas veiksmas ir buvo 
susijęs su jo grįžimo į gyvenimą paslaptimi. 

— Ir kaip Flamelis galėjo apie tai žinoti? 

— Mano vyras sakė, kad jis buvo susipažinęs su egiptiečių 
magija. Nagi! Jūs atrodote toks apsiskaitęs, argi nežinote 
garsiosios Flamelio „Hieroglifų knygos“? 

Napoleonas papurtė galvą. 

— Taigi joje kalbama apie tam tikrais vaizdiniais užkoduotą 
magiją ir kaip per juos, perpratus tam tikras „skaitymo“ 
formules, galima prisikasti prie protėvių išminties. Man 
tai skamba kaip nesąmonės, bet Flamelis, kaip sakė Sen 
Žermenas sėdėdamas prie šito paties stalo, iš egiptiečių 
ženklų „išskaitė“, kaip grąžinti gyvybę tiems mirusiesiems, 
kurių širdys buvo tyros. 

— Ir atskleidė tai jums"? 

Korsikietis įsmeigė žvilgsnį į drėgnas ir šiek tiek apsvai- 
gusias madam Nerval akis. 

— Pamenu, prieš tai padarydamas, iškėlė mums vieną są- 
lygą: kad padėtume Prancūzijoje atgaivinti tikrąjį egiptiečių 
tikėjimą. 

— Tikrąjį egiptiečių tikėjimą? Kas, po velnių, tai yra? 

— Argi grafas jums apie tai nepasakojo? Kaip keista! Taip 
pat neminėjo, kad labai domisi Marsilijaus Fičino darbais? 

— Niekada negirdėjau apie jį kalbant. Kas jis per vienas? 

— Ak, mano neapsišvietęs kareivi, - nusijuokė. - Fičinas 

gimė Italijoje tuo pačiu laikotarpiu kaip ir Flamelis ir, kaip 
mums pasakojo grafas, dirbo mecenatui Kozimui Medičiui, 
jam buvo pavesta po vienu stogu suburti visus tos epochos 
humanistus. Ta greitosiomis įsteigta akademija davė akstiną 
Atgimimui, mesjė! 

Bonapartas net pašoko išvietos. Jam, nepatikliam žmogui, 
buvo sunku suvokti, kad ta iš pažiūros apsileidusi virėja lyg 
niekur nieko kalba apie dalykus, kurie, savaime supranta- 
ma, buvo ne jos galvelei. 

— Pasakykite man, madam Nerval, kaip tas Fičinas susi- 
jęs su tikrojo egiptiečių tikėjimo grąžinimu ir mūsų bendru 
draugu grafu Sen Žermenu? 

— Labai glaudžiai! Fičinas į lotynų kalbą išvertė slėpinin- 
gos kilmės tekstus. Panašioms į save asmenybėms paža- 
dino susidomėjimą viskuo, kas egiptietiška, ir pirmasis su- 
vokė, kokią didelę įtaką mūsų istorijai ir religijai turėjo 
egiptiečiai... 

— O Sen Žermenas? 

— Tik sekė jo pėdomis, norėdamas atskleisti amžinojo 
gyvenimo paslaptį ir ją saugoti. Rado Europoje piramides, 
pastatytas pagal Didžiosios Egipto piramidės pavyzdį, ir 
daugelį metų uoliai ieškojo jų statytojų palikuonių. Buvo 
įsitikinęs, kad šie turėjo saugoti dalį senosios išminties, o dėl 
jos buvo stačiai pamišęs... 

— Ir rado juos? 

Madam Nerval stambiomis alkūnėmis užgulė lininę stal- 
tiesę ir delnais parėmusi smakrą tvirtai atsakė: 

— Žinoma. Grafo bičiuliai gal ir buvo pamišę, bet tik ne jis. 
Visuomet prieš ko nors imdamasis turėjo tikslą. Kaip mano- 
te, su kuo čia jis susitikinėdavo? Su linksmybių ištroškusiais 
biurokratais? 

Bonapartui per kūną perbėgo keistas virpulys. 

— Norite pasakyti, kad?.. 

— Kad čia jis kviesdavosi būtent tų statytojų palikuonis, 
taip. 

Napoleonas minutėlę patylėjo. Išgirdus šį sakinį jam gerk- 
lėje įstrigo vienas vienintelis klausimas. Sukaupęs jėgas, nu- 
rijo seiles ir išdrįso jį ištarti: 

— Ojūs susipažinote su kuo nors iš jų, ponia? 

— Su keletu. Bet nė vienas neprilygo Nikodemui Buktu- 
rui, proprovaikaičiui ar panašiai tokio Achmedo Bukturo, 
žmogaus, Nicoje pastačiusio didžiausią ir tobuliausią iš tų 
piramidžių. Jis, žinoma, buvo iš Egipto ir didžiavosi esąs ge- 
riausias grafo draugas. 

— Bukturas?.. 


Napoleonas dar porą sykių pakartojo tą pavardę. Tiesa, kad 
1795-ųjų, III Revoliucijos metų, pavakarę ta pavardė vargu ar 
jam ką sakė. O krikšto vardas Nikodemas jam priminė, kur 
pirmą kartą jį išvydo: Jono evangelijoje. Ten minima, kad kar- 
tu su Juozapu iš Arimatėjos Nikodemas buvo vienintelis, prisi- 
artinęs prie Jėzaus kūno ir balzamavęs jį alaviju ir mira. Tam 
tikra prasme jis buvo atsakingas už jo apsivalymą ir parengimą 
grįžti į gyvenimą. 

Kokie neišmanėliai tie, kurie vis dar mano, kad mūsų 
žemiškasis gyvenimas nuo pat gimimo iki mirties nėra supla- 
nuotas iki pačių nereikšmingiausių smulkmenų... Kokie kvai- 
liai tie, kurie, net patyrę sėkmes ir nesėkmes, vis dar tiki atsi- 
tiktinumais. 


ŽŽ 


Nazaretas 


Staiga aplietas lediniu vandeniu jis atgavo tikrovės pojūtį. 
Augaločiausias iš beduinų mėlynomis kufijomis Tagaras ob- 
sidiano spalvos akimis nesudvejojęs jį papurtė, prieš tai iš- 
pylęs ant pečių kubilėlį vandens. Jo ketinimai buvo geri: no- 
rėjo, kad svečias po truputį pradėtų judinti kojas ir rankas. 

Paniuręs Balasanas stebėjo jį taip pat dėmesingai, kaip 
tėvas stebi savo ropojantį kūdikį. Padėjėjams sumurmėjo, 
kad užsienietis sėkmingai susidorojo su pirmuoju Maat 
išbandymu ir atgavo prisiminimus, atvedusius jį į šventąją 
Egipto žemę. Ir pirmą kartą patenkintas nusišypsojo. 

Bonapartas neatkreipė dėmesio į imamo žodžius - jie 
aidu atsiliepė jo galvoje, bet taip ir liko nesuprasti. Vis dar 
šiek tiek sutrikęs, sugaišo keletą sekundžių, kol atsistojo 
ant kojų. Nors visa tai, kas įvyko, korsikietis laikė sapnu, 
žvilgsniu susirado savo vertėją. 

— Elijau... - sumurmėjo. - Juk tu vienas iš Bukturų, ar ne? 

Koptas, nustebintas vis dar virpančio ir sutrikusio kario 
reakcijos, nepraverdamas burnos linktelėjo. Nors ir nesu- 
prasdami, apie ką kalbasi jų pašnekovai, beduinai patenkinti 
susižvalgė. 

— Tu susitarei su šiais dykumos žmonėmis dėl susitiki- 
mo... - tęsė korsikietis silpnu balsu. - Žinojai, ką jie rengiasi 
man padaryti. Tad pasakyk man, kam tu dirbi, Elijau'? 

— Aš tarnauju vien tik jums, pone... 

Mėgindamas apsišluostyti ir kartu pramankštinti kojas 
bei rankas, Napoleonas pervėrė vertėją tuo griežtu ir suirzu- 
siu žvilgsniu, kurį pastarasis tiek kartų buvo matęs Kaire. Ir 
nors žinojo korsikietį dar esant silpną, netekusį skysčių, visu 
Bukturo kūnu nuvilnijo šiurpulys. 

— Nemeluok man, Elijau! Kam tarnauji? - pakartojo. 

— Jums ir dar Viešpačiui, kuris yra danguje ir viską mato. 

— Sapne, į kurį mane pasinerti privertė šie Žmonės, ma- 
čiau su tavim susijusius dalykus, Elijau. 

— Su manim? - koptas atrodė nieko nesuprantąs. 

— Tiesas, paaiškinančias kai kuriuos tavo gebėjimus. Pa- 
vyzdžiui, niekuomet man nepasakojai, kaip išmokai pran- 
cūzų kalbą... 

— Mano šeimoje jau daug metų buvo kalbama jūsų kalba, 
pone. Esame pirklių giminė, o mūsų laivai nuolat plaukdavo 
iš Aleksandrijos į Graikiją, Italiją ir Prancūziją, gabendami 
parduoti ir mainyti prekes. Prancūzų kalbą išmokau iš savo 
protėvių. 

— Ar kuris iš jų yra gyvenęs Nicoje? 

Bukturas patraukė pečiais, tarsi nežinotų, apie kokią 
vietovę kalba generolas. Tačiau pastarasis neleido jam pa- 
siaiškinti. 

— Gerai, Elijau. Tuomet paklausiu tavęs kitaip: kas toks 
Nikodemas Bukturas? 

Vertėjas, sėdintis šalia senojo mėlynojo imamo Balasano, 
vienu šuoliu pašoko nuo šiaudinio demblio. 

— Iš kur jūs žinote?.. 

— Atsakyk man, Elijau! - Korsikietis vėl pakėlė balsą. — 
Kas toks Nikodemas Bukturas? 

— Vyresnysis mano motinos brolis. 

— Papasakok man apie jį, - įsakė. 

Vertėjas, staiga pasijutęs sugniuždytas, minutėlę galvojo, 
ką atsakyti. Nors generolas vis dar turėjo jausti beduinų nar- 
kotiko poveikį, atrodė visiškai aiškaus proto ir apie jį bei jo 
šeimą kalbėjo dalykus, kurių žinoti niekaip negalėjo. 

Galiausiai, nenorėdamas versti per ilgai laukti, prisipa- 
žino: 

— Pone, mano dėdė jau daug metų gyvena Prancūzijoje. 
Vos prieš keletą mėnesių jis grįžo į Egiptą ir papasakojo, kad 
rengiatės į ekspediciją. Jis buvo Tulone, kai jūs savo flotilės 
priešakyje pakėlėte inkarą; ir nors tuomet galutinis jūsų 
kariuomenės tikslas buvo stropiai saugoma paslaptis, viena 
jūsų žmonos Žozefinos kompanionė per neatsargumą jam 
leptelėjo apie galutinį jūsų misijos tikslą... 

— Tęskite. 

— Nikodemas, kaip ir visi kiti mūsų šeimos nariai, visą 
gyvenimą laukė ko nors panašaus. 

— Nesuprantu... 

— Klausykite, pone, mūsų giminės kartų kartos tikėjo, 
kad žmogus iš liūto šalies*, kaip Prancūzija, atvyks į Egiptą 
grąžinti mūsų šaliai ankstesnės didybės. To, ką iš mūsų 
pagrobė romėnai, krikščionys ir musulmonai. Todėl, pasi- 
naudodami visais įmanomais būdais, susisiekėme su šiais 
mėlynaisiais išminčiais, gryniausios tradicijos sergėtojais, 
būdami tikri, kad jie taip pat įvertins šio artėjančio vizi- 
to svarbą. Tiesą sakant, jiems pateikėme visus apie jus 
mūsų surinktus duomenis: jūsų horoskopą, kurį sudarėme 
remdamiesi Nikodemo Prancūzijoje gauta informacija, ir 
visus, net ir pačius nereikšmingiausius, faktus iš jūsų gyve- 


* Prancūzija, astrologų nuomone, susijusi su Liūto ženklu. 

nimo... norėdami juos įtikinti, kad būtent jūs ir esate tas 
lauktasis. 

— Lauktasis? 

— Išrinktasis... 

Sutrikęs dėl to, kad jam už nugaros kažkas buvo rezga- 
ma, jis keletą sekundžių apie visa tai mąstė. 

— Bonaventūras Gijonas jums pardavė mano horoskopą? 

Bukturas linktelėjo. 

— Mes dosniai jam sumokėjome. 

— O kaip sužinojote, kad atsidursiu Nazarete? 

— Ak, ne, ne. Tai jau pats likimas. Dar vienas Apvaiz- 
dos ženklas, palengvinęs mums susitikimą su mėlynaisiais 
išminčiais. 

— Dar kartą tavęs klausiu, Elijau, ir prašau atsakyti vardan 
ištikimybės, kurią man jauti. - Korsikietis įsmeigė griežtą 
žvilgsnį į juodas vertėjo akis. - Kam tarnauji? 

Kruopščiai pakirpta kopto barzdelė jam prikandus apa- 
tinę lūpą suvirpėjo. Korsikietis nerodė jokių nervingumo 
ženklų. 

— Pone, aš paklūstu tik jums ir savo giminei, - galiausiai 
ištarė. 

— Savo giminei? 

— Esame viena seniausių Egipto šeimų, galinčių pasigirti 
giliausiomis šaknimis. Jau daugelį šimtmečių priklausome 
saulės garbintojų brolijai, kuri tiki vieninteliu Dievu visa ko 
kūrėju ir mūsų protėvių žemėje trokšta atgaivinti teisingą 
religinę tvarką. 

— Teisingą tvarką? 

— Taip, pone. Tvarką, teigiančią, kad turime kūną ir sielą, 
kad mūsų esybė daro mus nemirtingus, bet daugelis jos 
atsižadame dėl nemokšiškumo arba dėl nuodėmių. Jei šių 

dykumos išminčių dėka sugebėsite atgauti formulę, kuri fa- 
raonus, valdžiusius šią šalį, padarė didžius, suvoksite tikrąjį 
mūsų tikėjimo gylį ir atskleisite didžią tiesą... 

— Kokią didžią tiesą, Elijau? 

— Kad mirtis neegzistuoja. Kad mes visi esame daug dau- 
giau nei kūnas. Esame dieviškoji energija, kuri niekur ne- 
dingsta, tik pakeičia būseną. Dievas mus visus apdovanojo 
nemirtinga siela, įkalindamas ją mirtingame kūne, ir pakvietė 
mus aukštinti šią materiją, padarydamas ją amžiną... 

Napoleonas stebėjo tris beduinus, kurių veidų išraiška 
bylojo juos suprantant, apie ką kalbama. 

— Tuomet paklausk jų, kada ir kur man bus įteikta toji 
formulė, Elijau. Jei pasitelkus ją mums pavyks grąžinti tvarką 
Egiptui ir tu man įrodysi, kad mirtis neegzistuoja, pažadu 
pamiršti, kad nuslėpei nuo manęs savosios brolijos egzis- 
tavimą... 

Koptas iškart pakluso. Balasanas atidžiai išklausė jo ver- 
timą ir šyptelėjo. 

— Tai įvyks anksčiau, nei sultonas sulauks Sedo amžiaus, — 
tarė. - Ir tai nutiks Didžiojoje piramidėje, pirmuosiuose am- 
žinojo gyvenimo rūmuose... 

— Pirmuosiuose? - Napoleonas krūptelėjo. - Tai reiškia, 
kad jų yra daugiau? 

Imamas grakščiai palingavo galvą. 

— O to, - atsakė, kai suprato korsikiečio klausimą, - jau 
turėtum paklausti Bukturų šeimos, saugojusios dar vienus 
tokius rūmus šalyje, iš kurios atvykai tu... 

— Falikonas! 


218 JAVIER SIERRA 8 EGIPTIETIŠKOJI NAPOLEONO PASLAPTIS 


Kokia likimo ironija. 

Iš daugiau nei trijų šimtų laivų reikėjo suburti laivyną, per- 
plaukti Viduržemio jūrą ir tarp Egipto bei Šventosios Žemės 
išdėstyti daugiau nei trisdešimt tūkstančių vyrų pulkus, kad 
sužinotų, jog atsakymas į gyvybiškai svarbų klausimą yra už 
keleto kilometrų nuo Nicos, beveik priešais jo gimtąją salą. 

Korsikietis sustingusia nuo lygaus sarkofago paviršiaus nu- 
gara pajuto keistą palengvėjimą. Tarsi jo kūnas būtų ėmęs 
lengvėti, ir niekas negalėtų sudrumsti jo ramios ką tik matytos 
įvykių vizijos. 

Jis nežinojo - nors jau ėmė nujausti - kad negrįžtamas „sie- 
los pasvėrimo“ procesas jau prasidėjo. Dabar tetrūko, kad To- 
tas patikrintų svarstykles ir nuspręstų, ką daryti su jo siela... 


23 


Kairas, 7 Misra* 


Morkaus VIII slaptosios tarnybos, daug lėtesnės nei už- 
kariautojų prancūzų ir gerokai neryžtingesnės nei jų priešų 
mameliukų, po bendruomenės bibliotekos gaisro suskato 
dirbti visu pajėgumu. Dar niekuomet tėvas Pilypas, žema- 
ūgis šešiasdešimtmetis priplota kakta ir gelsvai žalsvu, ne- 
patikliu veidu, taip nesimėgavo savo galia, kaip atlikdamas 
tą vidinį tyrimą. 

Pilypas tarp dvasininkų neturėjo gero vardo. Jis buvo at- 
sakingas už Šventojo Sosto saugumą ir dažnai, norėdamas 
išspręsti problemas, leisdavo sau pasinaudoti prievartos me- 
todais. Taip elgdavosi net susidūręs su Bažnyčios vidaus po- 
litika. Už dvasininkų sluoksnio ribų garsėjo abejotina šlove 
ir buvo vienintelis koptas, už kurio galvą musulmonų lyde- 
riai buvo paskyrę premiją; pirmiausia todėl, kad sužinojo, 
jog jis pasinaudojo savo įtaka ir įspėjo prancūzus apie porą 
prieš Napoleoną rengiamų perversmų. 

Morkus VIII juo pasitikėjo, bet pats brolis Pilypas iki pat 
šios vasaros nežinojo, kiek iš tikrųjų juo pasitikima. Tiesą 
sakant, iki šiol Šventasis Tėvas nė vienos jo užduoties ne- 
buvo taip kruopščiai parengęs kaip šią. Tad dabartinis jo 
įpareigojimas buvo išsiaiškinti visas Kirilo Boloniečio mirties 


* 1799 m. rugpjūčio 11 d. pagal koptų kalendorių. 

aplinkybes ir įtariamuosius žmogžudyste suimti anksčiau, 
nei tai padarys prancūzai. 

Gavęs patriarcho nurodymus, Pilypas patenkintas pasi- 
trynė gelsvas rankas: tie įsakymai pavers jį vienu iš galin- 
giausių bendruomenės narių. Pirmą kartą per trisdešimt tar- 
nybos metų jis galėjo naudotis visomis priemonėmis, kad iki 
galo išsiaiškintų tą nelemtą paslaptį. 

Greitai jam tapo aišku, kad Morkus VIII tiesiog apsėstas 
minties, jog įvykdytas nusikaltimas. Šventasis Tėvas norėjo 
įsitikinti, kad Žmogžudžiai nerado prarastosios Morkaus 
knygos nei neperteikė jo turinio tretiesiems asmenims. Nors 
Takla, žuvusiojo padėjėjas, dievagojosi, kad nei jis, nei jo 
mokytojas nesikalbėjo nė su vienu, nepriklausančiu koptų 
vyresnybei, ir kad vienintelė knygos kopija dabar buvo pa- 
visiškai tikri. 

Dar viena paslaptis buvo mįslingasis sakinys iš Jono evan- 
gelijos, užrašytas ant bibliotekos sienos. „...Jei kas neatgims 
iš aukštybės, negalės regėti Dievo karalystės.“ Kodėl Kirilas 
jį užrašė? O gal tai padarė ne jis, o jo budelis, atlikdamas 
kažkokį išsigimėlišką aktą? 

Morkus VIII surinko ir pateikė Pilypui visus su įvykiu su- 
sijusius dokumentus, o kartu su jais - kai kuriuos svarbius 
pėdsakus, padėsiančius toliau vykdyti tyrimą. Pavyzdžiui, 
įteikė jam nuo gaisro bibliotekoje išgelbėtą Bibliją, kurios 
paraštės buvo išmargintos pastabomis. „Perskaitykite ją labai 
atidžiai, — įsakė, — nes iš jos sužinosite, kokiu darbu užsiėmė 
tevas Kirilas, kai dingo.“ Kartu patarė jam išsiaiškinti, ar 
Kaire ir Heliopolio apylinkėse dar gyvas audinių verslas, 
valdomas ben Rašidų šeimos. Tas vardas, susietas su vertin- 

gu evangelisto tekstu, buvo minimas vienuolio iš Bolonijos 
išverstuose raštuose. 

Jei jam pasiseks ir greitai ras ben Rašidus, privalės ne- 
skubėti: stebėti jų elgesį iš arti ir stengtis išsiaiškinti, kodėl 
atsikratė Kirilo anksčiau, nei jis pradėjo jų ieškoti. Patriar- 
chas buvo įsitikinęs, kad ta giminė turėjo gana svarią priežastį 
pašalinti jo vertėją, nes, jei tikėsime evangelistu, būtent jų 
tolimi protėviai buvo sergėtojai mistiškosios paslapties - pa- 
slapties, kuri buvo atskleista pačiam Jėzui Kristui, bet kurios 
jie nebuvo linkę atiduoti į Koptų bažnyčios rankas. 

Pilypas kuo puikiausiai suvokė reikalo svarbą. Paprašė 
paskirti jam erdvų kambarį prie Kabančiosios bažnyčios pri- 
jungtos rožinės rezidencijos palėpėje ir įsakė pastatyti jame 
keletą didžiulių medinių stalų, ant jų išskleidė kuo smulkiau- 
sius svarbiausių Kairo priemiesčių planus. Jam labai patiko 
ši vieta. Medinės žaliuzės užtikrino jo komandai privatumą, 
bet netrukdė jam žvalgytis po pastatą supančias gatves, kai 
reikėdavo atsikvėpti. 

Darbas prasidėjo nedelsiant. Geriausi jo žmonės - mažas 
trylikos skirtingos kilmės vienuolių būrelis, daugiausia at- 
sivertę katalikai, kurie niekam nesukeltų įtarimų, — tą pa- 
čią dieną pradėjo naršyti Kairą ir aplinkinius kaimelius 
keturiasdešimties kilometrų spinduliu. Daugelis jų turėjo 
persirengti mameliukų drabužiais, kad galėtų be trukdžių 
dirbti savo darbą. Galų gale juk koptai vis dar buvo laikomi 
Egipto parijais. Tvirtai šaknis įleidusi, bet griežtiesiems isla- 
mo išpažinėjams nepatogi mažuma. 

Į rožinį dvarą suplaukdavo visa trylikos šnipų surinkta in- 
formacija, tuojau pat ji patekdavo į išrinktųjų ekspertų ran- 
kas, O šie savo ruožtu sudėliodavo ją pagal svarbą. Galiausiai 

trečią dieną įpareigotųjų išnaršyti rytinę miesto dalį pastan- 
gas vainikavo sėkmė. Apie radinį pranešta, kai tėvas Pilypas 
jau buvo beatsisveikinąs su viltimi centrinėje miesto dalyje 
aptikti bent vieną iš ben Rašidų. 

Jo žemėlapis, vaizduojantis tankiausiai gyvenamus Kai- 
ro kvartalus, beveik visas buvo išmargintas kryželiais, Žy- 
minčiais iššniukštinėtus pastatus. Liko kokia šimtinė neap- 
lankytų didelių sodybų, jos buvo tokios senos, kad net ne- 
buvo minimos pačiuose smulkiausiuose pirmaisiais Osma- 
nų valdymo metais sudarytuose kadastro sąrašuose. Tačiau 
Dievas apdovanoja kantriuosius, ir, kaip spėjo garbusis Mor- 
kus VIII, šeštadienio, misros 6-osios, vidurdienį šalia Bain 
al Kasreino kvartalo galiausiai jie atrado didžiulius namus, 
priklausančius senai vietinei ben Rašidų šeimai. 

Brolis Pilypas nedvejodamas į tą vietą metė visas savo 
pajėgas. 

Žiūrint iš gatvės, ben Rašidų nuosavybė atrodė apgau- 
lingai: paradiniai vartai buvo tokie siauri, kad vargiai galėtų 
praeiti arklys, bet viduje sodyba užėmė maždaug tiek pat 
vietos kiek Didžioji piramidė. Stora plytų siena skyrė pastatą 
nuo išorės, o už jos krūmų ir gervuogių užtvara tą vietą darė 
neprieinamą. 

Tėvo Pilypo siųsti žmonės neaptiko kitų kelių, vedančių 
į sodybą, bet nuolatinis judėjimas, vykstantis aplinkui, ne- 
liko jų nepastebėtas. Vyrai ir moterys kada tik nori įeidavo 
ir išeidavo į miestą pačiomis netikėčiausiomis kryptimis. 
Gabeno odinius maišus į kvartalą, esantį šalia Saladi- 
no priemiesčio, keitėsi arkliais prie Sacharos kelio arba 
apsirūpindavo dideliais kviečių kiekiais mameliukų kvartale 
Bulake. Ir nors atrodė, kad buvo rengiamasi kraustytis arba 

išvykti į ilgą kelionę, sodybos šeimininkai nesiliovė sutikinė- 
Ję vis naujus svečius. 

Paskutiniai atvyko — apie tai kaimynystėje pasklido gan- 
dai — giminės patriarchas aiškiaregys Achmedas ir jo pa- 
lyda. Keista, kad paslaptingasis senolis paliko savo kaimelį 
ir atvyko į didįjį miestą, tad tėvui Pilypui ir jo tyrėjams kilo 
įtarimų, kad ten, viduje, rezgama kažkas labai svarbaus. 
Bet kas? 


Kresnas koptų slaptosios tarnybos vadovo siluetas anksti 
ryte sušmėžavo šiaurinėje miesto dalyje. Nors buvo sekma- 
dienis, šventa diena, greičiausiai ėjo atsiskaityti patriarchui 
apie savo pasiekimus. Dėkui Dievui, jautėsi gana paten- 
kintas pavaldinių atradimais ir troško akis į akį pasikalbėti 
su Morkumi VIII apie kitą savo tyrimo liniją - tėvo Kirilo 
Bibliją. Jis ją davė trečiai specialiai atrinktų asmenų gru- 
pei, Šv. Makarijaus draugijos tyrėjams, o šie per pastarąsias 
septyniasdešimt dvi valandas ją išnagrinėjo nuo pradžios iki 
galo ir atskleidė kai ką tikrai reikšmingo. 

Skubiai išgėręs Jo Šventenybės padėjėjo pasiūlytą nema- 
Žžą puodelį karšto pieno su šafranu, Pilypas atsisėdo priešais 
Morkų ir iškart ėjo prie reikalo: 

— Šventasis Tėve, - tarė tarsi apšviestas jo mėnuliško vei- 
do, -sužinojome, ką prieš mirtį rengėsi padaryti tėvas Kirilas. 

Išgėręs savo puodelį, patriarchas šilkine skepetaite nu- 
sišluostė kelis pieno lašelius, nukritusius jam ant barzdos, ir 
sustingo įsmeigęs žvilgsnį į pašnekovą. 

— Jūs tai sužinojote? 

— Taip. Jis atidžiai studijavo evangelijų ištraukas apie 

mūsų Viešpaties kančią ir mirtį ir ieškojo sąsajų su egiptie- 
čių mitu apie Ozyrį. 

— Ir kurių velnių jam to prireikė? 

Tėvas Pilypas patenkintas nusišypsojo. 

— Nesunku numanyti, Jūsų Šventenybe. Po judviejų po- 
kalbio apie besiartinantį Laiką, kai bus įmanoma iš numi- 
rusiųjų prikelti žmogų, greičiausiai jis gilinosi į paskutines 
Jėzaus gyvenimo dienas, norėdamas išsiaiškinti, kokių pa- 
siruošimo priemonių reikės imtis, atėjus tam momentui... 

— Kokių priemonių? 

— Sprendžiant iš šalia įvairių Biblijos ištraukų pažymėtų 
pastabų, atrodo, Kirilas tvirtai tikėjo, kad prieš mirtį rei- 
kia apsivalyti. Ir nusprendė iki galo ištirti, ką padarė Jėzus, 
galbūt norėdamas juo pasekti. 

— Paaiškinkite. 

- Tai paprasta, Jūsų Šventenybe. Mūsų Viešpaties kančia 
prasideda, kai jis, raitas ant asilo, triumfuodamas įžengia 
į Jeruzalę. Miestas jį sutinka su palmių šakomis rankose. 
Tuomet ir prasidėjo Jėzaus kančių kelias, įkvėpęs vieną iš 
svarbiausių mūsų religinių švenčių. 

— O kas toliau? 

— Iš tiesų ši ištrauka turi aiškią sąsają su Egiptu. Jėzus jo- 
ja ant asilo lygiai taip pat, kaip Horas įjoja į Edfu šventyklą 
raitas ant Seto. Šis egiptiečių blogio dievas daugelyje vietų 
vaizduojamas kaip žmogus asilo galva... Jūs manęs klau- 
sotės? 

Patriarchas linktelėjo. 

— Be to, palmių šakos daugelyje pagoniškų švenčių buvo 
naudojamos išvalyti orui, kuriuo kvėpuos dievybė, nes buvo 
tikima, kad jos išvaiko tamsą. 

Morkus VIII ramiausiu veidu pasipešiojo barzdą, bet 
burnos nepravėrė. 

— Vis dar nesuprantate, Jūsų Šventenybe? Jėzus ant asi- 
lo nugaros, senovės egiptiečio akimis, simbolizuotų šviesos 
triumfą prieš tamsą. Tamsybių dievas Setas buvo vaizduoja- 
mas su asilo galva, - nenurimo. - Kai evangelistai parašė šią 
ištrauką — o šventasis Morkus tai padarė pirmasis - jie atpa- 
sakojo senovines Egipto apeigas! 

— Sutapimas. 

— Jūs laikote sutapimu ir tai, kad Jėzus per Paskutinę va- 
karienę pasakė, jog duona ir vynas reiškia jo kūną ir kraują, 
lygiai taip pat kaip ir Ozyris prieš tūkstančius metų? Kirilas, 
Morkaus evangelijos 14 skyriaus paraštėje užrašė senovinę 
Egipto maldą į Ozyrį, kurioje sakoma: „Tu esi žmonių tėvas 
ir motina, jie gyvena tavo atodūsiu, minta tavo kūnu.“ 

— Tai man taip pat nieko neįrodo, tėve Pilypai. 

Iškilmingas patriarcho veidas išliko neįžvelgiamas it ko- 
kios graikų kariatidės. 

— Savo užrašuose Kirilas Bolonietis pateikia dar kai ką 
labai savito: jis sako, kad, norint prisikelti iš numirusiųjų, 
reikia apsivalyti. Senovės egiptiečiai manė, kad faraonai tai 
darė po susitikimo su Ra prie šventojo ežero. Jo pakrantėje 
dievas Totas nuplaudavo jiems kojas, šitaip parengdamas 
grįžti į gyvenimą. Jėzus irgi tikėjo šia apeiga ir nuplovė savo 
mokiniams kojas per Paskutinę vakarienę, parengdamas 
juos savo prisikėlimui. Dabar matote, Šventasis Tėve? Jėzus 
buvo įšventintas į Ozyrio paslaptis! 

— Tai gal norite pasakyti, kad jis prisikėlė dėl kažkokios 
Egipto magijos? 

Patriarcho klausimas nuskambėjo kaip kaltinimas. At- 

rodė, tarsi jis ką tik eretikui būtų paskelbęs mirties nuo- 
sprendį. 

— Ne aš tai sakau - tai teigė Kirilas. 

— Ir kaip galėjo toks dievobaimingas Žmogus teigti tokį 
dalyką? 

— Remdamasis Evangelijos sutapimais su Ozyrio mitu, 
Jūsų Šventenybe. Morkus aiškiai pasako, kad trys moterys 
pirmosios aptiko Jėzaus kapą tuščią ir leidosi jo ieškoti. 
Egipte deivė Izidė dažnai buvo vaizduojama beviltiškai 
ieškanti Ozyrio kūno, lydima dviejų savo seserų - Anukės 
ir Satės. Egiptiečių mituose Izidė pagaliau atranda, kad sar- 
kofagas su jos vyro kūnu nukrito po medžiu, ir šio šaknys 
ji paslėpė. Medžio kamienas buvo nukirstas, iš jo padaryta 
kolona ir pastatyta vienuose rūmuose, bet deivė susigrąžino 
tą kamieną, jį perkirto ir ištraukė Ozyrio kūną, įvyniojo jį į 
drobulę ir prieš vėl palaidodama iškvepino. 

— Ir ką? 

— Negi dar nesuprantate, kad būtent tą patį padarė Juo- 
zapas iš Arimatėjos: nuėmęs Jėzų nuo kryžiaus, suvyniojo jį 
į drobulę ir iškvepintą jo kūną paliko naujajame kape prieš 
jam prisikeliant? 

— Vadinasi, Kirilas... 

— Esu įsitikinęs, kad Kirilas norėjo pakartoti tas pačias 
apsivalymo apeigas, kurių šimtmečiais laikėsi Izidės garbin- 
tojai. Jis priėjo išvadą, kad, norėdamas tapti nemirtingas, 
pirmiausia privalo numirti kaip mūsų Viešpats; užrašė tą 
mislingąjį sakinį iš Jono evangelijos ant sienos ir nusprendė 
išbandyti laimę. 

— Išbandyti laimę? 

— Po bibliotekoje rastos Biblijos viršeliais aptikome ke- 
letą įdomių astrologinių užrašų. Tai lapai, primarginti tiks- 


JAVIER SIERRA iš EGIPTIETIŠKOJI NAPOLEONO PASLAPTIS 227 


lių skaičiavimų, padarytų su šiuo mokslu labai gerai susi- 
pažinusio asmens. Jie leidžia daryti išvadą, kad Kirilas 
manė, jog žvaigždžių išsidėstymas, buvęs prieš mūsų Vieš- 
paties prisikėlimą, šiomis dienomis vėl pasikartos. Ir jei buvo 
tuo taip įsitikinęs, negi jums atrodo keista, kad panoro susi- 
rungti su Jėzumi Kristumi jo garbingiausių momentu? Ne- 
gi jūs pats atsilaikytumėte nepamėginęs, ar gyvenimo 
formulė veikia? 

— Ir jis galėjo tai atlikti vienui vienas? 

Pilypas pažvelgė į Šventąjį Tėvą su piktdžiuga veide, tarsi 
jo atsakyme slypėtų paslapties įminimo raktas. 

— Greičiausiai ne, - atsakė. 


24 


Tą sekmadienio, misros 7-osios, vidudienį, Mergelės Mari- 
jos Gimimo apreiškimo dieną, neužbaigtų naujienų ir pu- 
siau nugirstų gandų, prasisunkiančių iš ben Rašidų sodybos, 
panorama staiga pasikeitė. 

Stambus sargybinis arabas, nuolat saugantis paradines du- 
ris, atšovė tvirtą metalo velkę keistai porai. Keista pasirodė 
tai, kad, skirtingai nei visi kiti tų dienų lankytojai, pora išėjo 
be ryšulių ar prekių. Be to, avėjo patogiu apavu ir nešėsi 
tris didelius odinius maišus vandens, tarsi būtų pasirengę 
keliauti į dykumą. 

Jurgis ir Andriejus - kurie tą valandą budėjo įsitaisę už 
kelių metrų, prie visokio šlamšto sandėlio - jų niekuomet 
čia nebuvo matę. Jis buvo labai aukšto ūgio, galingas, tam- 
sios odos. Ji, taip pat įdegusi, atrodė trapi ir labai graži. Nors 
nuo galvos iki kojų buvo apsigobusi šydu, negalėjo paslėpti 
gerai sudėtos ir proporcingos figūros, trapių ir švelnių ran- 
kų. Greičiausiai jie atvyko, kai keitėsi sargyba, nes iki pat šio 
momento apie jų buvimą dvare niekas nežinojo. 

Vos išėję, naujieji ben Rašidų svečiai patraukė link jud- 
raus Bain al Kasreino ir susiliejo su minia. Jurgis, seniausias 
iš tėvo Pilypo seklių, nedvejojo nė akimirkos - palikęs savo 
stebėjimo postą, nukurnėjo ta pačia kryptimi, stengdamasis 
nepamesti jų iš akių. 

Porelė perėjo Kairo centrą ir patraukė link priemiesčių. 
Niekur nesustojo pavalgyti nei stabtelėjo prie kokios šeimai 
priklausančios krautuvėlės — visos jos jau buvo užregistruotos 
ir stebimos Morkaus VIII Žmonių. Taip pat nepaisė pa- 
gal Koraną privalomų maldos pauzių ir stengėsi per daug 
nepriartėti nė prie vienos iš daugybės pakeliui pasitaikiu- 
sių mečečių. Nepaisant to, pasiekę maždaug pusiaukelę, 
galiūnas ir moteris stabtelėjo priešais mažytę gatviūkštę, į 
kurią Jurgis anksčiau nebuvo atkreipęs dėmesio. 

Gatvelė nebuvo platesnė nei metro, ji buvo siaurutė, ilga 
ir baigėsi menka aikštele, kurioje stovėjo vienintelis statinys. 
Nubai turėjo gerai Žinoti tą vietą, nes nedvejodami patraukė 
link to vargano koridoriaus ir pro įėjimą dengiančią uždangą 
įėjo į vidų. 

Jurgis stovėdamas laukė jų išeinant beveik pusvalandį, 
žiopsodamas į vaisių prekystalius ir vandenvežius su di- 
džiuliais ąsočiais tyro vandens... Atmintinai išmoko gatvių 
pavadinimus, ant kiekvieno kampo užrašytus kreida arabų 
ir prancūzų kalbomis, ir norėdamas prasiblaškyti skaičiavo 
praeivius, kertančius gatvelę. Tačiau laikas nenumaldomai 
bėgo ir laukimas tapo nebepakenčiamas. O jeigu jie paspru- 
ko? Jei krautuvėlė, į kurią užsuko jo sekamieji, turi kitą, 
jam nežinomą, išėjimą? O gal tai ir buvo jų kelionės pabai- 
ga? Jeigu taip, tuomet koks galutinis tų savotiškų piligrimų 
tikslas"? 

Matydamas, kad daugiau niekas neįėjo ir neišėjo pro 
tuos mažyčius plytų spąstus, Jurgis nusprendė pats įeiti. Ir 
ką jis praras? Juk čia niekas jo nepažįsta ir jei jam tektų nešti 
kudašių, visuomet galėtų apsimesti pasiklydusiu miestiečiu, 
ieškančiu vietos užkąsti. 

Statinys labai skyrėsi nuo visų matytų Kaire. Vos tik įėjus, 

seklį apgaubė tiršta tamsa, kurią truputėlį švelnino šviesa, 
sklindanti nuo dviejų ar trijų varinių žibintų, be jokios tvar- 
kos išdėstytų ant žemės. Storos vilnos užuolaidos rėmino 
vidaus kiemelį, ant žemės buvo pritiesta labai nešvarių 
įvairiaspalvių kilimų, ištisa kolekcija sėdimųjų pagalvėlių ir 
žemų staliukų, išmargintų arbatos dėmėmis. Buvo šalta. 
Keistas ledinis šaltis nesiderino su išorėje tvyrančia šiluma. 

— Ar čia kas nors yra? - garsiai paklausė Jurgis, sukioda- 
masis tame staliukų ir pagalvėlių labirinte. 

Galiausiai iš už pačiame kampe užkišto prekystalio išlindo 
vidutinio amžiaus vyras, prisistatė esąs Džalilis ir mandagiai 
pasisveikino. Jo veidas buvo švariai nuskustas, tai gerokai 
nustebino koptą. 

— Ahlan wa Sahlan*. Kuo galiu jums padėti, bičiuli? — 
paklausė puikia arabų kalba. 

Jurgis sudvejojo, o krautuvininkas, kuris ant galabijos 
buvo užsimetęs puikią žalios spalvos abają, arba apsiaustą, 
tęsė: 

— Blogai klostosi meilės reikalai? O galbūt turite bėdų su 
sveikata? Kamuoja reumatas? Slenka plaukai? — Džalilis kils- 
telėjo po kufija savo aukštą kaktą ir nužvelgė klientą profe- 
sionalo žvilgsniu. - Juk ne impotencija skundžiatės, pone? 

Nustebintas tokio plepumo, koptas tesugebėjo išlementi: 

— Ar jūs... gydytojas? 

— Ne, bičiuli. Aš Džalilis, darbščiausias ir nuosekliau- 
sias miesto būrėjas, — tarė išdidžiai. —- Jei patekote į bėdą ir 
ieškote išeities, atėjote į pačią tinkamiausią vietą. 

— Tiesą sakant... — patylėjo Jurgis. - Aš tik ieškau savo 
draugų. 


* Būkit pasveikintas. 

— Aš ir šiuo reikalu galiu jums padėti. 

Džalilis išsišiepė iki ausų kažko ieškodamas indaujoje — 
tokioje pajuodusioje ir senoje, kad Jurgis iki pat šio momen- 
to jos nebuvo pastebėjęs. 

— Esu seno dingusių Žmonių ieškojimo meno žinovas. 
Egzistuoja toks senovinis egiptietiškas užkeikimas, kuris 
tuojau pat padės mums sužinoti, kur yra jūsų draugai. Be to, 
tai visiškai nebrangu. 

— Ne, ne! - pradėjo purtyti galvą Jurgis. - Aš kalbu apie 
draugus, neseniai čia užėjusius.... 

Džalilis liovėsi kuitęsis tarp buteliukų ir tepalų dėžučių 
ir atsisuko į klientą, O jo šypsena pamažu blėso: 

— Kalbate apie du nubus, aplankiusius mane prieš jums 
ateinant? 

— Taip, apie juos. 

— Ką gi, - atsiduso. - Niekuomet neteikiu informacijos 
apie savo klientus, bet tuodu tikrai ypatingi. Turiu jums pri- 
sipažinti — jau daug metų nesu su niekuo taip įdomiai kal- 
bėjęsis apie magiją. Allah akbar!“ 

— Iš tiesų? 

Jurgis išpūtė akis. Jam nusišypsojo sėkmė. Jei burtinin- 
kas Džalilis toks plepys, koks atrodė iš pirmo žvilgsnio, jis 
sužinos daugiau, nei tikėjosi. Brolis Pilypas bus patenkintas 
jo pastangomis. 

— Iš tiesų. Jie paklausė, kokius žinau burtus, susijusius 
su meile ir vaisingumu. Žinoma, paaiškinau, kad šios rūšies 
darbas yra pats sunkiausias ir brangiausiai kainuojantis iš 
visų. Reikia labai gerai nusimanyti, kokius augalus naudoti, 
surinkti juos tik pačiu tinkamiausiu momentu, susmulkinti 


* Alachas yra didis! 

tam tikru būdu, įpilti aliejaus tik tuomet, kai to tikrai reikia, 
išspausti taukus iš labai sunkiai pagaunamų žuvų ašakų ir, 
svarbiausia, labai griežtai laikytis mėnulio fazių... Bet žinote, 
kas įdomiausia? Jiems visa tai nebuvo naujiena! 

— Jie irgi yra burtininkai... - sumelavo Jurgis, tikėdamasis 
dar ką nors ištraukti iš Džalilio. 

— Ir, be abejonės, labai geri. Jūs laimingas, turėdamas to- 
kius draugus. Įsivaizduokite: jie net žinojo skarabėjo būdą, 
priverčiantį moterį įsimylėti! 

— Skarabėjo būdą? 

— Matau, kad jūs nepriklausote prie mūsiškių. Ką gi, tas 
būdas nėra plačiai žinomas. - Į Džalilio veidą vėl grįžo plati 
šypsena. —- Reikia pagauti mažą, dar neturintį ragų skarąbėją, 
pamerkti jį į juodos karvės pieną ir laikyti nuo ryto iki vaka- 
ro. Paskui jį ištraukti, ant pilvo užberti smėlio ir aprūkyti 
smilkalais. Tada dideliu bronziniu peiliu supjaustyti jo kūną 
griežinėliais ir išvirti vyne, pridėjus obuolio sėklų ir įpylus 
burtininko šlapimo, vėliau sumaišyti su keliais lašeliais like- 
rio ir duoti išgerti geidžiamai moteriai... Visuomet suveikia. 

— Aišku, — Jurgis kaip mokėdamas nuslėpė pasišlykštė- 
jimą. 

— Ir dar jie man patvirtino tai, apie ką ir taip daugelis 
kalba... 

— Nesuprantu, ką turite omeny? 

— Prancūzus, žmogau! Atrodo, Egipte išsilaipino ne tik jų 
kariai, bet ir išminčiai bei burtininkai. 

— Iš tiesų? 

— Ir, regis, labai galingi. Įsitikinkite pats: jūsų draugai 
norėjo sužinoti, kaip galima susilpninti jų galias ir prisiar- 
tinti prie jų išvengiant pavojaus. Jie man gerai sumokėjo už 
patarimą. 

Jurgis švilptelėjo iš susižavėjimo, norėdamas pasirodyti 
šventai tikįs, kad tos arabiškos istorijos nėra tik tamsuolių 
pramanai. Ir leido Džaliliui dar labiau atsiverti: 

— Nepaisant to, jie norėjo kai ko labai sudėtingo, tad, sa- 
vaime suprantama, kreipėsi į tokį žinovą kaip aš. 

— Al Hamdu li-lah*, Džalili! - pompastiškai sušuko kop- 
tas. — Garsas apie jus sklinda per visas sienas nuo Nubijos iki 
Deltos. Todėl mano draugai ir atėjo pasitarti su jumis. 

— Prisiekiu Pranašo barzda! Tikra teisybė! 

— Galite nė akimirkos tuo neabejoti. 

— Tačiau tai, ko jie norėjo, pralenkė net mano gebėjimus. — 
Krautuvininkas paslaptingai pabrėžė savo žodžius. - Mat 
burtai, priverčiantys moterį įsimylėti, yra gerai išbandyti ir 
paprasti, bet to nepasakysi apie burtus, priverčiančius vyrą 
įsimylėti. 

— Vyrą? 

— Būtent taip pasakiau, bičiuli. - Džalilis susiraukė ir jo 
veide atsirado kitokia grimasa. — Tačiau ši informacija jau 
neteikiama veltui. 

Jurgis linktelėjo parodydamas, kad supranta, ir padėjo 
ant stalo žėrinčią sidabrinę monetą. Krautuvininko akys 
akimirką žybtelėjo ir pinigas dingo po prekystaliu. 

— Norint padaryti stebuklą ir užvaldyti vyrą, prieš tai rei- 
kia parodyti tikrąją meilę. Štai kokia paslaptis. Tikrą meilę, 
tokią, kokią Izidė parodė Ozyriui - ji net leidosi jo ieškoti į 
mirusiųjų karalystę ir iš ten susigrąžino, o paskui prikėlė iš 
numirusiųjų. 

— Ir tai viskas, ko juos išmokėte? 


* Tebūnie pagarbintas Dievas. 

— Šitai... ir kaip naudoti kai kuriuos kvepalus bei žolelių 
arbatas, padedančius parengti vyrą šiai kelionei. 

— Ką gi. Galbūt žinote, kur jie nuėjo? 

— Žinoma. Išėjo pro užpakalines duris, per kiemą, kurį 
matote priešais, Azbekijos kryptimi. Atrodė, jiems labai rū- 
pi kuo greičiau ten nukakti. 

— Azbekija? Prancūzų armijos štabas? 

Džalilis linksmai linktelėjo. 

— Ir atspėkite, kokiu tikslu, mano drauge. 

Koptas gūžtelėjo pečiais. 

— Jie nori susitikti ne su kuo nors kitu, o su pačiu sultonu 
Bunabartu. 

— Bonapartu? Su Napoleonu Bonapartu? Ar esate tuo 
tikras? 

— Taip. Džalilis niekada nemeluoja. Ir dar duosiu jums 
vieną magišką patarimą veltui: jei ten paieškosite Bunabar- 
to, žinoma, rasite ir juos. 

Burtininko kikenimas jį išmušė iš vėžių. Jurgis davė dar 
šiek tiek bakšišo* paslaugiajam krautuvininkui ir kuo sku- 
biausiai palikęs jo krautuvėlę patraukė tiesiai į tėvo Pilypo 
kabinetą. 


* Arbatpinigiai. 

— Norėtume pasikalbėti su generolu Bonapartu, - tarė 
augalotas, trumpai kirptas arabas, sustojęs vos už kelių 
žingsnių nuo sargybinio kepurės snapelio. Jį lydinti veidą 
užsidengusi moteris nepratarė nė žodžio. 

Sargybos būdelėje prie stovyklos teritorijos vartų įsitaisęs 
karys įtariai sukluso. Beveik nė vienas musulmonas nemo- 
kėjo taisyklingai ištarti jo vado vardo, ką jau kalbėti apie 
karinį laipsnį. Tad šiuodu buvo kitokie. 

— O kas nori jį matyti? — beveik nekrustelėjęs greitai 
išberė klausimą. 

— Ali ben Rašidas ir jo dukterėčia Nadija. Atvykome iš 
Luksoro, kad su juo susitiktume. Reikalas be galo svarbus. 

— Kokios būtent svarbos? — paklausė karys. 

— Mes Žinome, kas yra tie šnipai, kurių jūsų generolas 
ieško. 

- Iš tikrųjų? - ironiškai nusišypsojo. 

— Taip. Be jokios abejonės. 

— Tokiu atveju pažiūrėsiu, ką galiu padaryti. Pakviesiu 
gvardijos kapitoną pasikalbėti su jumis. 

Korsikietis mažiau nei prieš dvidešimt keturias valandas 
grįžo iš tuščių kaip dykuma ir nykių Abu Kyro pakrančių. Pa- 
kilios nuotaikos, bet išsekęs Bonapartas pagaliau mėgavosi 
pergalės prieš otomanų būrius saldumu. 

Išsitiesęs ant kanapos savo kabinete-miegamajame tre- 
čiame rūmų aukšte mąstė, kokį vardą duoti tai I dekados ter- 
midoro septidi* - pergalės datai. Jo narsusis generolas Mura- 
tas, per vieną kavalerijos antpuolį, kuris - jis buvo tuo tikras — 
įeis į istoriją, savo kardu bėjui Mustafai, priešų vadui, nukirtęs 
du dešinės rankos pirštus, armijos gretose sukėlė didžiausią 
paniką. Išgąsdinti netikėto prancūzų įkarščio, sužeistojo ka- 
riai padrikai grūsdamiesi ėmė bėgti link jūros ir skendo, 
nespėję pasiekti laivų, atgabenusių juos į Egipto pakrantę. 

Būtent tokios pergalės korsikietis troško. Malonės gūsio, 
pateisinsiančio jį Paryžiaus Direktorijos akyse ir įrodysiančio, 
kad metų, praleistų Egipte ir Šventojoje Žemėje, negalima 
pavadinti karine nesėkme. 

Net Kleberas liko sužavėtas Murato žygdarbio ir Napo- 
leono įžvalgumo paskirstant pajėgas. „Jūs didis kaip pats pa- 
saulis!“ — pasakė jam išsitempęs kaip styga Žanas Baptistas, 
vidury kovos lauko purtydamas jį už antpečių. Kleberas buvo 
tikras milžinas, tad kiekvienąsyk, kai jis elgdavosi panašiai, 
korsikietis pasijusdavo tarsi už siūlelių tampoma lėlė savo 
valdytojo rankose. „Nazaretas atnešė jums sėkmę, kurios 
esate vertas, Bonapartai!“ - pakratė jį dar šiek tiek, nenuleis- 
damas akių nuo Horo Akies, kurios korsikietis per visus kari- 
nius žygius nenusikabindavo nuo kaklo. Kleberas, geriausias 
stebėtojas, kokį tik galima įsivaizduoti, pirmąsyk į ją dėmesį 
atkreipė po trumpo Napoleono postovio Nazarete ir netru- 


* 


1799 m. liepos 25 d. pagal Respublikos kalendorių. 

ko prieiti išvadą, kad šventą wadjet jo generolas greičiausiai 
gavo iš kokio svarbaus vietinio išminčiaus rankų. 

Napoleonas, nusiraminęs, nusiprausęs ir nusiskutęs po 
trumpo mūšio, dabar su nerimu visa tai prisiminė. Kas, jei 
Žanas Baptistas teisus? Jei sėkmė, baraka, jau buvo šalia ir 
artėjančios Sedo apeigos, suteiksiančios jam senovės Egip- 
to valdovų jėgą Nazarete pažadėjo išminčius Balasanas, jau 
nešė jam pirmąsias pergales? Tad ar tikrai jis privalo likti 
Egipte, laukdamas ritualo, kuris galbūt niekuomet neįvyks? 
O galbūt, kaip jau buvo pradėjęs svarstyti, atėjo metas ga- 
lutinai užkariauti Europą? Ar pergalės nepavers jo gyva le- 
genda kaip Aleksandro? 

Kabineto durys atsivėrė be įspėjimo. 

— Jums leidus, mano pone. 

Kapitonas, tik dvejais metais jaunesnis žaliūkas iš La 
Rošelio, pažadino jį iš tų iškalbingų apmąstymų. 

— Užeikite, Montinjakai. Kas nutiko? 

— Atnešė skubų generolo Dezė pranešimą iš Aukštutinio 
Nilo, pone. 

— Ir kas jame sakoma? 
speras Žolua, tikina sužinoję, kad rengiamas sąmokslas no- 
rint priversti jus dalyvauti kažkokiame rituale. Jie baiminasi, 
kad Jūsų Ekscelencija gali pakliūti į kažkokios vietinės sek- 
tos pinkles ir kad šitaip prarasime šalies kontrolę... 

Napoleonas su nepasitikėjimu pažvelgė į savo kapitoną, 
šyptelėjęs dėl tokio vykusio atsitiktinumo. Tokius sutapi- 
mus korsikietis paprastai traktuodavo kaip likimo malonės 
ženklus. 

— Jie tai teigia? — klastingai nusišypsojo. 

— Taip, mano pone. 

— Ojūs, kapitone, tikite, kad tai įmanoma? 

Žanas Polis Montinjakas nurijo seiles, tarsi tai padėtų 
jam rasti tinkamą atsakymą. 

— Tiesą sakant, ne, pone, - suabejojo. 

— Žinoma, kad ne! - Griausmingas korsikiečio kvatoji- 
mas grąžino pasiuntiniui ramybę. — Neįtikėtina, kad mano 
paties žmonės leistųsi šitaip mulkinami! Vietinė sekta! Ko- 
kios nesąmonės, kapitone! 

— Ir dar vieną dalyką privalau jums pranešti, pone. Du 
egiptiečiai ką tik pasirodė prie pagrindinio įėjimo į rūmus ir 
prašo jūsų audiencijos. 

Korsikietis, kuris beveik nejučia žaidė su Balasano duo- 
tu galinguoju amuletu, staiga paslėpė jį po marškiniais, aki- 
mirksniu jo nuotaika pakito. 

— Du egiptiečiai? Norite pasakyti, du paprasti šalies 
piliečiai? 

— Rodos, taip. 

— Ir ko jie nori? 

— Sakosi turį informacijos apie šnipus, kuriuos prieš iš- 
vykdamas į Abu Kyrą įsakėte suimti. 

— Tai kodėl nepraneša policijai? Tie tai jiems atsilygintų... 
jei informacija ko verta. 

Kapitonas minutėlę pagalvojo, ar įkalbinėti toliau. 

- Jie nenori pinigų, pone, — pagaliau tarė. - Bet prašė 
pasakyti jums, kad žino, kokiai brolijai priklauso tie šnipai, 
ir užsispyrė pasikalbėti tik su Jūsų Ekscelencija, nes mano, 
kad tik jūs sugebėsite tinkamai įvertinti jų informaciją. 

Bonapartas pasuko savo aštrų profilį į kapitoną Mon- 
tinjaką, vis dar išsitempusį priešais jį kaip styga. 

— Jie užsiminė, kad šnipai priklauso kažkokiai brolijai? 

— Taip, generole. 

— Gerai, kapitone. Tokiu atveju aš juos priimsiu. Paliep- 
kite atnešti paties geriausio vyno, kokio tik turime rūsyje, 
tegu jie pakyla į mano kambarį po pusvalandžio. 

Korsikietis negalėjo nuslėpti — tą rytą jis buvo puikios 
nuotaikos. Pagaliau po daugelio mėnesių turėjo pakanka- 
mai laiko pasidžiaugti pergalėmis ir parodyti valdomai tau- 
tai savo didžiadvasiškumą. Kodėl gi nesusitikus su tais infor- 
matoriais ir asmeniškai nesiėmus tyrimo? Galų gale įdomus 
pašnekesys padėtų jam prasiblaškyti ir užgožtų jausmą, tarsi 
Egipte jis būtų įkliuvęs kaip pelė į spąstus. 

Nors britų admirolas Nelsonas daugiau nei prieš me- 
tus sutriuškino jo laivyną ir nukirto beveik visus ryšius su 
Prancūzija, ką tik prieš mameliukus laimėtas mūšis įkvėpė 
tiek jėgų, kiek jis neatsiminė kada nors turėjęs. Jo kariai 
jau mėnesių mėnesius patys gaminosi amuniciją; visoje ar- 
mijoje neliko nė vienos švarios ir padorios uniformos... bet 
jis jautėsi nugalėtoju. Sutriuškinti turkus buvo tas pats kaip 
nugalėti Didžiąją Britaniją. 

Vienintelė juoda dėmė jo rytmetinėse optimistiškose 
mintyse buvo amžina moterų problema. Nuostabus Bor- 
do raudonasis vynas, patiektas kambario temperatūros, iš 
dalies išsklaidė jo rūpesčius. Širdies gilumoje jį erzino ta 
situacija; praeidavo mėnesiai, kol jį pasiekdavo svarbiau- 
sios žinios iš sostinės, tuo tarpu gandai apie Žozefinos 
neištikimybę su kai kuriais iškiliausiais Direktorijos nariais 
žaibo greičiu apskriedavo teritoriją nuo Deltos iki Asua- 
no. Niekas nesuvokė, kaip, po velnių, gandai tokiu greičiu 
galėjo įveikti Viduržemio jūrą. Be viso to, korsikietį graužė 
vien įsivaizdavimas, kad jo žmona savo karštą ir geidulingą 


/ 
240) JAVIER SIERRA m EGIPTIETIŠKOJI NAPOLEONO PASLAPTIS 


kūną siūlo tiems apsišaukėliams Paryžiaus politikams. Negi 
bijojo anksti likti našlė, be užtarėjų? Negi laikė jį tokiu ne- 
vykusiu kariu? 

Norėdamas kaip nors užmiršti nešlovę, Napoleonas po 
visą Egiptą ieškojo moterų, padėsiančių numalšinti įniršį, 
bet tos paieškos visada nekaip baigdavosi. Prancūzės - dau- 
guma jų nelegaliai atkeliavo jo paties laivais, jo karininkų 
žmonos ar mylimosios — beveik visos jau buvo pakalbintos 
ir beveik visos neblogai atrodančios kandidatės nuolat atsi- 
sakydavo jo įžūlių pasiūlymų. 

Polina Furė, vieno gerbiamiausių leitenantų žmona, buvo 
išimtis ir kartu sukeldavo jam didžiausią galvos skausmą. Ji 
buvo liguistos išvaizdos, švelni šviesiaplaukė, bet pernelyg 
ambicinga. Visas Kairas, įskaitant britų šnipus, ją vadino 
Kleopatra. Ką jis galėjo padaryti, kad užkirstų kelią nuola- 
tiniams gandams, esą iš tiesų Egiptą valdo Polina? Niekinti 
ją? O gal užtektų pakeisti ją kita, lygiai tokia pat patrauklia? 
Jei taip, tai kuo? 

Kai į jo apartamentus grįžo kapitonas Montinjakas, lydi- 
mas dviejų audiencijos prašiusių egiptiečių, Nadijos grožis 
jam pakišo nelauktą mintį... 

- Štai tau nauja ir labai graži galimybė, - sušnibždėjo, pa- 
matęs ją. 

Korsikiečio nustebimas buvo labai suprantamas. Nors 
savo pasirodymą būtų repetavusi tūkstančius kartų, nebūtų 
išėję įspūdingiau: ją lydintis nubas, prisistatęs Ali vardu, 
nudengė jos šydą taip, kaip išvyniojama Kalėdų dovana vai- 
kui. Tai padarius, juodi kaip gagatas šokėjos plaukai nuvil- 
nijo pečiais, o prigludusi suknelė išryškino nuostabiai liekną 
liemenį. Nebuvo pats tinkamiausias metas vaikščioti šitaip 

apsirengus nei okupacinės armijos generolui mėgautis gun- 
dymo žaidimais. Bet kam tai rūpėjo. 

— Pone, mes labai norėjome jus pamatyti, nes turime pra- 
nešti kai ką ypač svarbaus, — vos tik išsivadavusi iš šydo, ak- 
sominiu balsu tarė moteris. Lotosų Žiedų aromatas staiga 
pripildė korsikiečio kabinetą-miegamąjį. 

— Ir kas tai būtų? 

— Kad jus supa išdavikai. 

Paveiktas nuo Nadijos sklindančios ugnies ir egzotiškų 
bei geidulingų kvepalų, Napoleonas nusišypsojo, tarsi atleis- 
tų jai netaktą. 

— Tai man ne naujiena, madmuazele. Cezarį Romoje nu- 
žudė jo paties sūnus. Visus didžius vyrus supa išdavikai. Jie 
slepiasi visur. Jie nepamainomas blogis, iš kurio patys pro- 
tingiausieji neretai gali turėti naudos. 

— Bet turite saugoti savo užnugarį. Jie daug arčiau, nei 
manote. 

— Jūs mane varginate, madmuazele, - sumurmėjo. - Aš 
jūsų nepažįstu. Be to, sutikau jus priimti tik dėl to, kad sar- 
gybiniai man pasakė, esą turite man reikalingos informaci- 
jos. Ar aš klystu? 

— Ne. Jūs neklystate, pone. Išdavikai, apie kuriuos kalbė- 
jau, yra žmonės, kuriais jūs pasitikite. Būtent jie nuslėpė nuo 
jūsų taip ieškomų šnipų buvimo vietą. 

— Jūs juos pažįstate? 

— Be abejonės, generole. Dykumoje jie Žinomi kaip mė- 
lynieji išminčiai. Tačiau jie nėra šnipai, dirbantys konkrečiai 
tautai ar armijai. Tiesą sakant, jie net neturi tėvynės nei 
interesų, kuriuos galėtų ginti. Jie kur kas aukščiau visų pa- 
saulietinių reikalų ir retai leidžiasi pamatomi neįšvęstųjų... 

Nepaisant to, mes galime jums patvirtinti, kad mėlynieji iš- 
minčiai neseniai atvyko į Kairą. 

— Mėlynieji išminčiai! 

Korsikiečio akys sužibo. 

— Pasakykite, ką dar apie juos žinote? Nors daviau įsakymą 
juos susekti ir sugauti, niekaip nepavyksta nė vieno rasti... 

— Prieš tai turėtumėte savęs paklausti, kam jums jų reikia, 
pone. 

Ali tarstelėta frazė korsikietį išmušė iš vėžių. 

— Ką tuo norite pasakyti? 

— Nežinau, ar mumis patikėsite, pone, bet mėlynieji iš- 
minčiai priklauso vienai brolijai, kuri apsireiškia tik kas 
tūkstantį arba du tūkstančius metų. Ir kiekvienąsyk tai daro 
ieškodami vyro, verto perimti jų Žinias, padėsiančias pakeis- 
ti pasaulio veidą. Tos Žinios, - mįslingai pridūrė, - susijusios 
su kai kuriais labai geidžiamais pranašumais, tarp jų ir su 
amžinojo gyvenimo dovana. Susitikimas su mėlynaisiais be- 
veik garantuoja, kad ta paslaptis jums bus patikėta. 

— Kaip galite būti tokie tikri? 

— Todėl, kad mūsų šeimai labai seniai buvo suteikta 
garbė sužinoti tą paslaptį, generole. Dar todėl, kad vieną 
dieną sužinojome, kokią galią saugome, žinome, kad atsi- 
ras išdavikų, norinčių pagrobti teisę gauti šventą iniciaciją. 
Pone, mes manome, kad jūs esate naujasis mėlynųjų bend- 
ruomenės išrinktasis. 

— Šįryt gavau žinią iš savo vyrų Tebuose - jie įspėja mane 
apie vienos fanatikų sektos sąmokslą, rengiamą norint 
užvaldyti mano armiją. Iš kur galiu žinoti, kad jūs nepriklau- 
sote tai grupei? 

Žanas Polis Montinjakas sąmoksliškai žvilgtelėjo į kor- 
sikietį, bet nepratarė nė žodžio. 

— Ar žodžiai „Laikas jau atėjo“ jums ką nors sako? 

Korsikiečio veidas apniuko. Kur jis kažką panašaus 
skaitė? Ali nekantriai laukė atsakymo. 

Sugaišęs vos sekundę Bonapartas prisiminė: vienoje po- 
licijos ataskaitoje, surašytoje prieš keletą dienų dėl mįslingo 
gaisro koptų kvartale, buvo būtent šis sakinys. Du dėl įvykio 
apklausti vienuoliai užsiminė, kad senovinio rankraščio, ku- 
riame buvo kalbama apie Laiko atėjimą, egzistavimas galėjo 
būti seno koptų išminčiaus mirties arba dingimo priežastis. 
Ataskaitoje buvo paminėti mėlynieji išminčiai kaip tariami 
dėl to įvykio atsakingi asmenys. 

— Tiesą sakant, kai ką teko girdėti, - galiausiai prisipažino 
generolas. - Bet nežinau, kur jūs lenkiate. 

— Kalbant apie Laiką, norima pasakyti, kad labai greitai 
mėlynųjų išmintis bus tiesiog perduota asmeniui, kuriam 
lemta pakeisti pasaulio ateitį. Ir jūs turite būti pasirengęs. 

— Pasirengęs? 

— Taip, - laikėsi savo Ali. - Nadija atvyko jums padėti. 

— Nadija? 

Šelmiškas Bonaparto žvilgsnis prajuokino kapitoną 
Montinjaką, atspėjusį gašlias savo generolo mintis. 

— Tokiu atveju, - tęsė, - nemanote, kad turėtumėte pa- 
likti mus vienudu?.. 

Elijas nustebęs pravėrė savo kambario, esančio trečiame ap- 
leisto pastato, prišlieto prie Azbekijos kareivinių, duris. Na- 
poleonas jam buvo suteikęs laisvadienį, tad jis buvo numatęs 
pirmiausia išsimiegoti, o vėliau, nusileidus saulei ir atlėgus 
karščiui, keliauti į Džan al Džalilio turgų ir praleisti laiką 
gerdamas mėtų arbatą ir klaidžiodamas po visuomet pilnas 
žmonių gatveles. Mažiausiai tikėjosi, kad pusę vienuolikos 
ryto į jo duris kas nors pasibels. 

— Jums skubi Žinia. 

Du sargybiniai su muškietomis ant pečių ištiesė jam pailgą 
baltą voką, užklijuotą didžiuliu lako antspaudu. Daugiau ne- 
tarę nė žodžio, abu laukė, kol mieguistas koptas jį atplėš. 

— Kas tai? —- sumurmėjo, įsmeigęs akis į neįskaitomą ženk- 
lą, įspaustą antspaudo viduryje. 

— Tai nurodymai, pone, - kariškai išbėrė aukštesnysis dra- 
gūnas. - Privalote apsirengti ir tuoj pat eiti su mumis. 

Apdujęs Bukturas paprašė kareivių palaukti keletą 
minučių. Vis dar nutirpusiomis nuo miego rankomis paėmė 
laišką, uždaręs duris, atsisėdo ant lovos ir jį atplėšė. 

Iš voko iškrito korta, kokios jis gyvenime dar nebuvo 
matęs. 

Vos ją išvydus, kopto miegai akimirksniu išgaravo. Net ne- 
suabejojo, kad tokią žinią jam galėjo atsiųsti tik Žanas Baptis- 

XX. Prisikėlimas 


tas Kleberas, bet staiga jo veidas apsiniaukė. Tokių gudrybių, 
norėdamas susisiekti su Cecho nariais, generolas griebdavosi 
tik ypač skubiais atvejais. Arba bent jau visi taip manė... 

Ką jam norėjo pranešti Kleberas ta mįslinga korta? Tris 
mumijas prikeliančio angelo vaizdas pažadino koptui keistą 

neatidėliotinumo jausmą. Atrodė, kad trys tvarsčiais ap- 
vynioti numirėliai keliasi iš to paties sarkofago, išsitiesę, 
paklūstantys raginančiam juos veikti paslaptingam įsakymui. 
Ar būtent to iš jo laukė Kleberas? Kad pagaliau įvykdytų 
savo misiją, kuriai Cechas jį beveik metus rengė? 

Greitai jo abejonės bus išsklaidytos. 

Skubiai nusiprausęs veidą ir susišukavęs, Elijas apsimovė 
kelionines kelnes ir apsivilko baltus medvilninius marški- 
nius, ant viršaus — tamsią galabiją. Gerai nežinojo, ko Kle- 
beras iš jo tikisi, tad reikia būti pasirengusiam bet kam. Net 
nedelsiant leistis į kelionę. 

Raiti dragūnai palydėjo Bukturą iki mažyčio pastato, 
esančio už trijų kvartalų nuo Napoleono būstinės. Vieta 
koptui buvo puikiai pažįstama. Jis jau keletą kartų buvo čia 
pakviestas, nors nuolatinės Bonaparto kelionės už Kairo 
ribų, į kurias visada jį lydėdavo, nori nenori privertė gerokai 
apriboti savo pasirodymus mieste. 

Kariai pasiliko ant slenksčio, ties stačiakampiu frizu 
papuoštomis durimis, o jis nedelsdamas įžengė į vidų. Durų 
vyriai skyrė išorinį pasaulį nuo Het nub, arba Auksinės 
svetainės, kur būdavo priimami svarbiausi Cecho spren- 
dimai. Tačiau įėjus pro duris Bukturą nustebino viduje 
viešpataujanti tamsa. Dar nebuvo tekę matyti tos patalpos 
tokios negyvos. Pilnos dulkių ir smilkalų kvapo. 

Cecho salė, stačiakampio formos patalpa su dangiško 
žydrumo spalvos lubomis, nusėtomis penkiakampių žvaigž- 
džių, buvo tamsaus koridoriaus, prie kurio jį paliko kariai, 
gale. Nelauktai nuskambėjęs įsakymas patvirtino, kad jis ne 
vienas: 

— Prašom įeiti, broli Elijau! 

Išgirdęs pažįstamą Gasparo Monžo, pikčiurnos matema- 

tiko arklio veidu, buvusio laivininkystės ministro ir paties 
Napoleono prieš keletą mėnesių įkurto Egipto instituto pre- 
zidento, balsą, šiek tiek nusiramino. Monžas visuomet su juo 
elgėsi nuoširdžiai. Būtent jo įžvalgumui turėjo būti dėkingas 
už tarnybą Bonapartui, kaip ir už įtraukimą visomis nario 
teisėmis į šią broliją. Pirmaisiais mėnesiais Egipte, kai jam 
teko ypač daug bendrauti su Monžu, gerasis Gasparas tiesiog 
užpylė jį nuostabiausiais pasakojimais apie Prancūziją. „Tik 
piramidės tavąją šalį garsina labiau nei manąją“, - dažnai 
ironiškai pripažindavo Monžas. 

Nesvarstydamas Bukturas nužingsniavo į salės, kurią 
apšvietė vos vienas palubėje kabantis žibintas, vidurį. Ten 
tikrai jo laukė šeimininkas, apsigaubęs iškilmingoms apei- 
goms skirtu abitu, su klausimu lūpose, išsprūdusiu vos tik 
pamačius Bukturo veidą: 

— Gerai, Elijau. Vakar su mūsų generolu Bonapartu grį- 
žote iš Abu Kyro kartu, ar ne? | 

Mesjė Gasparas, jis buvo ir Cecho sekretorius, atsivertęs 
didžiulį protokolų sąsiuvinį, sėdėjo salės pakrašty. Priešais jį 
stovėjo mažytis ąžuolinis stalelis, ant kurio buvo rašalinė ir 
negausi plunksnų bei pieštukų kolekcija. Susibūrę aplinkui 
pilki dar šešių stovinčių žmonių siluetai priminė vaiduoklius, 
dėmesingai stebinčius atvykėlį. 

— Kas... kas tai? — sulemeno koptas, suvokęs, kad pakliuvo 
į spąstus. 

— Prašom atsakyti, frater Bukturai, ar jūs iki vakar dienos 
buvote su Bonapartu? Taip ar ne? 

Elijas linktelėjo galvą, atsakydamas tam naujam balsui. 

— Ir girdėjote jį sakant, kad slapčia ketina palikti Egiptą? 

Nelauktas klausimas, ištartas vieno tų šešėlių, aukšto tar- 
si bokštas, be jokios abejonės, Klebero, jį privertė sustingti. 

— Ne... - atsakė sunerimęs. - Kaip galite bent įtarti, kad 
Bonapartas po šlovingos pergalės Abu Kyre galėtų palikti 
savo armiją? 

Kleberas nė žingsnio nežengdamas iš prieblandos, kurio- 
je slėpėsi, ištiesė ilgą ranką link kito dalyvaujančio asmens. 

— Paaiškinkite jūs, broli Muratai, - įsakė. 

Naujas siluetas, lygiai toks pat aukštas ir tvirtas, žengė 
žingsnį į priekį šachmatinėmis Cecho grindimis. Tai Žo- 
akimas Muratas — didvyris, vos prieš kelias dienas privertęs 
trauktis turkus, o pats nepraradęs nė vieno eskadrono. Pa- 
matęs jį, Bukturas nervingai šyptelėjo. Narsusis karininkas 
atrodė visiškai atsigavęs po įnirtingo mūšio; tiek jo sugar- 
banoti plaukai, tiek tankios žandenos buvo atgavę įprastą 
žvilgesį. 

— Turime pakankamai priežasčių manyti, kad Napoleo- 
nas greitai mus paliks, frater Elijau, — ištarė liūdnai. - Kai 
jis Deltos pakrantėse pakėlė mane į divizijos generolus, 
per mūsų pergalingą mūšį Abu Kyre užsiminė apie greitą 
išvykimą iš Egipto. Sakė, kad Prancūzijai jo reikia labiau nei 
šiai šaliai. Taip pat sužinojome, kad slapta įsakė dviem fre- 
gatoms apsirūpinti maistu ir ginklais Aleksandrijos uoste... 
Numanote, ką tai reiškia? 

Koptas neatsakė. 

— Gerai, tuomet aš jums pasakysiu: planas įšventinti Bo- 
napartą į mūsų šlovingąją Memtio ložę ir parengti jį priimti 
formulę, Nazarete jam pažadėtą mėlynųjų išminčių, gali pa- 
tirti visišką nesėkmę. 

— Bet... to negali būti! - paprieštaravo Elijas. - Rytoj pa- 
skirtoji diena. Jie taip nusprendė. 

Išgirdęs tai, į priekį žengė dar vienas susirinkime dalyvau- 
jantis šešėlis, nevengdamas ant veido krintančios šviesos. 

— Broli Elijau, - tarė gergždžiančiu balsu. - Tu esi vienin- 
telis iš mūsų, kuriam iš arti teko matyti mėlynųjų išminčių 
veidus. Ir tik tavo dėka prieš keletą mėnesių generolas Bo- 
napartas su jais susitiko Nazarete. 

Vertėjas linktelėjo. 

— Pagal kilmę ir išpažįstamą religiją esi koptas, tiesa? 

— Taip. 

— Ar numanai, kodėl mėlynieji Bonaparto įšventinimui 
pasirinko būtent rytdieną? 

Elijas Bukturas šį kartą neatpažino klausinėjančiojo. Vei- 
kiausiai naujas Cecho narys buvo griežtas inkvizitoriaus ma- 
nierų senis, koptas anksčiau čia nebuvo jo matęs. 

— Nėra reikalo atsakyti, - tarė. - Juk visi žinome, kad vis- 
kas priklauso nuo astrologijos. Rytoj auštant Liūto žvaigždės 
atsidurs „prisikėlimo vietoje“, rytuose, o paukštis Bennu, 
kurį senovės egiptiečiai tapatindavo su Fenikso žvaigždynu, 
bus pietuose. Ar žinote, ką reiškia tas Laikas? 

— Privalau atsakyti? — papurtė galvą vertėjas. 

Senis nepatenkintas susiraukė. 

— Jei iš tiesų esi koptas, privalėtum tai padaryti. Kiekvie- 
nas tikras krikščionis žino atsakymą į mano klausimą. 

— Norėjau tapti kunigu, - prisipažino Elijas, - bet tėvas ma- 
ne atkalbėjo, tad mokiausi kitų dalykų. Pavyzdžiui, prancū- 
zų kalbos. 

— Ką gi, bent jau savo ankstyvojo pašaukimo garbei tu- 
rėtum žinoti, kad pirmasis tą Laiką paminėjo šventasis Mor- 
kus. Tai apreiškimo metas, kai žmonėms bus atskleistos di- 
džios paslaptys. 

Elijo neišgąsdino naujojo frater žodžiuose slypintis kalti- 
nimas: 

— Ką gi, broli, aš niekuomet nepraradau pašaukimo tar- 

nauti Dievui, jei jūs tai norite pasakyti. Jo dėka mano dėdė 
Nikodemas supažindino mane su masonų paslaptimis ir pa- 
sakė apie Laiko atėjimą, kuris jus taip jaudina. Tačiau iš jo 
taip pat sužinojau, kad neužtenka vien tik Laiko atėjimo. — 
Koptas nurijo seiles, duodamas šiek tiek laiko savo klausi- 
nėtojų susidomėjimui sužadinti. - Broliai, kad lauktasis ap- 
reiškimas įvyktų, reikalingos dar kelios labai savitos sąlygos. 

— Kokios? 

— Kai trumpai lankiausi Nazarete su mėlynaisiais išmin- 
čiais ir mūsų generolu Bonapartu, supratau, kad, be išrink- 
tojo, esančio ant savo trisdešimtojo gimtadienio slenksčio, 
dar reikalinga ir moteris, kuriai skirta pagimdyti kūdikį tam, 
kuris atvers Toto skrynią su išminties dievo užrakinta gyve- 
nimo ir mirties paslaptimi. Mėlynieji sužinojo tai iš vienos 
karaliaus Cheopso laikų senovės egiptiečių legendos. 

— Jūs gerai susipažinęs su ženklais. 

— O jūs? Ar jūs juos pažįstate? 

Žanas Baptistas Kleberas, milžino stotą apgaubęs juodu 
apsiaustu ir įšventintas didžiuoju ložės iziarchu, norėjo nu- 
raminti Bonaparto vertėją. 

— Taip. Mes, prancūzai, taip pat pažįstame ženklus. Ir, 
tiesą sakant, mes, atvykėliai iš Vakarų, jau seniai rengiamės 
šiam momentui. Jūs to galbūt nežinote, bet Europoje laisvųjų 
masonų brolija jau šimtmečius įšventindama naujuosius na- 
rius atlieka apeigas, vaizduojančias mirtį ir kūno prisikėlimą. 
Žinome, kad šios apeigos atsirado Egipte, ir esame įsitikinę, 
kad senovės egiptiečiai turėjo tam tvirtą pagrindą, taip pat 
kad fizinio kūno prisikėlimas įmanomas. O kartu, žinoma, ir 
nemirtingumas. 

— Taip ir turi būti, - atsakė Bukturas. 

— Labai mums padėjai, Elijau. - Murato balsas suskambo 
iškilmingiau nei paprastai. - Mūsų broliai masonai iš Nicos 
gerai padarė suvesdami mus su tavimi, o tu puikiai atlikai 
savo darbą. Tačiau manome, kad atėjo Tiesos metas. 

— Tiesos metas? 

— Tai metas, kai nemirtingumo formulė turi būti perduo- 
ta mums. 

— Tai nuo manęs nepriklauso, - paprieštaravo Elijas. - Tai 
mėlynųjų išminčių reikalas. Tik jie nuspręs, kur ir kada ta 
paslaptis bus atskleista. | 

Subtilių ir aštrių bruožų Muratas suspaudė koptui pečius. 

— Bet mes negalime gaišti laiko. Nesame vieni šiame 
kelyje... 

— Ką norite tuo pasakyti, frater Žoakimai? 

— Šį rytą du ben Rašidų giminės nariai pasiprašė priimami 
Bonaparto. Du koptų patriarcho žmonės sekė juos iki Azbe- 
kijos ir išgirdo sakant, esą jie turi Žinių, kur slapstosi mūsų 
armijos ieškomi šnipai. Juk suprantate: tai eufemizmas, 
kurį pasirinkome, duodami įsakymą sučiupti mėlynuosius 
išminčius, nes žinojome, kad jie jau kelios dienos mieste. Ar 
suprantate, ką tai reiškia? 

Smaili Elijo Bukturo barzdelė susitraukė, 0 jo veide 
atsispindėjo nepatiklumas. 

— O iš kur žinote, kad... 

Anksčiau kalbėjęs senis neleido jam baigti sakinio. 
Šachmatinėmis grindimis žengė žingsnį į priekį ir, prisiarti- 
nęs prie vertėjo, suspaudė jam dilbius. 

— Pažvelk į mane, Elijau! - įsakė, tempdamas žemyn jo ran- 
koves. —- Ar nepripažįsti mano viršenybės? Aš Teodoras, Jo 
Šventenybės Morkaus VIII rūmų sekretorius ir asmeninis 

padėjėjas. O atsiuntė mane pati aukščiausia valdžia, kad pa- 
dėčiau susigrąžinti tai, kas pagal įstatymus priklauso mūsų 
senajai šventajai Bažnyčiai. 

— Ir kodėl nusprendėte sudaryti sąjungą su prancūzais, 
tėve Teodorai? 

— Nagi, Elijau! Nei su prancūzais, nei su pačiu Napoleo- 
nu mūsų Šventoji Bažnyčia sąjungos nesudarė, tai tik Ap- 
vaizdos išrinktas būdas gauti gyvenimo paslaptį iš tikrųjų 
jos sergėtojų. Frater Elijau, mūsų susitarimas sudarytas su 
broliais europiečiais, išpažįstančiais ypatingą šviesos kultą, 
labai panašų į mūsų krikščionybę... 

Bukturas nepatikliai tarė: 

- Ir dėl to manote, kad Seto ir Šešėlių išpažinėjams ben 
Rašidams pavyks įkalbėti Napoleoną, kuris, kaip mes visi 
žinome, laiko save apdovanotu saulės herojaus bruožais, be- 
veik mesiju kaip mūsų Viešpats Jėzus Kristus, sudaryti su 
jais sąjungą ir padėti jiems gauti Sedo formulę? 

— Turime priežasčių bijoti ko nors panašaus, — įsiterpė 
Kleberas. 

— Kokių priežasčių? 

— Vienas iš ben Rašidų, susitikusių su Napoleonu, yra 
moteris vardu Nadija. Ką tik iš Luksoro atvykęs mūsų brolis 
Muchamedas, kurio jūs dar nepažįstate, saujelei galingų ir 
ilgamečių šviesos garbintojų iš Egipto pietų atstovaujantis 
mūsų ložės narys, paaiškins jums, kas, jo nuomone, iš tiesų 
yra ta moteris. 

— Muchamedas?.. 

Jam nebaigus klausimo, dar vienas šešėlis iš būrelio, ratu 
stovinčio ant šachmatinių Cecho grindų, žengė į apšviestą 
zoną. Jam nusismaukus gobtuvą, pasirodė apskritas malo- 
nių bruožų, be abejo, būdingų Nilo aukštupiui, veidas. 

— Aš esu Muchamedas ben Rašidas, frater. 

Tas proporcingai sudėtas nubas, apsigaubęs tokiu pat ap- 
siaustu kaip ir Kleberas, draugiškai pasisveikino su Eliju ir 
padėjo ranką jam ant krūtinės. 

— Nadija priklauso tai pačiai šeimai kaip ir aš, - šaltai pa- 
aiškino, — ir aš puikiai Žinau, ką ji sugeba. Ji užaugo nepa- 
žinusi Seto dogmų ir dar visai neseniai buvo vienos Luksoro 
kapų plėšikų gaujos, besibastančios aplink seną kapavietę, 
kurioje jos šeima manė esant paslėptus gyvenimo formulės 
pėdsakus, vadeivos vergė. Tiesą sakant, tam plėšikui ją par- 
davė jos pačios šeima, kad net būdama toli galėtų sekti jo 
veiksmus. 

— Ir kaip ji, būdama tokios padėties, gali kelti grėsmę? 

Muchamedas paslaptingai nusišypsojo. 

— Neseniai ji pabėgo iš kapų plėšiko namų, padedama 
Ali, jos giminės... mano giminės žynių mokytojo. Manome, 
kad jis papasakojo apie tikrąsias jos galias ir parengė kovai 
prieš mus šiame mūšyje dėl nemirtingumo. 

— O plėšikas? 

— Jis, frater Elijau, pasirodo, nėra paprastas kapų grobi- 
kas. Iš tiesų jis taip pat yra galingas egiptiečių žynys, saulės 
kulto sekėjas ir šios ložės bei Koptų bažnyčios idealams ar- 
timas žmogus. Jį, Omarą ben Abifą, galėčiau pavadinti prieš 
daugelį metų buvus mano mokytoju. 

— Jis buvo tavo mokytojas? 

— Nesitikiu, kad mane suprasi, Elijau. Tačiau aš, augęs 
toje pačioje šeimoje kaip ir Nadija - šeimoje, iki šių dienų 
išsaugojusioje pagrindinius senųjų Egipto Žvaigždžių gar- 
bintojų mokymus, - ir nuodugniai susipažinęs su dangaus 
žvaigždynus atkartojančių šventyklų statybos paslaptimis, 
supratau, kad mano ir mano šeimos kelias yra klaidingas. 

Kad niekuomet nepasieksime gyvenimo formulės, eidami 
nakties keliu, bet gausime ją pasukę priešingu — Šviesos ke- 
liu. Saulės keliu. 

— Tu... tu išdavei savo šeimą? 

— Taip. Bet mainais į tai tapau Tiesos ieškotoju, - pareiškė 
Muchamedas. 

— Kaip gali būti toks tikras, kad būtent tavasis kelias — 
Tiesos ieškojimo kelias? 

Stotingasis nubas širdies gilumoje pasijuto dėkingas už 
tą klausimą. Bukturo smalsumas leis kitiems ložės nariams 
kai ką paaiškinti, ko padaryti iki šiol jis neturėjo galimybės. 

— Labai paprasta, frater Elijau, - nusišypsojo. - Amen- 
chotepo kapavietėje, Seto sekėjų kruopščiai saugotoje nuo 
mūsų, Omaras man parodė, kaip veikia Gyvenimo ritualas. 
Pirmiausia pasveriama kandidato siela - tokiu būdu dievai 
įsitikina, ar pretendento į nemirtingumą ketinimai yra tyri. 
O vėliau, pasitelkus Izidės energiją, sukuriamas stebuklas. 
Jei Nadija nebūtų pabėgusi, o jos šeima nebūtų iš karto jos 
priglaudusi, toje pačioje kapavietėje mums būtų buvęs su- 
teiktas jos dieviškasis alsavimas. 

— Ar tik nenori pasakyti, kad?.. 

— Nadija? - nusišypsojo. — Taip, frater. Iš tiesų ji yra tie- 
sioginė dinastijos, prasidėjusios iš pačios deivės Izidės, pali- 
kuonė. Tik ši moteris gali pelnyti ir prisišaukti amžinojo 
gyvenimo galią, jei tik ras naująjį Ozyrį, nukreipsiantį jos 
magiją tinkama linkme. Tiesą sakant, vienintelė galimybė ją 
aplenkti — tai rasti jį anksčiau nei ji ir su juo atlikti šventąjį 
gyvenimo ritualą. 

Nors ir supratęs užuominą, Elijas panoro pasitikslinti. 

— Kalbi... apie Bonapartą? - paklausė. 

— Būtent. Apie patį Napoleoną. 

Žoakimas Muratas vėl žengė žingsnį į priekį ir atsistojo 
tarp Memfio ložės brolių. 

— Ar dabar supranti įvykių rimtumą, Elijau? Jei Nadijai 
pasiseks pelnyti mūsų generolo pasitikėjimą, būtent ji bus 
asmuo, palydėsiantis jį į įšventinimo vietą ir teisėtai gau- 
siantis iš mėlynųjų išminčių Gyvenimo formulę. Taigi, mes, 
saulės garbintojai, paslapties dalybose liksime nuošaly, o juk 
jos susigrąžinti ir atvykome į Egiptą. 

— Tik ji gali išplėšti mums iš rankų paslaptį? 

Muratas ir Muchamedas ben Rašidas susirūpinę susi- 
žvalgė. 

— Mes taip manome. 

— Tik manote? Bet nesate tuo tikri? 

Šį kartą nutarė įsiterpti labai rimtai nusiteikęs tėvas Teo- 
doras. 

— Žinai, Elijau... Jei mūsų ložė sugebėjo tiksliai išsiaiškin- 
ti, kad būtent dabar atėjo Laikas atskleisti amžinojo gyveni- 
mo paslaptį, tai taip nutiko Apvaizdos galia atsiradus prieš 
aštuoniolika amžių paties šventojo Morkaus parašytam 
tekstui. 

Bonaparto vertėjas sužavėtas sušnopavo, bet nenutraukė 
Teodoro. 

— Jis buvo rastas prieš metus Aleksandrijoje ir mūsų my- 
limo Šventojo Tėvo nusiųstas į Šventosios Kotrynos vie- 
nuolyną Sinajuje išversti. Šventasis Morkus rašė nežinoma 
graikų kalbos tarme, kupina archaizmų, darančių tekstą be- 
veik nesuvokiamą. 

— Ir tekstas buvo išverstas? 

— Taip. Tačiau, nelaimė, jo vertėjas prieš keletą dienų la- 

bai mįslingomis aplinkybėmis dingo. Visur jo ieškojome ir, 
nors visi ženklai rodo, kad jį pašalino šešėlių garbintojai, 
nesame tuo galutinai įsitikinę. 

— O kokiu tikslu jie galėtų tai padaryti? —- pasibaisėjo Buk- 
turas. 

— Manome, kad Seto sekėjai trokšta pasisavinti Gyveni- 
mo paslaptį, kurią apaštalas Morkus atrado Egipte sekda- 
mas mūsų Viešpaties pėdsakais šiose žemėse. Kas žino. 
Galbūt, -toliau kalbėjo Teodoras, - Kirilas patsvienas aptiko 
gyvenimo šaltinį ir nusprendė juo pasinaudoti, išduodamas 
mūsų Bažnyčią. Seto garbintojai galėjo tai sužinoti ir siek- 
dami iškvosti jį nužudyti. O gal brolis Kirilas manėsi atsklei- 
dęs paslaptį ir atsitiktinai pasiaukojo, mėgindamas pakartoti 
ritualą... Šiaip ar taip, šis koptų išminčius yra vienas mums 
nerimą keliantis siūlo galas. 

— Suprantu. Tik negaliu suvokti, ko jūs dabar tikitės iš 
manęs? 

Jo Šventenybės sekretorius šyptelėjo iš tokio Bukturo 
susirūpinimo. 

— Labai paprasta, frater Elijau. Norime, kad rytoj palydė- 
tum Bonapartą prie Didžiosios piramidės, nuvestum jį į sar- 
kofago salę ir griežtai sektum, kad būtų perduota formulė. 
Esame tikri, kad tie patys mėlynieji išminčiai, su kuriais su- 
sitikote Nazarete, vėl pasirodys, kad atliktų šventąsias Izidės 
apeigas. 

Koptas savo ruožtu nusišypsojo Teodorui, o jo akys tarp 
šešėlių ieškojo gigantiško didžiojo iziarcho silueto. 

— Mokytojau, man aiški taro kortos, su kuria mane čia 
pakvietėte, reikšmė. 

Žanas Baptistas Kleberas, simbolių ir kodų meistras, pa- 

tenkintas linktelėjo. Ir net dabar, prieš atsisveikindamas su 
Bukturu, neiškentė tyliai nepaklausęs: 

— Ar žinai, kodėl aš taip dažnai naudojuosi egiptietiškomis 
taro kortomis, frater Elijau? 

Vertėjas neatsakė. 

— Todėl, kad teigiama, jog taro kortos yra ne kas kita, 
kaip prieš mus po ilgų laukimo šimtmečių turinčioje atsiver- 
ti Toto skrynioje gulinčios knygos kopija. 

— Ir kas tai tvirtina? 

— Europoje tai sako čigonai. Kai pirmieji čigonai atvyko į 
Prancūziją, norėdavo būti vadinami egiptiečiais, ir nors jiems 
trūko išsilavinimo ar profesijos, buvo didžiuliai šitų kortų 
aiškinimo meistrai. Viena jų mėgstamiausių kortų buvo ta, 
kurią šiandien tau pasiunčiau - prisikėlimo korta. 

— Būtent tai, ko mes ieškome. 

— Tikra tiesa, Elijau. Tikra tiesa. 


27 


Kelios valandos iki Bonapartui 
atvykstant į Gizą 


Sunkiai vilkdamas kairę koją, Balasanas užsikeberiojo iki 
pat Maadi akmeninio ansamblio viršūnės. Artritas po tru- 
putį užvaldė jo kojas ir jis puikiai žinojo, kad greitai bus 
paralyžiuotas, ligos prirakintas prie gulto vidury dykumos, 
toli nuo savo šlovingųjų laikų, kai vadovavo mėlyniesiems 
sergėtojamas. 

Nuostabus vaizdas, atsivėręs iš aukštybių, išblaškė jo niū- 
rias mintis: septyniasdešimt trijų metrų Gizos Sfinksas iš- 
didžia galva, pritvirtinta prie baigiančių nutrupėti pečių, 
atrodė tarsi trapi miniatiūra. Šalia įspūdingai dunksojo trys 
dirbtiniai kiklopiškų proporcijų kalnai, 0 jų dantyti šešėliai 
gulė ant žemės, akmeninį kolosą darydami šiek tiek komišką. 

— Dievas yra didis, - sušnibždėjo susižavėjęs. 

Imamas buvo vienas keli šimtai metrų į pietus nuo Gi- 
zos piramidžių, šalia al Achramo arabų kapinių, kas reiškia 
„piramidžių kapinės“. Ir pirmą kartą gyvenime suvokė, kad 
vaizdas, kuriuo gėrėjosi, tebuvo blankus jo laukiančio rojaus 
atspindys. 

Melynasis senis paprašė savo padėjėjų trumpam palikti jį 
vieną. Privalėjo priartėti prie tų didingų šventovių tyloje ir su 
malda lūpose. Jam reikėjo pasirengti tam, kas neišvengiamai 
ir labai greitai turėjo įvykti šioje vietoje. 

Balasanas žvalgėsi po Gizą nuo penktos valandos ryto. 
Jis regėjo saulėtekį, sėdėdamas ant plačių Sfinkso strėnų, 
ir nekantraudamas laukė, kol dangus galutinai užbaigs savo 
ciklą. Senųjų egiptiečių iškalto Akmeninio liūto akys visada 
buvo atviros. Prabėgę amžiai jau seniai ištrynė jo mėlynus 
vyzdžius, bet jis kaip buvo, taip ir liko tobulas sergėtojas: 
romus ir kartu žiaurus, iškaltas tam, kad jokie įvykiai nei 
žmonės jo neišmuštų iš vėžių. 

Paradoksas, bet tą apyaušrio valandą Balasanui pasirodė, 
lyg už nugaros būtų pajutęs kažkokį judesį. Tarsi Sfinksas 
būtų sukrėstas išvydęs, kaip dingsta šalia saulės buvusios 
aštuonios Liūto žvaigždyno žvaigždės - jo dangiškasis alter 
ego. Senis stebėjo tą ženklą ir pasiliko jį sau, niekam nieko 
nepasakęs. 

Buvo beveik vidurdienis ir liko visiškai mažai laiko, kai 
turėjo įvykti, kas numatyta. 

Iš savo stebėjimo vietos Balasanas paskutinį kartą Žvilg- 
telėjo į didingą faraono galvą, pritvirtintą prie kilniausiojo 
iš kačių šeimos gyvūnų kūno, ir kiek galėdamas greičiau nu- 
sileido į savo tikėjimo brolių stovyklą. Nė vienas jų nebu- 
vo nakvojęs mieste ir dabar visiškai netroško to daryti, tad 
įduboje tarp smėlio kopų ištempė septynias dideles beduinų 
palapines, išklotas minkštomis vilnos antklodėmis. Dyku- 
moje niekas jiems netrukdys. 

Pagrindinė palapinė buvo visai šalia Maadi uolų, gana toli 
nuo prancūzų patrulių kelių. Balasanas ką tik slysčiodamas 
nusileido žemyn ir atsargiai patraukė už keleto žingsnių 
nuo jo palapinės prasidedančiu takeliu. Perėjo stovyklą ir 
įlindo į palapinę, leisdamas angos brezentui beveik visai 
užsiskleisti. Nekantravo kuo greičiau savo atradimu pasida- 
lyti su atlydėjusiu jį į šią vietą svečiu. 

— Jums pasisekė, seni, —- nusišypsojo Balasanas. - Labai 
pasisekė. 

Palapinės gilumoje klūpančio žmogaus veide nesujudėjo 
nė raumenėlis. Suprakaitavęs ir pavargęs mėlynųjų išmin- 
čių dvasinis vadovas žengė tiesiai prie jo, pagarbiai pasilen- 
kė ir sukuždėjo į ausį: 

— Mūsų lauktasis Laikas jau atėjo, - tarė. - Visos žvaigž- 
dės išsidėstė taip, kaip ir tikėjomės. Ženklai palankūs... Ta- 
čiau, — patylėjo, - jau praėjo devynios dienos po to, kai jūs 
prisidėjote prie mūsų, o mes vis dar nežinome, ar prisimena- 
te viską, kas jums nutiko... 

Balasano svečias nė nemirktelėjo. Klūpėdamas jis 
bereikšmiu žvilgsniu klaidžiojo po brezento klostes. 

— Kiekvienas naujas ženklas yra teigiamas, — nesiliovė 
šnabždėjęs Balasanas. - Iš vienos pusės žvaigždės, iš kitos — 
paukščio Bennu sugrįžimas... Negi dar nesupratote? 

Mėlynasis imamas paskutinę frazę pasakė ypatingu tonu, 
tarsi prodainiu tardamas kažkokį nežinomą užkeikimą. Ir 
sulaukė reakcijos, nes raukšlėta svečio kakta, pridengta to- 
kiu pat tamsiai mėlynu kaip ir šeimininkų audiniu, staiga 
kilstelėjo. 

Balasanas patenkintas stebėjo tą judesį, patylėjo ir atsi- 
klaupė šalia to žmogaus. 

— Pamenu... - sumurmėjo atgailaujantysis. - Pamenu švie- 
są... Taip, didžiulę, apvalančią ugnį. 

— Labai gerai, - suplojo rankomis imamas. - Ką dar prisi- 
menate? 

— Pajutau... Pajutau, kad išmušė mano valanda. Kad grei- 
tai nukeliausiu pas Dievą ir kad visa, ką iki šiol dariau, man 
nebesvarbu. Nejaučiau jokio skausmo, niekas manęs neerzi- 

no. Buvau ramus, giedros nuotaikos. Niekuomet nesijaučiau 
taip nuostabiai. 

— Tęskite. 

Svečias nuleido žvilgsnį, drėgnomis akimis ieškodamas 
Balasano veido. Amžiaus ir nuovargio pėdsakai ryškėjo jo 
skruostuose juodų maišelių pavidalu. Sukepusios senio lū- 
pos vėl sukrutėjo: 

— Kai pamačiau, kad toji ugnis pradėjo laižyti mano kūną 
ir jos traškesys mane apkurtino, pajutau sparnų plakimą. 
Niekuomet per visą gyvenimą neteko girdėti ko panašaus. 
Tai pripildė mano dvasią jaudulio ir užmiršau, kad po kelių 
akimirkų ugnis užbaigs mano gyvenimą. Tačiau tuomet... — 
Senis minutėlę sudvejojo ir tęsė: - Tuomet užgriuvo tamsa. 
Galbūt mirtis. Ir aš leidau sau parkristi ant žemės apsvaigin- 
tas tos ramybės. 

Balasanas nusišypsojo. 

— Dabar matote? —- pasakė prodainiu. - Paukštis Bennu 
grįžo. Tai, ką jūs išgirdote, buvo jo sparnų plakimas kylant iš 
jus supusių pelenų. 

— Nesuprantu jūsų. 

- Jūs, jūsų padermės žmonės, vadinate jį Šventąja Dvasia. 
Bet iš tikrųjų tai yra gyvenimą suteikianti jėga, apsaugojusi 
jus nuo mirties. Vienintelis mūsų nuopelnas buvo tas, kad 
vykdydami aukščiausiąjį Bennu įsakymą išnešėme jūsų kūną 
iš ugnies. 

— Kodėl? Kodėl tai padarėte, Balasanai? Kodėl išplėšėte 
mane iš skirto likimo ir grąžinote į gyvenimą? —- Ašara nu- 
riedėjo supleišėjusiu skruostu senio, kuris iš tiesų atrodė 
apgailestaująs, kad nenumirė šitokia saldžia mirtimi. 

— Todėl, kad turite stebėti tai, kas šiandien įvyks Gizoje. 

Taip pat tikiuosi, kad suprasite, jog nors išpažįstame skirtin- 
gas tradicijas, iš tiesų esame vienodi, - tarė ir paglostė sve- 
čiui galvą vis dar klūpodamas ant palapinės kilimų. 

— Vienodi? Kuo mes esame vienodi? 

— Tikėjimu. Abu žinome, kad galutinė mirtis neegzistuo- 
ja. Kad Dievas sukūrė žmogų iš kūno ir sielos, pastarajai su- 
teikdamas nemirtingumą. Ir padarė tai norėdamas, kad mes 
būtume tarpininkai tarp Jo ir Žemės. 

— Nežinau, kur norite mane nuvesti, Balasanai. Jėgos 
mane apleido ir nemanau, kad pajėgsiu su jumis kur nors 
eiti. 

— Prieš jums pasiduodant, noriu kai ką pasakyti - kai ką, 
ką senieji Egipte gyvenę krikščionys labai gerai žinojo: kiek- 
vienas žmogus po truputį turi visų Dievo savybių. Jis, nors to 
ir nenorėtų ar nemokėtų pastebėti, jau yra nemirtingas. Be 
jokios formulės. 

Balasano svečias pirmąsyk atsitiesė ir atsisėdo. Skvarbus 
saulės spindulys apšvietė jo galvą su resvais, žilais ir susivėlu- 
siais plaukais. 

— Bet juk formulė egzistuoja! — paprieštaravo pavargęs 
senis, sukaupdamas paskutines jėgas. - Aš ją išbandžiau! 

— Taip. Formulė egzistuoja, tai tiesa. 

- Ir jūs uoliai ją saugote! 

— Taip. Mes tai darome. 

— Tai kodėl, užuot išplėšę mane iš mirties nagų, neišvogėte 
šventojo Morkaus rankraščio iš Šventojo Tėvo ir šitaip ne- 
apsaugojote savo paslapties? 

Balasanas neprarado kantrybės. Jis niekuomet jos nepra- 
rasdavo. 

— Tėve Kirilai Bolonieti, - pirmą kartą per kartu praleis- 
tas dienas mėlynasis imamas kreipėsi į savo svečią vardu, — 

jūs tikrai manote, kad evangelistas Morkus užšifravo savo 
raštuose amžinojo gyvenimo paslaptį? 

— Savaime suprantama. Aš esu gyvas to pavyzdys... 

Balasanas leido jam kalbėti toliau. 

— Tai aš padegiau biblioteką, aš užrašiau Jono evange- 
lijos žodžius, kad pirmiausia reikia atgimti šioje žemėje, 
prieš iškeliaujant į Dievo karalystę, ir padaręs, kaip nurodė 
šventasis Morkus... tebesu gyvas! 

— Jums paprasčiausiai pasisekė. 

— Pasisekė? 

— Taip. Todėl, kad mes, dykumoje vadinami mėlynaisiais 
išminčiais, buvome Kaire, laukdami kokio nors su gyveni- 
mo formule susijusio ypatingo ženklo. Atvykę į miestą, su- 
žinojome apie jus, apie jūsų atliktą darbą verčiant Morkaus 
tekstą ir supratome, kad privalome įsikišti. 

— Galbūt esate angelai? 

— Kažkas panašaus. Prancūzai mus vadina šnipais, nes 
žino, kad visur turime savo informatorių. Netgi jūsų Baž- 
nyčioje, teve Kirilai. 

— Ir ką jūs veikiate čia? 

— Kas trisdešimt metų, kai paukštis Bennu vėl pasirodo 
šiame Nilo regione, grįžtame jo stebėti ir saugoti. Tai tra- 
dicija, kurią mes, kai kurios beduinų gentys, saugome dau- 
giau nei šešis tūkstančius metų. Faktas, kad mirties akimirką 
girdėjote sparnų plakimą, tik dar kartą patvirtina, jog atėjo 
Bennu Laikas. 

— Laikas? Turite omeny tą patį laiką, kurį savo raštuose 
mini šventasis Morkus? 

— Tą patį, - vėl nusišypsojo, stebėdamas vis labiau besi- 
jaudinantį vienuolį. - Tačiau ne tik paukštis Bennu grįžo, bet 
ir žvaigždės Gizos atžvilgiu išsidėsčiusios taip, kaip šimtus 

metų nebuvo išsidėsčiusios, ir tai gali būti apeigų pradžios 
ženklas. Tų pačių apeigų, kurias prieš daugelį metų atliko 
Ješua ir kurių paslaptį išsinešė į Nazaretą. 

— Vadinasi, šventasis Morkus buvo teisus! Prisikėlimo pa- 
slaptį Jėzus sužinojo Egipte! 

Balasanas palankiai pažvelgė į Kirilą. 

— Esate teisus. Jūsų Morkus neišsiaiškino visko, ką Ješua 
sužinojo Bennu šventykloje. Prisiminkite, kad, evangelistui 
atvykus į paukščio fenikso miesto griuvėsius, aukščiausiasis 
žynys Neb Senas, atskleidęs Ješuai prisikėlimo paslaptis, jau 
seniai buvo miręs. 

Brolio Kirilo nugara perbėgo šiurpuliai. Ta keista žmo- 
gysta kalbėjo taip, tarsi prieš save būtų turėjęs „Paskutines 
Viešpaties dienas Žemėje“ ir galėtų cituoti jas iš atminties. 

— Nustebote, kad žinau apie Neb Seno egzistavimą, tėve 
Kirilai? 

— Ne, ne, - papurtė galvą, norėdamas nuslėpti savo su- 
trikimą. — Tiesą sakant, vis mąstau apie keistą paradoksą — 
žynys, saugojęs prisikėlimo paslaptį, vis tiek miršta. Ar jums 
ne keista? 

— Suprantantiems egiptiečių mokymo esmę tai visai ne- 
atrodo paradoksas. 

Sveikdamas po per gaisrą patirtų nudegimų, Kirilas jau 
buvo kalbėjęs su Balasanu, bet niekuomet apie tokius daly- 
kus. Ankstesnėmis dienomis, visuomet besileidžiant saulei, 
tas senis tarsi iš medžio išdrožtu veidu prisiartindavo prie 
jo guolio ir paklausdavo, kaip jis jaučiasi. Tiesą sakant, jam 
atrodė, kad tepalai, kuriais tepdavo jo kūną, ir žolelių ar- 
batos, kurias liepdavo gerti beduinai, iki pat šio momento 
laikė jį tarsi letargo būsenos, ir kad Balasano pasirodymas 
vidurdienį nėra paprasčiausias mandagumo vizitas. 

— Egiptiečių mokymo esmė? Apie ką konkrečiai jūs kal- 
bate, Balasanai? 

— Kad prisikėlimas, žinančiųjų paslaptį akimis, yra ne kas 
kita kaip sielos būsena, patiriama gyvenant. Prisikelia tie, 
kurie suvokia, kad žmogaus esybė yra nemirtinga. Kad kūno 
praradimas yra tik vienas žingsnis ugdant sielą. Prisikėlimas, 
mano mielas drauge, yra tik kita sąmonės būsena... 

— Ir nieko daugiau? 

— Daugumai - taip. Tačiau yra viena ypatinga Žmonių 
padermė, sugebanti laikinai valdyti mirtį ir radusi būdą, 
kaip jos išvengti arba į gyvenimą grįžti su naujomis jėgomis. 
Ješua buvo vienas jų. Neb Senas tai suprato vos jį pama- 
tęs, todėl ir paprašė jo tėvų leidimo parengti jį gyvenimo 
paslapčiai, kuria naudojosi kai kurie Egipto valdovai. Per 
keletą dienų Heliopolio aukščiausiasis Žynys apmokė ir 
paruošė jį įšventinimui. Atskleidė jam, kad visi žmonės turi 
vieną mirtingą esybę, o kitą - nenutrūkstamą. Kad pastaroji 
yra sudaryta iš Ba, arba sielos, ir Ka, arba astralinio kūno — 
vidinės esaties, galinčios palikti mūsų regimąjį kūną grynos 
energijos pavidalu. O šitą Ka, jei jį gerai parengi, galima 
valdyti ir nusiųsti kur nori. Netgi į mirusiųjų karalystę. Štai 
ko išmoko jaunasis Ješua. 

Kirilas neatsakė. 

— Pamenate Lozoriaus prisikėlimą? 

— Žinoma, - linktelėjo senasis koptas, nepaliaudamas ste- 
bėtis, kad tas beduinas žino krikščioniškąją istoriją. — Jis 
numirė Betanijoje labai jaunas ir Jėzus prikėlė jį iš kapo 
įsakydamas: „Kelkis ir eik.“ 

— Iš tiesų Lozorius jau buvo keturios dienos miręs, kai 
Ješua jį prikėlė. Egiptiečiai ir žydai žinome, kad ketvirtą 
dieną Ba visam laikui palieka kūną, o Ka užgęsta ir miršta 

amžiams. Taigi, Ješua, jau įšventintas Neb Seno, sugebėjo 
pasiųsti savąjį Ka pasitarti su Lozoriaus Ka. Šis pripažino 
jo viršenybę ir paklusdamas jūsų Mesijo įsakymams grąžino 
gyvybę į mirusiojo kūną. 

— Balasanai, jūs irgi esate įvaldęs šį meną? 

Imamas linktelėjo, o Kirilas apstulbęs nenuleido nuo 
jo akių. 

— Šiandien pat, - pridūrė, - jūs irgi išmoksite tai daryti. 
Jei Elijas Bukturas viską atliks kaip Žadėjęs, viskas bus pa- 
rengta naująjį Ozyrį įšventinti į gyvenimo paslaptį. 

— Elijas Bukturas? — brolio Kirilo balsas virptelėjo. - Kal- 
bate apie generolo Tadruso sūnėną? Vertėją koptą, kurį 
prancūzai, vos atvykę į Egiptą, paėmė savo tarnybon? 

— Bukturas mums atves Napoleoną, - tvirtai pasakė Ba- 
lasanas. — Jei jis yra išrinktasis, turės dalyvauti dieviškajame 
teisme, kur bus nustatyta, ar jo siela tyra. Jei ji pasirodys 
tyra, jo nemirtingoji dalis, arba Ba, bus prileista prie gyveni- 
mo paslapčių ir perkels jas į jo kūną. 

— Ir kas nutiks tada? 

— To nežino niekas. Apeigos, vyksiančios Didžiojoje pi- 
ramidėje, negarantuoja jo kūną tapsiant nemirtingą; gal- 
būt nemirtingas bus jo atminimas ir likimas. 

— O Jėzus? Kas nutiko Jėzui? Juk jis perėjo visus tuos 
išbandymus... 

- Jei įdėmiai skaitėte savo Bibliją, tikriausiai pamenate, 
kad prisikėlęs Ješua nebuvo atpažintas savo mokinių. Ra- 
bis turėjo iš naujo prisistatyti patiems artimiausiems, nes jo 
išvaizda nebuvo visiškai tokia pat. Tai buvo jo energetinis 
kūnas, jo Ka, būtent taip švytėdamas ir apsireiškė savo mo- 
kiniams. 

— Ir tai nutiks Napoleonui? 

— Galbūt. Dėl to mes ir būsime ten, kad įsitikintume. 

Kirilas sunerimo. 

— Ten? Kur? 

— Aš jau sakiau: Didžiosios piramidės Karaliaus kam- 
baryje. 

— Ir kaip mes ten nusigausime? Aš jaučiuosi kaip su- 
daužytas, pavargęs ir sulinkusia nugara, o jūsų vienos ko- 
jos sąnariai visiškai sustingę. Mums niekuomet nepavyktų 
užkopti siaurais to akmeninio kalno koridoriais. 

— Mūsų kūnams nepavyks, Kirilai. Bet ne mūsų Ka. 

Jis niekuomet nebuvo regėjęs tokios nuostabios moters. 

Vos jai nusirengus, į odą įsigėręs lotosų aromatas paskli- 
do po visą kambarį, užpildė jį ir privertė virpėti kiekvieną 
korsikiečio ląstelę. Tolima nuo savo pačios sukeltos audros, 
Nadija atrodė giliai nugrimzdusi į ekstazę. Nuo pat pirmos 
akimirkos, kai Bonaparto kambario durys užsidarė ir jie 
liko vienudu, ji paėmė iniciatyvą į savo rankas. Ji tik stip- 
riai užmerkė akis, porą kartų giliai įkvėpė ir vėl jas atmerkė, 
jau kupinas tokios ugnies, kokios korsikietis dar nebuvo 
regėjęs. Generolas pralinksmėjo. Neįprasta, kad moteris, ir 
dar arabė, taip laisvai jaustųsi vyro, kurį mato pirmą kartą 
gyvenime, akivaizdoje. 

O galbūt taip nebuvo? 

Korsikietis nemirksėdamas stebėjo, kaip Nadija pamažu 
vadavosi iš audinio sluoksnių, dengiančių jos kūną, tuo pat 
metu šokdama pagal negirdimą muziką. Matė, kaip basa 
nužingsniavo prie jo guolio, visu ūgiu išsitiesė ant jo ir visai 
nesidrovėdama pasiūlė jam malonumų rojų, kurį po pasku- 
tinio mūšio jau buvo beveik pamiršęs. Nubės kūnas buvo to- 
bulas: sunkios krūtys sviro ant lankstaus įdegusio liemens, ir 
Napoleonas įsivaizdavo, kad jį puoselėja visas haremas ver- 
gių. Iš kur atsirado toji būtybė? Kaip keista, kad anksčiau 
niekas apie ją nekalbėjo? 

Tarsi patyrusi odaliska Nadija išsirietė ant čiužinio, žvelg- 
dama į jį tuo kobros žvilgsniu, kurio neįmanoma išvengti. 

— Ar žinai, kad seksas yra pati seniausia ir galingiausia iš 
visų energijos rūšių? - sumurmėjo savo ilgomis kojomis jauk- 
dama paklodę. Buvo akivaizdu, kad atsakymo nelaukia. — 
Elkis, tarsi būtum magnetas. Vai jo poliai yra tinkamu atstu- 
mu vienas nuo kito, jų kuriama 0 e:+ija yra begalinė. Tačiau 
jiems susilietus visa kuriančioji +47-7a išnyksta. 

Bonapartas buvo priblokštas. Nesuprato, ką toji nubė 
norėjo jam pasakyti, bet tai jam ir nerūpėjo. Jį dusino mun- 
duras, o marškiniai pradėjo drėkti nuo šalto prakaito. Jautė, 
kad turi ko nors imtis arba ką nors pasakyti, jei nori išlikti 
padėties šeimininkas, todėl galiausiai garsiai ištarė pirmą į 
galvą atėjusią rišlią mintį: 

— Dar nepasakei, kas ketina mane išduoti... - tarė. 

— Ne. 

— Nei ką žinai apie mėlynųjų išminčių broliją. 

— Irgi ne. 

— Taip pat nepaaiškinai, kodėl taip rūpiniesi mano sau- 
gumu. 

Nadija vėl papurtė galvą. 

— Dabar ne tai svarbiausia, - atsakė Tobuloji. 

— Nejaugi? 

— Ne, generole. Tai, ką noriu tau parodyti, yra daug pa- 
slaptingiau ir sunkiau suvokiama. Šiandien išaušo diena, kai 
pagaliau turėsi priimti savo likimą ir nedvejodamas jam atsi- 
duoti. 

— Kokį likimą? 

Jau nusimetęs karišką mundurą, Napoleonas nusprendė 
veikti. Jis buvo taip apsvaigęs nuo geidulingų tos moters ju- 
desių, kad beveik nejučiomis žengė link jos. 

- Senovėje, kai šią šalį dar valdė dievai, tūkstančiai metų 
iki Julijaus Cezario ar Aleksandro gimimo, kol atėjūnai dar 
nebuvo susikrovę turtų, valdovės tekėdavo tik už dievų. Tai 
buvo būdas sukurti mėlynojo kraujo Žmonių padermę —- 
pusiau Žmonių, pusiau dievų, šitaip pasisavinant iš aukš- 
tesniųjų būtybių labiausiai vertinamą dovaną — nemirtin- 
gumą. Nepaisant to, — tęsė gražuolė, —- žmonių širdyse tai 
atvėrė žaizdą, kurią tik nedaugelis sugebėdavo užgydyti... 

— Nesuprantu, apie ką kalbi. 

— Apie dvasios ir materijos atskyrimą, generole. Apie tai, 
kaip buvo sukurtas pirmasis žmogus su šia žaizda, dalijančia 
ji perpus, ir kaip nuo tų laikų kiekvienas mūsų sąmoningai 
ar nesąmoningai ieško būdų bet kuria kaina sujungti šias 
dvi puses. 

— O kam tai svarbu? 

Napoleonas jau atsisėdo šalia Nadijos ir niekieno netruk- 
domas gėrėjosi tuo per kraštus besiliejančiu grožiu. Nuo 
Tobulosios kūno buvo kruopščiai pašalinti plaukeliai, jis 
skendėjo jūroje aromatų, kuriuos uosdamas iš taip arti jis 
beveik ėmė prarasti sąmonę. Tačiau susivaldė jos nepalie- 
tęs. Jos žodžiai liejosi visai čia pat, tarsi grasinantis gyvatės 
šnypštimas: 

— Turėtų būti svarbu tau, generole, - tarė, rodydama į jį 
smiliumi. — Labai tolimoje mano tautos praeityje Izidė su- 
sijungė su dievu Ozyriu, kad sukurtų naują Egipto dievą, 
turintį suvienytas abi puses. Suprantantį, kad materija ir 
dvasia sudaro tą pačią esybę. Šventoji sąjunga, iš kurios gimė 
dievas Horas, - koks paradoksas, - įvyko Ozyriui žuvus nuo 
savo brolio Seto rankos. Izidė sekė jo sielą iki pat mirusių- 
jų karalystės, išgelbėjo ją iš tamsybių ir pastojo nuo Ozyrio 
sėklos, įsiskverbusios į jos kūną. 

— Gražus mitas. Mėlynieji išminčiai Nazarete man jį pa- 
pasakojo. 

— Iš tiesų? 

Tobuloji, rodos, pirmą sykį sudvejojo. Napoleonas pa. 
stebėjo ir tuo pasinaudodamas pokalbio vadžias perėmė 
savo rankas: 

— Taip. Dar pasakojo, kad Jėzus atidžiai išnagrinėjo t: 
legendą ir perprato magiškąją formulę, kurią pasitelkus 
mylimiausia Egipto deivė sukūrė savo stebuklą. Todėl, atė- 
jus metui, jis prisikėlė ir pritaikęs tą formulę tapo nemir- 
tingas. Argi ne tiesa, kad žydų Mesijas po prisikėlimo jau 
nebenumirė?.. 

— Jei tai Žinai, tuomet manau, kad esi pasirengęs, Napo- 
leonai. 

— Pasirengęs? Kam? | 

Sėdėdamas ant lovos šalia Nadijos, korsikietis sekundę 
suabejojo, ar ištiesti kairę ranką link jos. Galiausiai leido 
rankai tarsi netyčia atsidurti jai ant klubų. Karštas tos iš- 
puoselėtos odos prisilietimas jį apsvaigino. 

— Priimti paslaptį, padariusią Jėzų didį tarp B 

— Ir tą paslaptį man duosi tu? 

— Taip. Aš. 

— O kokiu būdu tu man ją perduosi? : 

Nadija išsivadavo iš galingos korsikiečio rankosir atsisėdo 
jam ant kelių: 

— Pirmiausia, Žinoma, atskleisiu tau Chebsedo paslaptį. 

— Chebsedo? Mėlynieji ir apie tai man pasakojo. Farao- 
nai atlikdavo tas apeigas kas trisdešimt metų. 

— Būtent tiek tau ir sueis po trijų dienų, - atkirto Tobuloji. 

— Teisybė, - kvailokai šyptelėjo Napoleonas. 

— Nė vienas pagonis niekuomet nesužinojo, kas vyksta tų 

ieijojs metu. Žmonės galėjo matyti tik viena - kai mū- 

t istorijos aušroje buvo švenčiamas Chebsedas, faraonas 
'sidavo į savo piramidės koridorius ir išeidavo iš jos at- 

| 1unėjęs. Niekas nežinojo, kad ritualas susijęs su seksualine 
nergija. 

— Tikrai? 

Korsikietis įsikando į lūpą, norėdamas nuslėpti savo 
usijaudinimą. 

— Viskas, kas mus supa, yra energija, generole. Bet nė vie- 
1a nėra tokia galinga kaip ta, kuri sukelia geismą. Valdant 
avo instinktus ir valios jėga juos nukreipiant tinkama link- 
ne, galima atjaunėti - mūsų kūnas atsinaujina, žili plaukai 
vėl patamsėja, o prarastos jėgos grįžta... Tačiau, priėjus pa- 
skutinę ribą, apeigos gali nužudyti, kaip ir nutiko Ozyriui, ir 
grąžinti į gyvenimą, ką vėliau ir patyrė šis dievas. 

Nadija suspaudė karštas ir drėgnas korsikiečio rankas. 

— Jūsiškė Biblija teigia, kad jau karaliaus Dovydo laikais, 
kai šis buvo labai senas, jam liepdavo permiegoti su jauna 
nekalta mergele. Žydai, vertę jį tai daryti, buvo kilę iš Egip- 
to, kur ir buvo girdėję, esą su nekaltos mergelės alsavimu 
galima įkvėpti dalį jos gyvybingumo. 

— Nesąmonės. 

— Ne tokios jau nesąmonės, kaip manai, generole, - labai 
rimtu tonu tarė Tobuloji. - Persijoje taip pat tuo buvo tiki- 
ma. Bet vieno dalyko niekas nežinojo - kad jaunos mergelės 
buvimas pažadindavo tam tikrų hormonų išsiskyrimą, o tai 
atjaunindavo organizmą. Tu pats dabar tai išgyveni. 

Toji moteris buvo teisi. Nevaržomas geismas, jaučiamas 
tai gražuolei, vertė jo kraują kunkuliuoti. Viskas aplink jį 
pradėjo suktis, tarsi medžiaga išmuštos sienos būtų įgavusios 
pagreitį, o paklodžių spalvos skleidė ypatingą šviesą. 

— Įsigilink į tai, ką jauti, - įsakė ji. - Pajusk, kaip materija 
praranda savo tvirtumą ir tu glamonėji visai kitokią būseną 
nei valdančioji tave. Tai ne kova. Ne strategija. Ne matema- 
tika. Ne politika... Tai tarsi plonos durys tavyje. 

Napoleonas įsikibo tvirtų nubės rankų, tarsi susirgęs jūr- 
lige jūreivis, kuris tuoj tuoj parkris. Jos kobriškos akys buvo 
arti, labai arti, su keistu įniršiu įsmeigtos į jo akis. 

— Kai pajusi tas duris, kai geismas privers tave pamesti iš 
akių horizontą... atverk jas! 

Paskutinis Tobulosios nurodymas korsikiečio galvoje su- 
skambo kaip tolimas aidas. Buvo pernelyg vėlu susivokti, 
kad ką tik visu svoriu užgriuvo tą keistai svaiginančiu ir sal- 
džiu aromatu iškvepintą kūną. 

Nadija pakėlė akis į dangų ir padėkojo Izidei už maloningą 
pagalbą. Pagaliau korsikietis buvo jos rankose. 

Lygiai taip pat kaip miręs Ozyris deivės rankose... 

III dekada, termidoro guintidi“ 
Apyaušrio valandos 


Nė vienas sargybinis jį pamatęs nemėgino sustabdyti. Bėgte 
įveikė visus tris aukštus, skiriančius jį nuo Bonaparto apar- 
tamentų, ir prieš miegamojo duris trumpai šnektelėjo su ka- 
pitonu Montinjaku, korsikiečio adjutantu. 

— Generolas labai prastai praleido naktį, - tarė šis, vos jį 
pamatęs. 

— Prastai? 

— Taip, pone Bukturai. Sapnavo košmarus. Matyt, jam 
pakenkė vakarienė, jį pykino. Laimė, karštis jau atslūgo. 

Koptas vertėjas susirūpinęs paklausė kapitono: 

— Ar kas nors jį slaugo? 

— Visą naktį su juo buvo viena moteris. Ji rūpinosi vis- 
kuo, o generolas liepė mums jai paklusti. Paprašė šlapių 
rankšluosčių, karšto vandens ir slaugė jį, kol maždaug prieš 
valandą, palikusi jį miegantį, išėjo kartu su savo broliu. 

— Kokia moteris? 

— Tiesą sakant, labai graži, - šelmiškai nusišypsojo kapi- 
tonas. 

— Gal žinote, kuo ji vardu? 

- Žinoma, pone. Nadija ben Rašid. 


* 


1799 m. rugpjūčio 12 d. pagal Respublikos kalendorių. 

Atrodė, tarsi Bukturas būtų gavęs spyrį į krūtinę. Trumpą 
ir skaudų smūgį, kurį pajuto tik jis. Jei tai, ką sakė Montin- 
jakas, buvo tiesa — pikčiausia Cecho priešė praleido naktį 
su korsikiečiu, turėjo jį savo rankose netekusį jėgų ilgesnį 
laiko tarpą, nei jis norėjo įsivaizduoti. Visos ložės apsaugos 
priemonės griausmingai žlugo likus vos kelioms valandoms 
iki triumfo. 

Elijas stengėsi neparodyti, kaip jį sukrėtė žinia, ir paklau- 
sė gvardijos kapitono, ar dera pažadinti korsikietį. Jis turįs 
ypač svarbų reikalą. 

— Įeikite, jei norite. Nemanau, kad dar ilgai miegos, - 
pasakė. 

Ir tikrai, Napoleonas jau sėdėjo lovoje, pasirėmęs alkūne. 
Jo galva buvo apvyniota rankšluosčiu, o akyse atsispindėjo 
begalinis išsekimas. 

— Bukturai! — sušuko, vos pamatęs jį įeinant. - Maniau, 
daviau tau laisvą dieną. 

— Tai buvo vakar, pone. 

— Vakar"? Argi aš tiek laiko praleidau lovoje? 

— Ir, kaip supratau, labai geroje kompanijoje, — ciniškai 
tarė vertėjas. 

— Tai kad nelabai ką pamenu, Elijau. Praleidau tikrai 
šunišką naktį. Tarsi kas viduje būtų kovojęs, norėdamas iš- 
trūkti... Galva vis svaigo ir svaigo. Laimė, mane slaugė viena 
moteris. 

— Ką jūs žinote apie ją, generole? 

— Beveik nieko, Elijau. Bet ji pasakė pažįstanti mėlynuo- 
sius išminčius, tad nusprendžiau ją apklausti. 

— Vaje! Būtent apie juos ir atėjau pasikalbėti. 

— Iš tiesų? 

Korsikietis pagyvėjo, išlipo iš lovos ir žengė link garuo- 

jančios vonios, nenusivyniojęs nuo galvos rankšluosčio. Bo- 
napartas buvo tiesiog apsėstas kūno švaros manijos. 

— Šį vakarą turėtume patraukti link Gizos, pone. Jei ne- 
prieštaraujate, galime surengti nedidukę ekspediciją į dy- 
kumą ir nuvykti prie piramidžių dar prieš saulėlydį. 

— Ir kam visa tai? 

— Argi nebepamenate? Liko /ygiai trys dienos iki jūsų 
trisdešimtojo gimtadienio. Nazareto mėlynieji išminčiai pa- 
skyrė susitikimą šiandien Didžiojoje piramidėje, kad jums at- 
skleistų gyvenimo formulę. Šiandien apreiškimo diena, pone! 

Korsikietis trumpai susimąstė. Elijas sakė teisybę. Jis da- 
lyvavo tame susitikime su Balasanu ir jo palyda ir taip pat 
aiškiai kaip ir jis girdėjo jų neatidėliotiną kvietimą. Tiesa, toji 
diena galėjo jį užklupti dar Deltoje ar dykumoje triuškinant 
paskutinius mameliukų pulkus, bet taip neįvyko. Jis buvo 
Kaire, kelios valandos kelio nuo piramidžių, ir jam lieka pa- 
kankamai laiko nukeliauti prie jų. 

— Gerai, — tarė pagaliau. - Liepsiu Kleberui parengti pa- 
lydą. Išvykstame vidurdienį. 

— Gerai, pone. Tiesiog puiku, kad pasirinkote generolą 
Kleberą. Mėlynieji pritars jūsų sprendimui. Jis turi būtiną 
dievų palaiminimą jus lydėti, tik turės nuo jūsų laikytis pa- 
doriu atstumu. 

— Tebūnie. 

Tai tardamas Napoleonas nusimetė šilkinį chalatą ir 
nuogutėlis, kaip motina pagimdė, paniro į kvepiančią vonią. 


Plaukė į Gizą dideliu barkasu, padabintu trispalve Respub- 
likos vėliava. Užlipęs ant denio, Napoleonas prisiminė savo 
bergždžias pastangas pripratinti egiptiečius prie vėliavos. 

Šie nemėgo visko, kas buvo kitatikių, net Respublikos šven- 
čių su pompastiškomis prancūzų defiliadomis. 

Ant denio buvo įsikūrę generolas Kleberas, dvidešimt 
penkių vyrų su užtaisytomis muškietomis palyda, Elijas Buk- 
turas, laivo kapitonas ir stovėjo keturi asilai, apkrauti ne- 
šuliais su maistu ir vandeniu. 

Kapitonas mandagiai paaiškino korsikiečiui, kad jie kirs 
Kairą laivu, ramiai sau plauks senaisiais drėkinti iškastais 
Nilo kanalais, kol pasieks Gizą. Metinis potvynis šiuo laiku 
leido patirti nepakartojamą dalyką: dalis miesto pavirto tarsi 
rytų Venecija - apsemti namai, mečetės, gatvės ir krautuvėlės. 
Niekam tai nekėlė sunkumų. Potvynis egiptiečiams nuo am- 
žių buvo palaimos ir vaisingumo ženklas. Šitaip šaliai užtik- 
rinami dar vieni gausių derlių ir turto metai. Net, - pripaži- 
no, - nebūtų keista pakeliui išvysti daug Kairo šeimų ant savo 
namų stogų džiūgaujančių, kad šventieji Nilo vandenys užliejo 
viską, ką jie turėjo. 

— Jei leisite, norėčiau užduoti jums vieną klausimą, mano 
generole. 

Žanas Baptistas Kleberas palaukė, kol laivo vadas baigs 
savo ceremoningus aiškinimus, ir kai liko vienudu, kreipėsi 
į Bonapartą. 

— Klausau jūsų, Žanai Baptistai. 

— Jūs sutikote dalyvauti magiškose apeigose, kurių ga- 
lutinio poveikio nė vienas mūsų nežinome. Ko gera, mums 
teks plaukti priešų teritorija, ir mažiausiai norėčiau, kad 
pakliūtume į pasalą. Be to, jūs taip pat gerai kaip ir aš žinote, 
kad šios šalies magija yra galinga. Labai galinga. 

— Jums nereikėtų dėl to jaudintis. Aš esu apsaugotas. 

— Būtent šito ir norėjau jus paklausti: ar šis talismanas, 
kabantis ant kaklo, ir yra visa jūsų apsauga? 

Korsikietis žvilgtelėjo sau į krūtinę ir pamatė, kad wadjet, 
arba Horo Akis, kabanti ant kaklo, buvo kuo puikiausiai ma- 
toma. 

— Taip. Ar jus tai stebina, generole? 

Kleberas nežinojo, ką atsakyti. 

— Argi nepriklausote tai pačiai masonų ložei, į kurią buvo 
priimti mano tėvas ir vyresnysis brolis Žozė? Argi jūs ne- 
sate iš tų, kurie tiki talismanų galia ir patiki jiems asmeninį 
saugumą? 

— Taip. Tai tiesa. 

— Tuomet kas jus stebina? Tokia pati Horo Akis visuomet 
buvo užkabinama faraonams prieš jiems išsirengiant į kelio- 
nę anapus. 

Milžinas Žanas Baptistas sunerimo. 

— Ką tuo norite pasakyti? Kad statote save į mirtiną pa- 
vojų? 

- Kas miršta, gyvena amžinai, Žanai Baptistai. Kas laiko- 
si įsikibęs į šį gyvenimą, miršta amžiams. 

— Aš jūsų nesuprantu. 

- Tai man parodė mėlynieji, Žanai Baptistai. Aš irgi to 
nepajėgiu suprasti iki galo. Galbūt šiandien... 

— Leiskite suabejoti, mano generole, - tarė Kleberas, klai- 
džiodamas žvilgsniu po laivo kilio keliamus purslus. - Euro- 
poje esame girdėję apie keletą asmenų, pasiekusių nemir- 
tingumą, tokių kaip Nikola Flamelis ar grafas Sen Žermenas... 

- Žinau tuos pasakojimus. 

— „Bet niekas negirdėjo sakant, jog jie turėjo numirti, 
kad gyventų. 

- Bet Paryžiuje sklandė gandai, kad bent jau Sen Žerme- 
nas vykdavo į Žydrojo Kranto piramidę, norėdamas atjau- 
nėti. Galbūt šiandien mums bus atskleista kas nors pana- 

šaus. Galbūt, mielasis Žanai Baptistai, šiandien pažinsime 
senovinį gyvenimo mokslą, sudėsiantį mums prie kojų daug 
vertingesnius dalykus nei galia ar pinigai. 

Korsikiečio akys žaibavo iš susijaudinimo. 

— Ojei tai reiškia, kad turėsite pasilikti Egipte? 

Tai išgirdęs Napoleonas sunerimo. 

— Kas čia per užuominos? Egipte esu laisva valia. Jei pri- 
valau čia pasilikti - pasiliksiu. Jei reikės išvykti iš šios žemės 
po daugiau nei metų, praleistų čia, aš iš jos išvyksiu. 

Milžinas nebeklausinėjo. Abu gerą laiko tarpą tylėjo, ir 
nei Elijas, nei kas nors iš palydos nedrįso prisiartinti. Korsi- 
kietis paskendo tos keistos su Nadija praleistos nakties pri- 
siminimuose. Jis neprisiminė, ar užvaldė ją, bet lygiai taip 
pat neprisiminė, kad būtų buvę atvirkščiai. Jo prisiminimai 
susidėjo iš spalvų, kvapų ir salsvo, tiršto burnoje vis dar jun- 
tamo skonio. Jam niekuomet nebuvo šitaip nutikę. Niekada 
nebuvo lovoje su moterimi, nepadaręs jos savos. Ar jam liko 
laiko dar kartą ją pamatyti? 

Kelionė vyko ramiai, be kliūčių. Į Gizą atplaukė apie pu- 
sę penkių vakaro, kaip tik tuo metu, kai saulės diskas pa- 
mažu grimzdo į vakarus, vis gilyn į dykumą, slėpdamasis už 
mažiausios iš piramidžių. 

— Sveiki atvykę į Rostau! - sušuko Elijas, pastatęs koją 
ant smėlio vos už aštuonių šimtų metrų nuo plokščiakalnio, 
vedančio į piramides. 

— Atvykę... kur? 

— Į Rostau, mano generole, - atsakė Bonapartui. - Taip 
senovės egiptiečiai vadino šią vietą. Tai reiškia „Ozyrio ka- 
ralystė“, nes buvo tikima, kad ši vieta yra Žemiškoji Ana- 
pus - ten, kur iškeliauja mirusiųjų sielos, - kopija. 

— Kaip tai suprasti? 

— Pone, egiptiečiai tikėjo, kad jų šalis yra tarsi rojaus at- 
spindys. Kiekvienas pastatas, kurį jie statė žemėje, buvo 
kažko, esančio toje anapusinėje karalystėje, pamėgdžiojimas. 
Ir šios piramidės yra geriausias to papročio pavyzdys. 

Napoleonui pasirodė keista, kad visame plokščiakalnyje 
nebuvo nė gyvos dvasios. Prieš akis staiga iškilo nuniokotas 
ir tuščias Nazaretas, kuriame paslaptingai iš nežinia kur, be 
arklių ir nešulių išdygo mėlynieji išminčiai. Bet čia jų ne- 
buvo. Dešimties kilometrų spinduliu toje plokščioje ochros 
spalvos dykumoje nesimatė nė gyvos dvasios. 

Padedamas kelių karių kapitonas prie laivo pirmagalio 
pradėjo tvirtinti sukrypusį lentinį lieptelį gyvuliams išlaipinti. 
Čia nebuvo ko baimintis. Kadangi aplinkui nesimatė namų 
nei medžių, priešų armijai beveik nebuvo kur pasislėpti. 
Žinoma, jei kas nelindėjo už vieno tų akmeninių kalnų. 

Po pusvalandžio jie jau buvo pasiekę Didžiosios pira- 
midės prieigas, o aplinkui, kaip ir anksčiau, buvo tuščia. 
Milžiniškas Sfinksas, iki pusės krūtinės užpustytas smėliu, 
atvira tik nugara, pasiliko užnugaryje bebaimiu žvilgsniu 
stebėdamas rytus. Aplink jį taip pat nieko nebuvo. 

Kai apėjo didžiausią ir tobuliausią tų dirbtinių kalvų ir 
pasiekė jos šiaurinę pusę, Bukturas įsakė palydai sustoti. 

— Tai milžinų darbas, — žvelgdamas į Napoleoną tarė su- 
sižavėjęs. 

— Įėjimas čia, ar ne? 

Bukturas nusišypsojo. Korsikiečio atmintis buvo gera. 
Pirmą ir paskutinį kartą piramidę jis aplankė beveik prieš 
metus, iškart po mameliukų sutriuškinimo mūšyje, kurį pats 
pakrikštijo „piramidžių mūšiu“. 

— Taip, generole. Šioje pusėje yra du įėjimai: vienas, tik- 
rasis — penkioliktos blokų eilės aukštyje. Antrasis, kalifo al 

Mamūno įsakymu iškirstas lobiams plėšti, yra žemiau, penk- 
toje eilėje. 

— Atrodo, čia nieko nėra. 

— Taip, atrodo. 

Kleberas tuojau pat milžiniškoje monumento klinčių sie- 
noje pamatė abu plyšius, apie kuriuos kalbėjo vertėjas. Pa- 
siuntė priešakinį būrį patikrinti abu įėjimus, įsitikinti, ar tikrai 
ten nieko nėra, ir nedelsdamas atraportavo korsikiečiui apie 
rezultatą. 

Šeštą valandą vakaro, kai saulė buvo jau labai žemai, o 
dienos šviesa priblėsusi, Napoleonas, Kleberas ir Bukturas 
nusprendė įeiti į piramidę. Jie pakankamai ilgai palaukė — 
galbūt pasirodys kas nors iš mėlynųjų išminčių atstovų, 
kaip nutiko Nazarete, bet, rodės, tądien niekas nė neke- 
tino įžengti į Gizą. Korsikietis su savo ištikimuoju vertėju 
nenorėjo pasirodyti esą nusivylę, tad paragino milžiną pasi- 
imti keletą deglų ir palydėti juos į piramidės centrą. Žanas 
Baptistas su malonumu sutiko. 

— Tikrasis įėjimas į piramidę buvo šimto aštuoniasde- 
šimties metrų ilgio, vos pusantro metro aukščio ir šiek tiek 
per metrą pločio koridorius, — prieš pradedant kopti paaiš- 
kino Bukturas, su gailesčiu nužvelgdamas milžino stotą. — 
Manau, al Mamūno anga yra patogesnė ir mes greičiau pa- 
sieksime vidines sales. 

Žanas Baptistas Kleberas palengvėjimą juto neilgai. 
Užsiropštę lygiais kaip veidrodis akmenimis, sudėtais mo- 
numento pamatuose, visi trys pateko į koridorėlį, kuriuo ei- 
damas milžinas galva pavojingai lietė lubas. Visi trys iškart 
užsidegė deglus, pakilus išbaidytiems būriams šikšnosparnių 
beveik nieko nesimatė. Rūgštus, nepakeliamas tūkstančių 
skraidančių žinduolių išmatų tvaikas juos tiesiog prislėgė. 

— Čia, viduje, visų koridorių pakilimo kampas dvidešimt 
šeši laipsniai, - paaiškino Elijas, jiems priėjus al Mamūno ko- 
ridoriaus galą. - Jie iš gludinto akmens, tad būkite atsargūs, 
kad nepaslystumėte. 

Korsikietis pakėlė deglą link atsivėrusios prieš juos kiau- 
rymės. Tamsus kelias kaip vilko nasrai, kvadratinis ir siau- 
ras tarsi kaminas, kylantis į begalybę ir dingstantis kažkur 
piramidės viduriuose. Pajuto keistą drebulį - pusiau baimę, 
pusiau susijaudinimą, tai privertė jį pasilenkti ir prisitaikyti 
prie to mažų matmenų kanalo. 

— Ar numanai, kodėl šį kartą mėlynieji išminčiai neatėjo į 
savo paskirtą susitikimą, Elijau? - vos pradėjęs kopti, staiga 
paklausė korsikietis. 

— Galbūt jie mūsų laukia ten, aukštai, pone. 

Bukturo žodžių aidas beregint pakilo aukštyn tuo sudvi- 
susiu tuneliu. Paskutinis besiropščiantis Kleberas tyliai kei- 
kė senovės architektus, iškrėtusius tokį bjaurų pokštą. Tuo 
tarpu Elijas nesiliovė kalbėti, galbūt norėdamas sušvelninti 
slegiantį jausmą, užvaldžius; žinant, kad jiems virš galvų trys 
milijonai sunkių, masyvių ir tamsių akmenų: 

— Yra tikinčių, kad piramidė tarsi atkartoja sielos kelią, 
kurį ši turi nueiti prieš patekdama anapus. Sakoma, čia 
faraoną palikdavo vieną, kad tamsoje pereitų visus šiuos ko- 
ridorius ir šitaip priprastų prie to, kas jo laukia po mirties... 

— Vienui vieną? 

— Taip, generole. Būtent to mėlynieji tikisi iš jūsų. 

Korsikietis, dantimis sukandęs deglą, paspartino žingsnį, 
praleidęs pro ausis paskutinį sakinį. Beveik nepastebimai 
slegiantis koridorius perėjo į lygią plokštumą. Deglo liepsna 
tapo ryškesnė ir paaiškėjo, kad žemos lubos jau dingusios. 
Dabar jos buvo pakankamai aukštai ir leido išsitiesti. 

Nudžiugintas savo atradimo, korsikietis ištiesė ranką Buk- 
turui ir milžinui, taip pat patenkintiems, kad pagaliau baigėsi 
tas žiurkių urvas. Kai suglaudė deglus, norėdami geriau 
apšviesti patalpą, kurioje atsidūrė, prancūzai iš susižavėjimo 
švilptelėjo. 

Ir buvo dėl ko. Priešais juos, tarsi mostelėjus burtininko 
lazdele, kilo nuostabiai išlenktas nuožulnus beveik devynių 
metrų aukščio skliautas. Po juo, prieš pat jų kojų pirštų ga- 
liukus, prasidėjo kitas siauras koridorius, o virš jo dar viena 
įkalnė kilo tiesiai į „padebesius“ iki pat didingų durų, vos 
matomų deglų šviesoje. 

— Ten, aukštai, yra pati švenčiausia patalpa, - tarė Elijas. 

Vieta atrodė tarsi milžiniško laikrodžio vidus. Ant sienų 
nesimatė nė vienos puošmenos nei hieroglifo - ničnieko. Kas 
kelis žingsnius grindyse žiojėjo negilios neaiškios paskirties 
mažytės nišos. O virš jų kybojo septyni labai ilgi karnizai, 
kertantys patalpą nuo vieno krašto iki kito. 

— Nagi, lipkime. 

Napoleonas atrodė pagautas ekstazės. Jis pamiršo mėly- 
nuosius išminčius, Bukturas net sudvejojo, ar prisimins, dėl 
ko jie atsidūrė viduje. Piramidės viduriai juos užbūrė. 

— Kas ten, viršuje, Elijau? - paklausė Napoleonas įveikus 
pusę kelio. 

— Karaliaus kambarys, mano generole. 

— Karaliaus kambarys? 

— Taip. Priglaudęs faraono sarkofagą. 

— Čia, viduje, kas nors palaidotas? 

— Tuo nesame tvirtai įsitikinę. Niekuomet nebuvo rasta 
jokia mumija. Net kai al Mamūnas išniekino piramidę ir 
pirmąsyk čia pateko, nieko nepasakojo apie jokį kūną nei 
jokius lobius. Viskas čia buvo taip kaip dabar. 

— Lipkite! 

Milžinas porą kartų slystelėjo, kol susiprato, kaip saugiai 
statyti kojas ant nugludinto paviršiaus. Kai jau išmoko, kaip 
katinas užkopė iki viršaus ir, įveikęs dar vieną žemą korido- 
rių, pateko į Bukturo anksčiau nupasakotą kambarį. 

Tiesą sakant, patalpa pasirodė įspūdingesnė nei visa kita. 
Jos sienos buvo tamsesnės, bet žėručio ir putnago kristalai 
deglų šviesoje Žėrėjo tarsi deimantai. Salė buvo dešimties 
metrų ilgio ir penkių metrų pločio, jos grindys ir sienos išklo- 
tos didelėmis, tobulai nupoliruotomis akmens plokštėmis. 
Gilumoje amžiams užmirštas laukė rausvas sarkofagas nu- 
skeltu kampu, be dangčio. 

— Įšventinimo vieta, - sušnibždėjo Elijas. - Sedo apeigų 
atlikimo ašis. 

— ...Ir tuščia, - pridūrė korsikietis. 

— Taip. Tuščia. 

— Kaip manai, Elijau, kodėl niekas mūsų čia nelaukia? 

Koptas, kurio medvilniniai marškiniai buvo galutinai su- 
niokoti dulkių ir šikšnosparnių išmatų, nors ir vilkėjo ant 
viršaus galabiją, nedvejodamas atsakė: 

— Viskas paprasta, generole. Iš tiesų pašauktasis esate jūs. 
Jei to trokštate, čia gausite įšventinimą, bet tai turės vykti 
be mūsų. Vienatvėje, kurią jums užtikrina ši vieta. 

Bukturas nurijo seiles ir labai rimtai pažvelgė į korsi- 
kietį: 

— Atėjo metas palikti jus vieną, generole. Apeigose, ku- 
rios jūsų laukia, mes nereikalingi. Be to, prieš sužinodamas 
tai, ką taip trokštate sužinoti, privalėsite ištuštinti savo sielą 
ir leisti ją pasverti amžinajam šios vietos saugotojui. 

Bonapartas atmerkė savo rudas akis, o jose atsispindėjo 
nuostaba: 

— Kur manęs lauksi, Elijau? 

— Lauke, pone. 

— Jūs taip pat, Žanai Baptistai? — ištarė, žiūrėdamas į 
milžiną. 

— Taip, mano generole. 

Daugiau nieko nepasakė. Nė žodžio. Kai dviejų jo pa- 
lydovų deglų liepsna pradingo horizontaliame koridoriu- 
je, prasidedančiame didžiulėje galerijoje, kuria jie užlipo, 
karališkajame kambaryje šviesa grėsmingai prigeso. 

Po kiek laiko jo deglas visai užgeso, paliko tik plonytį ore 
sklandantį dūmų siūlelį. Ir siaubinga sunkiai įsivaizduoja- 
mo tirštumo tamsa apgaubė jį. 

Keletą sekundžių Bonapartas buvo tikras, kad išmušė jo 
valanda. 


30 


Pietuose nuo piramidžių esanti Maadi uola neleido Bala- 
sano vyrams matyti, kas dedasi kitoje Cheopso piramidės 
pusėje. Tačiau atrodė, kad Titipajaus tai visiškai nejaudina. 
Jis žinojo, kad mokytojas Balasanas ir jo keistasis svečias 
bet kuriuo metu žinos viską, kas ten vyksta. Iš tiesų jis pats, 
kaip ištikimas sargas, turėjo pristatyti stebuklingą tepalą, 
leidžiantį vidinei esybei išeiti nepastebėtai. 

Šiuo metu, devintą valandą vakaro, kai žvaigždėtoji Nut“ 
didingai švytėjo virš Gizos plokščiakalnio, dviejų gerbia- 
mų išminčių Ka jau turėjo sklęsti link Didžiosios piramidės 
smaigalio. Greitai jie susitiks su Napoleonu Bonapartu ir 
parodys jam kelią į Amenti, į anapus. 

Tai buvo nuostabus momentas. Jau daugiau nei septy- 
niolika amžių niekam tiesiai iš pirmų rankų nebuvo suteik- 
ti tie dangiškieji įgaliojimai. Nė vienas žmogus nepasirodė 
vertas garbės gauti pagalbą iš Tiesos sergėtojų, kad dar savo 
žemiškosios egzistencijos metu pasiektų amžinąjį gyvenimą. 
Ir viskas vyko taikiai. 

Nepaisant to, Tagaras atrodė sunerimęs. 


* Egiptiečių dangaus deivė. Vaizduojama kaip milžiniška moteris, palinkusi virš žemės, 


kiekvieną naktį praryjanti saulę, o kitą rytą ją pagimdanti. Jos kūnas visuomet buvo 
vaizduojamas nusėtas žvaigždžių. 

— Sakyk, Titipajau, ką darysime su koptu, kai mūsų dar- 
bas bus atliktas? 

Jaunasis Balasano mokinys pasitaisė ant nuskustos galvos 
mėlyną kufiją. Jis stovėjo sargyboje priešais palapinę, kurio- 
je ilsėjosi Kirilo Boloniečio ir jo garbiojo mokytojo kūnai. 
Niekas neturėjo sutrukdyti to švento poilsio. 

— O kodėl tau rūpi tas dalykas, Tagarai? 

— Šventasis Tėvas Morkus metė didžiules pajėgas jo ieš- 
koti. Jie nori sužinoti, kas nutiko koptui. Šįryt Kaire išgirdau, 
kad dėl jo mirties esame kaltinami mes ir kad jie tikisi mus 
sučiupti bet kokia kaina. 

Titipajus nusišypsojo. 

— Ką gi, tam tikra prasme jie teisūs. Po to, ką Kirilas Bo- 
lonietis sužinojo tiek versdamas Evangeliją, tiek klausyda- 
masis mokytojo Balasano šiomis dienomis, jo koptiškoji da- 
lis mirė. 

— Ką turi omeny? 

— Kad tas, kuris susidūrė su Tiesa, niekuomet daugiau ne- 
gyvens savo melo pasaulyje. Pati slapčiausia jo sielos kertelė 
ateityje valdys jo egzistenciją. Jausmas beveik toks pats, tarsi 
gimtum iš naujo. 

— Argi koptų religija yra melas? 

— Ne. Ji tik viena Tiesos dalis, bet tokia netobula, kad 
kartais gali atrodyti pavojinga. 

— O islamas? O krikščionybė? 

— Irgi. 

— Ir sultonui Bunabartui, armijos iš Vakarų vadui, nutiks 
tas pats? 

— Iš dalies taip. 

Juodos didžiulės Tagaro akys spindėjo tarsi žvaigždės 
giedrame Gizos dangaus skliaute. 

— Iš dalies? Ką nori tuo pasakyti"? 
— Kad Napoleonas, skirtingai nei tėvas Kirilas, jau miręs. 
Visiškai miręs. 


31 


Karaliaus kambarys 


„„Ryžtingai nusiteikęs jaunasis generolas apgraibomis ieškojo 
lygaus ir ledinio granito paviršiaus. 

Kai pirštais užčiuopė įdubos kraštą ten, kur ją prisiminė 
esant, užsiropštė ant jos ir išsitiesė viduje visu ūgiu. Jis turėjo 
ką prarasti. Buvo pasirengęs laukti, nespartinti įvykių ir kiek 
įmanoma nuolankiau iškęsti tą įtampą. 

— Ką turėjo omeny Elijas, sakydamas, jog privalau ištuštin- 
ti sielą, kad ji būtų pasverta? - paklausė savęs, nugara šlieda- 
masis prie skrynios dugno. 

Štai tuomet Napoleonas Bonapartas, Egiptą užėmusios ar- 
mijos vadas, padarė baisų atradimą: karstas tobulai atitiko jo 
kūno matmenis... 


Turėjo dar kartą tai apsvarstyti. Juk nelogiška, kad jis, vos 
šiek tiek aukštesnis nei metro penkiasdešimties, užpildytų 
metro devyniasdešimt devynių centimetrų ilgio įdubą. Tas 
paradoksas kelias minutes jį sudomino: ištiesė kojas, no- 
rėdamas įsitikinti, kad nėra kur toliau jų tiesti, ir ištempė 
kaklą, viršugalviu liesdamas granitinio sarkofago sieną. 
Keisčiausia buvo tai, kad plotis irgi buvo pritaikytas kaip tik 
jam. Jo rankos, ištiestos išilgai liemens, negalėjo pajudėti 

daugiau, nei leido jo munduras. Atrodė, tarsi čia, viduje, jo 
kūnas ištino, kad užpildytų sarkofagą. Bet ar taip gali būti? 

Napoleonas pamąstė. Tamsoje, negalėdamas nieko įžiū- 
rėti, keletas metrų po piramidės paviršiumi, jis neįstengė su- 
vokti, kas nors pasikeitė ar ne. Jis jautėsi keistai didelis ir 
lengvas, tarsi jo galūnės būtų ištirpusios toje juodumoje, o 
jo skrandis liovęsis vartytis kaip praėjusią naktį. 

Staiga kai kas privertė jį sulaikyti kvapą. 

Tai įvyko kaip tik tada, kai jis atsipalaidavo. Leidosi už- 
liūliuojamas to nelaukto gerumo jausmo. Pirmiausia jo sme- 
genyse žybtelėjo šviesos išlydis. Pasijuto, tarsi į jį būtų 
trenkęs žaibas ir padalijęs pusiau. Jo vyzdžiai staiga ištirpo, 
O pirštai mėšlungiškai susigniaužė dėl tos iškrovos. 

Ne iš karto suvokė, kas nutiko. Jį apkvaišino šviesa, jis be- 
veik neteko sąmonės ir pajuto stiprų galvos skausmą. Bet kai 
pagaliau pajudino rankas ir pamėgino paliesti jomis galvą, 
antras išlydis jį visiškai išmušė iš vėžių. 

Kaip ir pirmasis, šis taip pat sprogo galvoje ir privertė 
įsitempti kiekvieną jo kūno raumenėlį. Išsigandęs korsikie- 
tis jautėsi, tarsi būtų deginamas iš vidaus, užgniaužė riks- 
mą, bet skausmas privertė jį plačiai atverti akis. 

— Kas per velniava?.. - korsikietis nebaigė sakinio. 

Tuomet jam kilo įtarimas. 

Negalėjo patikėti, kad visa tai vyksta iš tiesų, ir pamanė, 
galbūt jo protas dėl deguonies stygiaus ar dėl daugybės dul- 
kių, kuriomis kvėpavo čia, viduje, iškrėtė jam piktą pokštą. 
Būnant Egipte, buvo tekę matyti daugybę miražų, ir jie atro- 
dė tokie tikri, kad beveik galėdavai juos paliesti. Nepaisant 
to, negalėjo patikėti. Tai, kas vyko čia, buvo kitokio pobūdžio. 
Labiau išgyventa. Labiau apčiuopiama. 

Korsikietis regėjo tai, ką regėjo. Ir privalėjo susitaikyti. 

Ir tikrai: atsimerkus tiršta tamsa, tvyrojusi patalpoje, už- 
leido vietą ryškiai žalsvai šviesai. Tarsi visą gyvenimą jis būtų 
buvęs aklas, o dabar pirmą kartą praregėjęs. Gulėdamas 
sarkofage galėjo gėrėtis įvairiomis gludintomis Didžiosios 
piramidės Karaliaus kambario lubų akmens plokštėmis. Da- 
bar jis jautė palaimą. Matė grupes plokščių, - vienas labiau 
atsiskyrusias nei kitos, tikriausiai tai užmirštų žemės drebė- 
jimų padarinys, - pačius mažiausius plyšelius ir net priemai- 
šų Žvilgėjimą. Bet niekaip negalėjo suprasti, iš kur sklido 
tiek šviesos. Jos ryškumas nekito, kad ir kur žiūrėtum. Tarsi 
patys akmenys ją būtų spinduliavę. 

Be jokių pastangų korsikietis kilstelėjo sarkofage. Tas ne- 
tikėtas vikrumas jį nustebino. Apsižvalgė aplinkui ir įsitikino, 
kad visa salė užlieta žalios šviesos. Net jo oda ir drabužiai 
atrodė žalios spalvos. 

Šaltis taip pat buvo išnykęs. 

Ir jo uždarų patalpų baimės pojūtis. 

Net alkis, kurį jautė prieš kelias minutes, taip pat išgaravo 
ir užleido vietą iki šiol nepatirtam pilnumo jausmui. 

Staiga prisiminė paskutinius Nadijos žodžius: 0 jei jis jau 
įžengė pro „duris“, kurios, kaip ji sakė, atsivers jo paties vi- 
duje? Ojei ši piramidė, kurią dabar mato, nėra visiškai tikra, 
tik atspindys kažko, galinčio iškilti iš jo sielos gelmių? 

— Nuojauta tavęs neapgauna, sultone iš Vakarų. 

Korsikietis krūptelėjo. Vyriškas, malonaus tembro, švel- 
nus balsas užklupo jį iš nugaros. 

Du žali, ryškiai švytintys, kibirkščiuojantys siluetai buvo 
nežinia kokiu būdu atsidūrę salėje. 

— Nebijok, mes esame įpareigoti parodyti tau kelią šioje 
naujoje tavo egzistencijos plotmėje. 

Napoleonas priblokštas stengėsi prisiminti, kur anksčiau 

buvo girdėjęs šį tokį savotiško tembro balsą. Kur jautėsi taip 
pamalonintas tų švelnių ir giedrų žodžių ir kurioje vietoje 
pirmą kartą buvo pavadintas sultonu iš Vakarų. Siluetas 
tuojau pat išsklaidė jo dvejones: 

— Aš Balasanas, mielasis Bunabartai. O jei dar tiksliau — 
esu tikrasis Balasanas. Vidinis Ka šimto dešimties metų 
žmogaus, paskutinio Tiesos sergėtojų dinastijos mokytojo. 

— Balasanai! Pagaliau! 

— Taip, pagaliau, - patvirtino. - Jau atėjo metas, kurio 
taip laukei. Atsinešei savo wadjet"? 

Korsikietis ištiesė ranką prie krūtinės ir pačiupinėjo 
amuletą. Šis buvo karštas ir itin minkštas. 

— Duok jį man, - įsakė Ka. 

Atrišęs nuo virvelės, Napoleonas ištiesė amuletą kitam 
Ka, kuris žengė porą žingsnių į priekį. Jis nustebo, kaip var- 
giai priminė žmogų jo tarsi išskydę bruožai. Tarsi tas Žalias 
švytėjimas sklistų iš nematomo maišo, pilno miglos. 

Kai Balasano Ka paėmė iš jo rankų amuletą, pasigirdo 
traškesys. 

— Ar žinojai, Bunabartai, kad mirdami faraonai turėdavo 
pereiti keletą išbandymų prieš pasiekdami galutinį tikslą? 

— Ne. 

— Vienas jų yra wadjet išbandymas. Tai niekas kitas, o rak- 
tas, galintis atverti Amenti duris, Anapus karalystės vartus. 

Ka keistai nusilenkė, žiūrėdamas į lubas, ir vėl įsmeigė 
savo drėgną žvilgsnį į korsikietį: 

— Ši piramidė yra kelio į Anapus modelis. Tai Totas Ozyrio 
įsakymu įteikė Egipto valdovams šių „nemirtingumo rūmų“ 
planus, kad jie būtų pastatyti iš akmens ir būtų jiems kaip 
pasirengimas kelionei, į kurią tu ką tik leidaisi. 

— Kelionei? 

— Taip, Bunabartai. Kelionei į amžinybę. 

Balasanas negaišo laiko įžangoms. Kaip dievai elgdavo- 
si su mirusiaisiais „Egipto mirusiųjų knygoje“, toje pačioje, 
kurią kiekvienas faraonas ar viziris liepdavo po mirties jam 
įdėti į kapą, Ka uždavė Napoleonui klausimą, į kurį reikėjo 
atsakyti nuoširdžiai: 

— Ar žinai, kaip Setas nužudė savo brolį Ozyrį? 

Apstulbęs Napoleonas vėl papurtė galvą. Balasanas šyp- 
telėjo: 

— Setas pakvietė jį į pokylį kartu su kitais septyniasdešimt 
dviem svečiais ir grasindamas privertė juos vieną po kito 
gultis į prašmatnų sarkofagą. Tam, kurio kūnas atitiks karsto 
matmenis, ir atiteks tas lobis. 

— Ir kas nutiko? 

— Vienas po kito svečiai ėjo prie skrynios, bet nė vienas 
viduje nesijautė patogiai. Galiausiai atsigulė Ozyris ir kaip- 
mat suprato, kad skrynia visiškai atitinka jo matmenis. Setas 
pasinaudojo galimybe, užtrenkė sarkofagą, įmetė į Nilo van- 
denis ir paskandino Ozyrį. Tai pats tragiškiausias mūsų pra- 
eities momentas. Laimė, jį rado Izidė ir pirmą kartą grąžino 
jam gyvybę. 

Korsikietis pradėjo suprasti, ką jam norėjo pasakyti tas Ka. 

— Tu atsigulei į tą patį karstą, Bunabartai, - kalbėjo to- 
liau. - Tu matei, kaip jis prisitaikė prie tavo kūno, ir lygiai 
kaip Ozyris jame numirei. 

Tas paskutinis sakinys korsikietį sukaustė. 

— Taip, Napoleonai Bonapartai. Tu numirei, - tarė iki 
šiol tylėjęs antrasis Ka. — Tu lioveisi egzistavęs, kaip tuomet 
Ozyris. Dabar esi ne kas kita, tik energinė tos būtybės, ku- 
ria kitados buvai, substancija. Kaip manai, kodėl pradėjai 
matyti tamsoje? Dėl ko kito galėjai regėti tuos pasikartoji- 

mus ir per paskutines valandas apžvelgei svarbiausius savo 
amžinojo gyvenimo paieškų momentus? 

— Iš tiesų tai nutinka tik mirusiesiems. 

— Miręs? — sumurmėjo korsikietis, purtydamas galvą. - Aš 
jau miręs? 

— Nereikėtų taip jaudintis dėl savo būsenos, Napoleonai. 
Juk galiausiai Kūrėjas davė žmonėms nemirtingą sielą, kuri 
ir yra tikroji tavo esybė. Miręs tik tavo kūnas. 

Korsikietis sudrebėjo. 

— Mirtis, - tarė antrasis Ka, - yra niekas kita kaip tik 
panaudoto ramsčio atsikratymas. Kūrėjas tau jį davė tam, 
kad vertintum materiją, kurią taip pat Jis sukūrė, bet tau jis 
skyrė kilnesnius žygdarbius. Tavo lemtis - kaip ir visų mirtin- 
gųjų - yra tapti pačiu Dievu. Tu susiliesi su didžia sąmone, 
tokia didžia kaip pati visata, pilna begalinės išminties ir 
meilės. 

— Bet taip anksti! - pasipriešino Napoleonas. — Kodėl tu- 
rėsiu mirti taip anksti? Kodėl prarasiu savo asmenį? 

— Tau nereikės mirti, Napoleonai. Tu jau miręs. Jei kalbi 
apie laiką, tai jis nebeegzistuoja. Tai tik miražas. Praeities 
nebėra. Ateities taip pat nėra. O dabartis neegzistuoja, nes 
paprasčiausiai iškart praeina. Tu negali jos sulaikyti. Kodėl 
tad turėtum laikytis jos įsikibęs? Kodėl tave jaudina, ar per 
anksti, ar per vėlai, jei laikas pasiekus amžinybės būseną yra 
ne kas kitas kaip entelechija? 

Tų dviejų Ka, dviejų jam kalbančių energinių kūnų, at- 
siradusių tarsi iš niekur, žodžiai jį sutrikdė. Jautėsi lygiai 
taip pat kaip tuomet, kai ant Nadijos rankų buvo bepraran- 
dąs sąmonę: silpnas, pasidavęs nesuvaldomai griaunamajai 
jėgai. 

— Ak taip, Nadija, - nusišypsojo Balasano vaiduoklis, tar- 

si būtų perskaitęs jo mintis. - Ji irgi padėjo užbaigti tavo 
ozyriškąjį ciklą. 

— Mano ozyriškąjį ciklą? 

— Būtent. Kaip ir Izidė, ji vakar privertė tave mirti ir iš- 
gelbėjo nuo mirties. Kaip ir deivė, Nadija irgi buvo apvaisin- 
ta tavo sėkla. 

— Kaip apvaisinta? 

Napoleonas krūptelėjo. Jis nieko neprisiminė. Ka suprato. 

— Taip. Jei nuspręstum nebegrįžti į gyvųjų pasaulį, tavo 
esybė išliks Žemėje, Nadijos-Izidės įsčiose. Tas vaisius bus 
kaip sakalas Horas, Ozyrio ir Izidės sūnus, o jo likimas bus 
burtininko Djedžio Cheopsui skelbtos pranašystės išsipil- 
dymas: tik iš vienos Izidės palikuonių įsčių gimęs Žmogus 
sugebės prieiti prie Toto skrynios, paslėptos šioje piramidė- 
je, ir atskleisti pasauliui amžinojo gyvenimo paslaptį. 

— „Jei nuspręsčiau nebegrįžti“? - korsikietis sukluso. - Jūs 
būtent taip pasakėte? Argi aš galiu rinktis? 

— Mirusysis, pasvertas Maat ir pasirodęs tyras, praeityje 
nuoširdžiai ieškojęs amžinojo gyvenimo, gali keliauti ten, 
kur jam labiau patinka: arba grįžti į gyvųjų žemę, arba ke- 
liauti į visus dvylika vidinio pasaulio kraštų, arba skristi link 
žvaigždžių, pavirsti viena jų ir spindėti amžinai. Taip parašyta 
mūsų „Mirusiųjų knygoje“. 

Napoleonas, kaskart tapdamas vis lengvesnis ir jausda- 
mas jį užplūstančią palaimą, pradėjo suvokti, kad jis irgi virto 
Ka. Kad jo kūnas pasiliko kažkur, leisdamas jo pradinei esy- 
bei iškilti iš jo vidaus ir priimti, be abejonės, patį svarbiausią 
jo gyvenimo sprendimą. 

— Vadinasi, aš pats privalau pasirinkti savo kelią? — pa- 
klausė. 

— Būtent. 

— O kada turiu apsispręsti? 

— Dabar, - atsakė antrasis vaiduoklis. 

— Tokiu atveju... - Energinis korsikiečio kūnas pasipurtė, 
paskleisdamas aplink save mažytes kibirkštis. Jis norėjo lai- 
mėti laiko. - Tokiu atveju manau, kad grįšiu į gyvųjų pa- 
saulį. 

Abu Ka nustebę sužiuro į Napoleoną. 

— Vadinasi, nusprendei prisikelti su kūnu, taip, kaip iki 
tavęs padarė Ozyris ar Jėzus? 

— Taip. 

— Tavo valia bus įvykdyta, sultone iš Vakarų. Nepaisant 
to, kai vėl išmuš tavo valanda, jau žinosi, kad šioje pusėje 
tavęs laukia dar vienas teismas. Kita piramidė priglaus tą 
aukščiausiąjį momentą, ir jei tai įveiksi, vėl galėsi rinktis 
savo likimą. 

— Priimu tai. Noriu grįžti. 

— Bet prisimink: visada, visada būsi nemirtingas. Didžioji 
Tiesa yra ta, kad mes visi esame nemirtingi. Vienintelis da- 
lykas, skiriantis tave nuo kitų, yra tas, kad tu tai jau Žinai. 
Kiti dar ne. 


Post Scriptum 


1799 metų rugpjūčio 13 dieną lygiai pusę septynių ryto Na- 
poleonas Bonapartas savo kojomis išėjo iš Didžiosios Gizos 
piramidės vidurių. Kleberas pirmasis jį pamatė ir pastebėjo, 
kaip apgailėtinai atrodo prancūzų Rytų armijos generolas. 
Milžinas priėjo prie jo, norėdamas padėti, ir ištarė klausimą, 
kurį vėliau daugelį metų Napoleonui vis kas nors užduoda- 
vo akis į akį: 

— Mano generole, kas jums nutiko? 

Korsikietis atsakė lygiai taip pat, kaip atsakinės iki pat 
savo tremties ir mirties Šventosios Elenos saloje: 

— Jei aš jums papasakosiu, jūs vis tiek nepatikėsite. 


Prabėgus vos dešimčiai dienų po tų įvykių, Bonapartas slap- 
ta paliko Egiptą. Keliavo lydimas dviejų paprastų laivų, ku- 
riuos užgrobti būtų buvęs vienas juokas: fregatų Muiron ir 
Carrėre. Tačiau dar kartą Napoleoną lydėjo sėkmė. Ne tik 
Viduržemio jūra buvo jam maloninga, bet ir anglai taip ir 
nesuuodė jo netikėto pabėgimo. 

Šitaip nelabai garbingai jis paliko visiškai sutrikusius 
visus kovojusiuosius dėl gyvenimo formulės. Mėlynieji iš- 
minčiai taip ir nebaigė jo mokyti, o saulės garbintojai su 
Omaru priešakyje nuo pat savo beviltiško mėginimo išplėšti 

gyvenimo paslaptį iš Amenchotepo III kapavietės žinojo, 
kad kovą jie pralaimėjo. Tik Nadija atliko savo pareigą: kaip 
naujoji Izidė buvo apvaisinta savo Ozyrio-Napoleono sėkla 
ir pradėjo naująjį nemirtingąjį... nors jo gyvenimo faktai jau 
nėra šios knygos objektas. Galbūt kurios nors kitos. 

O Napoleonas atvyko į Ajačą, savo gimtąjį miestą, tų 
pačių 1799 metų rugsėjo 28 dieną, dar po vienuolikos dienų 
išsilaipino Frežiuse, žemyninėje Prancūzijos dalyje, vos už 
šimto kilometrų nuo Nicos ir Falikono piramidės. 

Iš tiesų, korsikietis jau buvo visai kitas žmogus. Gerokai 
skyrėsi nuo kario, išplaukusio iš Prancūzijos daugiau nei 
prieš metus. O esmė ta, kad nuo tos rugpjūčio 13-osios Bo- 
napartas jau niekuomet nejautė baimės ir tapo vienu nar- 
siausių ir geriausią baraka turinčių strategų Istorijoje. 

Galų gale, ko turėjo bijoti? Juk jis žinojo, kad mirtis - kai 
ji ateis - nebus pabaiga... 

Javieras Sierra (g. 1971 m.) - ispanų žurnalistas, 
rašytojas, visą savo dėmesį skiriantis didžiosioms 
Istorijos mįslėms. Praėjusių epochų paslaptys, 
kurioms skirtos jo knygos, sužavi ir įtraukia, 
priversdamos naujai pažvelgti į daugeliui žinomus 
istorinius faktus. 

„Egiptietiškoji Napoleono paslaptis“ - ketvirtasis 
Sierros romanas, Skirtas paslaptingam Napoleono 
Bonaparto biografijos faktui: 1799 metų rugpjūčio 
 14-o0si0s naktį karvedys praleido Didžiojoje Egipto 
piramidėje. Kokių tikslų vedamas didysis Napoleo- 
nas ten nakvojo? Ką jis ten patyrė? 

1798-ųjų Vasarą daugiau nei 30 000 prancūzų 
Kareivių, vadovaujamų jauno ir ambicingo generolo 
Napoleono, išsilaipina Egipte, kad išlaisvintų šalį 
nuo turkų. Tačiau generolą domina ir mįslingasis 
grafas Sen Žermenas, apie kurį Paryžiuje sklandė 
legendos, If piramidės, kurių keletas buvo rastos 
netgi Prancūzijoje. Napoleonas iškart patenka į 
mislingų įvykių sūkurį 

e iš legendinio kalifo Harūno ar Rašido Save 
Kildinanti šeima siunčia gražuolę Nadiją ir žynį 
Ali pas Napoleoną, kad atskleistų jam paslaptį... 

e mėlynieji išminčiai susitinka su generolu kaimo 
Iūšnelėje, kad pasakytų Napoleonui, jog jis yra 
išrinktasis... 

e koptų tikėjimo vyresnieji laukia TO, kuris ateis — 
Kario Ir mistiko, legendinio imamo Bunabarto 
perimsiančio amžinojo gyvenimo paslaptį, 
leidusią iš numirusiųjų prisikelti Ozyriui ir 
Jėzui Kristui 

Napoleonas atvyksta. Prieš tūkstantmečius 
žvaigždžių nulemtas LAIKAS ateina. 

